
Birželio 12 

Lara įsimylėjo Maksą. 

Maksas įsimylėjo mane. 

Aš įsimylėjau Moricą. 

Moricas įsimylėjo Larą, 

Ar ne niekšingas tas gyvenimas? 

Tėtis sako, jog viską atiduotų, kad būtų 
keturiolikos metų. Kai jis buvo keturiolikos, jo 
gyvenimas buvęs toks lengvas ir nesudėtingas. 
Gal jis visiškai atšalęs? Kokį šūdiną gyvenimą rei- 
kia nugyventi, kad keturiasdešimt penkerių norė- 
tum būti keturiolikos??? Paklausiau tėčio, ką jis 
darė ne taip, nes galbūt ir aš galėčiau pasimokyti 
iš jo klaidų. Bet jis nusišypsojo ir paklausė: „Ar jų 
vardai iš tikrųjų Maksas ir Moricas?“ Na, žinoma, 
teisės aš tikrai nestudijuosiu ir nevažinėsiu volvo 
automobiliu. O kai ištekėsiu ir turėsiu vaikų, po 
kelių metų jų nepaliksiu dėl žavios manekenės. Ir 
tikrai neliesiu tų šlykščių aštraus skonio čiulpinu- 
kų, kuriuos jis nuolat triauškia. Galbūt kaip tik jie 
ir skystina jo smegenis. Cha cha cha, keista, kad 
aš dar nesijuokiu. Mano širdis sunki kaip pudin- 
gas. Meilė be atsako yra blogiausia, kas kam nors 
gali atsitikti, iškart po dantų skausmo ir draudi- 
mo žiūrėti televizorių. 

P. S. Aš truputį įsimylėjusi ir Vilį Smitą. Filme „Hirch' 
jis toks seksualus. (Savaitgalį su Lara tris kartus jį 
tyrinėjome - tegyvuoja galimybė sustabdyti kadrą!) 


P. P. S. Mūsų klasėje naujokas, gaila, kad su savo pa- 
baisų tatuiruotėmis jis neatitinka mano standartų. 


1. 


For pasakė, kad aš šį vakarą atrodau puikiai. 

Jis tai pareiškė atbulomis statydamas savo jagu- 
arą automobilių stovėjimo aikštelėje, viena ranka lai- 
kydamas vairą, antrą uždėjęs man ant sprando. Ak, kai 
kurios gyvenimo akimirkos pernelyg nuostabios, kad 
būtų tikros. 

- Ačiū, - atsakiau. Šį komplimentą iš tikrųjų už- 
sitarnavau, kad taip atrodyčiau darbavausi šiandien 
visą popietę: kūno šveitimas šveitikliu, kojų plaukų 
šalinimas, plaukų kaukė, plaukų suktukai, veido kaukė 
nuo raukšlių, kūną standinantis losjonas, paakių kre- 
mas, švytinti pudra - panaudojau visą kompleksą. Nes 
šiandien turėjo būti „naktų naktis“, kaip sakė mano 
draugė Anė. 

Antonas nieko apie tai nežinojo. Bet jo ranka ant 
mano sprando buvo nebloga pradžia. 

Nusišypsojau jam tikėdamasi, kad prie dantų nepri- 
lipo lūpų blizgis. 

— Tu taip pat neblogai atrodai. 

Tai buvo labai menkas pagyrimas. Antonui Alslė- 
benui nereikėjo tokių gudrybių kaip veido kaukė 
nuo raukšlių ir švytinti kūno pudra, jis iš prigimties 

gražus. Ne, galbūt ne gražus, bet labai labai puikios 
išvaizdos. Toks klasikinis modelis juodu kostiumu, 
tamsūs trumpai kirpti plaukai, kampuoti veido bruo- 
žai ir išraiškingos rudai žalios akys, visada švariai nu- 
siskutęs ir pasidaręs manikiūrą. Aš vis klausiau savęs, 
ar jis lankosi pas manikiūrininkę. Iš jo buvo galima 
visko tikėtis. Galbūt jam manikiūrą daro jo sekretorė. 

Antonas apėjo automobilį, atidarė dureles ir ištie- 
sė man ranką, kad padėtų išlipti. Prie tokio elgesio aš 
jau buvau įpratusi. Pirmą kartą išlipau su juo kartu 
ir garsiai surikau, kai netikėtai sutikau jį savo pusėje. 
Itin mandagus Antono elgesys man nuolat primena, 
kad esu užaugusi valstiečių ūkyje Šiaurės Fryzijoje. 
Mano žiniomis, tėtis tik kartą padėjo mamai išlipti iš 
automobilio, kai jos sugipsuota koja įstrigo tarp dviejų 
dėžių su ką tik išsiritusiais viščiukais. 

Kai Antonas uždarinėjo automobilio dureles, blyks- 
telėjo Žaibas. Pakėliau akis į dangų. Vasaros audra? Tik 
ne tai! Jei suknelė sušlaps, tikrai taps permatoma. 

— Pažvelk ten, Konstancija, - tarė Antonas. - Tas ti- 
pas priekyje yra paparacas! Tikriausiai laukia garseny- 
bių. Girdėjau, čia vakarieniavo Alfredas Biolekas, Tina 
Terner ir Fraukė Ludovik. 

— Kartu? - nustebau aš. 

Vėl sužaibavo. Tikriausiai laukdamas Bioleko, Ter- 
ner ir Ludovik, paparacas fotografuoja ne tokius gar- 
sius lankytojus, pavyzdžiui, mus. Matyt, jis naujokas. 
Eidama laiptų link nepastebimai pasitikrinu, ar mano 
suknelė nepersisukusi. Pirmą kartą gyvenime nedė- 
vėjau apatinių drabužių ir jokiu būdu nenorėjau, kad 
mano nuotrauka atsidurtų laikraštyje. Nors mano 

draugė Mimi patikino, kad suknelė tikrai nepersisuks, 
nes buvo tokia siaura, jog tiesiog priaugo prie mano 
klubų, aš nepasitikėjau šiuo drabužėliu. Mano drabu- 
žiai nuolat linkę persisukti, išmėtyti sagas, įsitaisyti 
dėmių ir kitaip netinkamai elgtis. Bet ši suknelė gulėjo 
idealiai. Galbūt todėl, kad buvo ne mano, o pasisko- 
linta iš Mimi. Gerai išauklėta suknelė. Prisiverčiau at- 
plėšti rankas nuo suknelės ir įtraukiau pilvą. 

„— Nuolat savo drabužius čiupinėjanti moteris atro- 
do itin neerotiškai, - tvirtino Mimi. O aš šiandien tik- 
rai nenorėjau taip atrodyti. Juk šiandien buvo naktų 
naktis. 

Ant laiptų dėl visa ko pamėginau pavizginti užpa- 
kalį. Tarsi už bausmę kryptelėjau koją batelyje plony- 
tėlaičiu kulniuku ir kluptelėjau. Tai įvyko todėl, kad 
avėjau savo blogai išauklėtais batais. Deja, nė viena 
mano draugė neavėjo keturiasdešimt pirmo dydžio 
batų. 

Gerai, kad nežybtelėjo blykstė, kai suklupau. 

Antonas pačiupo mano ranką ir nusišypsojo. 

— Esu išalkęs, o tu? 

— Kaip lokys, - atsakiau. 

— Man patinka šis tavo bruožas, - nusišypsojo An- 
tonas. - Tavo toks nuoširdus požiūris į valgį. 

Vėl komplimentas, ar ne? Nuo pusryčių nieko ne- 
valgiau, nes rūpindamasi grožiu neturėjau laiko, dabar 
tai prikimšiu pilvą. 

Bet ar tai bus erotiška? 

Restoranas buvo vienas iš prabangiausių, čia žibėjo 
standintas damastas ir gludintas krištolas, visi tarnau- 
tojai atrodė kaip pingvinai, kiekvieną patiekalą atneš- 

davo vis kitas padavėjas. Kainos čia tikriausiai buvo 
tokios milžiniškos, o porcijos tokios mažos, tad nebu- 
vo jokio pavojaus, jog pilvas po Mimi suknele neero- 
tiškai išvirs. 

- Jūs užsakėte vietas? - paklausė elegantiškas ponas 
prie elegantiško pulto vartydamas elegantišką knygą. 

Antonas linktelėjo. 

- Alslėbenas, - pasakė jis. - Stalas dviems. 

Elegantiškasis ponas perbraukė pirštu eilutes. 

- Alslėbenas... Alslėbenas... Ponas daktaras Rudol- 
fas Alslėbenas? Stalas keturiems? 

— Ne, - paprieštaravo Antonas. - Tai ne aš. 

Pirštas nuslinko eilutėmis žemyn. 

— Ak čia, Alslėbenas, stalas dviems, prie lango prie- 
šais židinį, - elegantiškasis ponas linktelėjo vienam 
pingvinui, kuris palydėjo mus prie stalo. 

— Ponai, prašom prie penktojo staliuko. 

— Nežinojau, kad Alslėbenas yra tokia paplitusi pa- 
vardė, - tariau stengdamasi nesuklupti, įtraukti pilvą ir 
vis dėlto vizginti užpakalį. Viskas priklauso nuo koordi- 
nacijos. - Tas kitas taip pat daktaras. Smagu, ar ne? 

— Nelabai, - atsakė Antonas. - Rudolfas Alslėbenas 
yra mano tėvas. 

— Tikrai? - numykiau aš, o mano keliai tapo minkš- 
ti kaip pudingas. - Ir jis šiandien vakare taip pat?.. 

— Taip, tiesiai prieš mus, - atsakė Antonas. - Eime, 
trumpai pasisveikinsim. 

Eime, reikia bėgti iš čia, norėjau sušukti, bet buvo per 
vėlu. Antonas, laikydamas mane už rankos, privairavo 
prie septinto staliuko. Dvi pagyvenusių žmonių poros, 
laikančios aukštas šampano taures, pakėlė į mus akis. Iš 

pirmo žvilgsnio jie atitiko visus turtingų, golfą žaidžian- 
čių ir beveik pensinio amžiaus sutuoktinių standartus: 
kilogramai platinos ir deimantų ant kaklo, ausyse ir ant 
riešų, vyrų antspaudų formos žiedai, puikūs švarkai su 
karūnomis, rusvas įdegis, truputį raukšlėti vyrų veidai ir 
stebėtinai lygūs moterų. Aišku, moterys savo išvaizdai 
sugaišo daug laiko ir skyrė kur kas daugiau pinigų nei 
aš. Nors jos buvo maždaug dvidešimt penkeriais metais 
už mane vyresnės, atrodė vyresnės vos dešimčia metų. 
Abiejų moterų iškirptėse ryškėjo kaulai, tai liudijo apie 
dešimtmečius trunkantį badavimą. 

Vyrai atrodė tokio amžiaus, kokio ir buvo, jų ske- 
letai buvo daug geriau pridengti nei būtina, tačiau iš 
kiekvienos jų kūno poros sklido pasitikėjimas savimi. 
Jie pakilo šypsodamiesi. 

— Kokia staigmena. 

— Pasaulis mažas. 

— Smagu vėl tave matyti, sūnau. 

Antonas paleido mano ranką, kad paspaustų rankas 
kitiems. Jis pabučiavo savo mamą į skruostus ir pa- 
plekšnojo tėvui per pečius. Tėvas buvo panašus į An- 
toną, tokios pat rudai žalios akys, tokie patys tankūs 
plaukai, tas pats kirpimas, tik jie buvo balti kaip snie- 
gas. Jo nosis nebuvo tokia pat aristokratiškai siaura ir 
lenkta kaip sūnaus, bet mėsinga, nusėta sutrūkinėju- 
siomis raudonomis kraujagyslėmis. Nieko negalėjau 
sau padaryti, prisiminiau raudonanosį Šiaurės elnią 
Rudolfą iš vaikiško filmuko. 

Po to, kai Antonas su visais pasisveikino, žvilgsniai 
nukrypo į mane. Jaučiausi kaip rentgeno laboratorijo- 
je ir labai norėjau vilkėti švininę prijuostę. 

- Leiskite pristatyti, - Antonas prisitraukė mane 
truputį arčiau, šį kartą suėmęs už alkūnės. - Konstan- 
cija Bauer, mano klientė. 

Aš stovėjau prieš juos su savo kardinoliško viole- 
to rankine ir prie jos derančiais keturiasdešimt pirmo 
dydžio bateliais vilkėdama Alaia suknelę, po ja netu- 
rėjau nieko. 

- Tu pasijusi seksuali kaip niekada, - užtikrino 
Mimi. 

— Nes tai naktų naktis, - pridūrė Anė. 

Taigi. 

Buvo verta pamėginti. Nei Mimi, nei Antonas ne- 
galėjo žinoti, kad kaip tik šį vakarą jis pristatys mane 
savo tėvams. Kaip klientę! 

Spausdama visiems rankas ir murmėdama „Labas 
vakaras“, vos susivaldžiau nekaukštelėjusi dantimis. 
Po galais, kaip šalta be tų apatinių. 

Kitos poros pavardė buvo Eisvurst, bent taip išgir- 
dau iš susijaudinimo. Eisvurst nėra kilminga pavar- 
dė, bet gerai įsimenama. Žmonėms patinka, kai į juos 
kreipiamasi pavarde, tada jie jaučiasi gerbiami ir svar- 
būs, tai prisiminiau iš savo psichologijos studijų laikų. 
Be to, tai mandagu. 

— Malonu su jumis susipažinti, pone ir ponia 
Eisvurst, - tariau. - Pone Alslėbenai, ponia Alslėben. 

Ponia Alslėben mane pažinojo. Dėl paplitusio fe- 
nomeno, kurį jūs tikrai patyrėte, jis vadinamas „nesė- 
kme . Nusižengdama savo įpročiams turguje susigin- 
čijate su be eilės besiveržiančia moterimi, o kitą dieną 
sužinote, kad tai naujoji jūsų sūnaus mokytoja. Arba 
jūs sukaupiate drąsą ir išrėžiate arogantiškam tipui 

didžiuliame BMV, kad jis užėmė jūsų moterų stovė- 
jimo aikštelę, o po dvidešimties minučių atpažįstate 
jį sveikindamasi su savo ginekologu, kuris turi jums 
operuoti miomą. Taip buvo ir su Antono motina. Su 
savo mersedesu ji užkirto man kelią, aš susibariau su 
ja nežinodama, kad ji yra vyro, kurį sapuoju kasnakt, 
motina. Kaskart ją sutikusi tikiuosi, kad ji pamiršo 
mano veidą, bet kaskart mano viltys dūžta. 

— Antonas jums atstovauja baudžiamojoje byloje? — 
paklausė ji saldžiu balsu. 

Jei jūs dar kartą užkirsite man kelią, galbūt, galvoju 
aš, bet kalendama dantimis atsakau: 

— Ne, jis tvarko mano skyrybų reikalus. 

— Neįtikėtina, - sako raudonanosis Rudolfas. Iš jo 
žvilgsnio suprantu, kad jis žino, jog nenešioju apati- 
nių. Regis, visi tai Žino, net padavėjas. - Koks vyras 
leis tokiai moteriai išeiti? 

Nesumečiau, ką turiu atsakyti. Koks vyras leis to- 
kiai moteriai išeiti? Tiesą sakant, jis neleido man išei- 
ti, jis pareikalavo, kad aš išeičiau ir pasiimčiau vaikus 
bei visus prisiminimus. Mūsų vietoje dabar namuose 
gyveno gana simpatiškas fotomodelis vardu Parisė, 
ilgais iki klubų plaukais ir ilgesnėmis už mano ko- 
jomis. 

— Vyresnysis prokuroras Lorencas Višnevskis, - at- 
sakė Antonas už mane. Jo balsas skambėjo šiek tiek 
piktdžiugiškai. 

— Aha, - ištarė ponas Eisvurstas ir Antono tėvas vie- 
nu balsu. Regis, jie taip pat turi reikalų su teismu. Nors 
aš žinojau, kad Antono tėvas nėra nei advokatas, nei 
teisėjas. Jis buvo vienos klestinčios farmacijos įmonės 

vadovas, įmonės, kurioje dirbo šimtai darbuotojų. Ji 
taip ir vadinosi: Alslėbeno farmacijos įmonė. Galbūt 
įmonę dažnai skundžia teismui, galbūt taip Antono 
tėvas susipažino su Lorencu. 

— Na, su ponu Višnevskiu tikrai apsimoka skirtis, - 
pasakė ponas Eisvurstas. - Girdėjau, jis paveldėjo di- 
delį turtą. 

Vadinasi, jis žino daugiau už mane. Kiek nan buvo 
žinoma, Lorencas iš dviejų vienišų dėdžių paveldėjo 
kelis šlykščius paveikslus ir meškiukų kolekciją. 

— Labai graži suknelė, brangioji, - pasakė ponia 
Eisvurst. - Ar ne tiesa, Pole? 

Antono motina linktelėjo. 

- Tam, kas moka ją nešioti, tikrai, - tarė ji. 

Sunku buvo patikėti, kad toks žmogus kaip ji gali 
turėti tokį gražų vardą - Polė. Tai visiškai sužlugdė 
mano teoriją, kad vardas dera prie žmogaus. Juk ar- 
šaus rotveilerio nevadina Švelnučiu. 

— Mūsų stalas jau laukia, - paskubėjo įsiterpti An- 
tonas. - Buvo malonu jus visus pamatyti. Gero va- 
karo. 

- Ir jums, - atsakė Antono tėvas, o ponas Eisvurstas 
reikšmingai mirktelėjo Antonui. Tikriausiai tai reiškė: 
mergužėlė be apatinių, berniuk, tai gali iš tikrųjų būti 
geras vakaras... 

Abi moterys nusišypsojo. Aš mandagiai atsisveikinau: 

— Buvo malonu su jumis susipažinti, ponai Alslėbe- 
nai, iki pasimatymo, ponai Eisvurstai, - ir nutipenau su 
Antonu. 

Pingvinas, kuris turėjo mus nuvesti prie stalo, visą 
laiką kantriai laukė. 

Kai mes sėdėjome už dviejų staliukų nuo Antono 
tėvų, pirmiausia į galvą šovė mintis. 

— Kokio vardo trumpinys yra Polė? 

— Apolonija, - atsakė Antonas. 

Na, prašau, viskas sutampa. 

— O tų žmonių pavardė fon Ersvertai, - patikslino 
Antonas. Atrodė, tarsi jis vos sulaiko juoką. - Jie seni 
mano tėvų draugai, anksčiau juos vadinau teta Julyte 
ir dėde Fredu. 

— Ką? - paklausiau sumišusi. 

- Tuos žmones, kuriuos tu vadinai Eisvurstais*, - 
atsakė Antonas. 

— Ką? - nuraudau kaip vyšnia. Kaip apmaudu! Kas 
gi gali vadintis Eisvurstais? Ir dar su fon. Nors trenk 
sau už tai, kad taip dažnai kartojau tą pavardę. Bet 
kodėl Antonas nekumštelėjo man į pašonę? 

Ir iš viso, kodėl jis taip kvailai šypsosi? 

— Atsiprašau, - sumikčiojau. - Aš iš tikrųjų norėjau 
padaryti gerą įspūdį, kaip klientė. 

— O, įspūdis puikiausias,- nusišypsojo Antonas. 
Bent dabar galėjo pasakyti, kad esu daugiau nei klientė, 
bet nepasakė. Galbūt jo ranka ant mano sprando nusi- 
leido visai netyčia, nes Antonui reikėjo vietos atsirem- 
ti. Aš-nedrąsiai skaitinėjau valgiaraštį. Lig šiol įvykiai 
klostėsi kitaip, nei buvo suplanavusios Mimi ir Anė. 
Jei ir toliau taip seksis, niekada neateis ta akimirka, kai 
nepadoriai užmesiu koją ant kojos, pažvelgsiu Antonui 
giliai į akis ir tyliai pranešiu, kad nevilkiu apatinių. Ko- 
kių kitų veiksmų galėčiau imtis? „Klausyk, Eisvurstai, 
beje, aš po šia suknele nedėviu jokių apatinių...“ 


* Eisvurst - pažodžiui - ledinė dešra (čia ir toliau - vert. past.). 


KERSTIN GIER 


Negaliu suprasti, kaip leidausi įkalbama tokiai avan- 
tiūrai. 

Tai įvyko todėl, kad mano draugės negalėjo suvok- 
ti, jog tarp mūsų su Antonu dar nieko nebuvo. Visą 
popietę abi sėdėjo mano miegamajame ir padėjo man 
ruoštis pasimatymui. Mimi iš tiesų man padėjo (pa- 
skolino suknelę, auskarus ir kosmetiką), o Anė tik ner- 
vino, nors aš ir taip buvau suirzusi. V 

- Ir jūs iš tikrųjų dar ne?.. - pažvelgė ji į mane nu- 
stebusi. 

Papurčiau galvą. 

— Nė kartelio?.. 

— Na, beveik, - atsakiau. 

Anė atsiduso. 

— Tai gal bent pasibučiavot? 

— Regis, anksčiau manęs to klausei, - murmėjau su- 
mišusi. 

— O varge, - atsiduso Anė. 

— Ašto taip pat nesuprantu, - pasakė Mimi. Ji gulėjo 
mano lovoje ant nugaros, kojas užkėlusi ant pagalvės 
ir glostėsi pilvą. Ji buvo nėščia dvyliktą savaitę ir nuo- 
lat glostėsi pilvą. - Per pastarąsias keturias savaites jūs 
bent šešis kartus buvote susitikę. 

— Penkis kartus, - atsakiau. - Du kartus ėjome va- 
karieniauti, vieną kartą į kiną, vieną kartą į teatrą. 

— Tai keturi kartai, - konstatavo Anė. Ji klūpojo 
ant lovos šalia Mimi atsirėmusi žemėtomis rankomis 
į baltą paklodę. Visas laisvas popietes ji praleisdavo 
dirbdama darže. Net viešėdama pas mane skabydavo 
piktžoles iš lysvių. 

— Pastarąjį savaitgalį buvome išvykoje su vaikais 
Zybengebirge kalnuose, - paaiškinau aš. - Bet to ne- 
noriu prisiminti. 

Antono duktė Emilė kalbėjosi tik su Antonu, mano 
duktė Nelė be perstojo kalbėjosi telefonu arba siunti- 
nėjo Žinutes, o mano sūnus Julijus ant Drakonų uolos 
apsivėmė žiūrėdamas į nuostabų reginį. Deja, jį nuo 
nuostabaus reginio skyrė organinis stiklas. 

— Bet pakeliui jūs su Antonu laikėtės už rankučių, - 
ištarė Mimi su viltimi. 

Aš papurčiau galvą. 

Kaip įprasta, aš laikiau už rankutės Julijų, Antonas 
Emilę. Ta išvyka buvo tikra nesėkmė, ir mes nuspren- 
dėme vaikams duoti dar truputį laiko, kad apsiprastų 
su padėtimi. 

— Na, puiku, - pasipiktino Anė. - O aš maniau, kad 
tavo gyvenimas kupinas jaudinančios meilės. 

— Jaudintis yra dėl ko, - atsakiau. 

Anė ir Mimi persimetė gana išraiškingais žvilgs- 
niais. 

— Kiekgi tau metų, Konstancija? - paklausė Mimi. 

— Trisdešimt penkeri, - atsakiau sulaikiusi atodūsį. 

— Kada tu pastarąjį sykį mylėjaisi? 

— Su vyru, - pridūrė Anė. - Vibratorius nesiskaito. 

Aš nuraudau. Anei ir Mimi paprasta mestelėti žode- 
lius „vibratorius“, „fellatio“ ir „a tergo“, nuolat pasa- 
koti intymias savo gyvenimo detales, kurios man visai 
nerūpi. Bet jos būtinai nori žinoti atsakymus į tokius 
klausimus kaip: „Ar galiu patirti orgazmą bet kokia 
poza?“ arba „Kas tau geriau, apipjaustytas ar ne*“ Jei 
neatsakydavau, jos kaltindavo, kad esu susivaržiusi. 

Galbūt jos buvo teisios. Juk dar niekada gyvenime 
rankose nelaikiau vibratoriaus. Tą daiktą mačiau tik 
kataloguose, kur moteris kažkodėl laiko jį ties pečiais 
ir laiminga šypsosi. Jei tai atskleisčiau Anei ir Mimi, 
kitam gimtadieniui jos man padovanotų vibratorių ir 
nuolat teirautųsi, kaip man sekasi. 

— Palūkėkit, tai buvo... - man atrodo, kad tai buvo 
spalį, - atsakiau aš. - Dieną prieš Lorencui pargiškiant, 
kad nori skirtis. Kodėl jūs klausiat tokių kvailysčių? 

— Nes dabar birželis, - atsakė Mimi. - Joks žmogus 
negali taip ilgai gyventi be sekso. 

— Na, gyventi gali, - suniurnėjo Anė krapštydama 
nagus. - O aš pastarąjį sykį miegojau su vyru, leiskit 
pagalvoti, taip, manau, kad tai buvo tada, kai pastojau. 

— O! - atsisėdo Mimi. - Kodėl mums apie tai nepa- 
pasakojai? Neįtikėtina! 

Anė nesuprasdama pažvelgė į draugę. 

— Kas čia nuostabaus? 

— Nėštumas, - sušuko Mimi. - Aš taip džiaugiuosi! 

Koks nėštumas? 

Mimi iš nekantrumo sušnarpštė. 

— Juk tu ką tik pasakei, kad pastarąjį sykį mylėjaisi, 
kai pastojai! 

— Taip, su Džasperu, - atkirto Anė. - Na ir avis tu. 

Pradėjau taip garsiai juoktis, kad mano kaukė nuo 
raukšlių suskilo į gabaliukus ir pažiro po kambarį, o 
Mimi krito ant lovos. Džasperas buvo Julijaus geriau- 
sias draugas, šį rudenį jam sueis penkeri. 

Mimi sviedė į Anę dėžutę su pudra. 

- Tu visiškai rimtai tvirtini, kad tu ir tavo vyras su- 
silaikote jau penkerius metus? 

- Visai ne, - atsakė Anė. 

— O ašjau pamaniau, - pasakė Mimi, kuri, jei mano 
žinios teisingos, su savo vyru Roniu kasdien pervaro 
visą Kamasutrą nuo pradžių iki galo. 

— Tik aš susilaikau, o mano vyras dulkina savo se- 
kretores, - pasakė Anė. 

Mes su Mimi patyrėme šoką, aš dėl jos pasakytų žo- 
džių, Mimi dėl fakto, kad Anės vyras ją apgaudinėja. 
Anės vyras - nors aš jo dar niekada nemačiau, tik pa- 
žinojau iš Anės pasakojimų - man buvo itin nesimpa- 
tiškas. Jis ne tik apgaudinėjo Anę, bet ir nedirbo jokių 
darbų namuose. Metų metus jis priešinosi skalbinių 
džiovyklės įsigijimui ir leido pinigus tik savo motoci- 
klams. Jis nebuvo itin malonus vaikams. Bet dėl tam 
tikrų priežasčių Anė gyveno su juo. Nors jo vardas 
Hansjurgenas (be brūkštelio). 

Anė ramiai nusišypsojo Mimi. 

— Man viskas gerai, - užtikrino ji. - Tu nė nežinai, 
kiek moterų gyvena su dar didesniais liurbiais. Aš tai 
kasdien matau darbe. - Anė yra akušerė. Man patin- 
ka istorijos, kurias ji pasakoja apie savo nėščias ir tik 
pagimdžiusias pacientes. Labiausiai man patinka isto- 
rijos apie gimdymus namuose, kuriuose gali dalyvauti 
visa šeima, įskaitant uošvius ir naminius gyvūnėlius, 
kai deginamos kvapios žvakės ir dainuojama „We 
shall overcome“. - Judu su Roniu esate didelė išimtis. 
Mano akys plūsta ašaromis kaskart, kai žvelgiu į jus. 
Tai tikra meilė. Jūs man grąžinote tikėjimą ja. Jūs, Ti- 
tanikas ir Rozamundė Pilčer. 

Mimi sukūkčiojo. 

— Tu sakei sekretores? Daugiskaita? 

— Taip, bet ne visas iš karto. Jis keičia jas kas keli 
mėnesiai. 

— Arjis - sekso maniakas? 

Anė gūžtelėjo pečiais. 

— Ne, jis tiesiog šiknius, - išrėžė ji. - Jis sako, kad 
kalta aš. Vyrai suka į šoną, kai jiems ko nors trūksta, 
o Hansjurgenas tvirtina, kad man trūksta tikro mo- 
teriškumo ir širdies šilumos. Tikriausiai jis teisus. Aš 
lieku dėl vedybų sutarties. Skyrybų atveju turėčiau 
išsikelti su vaikais, o iš atlyginimo galėčiau sau leis- 
ti išsinuomoti tik butą be sodo. Negaliu nuskriausti 
vaikų. 

Nekenčiau Hansjurgeno iš visos širdies. Tikriausiai 
jis buvo mažo ūgio, storas, o iš burnos sklido blogas 
kvapas. 

— Tokios istorijos mane pribloškia,- pareiškė 
Mimi. - Manau, kad daugiau vyrų reikėtų užmušti 
keptuvėmis. Tikiuosi, Nina Luiza niekada nesusidurs 
su tokiu tipu, - Nina Luiza turės vadintis Mimi kūdi- 
kis, kuris gims apie Kalėdas. Mimi jį pavadino Nina 
Luiza, kai nėštumo teste pamatė du rožinius brūkšne- 
lius. Kartais Anė juoko dėlei vaisių pavadina Heincu 
Peteriu, nes kūdikio lytis dar neaiški, tada Mimi pyks- 
ta. Ji jau seniai mintyse mato Niną Luizą ir Ninos Lui- 
zos gyvenimą, be to, mes žinome, kad jos gyvenimas 
bus nuostabus. 

— Mes pasiųsim Niną Luizą į savigynos kursus mer- 
gaitėms, kai tik ji išmoks stovėti, - pareiškiau ener- 
gingai. Aš buvau Ninos Luizos krikštamotė ir turėjau 
teisę kai ką pridurti. - Mes, mamų mafijos narės, jai 
parodysim, kad keptuvė tinka ne tik kepti. 

Mūsų gyvenvietėje buvo elitinis klubas „Mamų 
draugija ', kurio narės Vabzdžių gyvenvietėje buvo to- 
kios pat svarbios kaip Olesonų šeimos nariai Riešutų 
giraitėje iš filmo „Mūsų mažoji ferma“. Todėl Anė, 
Mimi, mano išprotėjusi draugė Trudė ir aš įsteigėme 
kitokį kūrybinį susivienijimą „Mamų mafiją“, nors 
tiksliai nežinojome, kam jis reikalingas. Žinojome tik 
tiek, kad nuo to laiko, kai jis buvo įkurtas, jautėmės 
kur kas geriau. Mūsų šūkis kaip muškietininkų: Visi 
už vieną ir vienas už visus. 

— Bet aš nenoriu, kad ji užaugtų manydama, jog visi 
vyrai kiaulės, - pasakė Mimi. 

— Bet vyrai ir yra... - pradėjo Anė. 

— Aš to taip pat nenoriu, - įsiterpiau skubiai. - Mes 
ją papildomai šersim Džeinės Austin romanais ir Tita- 
niku, kad galėtų atskirti, kurie vyrai nusipelnė keptu- 
vės, o kurie yra geri vyrai. Nepamiršk, kad jos tėtukas 
bus pats puikiausias pavyzdys. 

— Turime nukrypti nuo šios temos, - įsiterpė Anė. — 
Kad ir kaip būtų įdomu kalbėti apie Niną Luizą, - čia ji 
užvertė akis, - mes aptarinėjome Konstanciją ir Anto- 
ną. Konstancija, dėl to, kad mano seksualinis gyvenimas 
apverktinas, nieko nepadarysi. Kadangi jūs su Antonu 
ką tik susipažinote, turėtumėte vienas kito geisti. 

— Teisingai. Toliau taip neturi būti,- pareiškė 
Mimi. - Net aklas mato, kad jūs su Antonu sukurti 
vienas kitam. Noriu pasakyti, kad aš tai Žinau, nes jus 
suvedžiau! Tik nesuprantu, tas vyras paprastai šitaip 
nesielgia! - Metusi greitą žvilgsnį į mane ji pridūrė: - 
Aš nenoriu pasakyti, kad jis kur nors kitur dulkinasi, 
bet žinau, kad tikrai nėra vienuolis. 


KERSTIN GIER 


- Tikriausiai Konstancija jam siunčia neteisingus 
signalus, - pasakė Anė. 

— Aš nesiunčiu jokių signalų, - paprieštaravau įsiu- 
tusi. - Tam esu pernelyg senamadiška. Manau, kad 
vyras turi žengti pirmąjį žingsnį. 

— Ne, - atsakė Anė ryžtingai. - Ne tada, kai tau tris- 
dešimt penkeri ir viena augini vaikus. 

— Nori pasakyti, kad turėčiau būti patenkinta, 
jog... - pradėjau audringai aiškinti, bet Mimi mane 
nutraukė: 

- Ir aš manau, kad vyrai turi žengti pirmąjį Žings- 
nį, - pasakė ji. 

— Matai, - kreipiausi į Anę. - Mimi taip pat trisde- 
šimt penkeri. 

— Cha, - pasipūtė Anė. 

— Antonas žengs pirmąjį žingsnį, - patikino mane 
Mimi. - Jei Konstancija siunčia teisingus signalus. 

— Matai! - pažvelgė į mane Anė. 

- Ir kaip man tai padaryti? - nesiruošiau visą lai- 
ką laižyti sau lūpas arba dviprasmiškai čiulpti ličius iš 
kokteilio. 

— Paprasčiausiai: tu nevilkėsi apatinių, - pareiškė 
Anė iškilmingai. 

- O taip! - sušuko Mimi. - Kaip Šeron Stoun tame 
filme su ledo kirtikliu. 

— Nemanau, kad Antonas ketina mane suimti, - pa- 
sakiau. - Tokiems kvailiems spektakliams aš netinku. 

Mimi ir Anė atsiduso. 

- Čia kalbama apie jausmus, - įtikinėjo Anė. - Juk 
tai paprasta: be apatinių tu garantuotai jam siųsi tei- 
singus signalus, nori to ar ne. 


KRIKŠTAMOTĖ 


— Tau tereikės užmesti koją ant kojos... - sušnabž- 
dėjo Mimi sužavėta. - Tas vyriškis akimirksniu pa- 
mirš savo nenatūralų santūrumą. 

— Bet Šeron Stoun turėjo tokią sukamą kėdę, - pa- 
sakiau aš. - Restorane tokios tikriausiai nėra. 

Be to, tarp mūsų stovi stalas, uždengtas staltiese. 
Negi reikės patraukti kėdę į tarpą, kad galėčiau gun- 
domai užmesti koją ant kojos? Visi spoksotų į mane 
kartu su Antono tėvais ir tais Eisvurstais. 

— Mes kalbame apie principą, - pasakė Anė, o Mimi 
pridūrė: 

— Antonui visai nereikia matyti, užteks, jei jis žinos! 

Jau sakiau, kad nereikėjo man leistis į tą nuotykį. 
Bet dabar buvo per vėlu. Sėdėjau be apatinių šiame 
restorane ir... 

Kas čia taip keistai dvokia? 

— Konstancija! - Antonas išplėšė valgiaraštį man iš 
rankų. 

— Kas čia po vel?.. - O šūdas! Aš prikišau tą pra- 
keiktą valgiaraštį per arti žvakės. Auksu apkraštuoto- 
je odoje ryškėjo juodas apskritimas. Apsidairiau, bet 
nei svečiai, nei pingvinai, regis, nieko nepastebėjo. Tik 
Antonas, kuris klausiamai žvelgė į mane. 

— Mano mintys nuklydo toli, - pasakiau suglumu- 
si. - Ar dabar reikės už tai sumokėti? 

Antonas nusišypsojo. 

— Kurgiė 

— Pas Mimi, - atsakiau aš, iš dalies tai buvo tiesa. - Ji 
taip džiaugiasi Ni... vaikeliu. 

— Taip, Ronis irgi. Gražu pažiūrėti, kokie abu lai- 
mingi. Tikiuosi, jie vis dar bus laimingi, kai teks mie- 

goti tik po tris valandas per parą ir iškęsti visus metus 
trunkančius vaikelio pilvuko skausmus... - Antonas 
atsiduso, regis, jis prisiminė savo vaikus. - Tas laikas 
yra sudėtingas santuokos išbandymas, - Antono san- 
tuoka antrojo vaiko gimimo neišlaikė. 

— Sunku įsivaizduoti, kad Nin... kad Mimi vaikeliui 
skaudėtų pilvuką, - pasakiau. - Galiu lažintis, kad ji 
nuo pat pradžių puikiai miegos. 

- Tai neįtikėtina, - paprieštaravo Antonas. - Žinai, 
kai gimė Molė, žodis „miegas“ staiga įgijo visiškai kitą 
reikšmę. Pirmą kartą gyvenime suvokiau, kad mie- 
gas iš tikrųjų būtinas, jog liktum gyvas. O dar ta at- 
sakomybė, kuri tiesiog gniaužia gerklę. Net kai Molė 
miegodavo, aš nuolat keldavausi, kad įsitikinčiau, jog 
ji kvėpuoja. Rimtai mąsčiau, kaip žmonės sugeba išau- 
ginti antrą arba net trečią vaiką. 

Kaip galima pavadinti vaiką „Mole“? Begemoto jau- 
niklį galbūt, bet ne vaiką! Tikriausiai šis vardas buvo 
bausmė už pilvuko skausmus. Iš pradžių Molę vadino 
Izabela arba Leticija, bet kai ji tris mėnesius praklykė, 
tėvai nusprendė pakeisti vardą. „Taigi, Izabela, gana! 
Nuo šiol tave vadinsime Mole. Taip būna vaikams, ku- 
rie blogai elgiasi, įsidėmėk!" Tikriausiai nuo to laiko ji 
labai susiėmė, antraip jos vardas dabar būtų Valtraud. 

O gal atvirkščiai. Vaikas buvo taip pasipiktinęs savo 
vardu, kad pareiškė apie tai pilvuko skausmais. 

— Taip, per pirmuosius metus mes pripratome prie 
sunkumų, - tęsė Antonas. - Po vienos dviejų naktų, 
kai galėjai išsimiegoti penkias valandas, jau manei, 
kad gali imtis naujų išbandymų, - jis šiek tiek patylė- 
jo. —- Ar taip, Konstancija“ 

Supratau, kad jau kurį laiką sėdžiu tylėdama. Anto- 
nui tai pasirodė keista. Aš taip pat nesuvokiau, kas 
man šiandien pasidarė, mintys visą laiką nuklysdavo į 
šoną. Aš galvojau apie kvailiausius dalykus, užuot flir- 
tavusi su Antonu ir siuntusi jam signalus. Tikriausiai 
todėl, kad buvau be apatinių. Nebuvau prie to įpratu- 
si. Be to, norėjau padaryti Antonui gerą įspūdį. 

— Negalėčiau pasakyti, kad norėjau kito vaiko, nes 
pagaliau išsimiegojau, - atsakiau skubiai. - Antraip 
turėčiau maždaug penkiolika vaikų, kurie turėtų mie- 
goti daugiaaukštėse lovose po tris. Man būtų suteiktas 
autobusas, kad galėčiau juo vežioti vaikus į mokyklą, 
o už vaikus mokami pinigai būtų kaip besivystančios 
šalies bendrasis... produktas. Mano krūtys karotų iki 
kelių, turėčiau tik septynis dantis, nes kiekvienas nėš- 
tumas kainuoja vieną dantį. 

Antonas keistai pažvelgė į mane. 

— Iš tikrųjų? 

— Taip sakoma. Nesirūpink, aš dar turiu visus dan- 
tis, - kodėl kalbu tokias nesąmones, vos tik praveriu 
burną? Plepalai apie nukarusias krūtis ir nėštumus 
tikrai nėra erotiški! Kad tai žinočiau, nė nereikėjo stu- 
dijuoti psichologijos. 

Laimė, pasirodė vienas iš pingvinų ir paklausė, ar 
mes išsirinkome. 

Antonas abiem užsakė dienos patiekalą su šparagais 
ir butelį 2003 metų „Viurc Veinmano“ rislingo, sauso, 
bet labai skanaus. Nors mielai būčiau išgėrusi ko nors 
stipresnio, pavyzdžiui, buteliuką absento. Mimi ir Anė 
išdėstė griežtus reikalavimus valgiui: jokių salotų, nes 
nuo jų vakare susikaupia dujos; jokių grietininių pa- 

dažų, nuo jų jautiesi pavargusi; stengtis nevalgyti nie- 
ko su česnakais ir žaliais svogūnais, nes iš burnos sklis 
nemalonus kvapas; geriausia žuvis ir troškintos daržo- 
vės; nubėgus į tualetą sučiulpti čiulpinuką, kad burnos 
kvapas būtų gaivus, dar geriau būtų išsivalyti dantis, 
nepamiršti pasitaisyti makiažo... - mano kardinoliško 
raudonumo rankinėje buvo viskas, kas reikalinga. Aš 
mąsčiau, ar jau dabar bėgti į tualetą ir skambinti Mimi, 
kad paklausčiau, kaip toliau elgtis šią naktų naktį. 

Gerai, pranešimas Mamų mafijos planavimo štabui: 
kol kas viskas einasi ne ypač gerai: savo tėvams jis mane 
pristatė kaip klientę, tetą Julytę ir dėdę Fredį pavadinau 
Eisvurstais, apdeginau valgiaraštį ir prišnekėjau visokio 
mėšlo - kaip man toliau elgtis? 

Ką? Tuoj pat nutraukti misiją, kartoju: misiją nu- 
traukti. 

Mimi šį vakarą pasisiūlė prižiūrėti vaikus. Žinoma, 
galėjau juos palikti ir vienus, nes Nelei jau keturiolika, 
o Julijus paprastai miega kaip užmuštas, bet ką gali 
žinoti. Pastaruoju metu Nelė rado naują užsiėmimą - 
žvakes. Kiekvieną vakarą ji uždega daugybę arbatinių 
žvakučių, įsijungia kompaktinių plokštelių grotūvą ir 
žvakių šviesoje svajingai žvelgia į lubas. Bent taip ji el- 
giasi, kai įeinu į kambarį. O aš užeidinėju gana dažnai 
(Nelės nuomone, per dažnai), nes bijau, jog kas nors 
gali užsidegti ir visas namas supleškės tuo metu, kai 
Nelė svajoja apie Maksą. Tikiuosi, ji svajoja apie Mak- 
są, 0 ne apie matematikos mokytoją arba kokį nors 
kokaino uostytoją dvyliktoką. Bet apie keturiolikmetę 
mergaitę niekada negali visko žinoti. Aš negalėjau jos 
palikti namuose su ketverių metų broliu, krūva žvakių 

ir degtukais. Mimi man pritarė. Ji pažadėjo su DVD 
grotuvu nukreipti Nelės dėmesį nuo piromaniškų po- 
mėgių, kol Julijus užmigs. Filmas Tikra meilė Nelei tu- 
rėtų patikti. Ronis žadėjo visuose kambariuose įtaisyti 
gaisro signalizaciją. Gaisro signalizaciją galima įsigyti 
Ronio statybinių medžiagų parduotuvėje. Ar jau mi- 
nėjau, kad Ronis ir Mimi man daugiausia padėjo, kai 
reikėjo įsikurti? Tiesą sakant, jiems ties mentimis tu- 
rėtų išaugti sparnai. 

— Grįšiu vėliausiai vienuoliktą, - pasakiau iš įpročio, 
nes pamiršau, kad šiandien turės būti naktų naktis. 
Pirma naktis, kai mano vaikai bus palikti vieni. Mimi 
ir Anė vieningai pritarė, kad į klausimą: „Pas tave ar 
pas mane*“ turiu atsakyti „Pas tave“. 

— Emilė nakvos pas draugę, - pranešė spindėdama 
iš džiaugsmo Mimi. Emilė buvo Antono šešerių metų 
duktė, kurios priežiūra po skyrybų buvo palikta jam. 
Vyresnė duktė Molė gyveno pas jo buvusią žmoną 
Londone. - Aš viską gerai iššniukštinėjau. Pas Antoną 
jums niekas netrukdys. Rytoj galėsit maloniai papus- 
ryčiauti. Mes su Roniu miegosime ant tavo sofos ir 
prižiūrėsim vaikus. 

— Bet aš gi negaliu... - pasakiau. - Ką pamanys vai- 
kai, kai rytą grįšiu namo, o jie jau bus pabudę? 

— Oką pamanys vaikai,jei rytoj rytą iki pusės nuogas 
Antonas išsmuks iš vonios? - nutraukė mane Anė. 

Aš pasibaisėjusi pažvelgiau į ją. Tarsi Antonas galė- 
tų iki pusės nuogas išsmukti iš mano vonios. 

— Antonas neišsmunka, - patvirtino ir Mimi. - Bet 
Anė teisi. Jūsų pirmajai nakčiai to būtų per daug. Būtų 
paprasčiau, jei nereikėtų galvoti apie vaikus, ar ne? 

Aš vis dar prieš akis mačiau iki pusės nuogą Anto- 
ną. Ar jo krūtinė plaukuota? O varge, aš lig šiol nema- 
čiau to vyro be kaklaraiščio. Mano skrandyje kažkas 
pradėjo vartytis. 

— Nenoriu tvirtinti, kad tavo vaikai to nepakeltų, - 
dėstė Anė. - Bet jaustumėtės labiau atsipalaidavę, jei 
nereikėtų visą laiką bijoti, kad jie ką nors išgirs. 

— Be to, tavo miegamasis atrodo chaotiškai, - pa- 
sakė Mimi rodydama į pusiau nuplėštus apmušalus, 
kurie priklausė mano mirusiai anytai. Buvusiai anytai. 
Anksčiau šis namas buvo jos, čia, miegamajame, tai vis 
dar buvo matyti. Čia tvyrojo itin neerotiška, anytos 
aplinka. - Iki šio vakaro tu vargu ar spėsi jį suremon- 
tuoti, ar ne? Ir patalynę reikėtų perkloti, Anė visur pa- 
liko savo pėdsakų. 

Šis argumentas mane įtikino. Anė kaltai žvelgė į že- 
mėtas rankas. 

— Bet... - ištariau aš. 

Mimi mane nutraukė: 

- Jei tu rūpiniesi, kas pervilks Antono patalynę, 
noriu pasakyti, kad jis turi namų tvarkytoją, kuri kas 
penktadienį tą padaro. Ir patikėk, pas Antoną yra taip 
tvarkinga, kad jis bet kada gali parsivesti moterį į na- 
mus. Kiek žinau, jo miegamajame puikus netiesioginis 
apšvietimas, suteikiantis odai nuostabų atspalvį. 

Iš kur ji žino? Ar Antonas apie tai kalbėjosi su Ro- 
niu ir Mimi? „Sakau jums, miegamajame įsirengiau 
netiesioginį apšvietimą, dabar ten net celiulitas atrodo 
nekaltai. O moterys keliais metais jaunesnės.“ 

— Bet... - pradėjau aš dar kartą. 

Mimi vėl mane nutraukė: 

— Mes su Roniu iš tikrųjų mielai prižiūrėsime tavo 
vaikus, juk gyvename visai šalia, mums nebus sunku, 
manau, tai bus puikus gyvenimo paįvairinimas. 

— O dabar jokių bet, - griežtai pasakė Anė. - Šian- 
dien - naktų naktis. 

— Tikrai, - pritarė Mimi visa spindėdama. - O rytoj 
mes oficialiai pranešime, kad laukiamės Ninos Luizos. 

Anė greitai žvilgtelėjo į mane. Aš gužtelėjau pečiais. 

— Kam praneši? Aš klausiu tik šiaip sau, iš įdomumo, - 
kreipėsi Anė į Mimi. Jūs gi pranešėt, kad laukiatės Ninos 
Luizos, kai embrionas buvo dviejų ląstelių dydžio. 

— Taip, neoficialiai, - pareiškė Mimi švytėdama iš 
džiaugsmo. - Bet rytoj bus praėjusios pirmosios dvy- 
lika savaičių ir mes paskelbsime oficialiai. 

- Sunku įsivaizduoti, kad yra Žmogus, nežinantis 
šios naujienos, - ištariau atsargiai. Mimi buvo įgijusi 
ne tik pilvo glostymo sindromą, bet ir suplanavusi vi- 
sus Ninos Luizos drabužėlius iki 74 dydžio. Ji kasdien 
žiūrinėjo kokius nors šliaužtinukus, kepurytę arba 
pirštinytes. Būsimajame vaiko kambaryje jau kabėjo 
Žydrai lakuota pinta vygė. 

- Žinoma! - atsakė Mimi. - Mes vis dar viešai ne- 
paskelbėme, nes per pirmąsias dvylika savaičių gali... 
kas nors įvykti. 

— Nepaskelbėte? - pakartojo Anė. - Mimi, preky- 
bos centre tu pasakojai apie savo nėštumą kiekvienam 
sutiktam Žmogui, o Ronis darbe savo kolegoms rodė 
ultragarso nuotrauką. Jūs jau prieš tris savaites užsira- 
šėte į pasiruošimo gimdymui kursus spalį ir... 

— Gali būti, kad keliems žmonėms apie tai papasa- 
kojau, - sutiko Mimi. - Bet oficialiai vis dar ne! 

— Tada rytoj visiems bus maloni staigmena, - pasa- 
kiau šypsodamasi. 

- Taip, mano anyta kris negyva, - pasakė Mimi. 

- Nors neoficialiai ji seniai viską Žžino,- pasa- 
kė Anė. 

— O ne! Nė užuominos, - pasakė Mimi. - Prigrasi- 
nau Roniui, kad paliksiu jį, jei prasitars savo motinai 
arba seserims apie Niną Luizą. 

- Tu apie tai pasakojai kiekvienam sutiktam, o savo 
vyro šeimai neprasitarei nė žodžiu? 

— Norėjau palaukti, kol būsiu tikra, - atsakė Mimi. - 
Mano anyta yra klastingas senas slibinas, kuris pučia- 
si, kad pagimdė penkis vaikus. Ji buvo pernelyg kvaila, 
kad saugotųsi. Kai persileidau, ji patarė Roniui pasi- 
ieškoti kitos žmonos. Ji pasakė, kad mano dubuo nėra 
tinkamas gimdyti. Nekenčiu jos. Na taip, dabar tas 
jausmas praėjo. Juk norėčiau, kad Nina Luiza nejaustų 
įtampos tarp tėvų ir senelių. 

— Žinoma, - pritarė Anė. - To mes visi norime. 

— Konstancija? - pasigirdo Antono balsas. 

Šūdas, prakeikimas! Ar vėl užsidegė valgiaraštis? 
Ne, ačiū Dievui. Bet man iš tiesų reikėtų labiau šu- 
sikaupti. Net pingvinas keistai žiūri į mane. Galbūt 
atsipalaiduosiu, kai truputį išgersiu. Kokteilis su šam- 
panu gerai veikia. Gaila, kad jį patiekia tokiose mažose 
taurėse. Man reikia visos vonios. 

Padavėjas kostelėjo. 

- Aš užsisakysiu blynelių su šparagais ir briedžiu- 
kais, - pasakiau skubiai. - Ir mineralinio vandens. Be 
angliarūgštės. O prie jo visą vonią kokteilio su šampa- 
nu. Eee, taurę, norėjau pasakyti. 

Kai pingvinas nukrypavo į šalį, Antonas pasilenkė 
per stalą ir suspaudė mano delną. 

— Ar viskas gerai, Konstancija? Tu šiandien kažko- 
kia išsiblaškiusi. 

Tuoj pat grįžau į realybę, sutelkusi dėmesį ir žvalu- 
tėlė. Antono akys tokios beprotiškai gražios, galvoda- 
vau kaskart į jas pažvelgusi. Rudai žalios su mažutėmis 
auksinėmis žiežirbomis. Tiesą sakant, man nepatinka 
vyrai rudomis akimis, jie man visada primena koker- 
spanielius. Bet Antono akys ne šuniškos, jos siauros, 
migdolo formos, rėminamos trumpų, tankių blakstie- 
nų. Tai buvo labai protingos akys. 

— Taip, ne, galbūt, - sumikčiojau. Jo delnas, uždėtas 
ant manojo, teikė drąsos. - Aš truputį... jaudinuosi. 

Antonas nusišypsojo. 

— Dėl manęs? 

Jo šypsena nepaprastai graži, galvojau kaskart, kai 
jis šypsodavosi. Žavesio jam teikė ne tik idealūs dan- 
tys, bet raukšlelės ties lūpų kampučiais ir maniera šyp- 
sotis akimis. Tai buvo erotiškiausias šypsnys, koks tik 
gali būti. Ypač šiuo metu. 

— Taip, - ištariau ir sušnibždėjau: - Ir ne. Tiesą sa- 
kant, tai dėl mano apatinių. 

— Tu susijaudinusi dėl savo apatinių? - pakartojo 
Antonas. 

Aš linktelėjau. Visada norėjau su Antonu pakalbėti 
tokiomis kebliomis temomis, kaskart, kai susitikdavo- 
me. Bet kažkodėl man nepavykdavo. Juk aš visai nesu 
tokia išsiblaškiusi ir paviršutiniška, kaip mano Anto- 
nas, atvirkščiai! Iš tikrųjų aš esu vanduo, kurio gelmė- 
je slypi - koks yra priežodis? Kad ir kaip ten būtų, aš 

esu žmogus su gilia grimzle, būtų gerai, kad Antonas 
tai pastebėtų. 

— Dabar ir aš pradedu užsikrėsti tavo jauduliu, - pa- 
sakė jis. Jo akyse mačiau šokančią žvakės liepsną. - Kas 
atsitiko tavo apatiniams? 

— Jie... na, mano apatiniai liko namuose, - išpyški- 
nau aš bandydama atlaikyti Antono žvilgsnį. 

Jo akys staiga susiaurėjo. 

— Pamiršai per išsiblaškymą? 

Papurčiau galvą. 

- Tyčia, - sušnabždėjau. 

Antonas akimirką patylėjo, tada paklausė: 

— Pas tave ar pas mane? 

Pajutau, kaip visiškai netikėtai mano lūpas ištempė 
plati šypsena. Tuo pat metu širdis ėmė pašėlusiai dau- 
žytis. O Viešpatie! Mes iš tikrųjų tai padarysim. 

— Pas tave, - pasakiau. - Pas tave turėtų būti netie- 
sioginis apšvietimas. - Nors šiandien man jo visiškai 
nereikia, nes nėra apatinių nuspaustų vietų, kurias rei- 
kėtų slėpti. Tai buvo privalumas. 

— O Emilė šiandien miega pas savo draugę, - pasakė 
Antonas. - Žinai? Staiga pajutau, kad visiškai nenoriu 
valgyti. 

- Ir aš, - atsakiau, bet tai, žinoma, buvo melas. 

Padavėjas atnešė gėrimus. 

— Atleiskit, bet kai kas įvyko, - pasakė jam Antonas 
ir išsitraukė piniginę iš kišenės. - Nenumatytas atve- 
jis. Mums skubiai reikia išeiti. 

Padavėjas ant mūsų nesupyko, regis, net nenustebo. 
Kai greitai susiverčiau kokteilį į gerklę ir užsimečiau 
ant peties rankinę, jis žvelgė tokiu žvilgsniu, tarsi žino- 

tų, kokį skubų atvejį Antonas turėjo omenyje. Man vis 
tiek. Aš laukiu naktų nakties. Apie ją svajojau mėnesių 
mėnesius. Mėginau kvėpuoti ramiai ir ritmingai. Taip 
jaučiausi ne iš baimės, atvirkščiai, aš iš tikrųjų to no- 
rėjau, taip, dar kaip norėjau, tai buvo tarsi... na gerai, 
aš bijojau! Penkiolika metų miegojau su vienu vyru ir 
šiuo klausimu įgijau ne per geriausios patirties. Seksas 
su Lorencu nebuvo itin įvairus. Penkiolika metų misi- 
onieriaus poza, Mimi ir Anė buvo pasipiktinusios, kai 
per vieną linksmą vakarėlį išpešė iš manęs šią infor- 
maciją. Jei tikėčiau Mimi, Antonas turėjo būti sekso 
dievas. Ji pati neišbandė, bet gerai pažinojo jo buvu- 
sią žmoną ir kelias buvusias meilužes. Jos visos vienu 
balsu patvirtino Antono talentą lovoje arba ne lovo- 
je. Viešpatie, ką jis pagalvos, kai pamatys, kad aš apie 
nieką neturiu jokio supratimo? Kaip man elgtis, jei jis 
užsimanys, kad daryčiau tai, apie ką nenutuokiu? O jei 
jis sakys Žodžius, kurių nesuprasiu? Reikėjo bent jau 
nusipirkti knygą Seksas pradedantiesiems arba Šimtas 
įmantrių triukų, kuriuos pasitelkę išvesite iš proto, tada 
galėčiau kuo nors nustebinti. 

— Antonai? - tariau aš. - Man reikia tau šį tą pasa- 
kyti... 

Antonas su padavėju smalsiai pažvelgė į mane. Pas- 
tarasis man buvo itin nesimpatiškas. Iš Antono jis gavo 
kelis didelės vertės banknotus ir ypač kruopščiai kišo 
juos į odinę piniginę. Ar jis nepastebėjo, kad trukdo? 
Pažvelgiau į jį ir tylėjau, kol šis priekaištingai atsidusęs 
pasitraukė. 

— Ką turi man pasakyti? - paklausė Antonas stoda- 
masis. 

- Aš... taigi, aš nemoku šimto įmantrių triukų, - su- 
šnabždėjau, kol jis, suėmęs už alkūnės, vedė mane tarp 
staliukų prie išėjimo. - Turiu omenyje lovoje. Ar kur 
kitur. Atvirai sakant, nemoku nė vieno. O profesiona- 
lios terminologijos visiškai neišmanau. 

Įtemptai žiūrėjau jam į veidą. Jo išraišką buvo sun- 
ku apibrėžti. Veidas liko nejudrus, trūkčiojo tik vienas 
žandikaulio raumuo. 

— Labai apgailestauju, - šnabždėjau. 

— Geraijau, - ištarė Antonas jau truputį šypsodama- 
sis. - Manau, moku pakankamai triukų, mums abiem 
užteks. O kalbant apie profesinius terminus, - dabar 
jis plačiai šypsojosi, - tiesiog paklausk, jei ko nesupra- 
si, - dabar jis pratūko juoktis garsiai prunkšdamas. 

Suraukiau kaktą. Ar jis šaiposi iš manęs? Ak, na 
ir kas! 

— Labai laukiu tavo triukų, - pasakiau. 

Tą akimirką įvyko šis tas neįtikėtino, tarp mūsų su An- 
tonu aiškai sugurguliavo tualete nuleidžiamas vanduo, 
taip garsiai, kad restorane visi atsigręžė, nors mes jau bu- 
vome beveik prie išėjimo. Kažkodėl pamaniau apie ne- 
materialius fenomenus ir sustojau kaip įkasta. Pingvinas 
prie įėjimo budriai sekė mane. Ar ir jis pastebėjo, kad čia 
įvyko kažkas mistiška ir keista? Vėl pasigirdo nuleidžia- 
mo vandens garsas. Mano rankų oda pašiurpo. 

Ką šis beprotiškas garsas norėjo man pasakyti? Kaž- 
kas nutekėjo į kanalizaciją, upeliu žemyn... reikėjo ko 
nors atsisakyti... nuplauti savo principus... reikėjo nu- 
leisti klozeto vandenį, kol... 

Antonas, vis dar juokdamasis, ištempė mane pro 
duris. 

Ar negirdi? - paklausiau susijaudinusi, kai jau sto- 
vėjome lauke ant laiptų. 

— Iš tikrųjų bul bul bul, - prunkštė Antonas. Atrodė, 
juokiasi kutenamas begemotas. - Regis, tas bul bul bul 
sklinda iš tavo rankinės. 

Mano rankinės? Kodėl mano rankinė turi burbu- 
liuoti kaip nuleidžiamas klozeto vanduo? Luiso Vu- 
tono rankinėje buvo prigrūsta du kilogramai kos- 
metikos, plaukų šepetys, dantų šepetėlis, dvi dėžutės 
burnos kvapą gaivinančių čiulpinukų, prezervatyvai, 
mano mobilusis telefonas... mano mobilusis telefonas! 
Štai kas! Nelė turėjo man nustatyti vibracinį režimą. 
Užuot taip padariusi, ji įjungė naują skambutį, ta maža 
įžūli pabaisa. Klozeto gurguliavimą! Jai tai atrodė la- 
bai juokinga. 

— Tai tikriausiai Nelė, - sušnypščiau ieškodama to 
prakeikto telefono tarp lūpų dažų ir įvairiausių dėžu- 
čių. - Nori man padaryti gėdą! Na aš jai... aš jai. Štai 
pagaliau. Alio? 

— Tai aš, - atsiliepė Mimi kitame gale. Aš vos ją pa- 
žinau. Jos balsas buvo visiškai kitoks nei paprastai. 

— Ar kas nors atsitiko vaikams? - paklausiau išsi- 
gandusi. 

— Ne, - atsakė Mimi. - Su... kažkas Ninai Luizai. Aš 
kraujuoju. 

O Viešpatie! Tik ne tai! 

— Klausyk, Mimi. Tai gali nieko nereikšti. Tuoj būsiu 
pas tave. Atsigulk ir pakelk kojas aukščiau. Ar Ronis 
su tavimi? Ar paskambinai Anei? Kartais gali truputį 
kraujuoti, bet nieko baisaus... 

— Aš kraujuoju ne truputį, - pasakė Mimi. - Aš 
kraujuoju kaip skerdžiama. Tavo vonia atrodo taip, 
tarsi joje buvo apsilankęs Čarlis Mensonas. 

— O ne, negali būti... kur Ronis? 

- Jis čia. Jis tuoj veš mane į ligoninę. Bet, šiaip ar 
taip, jau per vėlu. 

— Ne, gal dar ne... Mes kaip galėdami greičiau grįši- 
me, - patikinau ir išjungiau telefoną. 

Antonas nebesijuokė ir klausiamai žvelgė į mane. 

— Mimi netenka savo kūdikio, - pasakiau ir pra- 
pliupau verkti. 


Sveiki atvykę į 
Vabzdžių gyvenvietės mamų draugiją 


Tai moterų, turinčių vaikų, puslapis. 
Mes, tiek karjerą darančios moterys, tiek „tik“ namų šeiminin- 
kės, čia dalijamės žiniomis apie nėštumą ir gimdymą, auklė- 
jimą, santuoką, darbą, namų ruošą, laisvalaikio užsiėmimus ir 
mielai viena kitą remiame. 


Priėjimas 
Tik draugijos narėms 


Birželio 14 
Visoms mamoms: tai bus liūdniausia dienos naujiena: 
aš turėsiu tik berniuką. Mano ginekologas įsitikinęs 98 
procentais, ir aš pati aiškiai mačiau mažą straubliuką. 
Bliaunu visą popietę. Žinoma, aš nieko neturiu prieš 
berniukus, bet, nepaisant nepalankių požymių, vis dar 
tikėjausi, kad Timiui gims sesutė. Mano maldos nebuvo 
išgirstos! Dabar reikės kuo greičiau vėl pastoti ir kaip rei- 
kiant pasistengti. O jei ir vėl nepasiseks? Pažįstu moterį, 
kuri turi penkis berniukus, ji sako, kad po dviejų vaikų 
būtų liovusis gimdyti, jei būtų gimusi mergaitė. Koks 
košmaras, ar ne? Daugybę kartų veltui vaikščioti nėš- 
čiai! Mano vyras labai meiliai mane paguodė ir paža- 
dėjo, kad nupirks šaunius Džimio Čoiso batus, kuriuos 
neseniai Matavausi, bet ne tuos pačius, kuriuos norėjau 
įsigyti kaip dukters mama ir apie kuriuos tiek svajojau, 

beje, tie batai šūdinai atrodo, kai ištinusi koja. Anyta pa- 
sakė, kad man nėra reikalo kelti triukšmo, anksčiau, po 
karo, moterys išnešiodavo vaikus griuvėsiuose ir buvo 
dėkingos už kiekvieną pieno lašą, blablabla, bet mano 
ginekologas sako, kad galiu ramiai išlieti savo sielvartą. 
Tokių superkvailų žodžių kaip „svarbiausia, kad jis būtų 
sveikas“, man visiškai nereikia! 
Mama storas (nusiminęs) pilvukas Elena. 


P. S. Mano ginekologas sako, kai užtektinai paliūdė- 
siu, galėsiu vėl mėgautis likusiu nėštumo laiku ir net 
džiaugtis kūdikiu. Kaip jums vardas Džimis? Beje, dėl 
Džimio Čoiso - jis puikiai rimuojasi su Timiu. Džimis ir 
Timis šalia, susikibę už rankučių - juk Žavingas vaizde- 
lis? Tikiuosi, jis bus bent jau garbanotas! 


Birželio 14 
Miela Elena, niekaip negaliu suprasti, kodėl taip Žžavie- 
si mergaitėmis. Kaip trejų su puse vaiko motina (dviejų 
mergaičių ir vieno berniuko ir dar vieno berniuko (tikiuo- 
si!)) galiu pareikšti: berniukai kelia daug mažiau rūpesčių. 
Paauglės mergaitės yra tikra nelaimė. O Triskart persiže- 
gnosiu, kai Laura Kristina po vasaros atostogų pagaliau 
bus internate, ir tik Flavija galės užimti vonios kambarį. 
Neįtikėtina, kokios ambicingos gali būti šešiametės. La- 
biausiai Flavija bijo paveldėti Lauros Kristinos spuogus, 
mes visi tikimės, kad taip nebus. Vienos neišvaizdžios 
merginos šeimoje pakanka. Įsivaizduokit, Laura Kristina 
lovos galvūgalyje išraižė širdutę ir joje vardą - Maksas. Ji 
nužudytų Mane, jei žinotų, kad jums tai išdaviau. Kartais 


man labai sunku ją suprasti, nes aš jos amžiaus buvau 
visai kitokia. Ir, žinoma, ne tokia stora. Mielai jai padė- 
čiau, bet kaip įtikinti užsispyrusią keturiolikmetę Mesti 
svorį? Pasakiau jai, kad tas išsvajotasis Maksas būtų tru- 
putį labiau pasiekiamas, jei pradėtų sportuoti. Bet ji pra- 
dėjo bliauti ir šaukti: „Tai niekšinga, mama!" Mergaitės! 
Su jomis iš tikrųjų reikia stiprių nervų! 

Penktadienį gausiu savo vaisiaus vandenų tyrimo 
rezultatus, spauskit už mane kumščius, kad būtų dar 
vienas berniukas. Jei ne, galėsime su tavimi pasikeisti, 
Elena. O 

Į šeštadienį vyksiantį mūsų seminarą „Vaisių stimu- 
liuojantys kojų refleksinių zonų masažai ir banginių 
giesmės“, kurį ves Trudė Beker, kviečiamos ir nesilau- 
kiančios mamų draugijos narės. Prašau atsinešti vilno- 
nes antklodes. 

Fraukė 


Birželio 14 
Taip, aš suprantu tave, Elena. Visada norėjau tik dukte- 
rų ir, laimė, pagimdžiau dvi nuostabias (nespuoguotas) 
mažiules. Nuoširdžiai tave užjaučiu. 

Aš ir vėl apimta baisaus streso dėl tobulinimosi kursų 
prie Bodeno ežero nuo pirmadienio iki trečiadienio (o 
naujos vaikų auklės vis dar neradau!!!) Ponia Porškė ne- 
gali atidėti išvažiavimo, nors mes jai pasiūlėme apmo- 
kėti kelionę traukiniu. Ta moteris mums dirbo šešerius 
metus, mes ją laikėme šeimos nare, aš pakenčiau jos 
trūkumus (ne kitaip!) ir net tą faktą, kad ji šiam darbui 
gerokai per sena. (Ne kartą jums minėjau, kad ji negali 


iššveisti vonios, nes turi radikulitą. O kokia auklė darb- 
davių namuose turi nuosavą stalčių, kuriame gali lai- 
kyti atmintį stiprinančius vaistus ir kavą be kofeino??) 
Ir ką jūs manote? Ji egoistiškai ir atkakliai tvirtina, kad 
išsikraustant turi pati dalyvauti. Tiesą sakant, reikėtų tik 
džiaugtis, kad pagaliau jos atsikratysime. 

Vaisiaus stimuliavimo kursuose aš, žinoma, negalė- 
siu dalyvauti. Neturiu laiko, neturiu vaisiaus ir nesu itin 
geros nuomonės apie Trudę Beker. Tas visas ezoterinis 
šlamštas tinka savo galva nepasitikinčiam Žmogui. Aš 
tik trukdysiu, jei nuolat juoksiuosi, nes ponia Beker pati 
atrodo kaip banginė, ar ne? 

Sabina 


Birželio 14 

Kaip tik tau, kaip savo galva pasitikinčiam Žmogui, se- 

minaras pas Trudę būtų itin naudingas. Mama Sabina, 

tu regi pasaulį iškreiptai. Trudė Beker neturi antsvorio, 

gal tik kiek apvalutė, be to, kas bendro yra tarp sugebė- 
jimo vesti seminarą ir jos svorio? 
Mama Gitė 


P. S. Tavo Laura Kristina ne tokia jau stora, Frauke. Tik jos 
kūnas apvalesnių formų nei tavo. Daugybė vyrų laiko 
apkūnias moteris patraukliomis. 


Birželio 14 
Atleisk, Gite, nenorėjau tavęs įžeisti pastaba apie ants- 
vorį, žinoma, niekas čia nesmerkia storulių. Yra daugy- 

bė moterų, turinčių antsvorį, ir jos puikiai atlieka savo 
darbą (išskyrus mitybos konsultantes G). Manau, labai 
svarbu, jog moteris nepaleidžia vadžių, ypač kai ji lai- 
mingai ištekėjusi, bet tai nereiškia, kad ir tu turi būti 
tokios pat nuomonės. Nors mums pasisekė sukurti 
darnias šeimas, galime suprasti vienišas motinas, turin- 
čias antsvorio. Jei nori, galiu tau iš,„Brigitos“ nukopijuoti 
dietą. Mes su Frauke mielai priimsime tave į savo ryti- 
nes bėgimo treniruotes. Pastaruoju metu dėl Fraukės 
nėštumo vis tiek vos judame, tai kaip tik atitiktų tavo 
galimybes. Kam gi būtų reikalinga mamų draugija, jei 
neremtume viena kitos? 
Sabina 


Birželio 14 
Jei ir toliau norite bėgioti, turėtumėt apsiginkluoti! 
Rimtai: du koviniai mūsų naujojo kaimyno šunys die- 
ną ir naktį šlaistosi po Laumžirgių kelią, kaip ir vaikai, ir 
nežinia, kas pavojingesni: šunys ar vaikai. Jų mažiausiai 
penki, nors, regis, kūdikis yra vyriausios dukters, kuri, at- 
rodo, yra septyniolikos ir panaši į gatvinę. Tėvas remon- 
tuoja automobilius dirbtuvėje kieme, o penkiolikmetis 
sūnus nuolat važinėja gatve automobiliu, jei nežaidžia 
lenktiniu peiliuku arba nevažinėja riedlente ir nebrai- 
žo stovinčių automobilių. Jo jaunesnioji sesuo nuolat 
skambina į duris norėdama paglostyti jūrų kiaulytę ir 
siūlosi pažiūrėti vaikus. Jos vardas Melodija, mėgsta- 
miausi užsiėmimai yra televizorius, Šakira ir paukštiniai 
vorai. Namuose ji vieną tokį laiko ir juo pagrasino, jei 
atsisakysime jos paslaugų. Kiečiausia yra jų mama. Ji 


retai būna namuose, jai patinka dėvėti korsažus ir 
mini sijonėlius, atrodo, jai mažiausiai keturiasdešimt, 
nors ji, regis, rūpinasi savo išvaizda. Jurgenas mano, 
kad ji taip pat eina kreivais keliais. Kad vyras galėtų 
remontuoti prabangius automobilius, ši šeimos mo- 
tina aprūpina jį mokiais klientais: turtingais iškrypė- 
liais, važinėjančiais maserati ir storašikniais bencais. 
Mačiau pas juos net ferari. Yra dar du mažesni vaikai, 
kurie visą dieną valgo saldumynus, geria kokakolą 
ir gatvėje rengia padėvėtų daiktų, tikriausiai vogtų, 
turgus. Jei nenori iš jų pirkti, jie subraižo automobilį 
arba pakiša degantį laikraštį su šuns kakučiais po du- 
rimis. Dar pas juos goglinėja senelis, atrodantis kaip 
Markso brolis, su tokia kvaila šiaudine skrybėlaite, 
kurią nuolat nusiima, kai sutinka kokį Žmogų. Nuo 
to laiko, kai Laumžirgių kelyje apsigyveno tie driskiai, 
atrodo, kad gyvename lindynėje! Cigarečių automa- 
tas prie kampo jau išlaužtas. Elenos vyro pacientai 
su baime lankosi pas jį. Mes su Elena galvojame, ar 
nereikėtų pradėti rinkti parašus. Kas iš jūsų prisidė- 
tų? Tie žmonės juk varžo visų Vabzdžių gyvenvietės 
žmonių gyvenimą. Aš tvirtinu: koviniai šunys ir he- 
patito C sukėlėjai pavojingi ne vienos gatvės gyven- 
tojams. O penkiolikmetis, be vairuotojo pažymėjimo 
važinėjantis po gyvenvietę, kelia grėsmę Mūsų vai- 
kams. Nemanau, kad galima su tuo taikstytis. Ką jūs 
manote? 
Sonia 


Visiškai slaptas Nelės dienoraštis 


Birželio 17 

Lara pasakė, kad jai gana meilės be atsako 
keliamų kančių. Ji nori pamėginti nebebūti įsimy- 
lėjusi Maksą, o mylėti Moricą, Ji sako, jog tada 
gyvenimas bus daug paprastesnis. 

Taip, galbūt. Moricui taip pat. O kaip mano 
gyvenimas? Aš negaliu kaip kvailas kompiuteris 
savęs perprogramuoti nuo Morico į Maksą. Mak- 
sas gavo laišką iš spuoguotosios Lauros Kristinos, 
bet jis man nedavė jo perskaityti, kad galėtume 
kartu pasilinksminti. Jis sako, kad taip nedera. 
Cha! Maksas visada apsimeta esąs toks gerai iš- 
auklėtas ir padorus, tikriausiai jis nesupranta, 
kad tai visiškai neseksualu? 

Jei Lara susieis su Moricu, man beliks 
tapti lesbiete, Žinoma, ne su Lara, nes tai būtų 
fatalus posūkis. Bet būti lesbiete yra cool. Les- 
bietės yra intelektualios. Mylintis su lesbietėmis 
nereikia saugotis. Kad tik nebūtų to sekso. Ma- 
nau, bučiuotis dar šiaip taip galima. Zinoma, be 
liežuvio. Bet visa kita... brrr, neee. (Ką veikia tos 
lesbietės likusios dviese???) Galbūt galima būti 
platoniška lesbiete. Reikės paklausti mamos. Ji 
žino, ką reiškia platoniška meilė, vargšelė. 


P. S. Visi beprotiškai liūdi dėl Ninos Luizos. Aš taip pat. 
Mimi būtų c00/ mama. Manau, kad ji pamėgins dar kartą, 


P. P. S. Naujokas (Kevinas Klosė - fui!) taip pat turi ta- 
tuiruotę ties užpakaliu. Buvau priversta tai pamatyti, 
nes tas tipas a) sėdi prieš mane, b) riedlentininko kelnių 
juosmuo nedengia pusės užpakalio. Bjauriausia, kad jis 
pastebėjo, jog spoksau į jį, ir kvailai nusišypsojo. 


2. 


aip, galėjo būti dar blogiau, - pasakė Anė. - Tu 
galėjai pirmą kartą susitikti uošvius nuogalių pa- 
plūdimyje. Kaip tai atsitiko man. Hansjurgenas prista- 
tė mane savo tėvams Ziulte, aš po ranka neturėjau net 
rankšluosčio. Manau, iš karto reikėjo suprasti, jog tai 
mūsų santuokai nieko gero nežadantis ženklas, ar ne? 

— Fui, - užjaučiamai pasakė mano duktė Nelė. 

— Galima ir taip sakyti, - atsiliepė Anė. - Nežinojau, 
kur dėti akis. O mano anyta labai atidžiai mane ap- 
kremo nuo celiulito. Jau minėjau, kad tai turėjo atbai- 
dyti, bet aš vis dėlto ištekėjau. 

— Manau, mirčiau, jei visiškai nuoga atsidurčiau 
prieš savo draugo tėvus, - pasakė Nelė ir atidarė šal- 
dytuvą. - Ar yra kas nors valgyti? 

Aš papurčiau galvą. Nekenčiu, kai Nelė iš karto po 
pietų elgiasi kaip alkanas tigras narve. 

— Beje, nuogalių paplūdimyje visi buvo nuogi, - pa- 
sakiau aš stebėdama, kaip Nelė iš vaisių lėkštės pačiu- 
po obuolį ir akimirksniu sutriauškė. Ji tikriausiai buvo 
vienintelė keturiolikmetė, neskaitant vaikų besivystan- 
čiose šalyse, kuri suvalgo obuolį su visu graužtuku ir 


KRIKŠTAMOTĖ 


koteliu, ir nieko neišspjauna. Jei nebūčiau nuosavomis 
akimis mačiusi, kaip ji maždaug prieš valandą sušvei- 
tė keturis tūkstančius kalorijų makaronų su pjausniu 
ir padažu pavidalu, žvelgdama į jos liesutį, išstypusį 
kūnelį galėčiau tvirtinti, kad ji miršta iš bado. Dau- 
gelis žmonių mano, kad aš jai neduodu pakankamai 
valgyti. - O aš vienintelė buvau be apatinių restorano 
viduryje. 

— O tu vis niurni, kad aš dėviu per mažai drabu- 
žių, - papriekaištavo Nelė. 

Anė nusijuokė. 

— Tai visai kas kita, - pasakiau aš. - Beje, viskas atsi- 
tiko dėl išsiblaškymo. 

— Na, žinoma, - atsakė Nelė šypsodamasi. - Nors čia 
vyksta labai įdomus pokalbis, ir aš labai norėčiau dau- 
giau sužinoti apie tą superšaunų Antoną ir apie tavo 
per išsiblaškymą nedėvėtus apatinius, turiu bėgti pas 
Larą. Mes ruošimės rytdienos matematikos darbui. 

— Su Lara? Ji iš matematikos turi keturis, žvirbleli. 
Kaip jūs galit viena kitai padėti? 

— Lara turi tris su minusu, - patikslino Nelė. — 
Kartais. 

— Kodėl nesimokai su Maksu? - pasiteiravo Anė. -— 
Jis, kiek žinau, iš matematikos turi vienetą. 

— Maksas iš visų dalykų turi vienetus, - ištarė Nelė 
truputį su panieka. - Be to, jis neturi laiko, nes jau pa- 
deda spuoguotajai Laurai. 

— Nevadink jos taip, - subariau aš. - Geriau džiau- 
kis, kad neturi spuogų. 

— Be to, Maksas yra paralelinėje klasėje ir nežino, ko 
Miuleris mus moko, - teisinosi Nelė. 

— Manau, skirtumas nedidelis, - pasakė Anė. 

— Be to, Laros mama iškepė vyšnių pyragą tik 
mums, - pareiškė Nelė. 

— Aha, - supratau aš. 

— Ar ne puiku? Kada tu mums pastarąjį sykį ką nors 
kepei, mamyte? 

— Vakar, - atsakiau aš. - Tu suvalgei aštuonis iš dvy- 
likos pyragėlių su mėlynėmis, ar jau neprisimeni? 

- Turiu omenyje tikrą pyragą, - atsakė Nelė ir pa- 
bučiavo mane į skruostą. - Man iš tikrųjų reikia bėgti. 
Iki pasimatymo, Ane. Dideli linkėjimai Maksui. 

— Septintą vakarienė, - perspėjau aš, bet Nelė jau 
buvo prieškambaryje. Kaip paprastai, ji trenkė duri- 
mis. Mėginau prisiminti, ką ji vilkėjo: kažką neden- 
giančio pilvo, su didele iškirpte ar nepadoriai suplė- 
šyto? O galji visiškai pamiršo drabužius? Reikia būti 
atidesnei. 

— Būk patenkinta, kad ji kur nors kitur pavalgo, - 
pasakė Anė. - Antraip seniai būtum nuskurdusi. Aną- 
dien ji pas mus sau ir Maksui gamino užkandžiui om- 
letą su skrebučiais. Iš dešimties kiaušinių, pusės litro 
pieno ir viso maišelio skrebučių. 

— Reikėtų kada nors patikrinti jos skydliaukę, - ta- 
riau. - Bet aš paauglystėje taip pat viską nušluodavau 
nuo stalo, o buvau liesa kaip šakalys. 

— Tu ir šiandien tokia, - atsiduso Anė. - Kokia tu 
laiminga. Galėtum Antono tėvus sutikti net saunoje ir 
nereikėtų gėdytis. 

— Kalti tikriausiai ne apatiniai, - atsakiau aš. - Visą 
laiką jaučiuosi taip, tarsi netikčiau Antonui. Kaskart, 
kai matau jo mamą, pasijuntu tokia nevisavertė, ar 

supranti? Jo mama mano, kad nesu pakankamai gera 
Antonui. 

— Kokia nesąmonė, - pasipiktino Anė. - Tik pažiū- 
rėk į save: atrodai kaip fotomodelis, esi mieliausias 
ir maloniausias žmogus, kokį kada nors esu sutikusi. 
Kiekvienas vyras būtų... 

— Ak, liaukis, Ane! - mano savimeilę, žinoma, glostė 
Anės žodžiai, bet ji perlenkė lazdą. Tik truputį. - Jei at- 
rodyčiau kaip fotomodelis, ar mano vyras būtų mane 
palikęs dėl fotomodelio? 

Anė gūžtelėjo pečiais. 

— Kai kurie vyrai gali tik su fotomodeliais, kaip Fla- 
vijus Briatorė arba... 

- Liaukis! Lorencas mane paliko, nes gėdijosi. Aš 
jam buvau pernelyg neišsilavinusi, nevikri, pernelyg 
naivi — tiesiog valstiečių duktė iš Šiaurės jūros salos. 
Parisė kitokia: ji moka bendrauti, pažįsta tūkstančius 
žymių žmonių, moka daug kalbų, avi manolais, kok- 
teilių vakarėliuose ir vernisažuose kelia pasigėrėjimą — 
ji net sugeba padėti Nelei atlikti matematikos namų 
darbus. 

— Gerai, - sutiko Anė. - Bet tai patvirtina, ką sakiau: 
Lorencas tave paliko ne dėl išvaizdos, ar ne tiesa? 

— Ir tai turėtų mane paguosti? - prajukau. 

— Taip, - atsakė Anė. - Hansjurgenas, pavyzdžiui, 
visada sako, kad jam patinka mano charakteris, bet 
mano kūnas jam nebėra patrauklus. Kai ilgą laiką 
girdi tokius žodžius, jie pradeda žeisti tavo savimeilę. 
O jo sekretorės visos lieknos ir jaunos. 

- Ir kvailos, - pridūriau aš. - Kitaip jos nemiegotų 
su vedusiu vyru, ar ne tiesa? - Anė nediduku kūneliu, 

mėlynomis apvaliomis akimis ir duobutėmis skruos- 
tuose buvo tokia miela ir priminė Frodą iš „Žiedų val- 
dovo“, ji buvo itin energinga ir ištverminga asmeny- 
bė. Aš niekada nesuprasiu, kodėl ji neišmeta to kiau- 
lės apgaviko savo vyro. - Kodėl, po galais, nepalieki 
to tipo? 

— Na, - atsiduso Anė.- Tam yra pagrindas. Pa- 
grindinė priežastis, kaip jau minėjau, surašyta juodu 
ant balto - vedybų sutartis. Kada nors galėsiu tau ją 
perskaityti. Bet grįžkime prie mūsų temos. Tu esi pa- 
kankamai gera pora Antonui. Ar jis pakankamai ge- 
ras tau, dar pamatysim. O apie jo kvailą motiną nėra 
ko kalbėti. 

- Žinau, man neturėtų rūpėti, ką Antono motina 
apie mane galvoja. Vis tiek ji niekada manęs nemėgs, - 
aš pažvelgiau pro langą. Lauke vis dar pylė kaip iš ki- 
biro. Buvo neįprastai šalta birželio diena. Audra su 
liūtimi akimirksniu nušlavė vasarą tą naktį, kai mirė 
Nina Luiza. - Aš jos tikriausiai taip pat. 

— Tam reikėtų nežmoniškų pastangų, - pritarė 
Anė. - Antono motiną ji buvo tik mačiusi, bet iš soli- 
darumo nemėgo jos dar labiau negu aš. 

— Bijau, kad mes su Antonu niekada nesugebėsime 
tapti tikra pora. Nuo tos naktų nakties dar nesimatėm, 
ją praleidome verkdami ginekologijos klinikos kori- 
doriuje. Be apatinių, super. Kas žino, ką ten galėjau 
pasigauti! 

- Taip, - atsakė Anė ir šyptelėjo. - Jums trūko fan- 
tazijos, kiti iš tos situacijos būtų ką nors išspaudę. 

— Nežinau, - suabejojau. - Apšvietimas ten visiškai 
nekėlė nuotaikos. - Man vis dar buvo skaudu prisi- 

minti tą naktį, todėl skubiai pakeičiau temą: - Sakyk, 
kodėl paskutiniu metu Maksas taip dažnai būna su 
Laura Kristina? Maniau, kad jis ir Nelė... - Anės sū- 
nus man nepaprastai patiko. Jei galėčiau Nelei suras- 
ti draugą, tai būtų Maksas. Jis buvo toks išmintingas, 
jautrios širdies ir kūrybingas, be to, gražiausias ber- 
niukas, kokį kada nors buvau sutikusi. 

Anė gūžtelėjo pečiais. 

- Ir aš apie tai galvojau. Bet jų amžiuje, regis, dar 
sudėtingiau nei mūsų. Kvailiausia, kad berniukas su 
manimi apie tai nešneka. 

— Dar sudėtingiau nebūna, - atsakiau. - Dar neži- 
nau, ar mes su Antonu iš viso esame pora, ar tik du 
vieniši žmonės, kurie retkarčiais kur nors išeina. 

— Kad ir kaip būtų, jūs anąkart būtumėte sugulę, - 
tarė Anė, - jei ne... - jei nebūtų kai kas įvykę. 

Vėl grįžome prie tos temos. Abi nutilome. Aš galvo- 
jau apie Ninos Luizos žydrąją lovelę, kuri tuščia supo- 
si Mimi ir Ronio namuose. 

- Jis pristatė mane tėvams kaip klientę, - prisimi- 
niau aš ir netrukus mano akyse sužibo ašaros. - Tai ne 
tas pat kaip draugė. 

— Taip, bet tą sakydamas jis laikė tave už rankos, - 
atkirto Anė. - Manau, jis galvoja, jog esate pora. 

— Hm, - sumurmėjau. - Galbūt kitą kartą turėčiau 
paklausti, kaip apibūdinti mūsų santykius. 

— Bet tik po to, kai permiegosit, - perspėjo Anė. — 
Tada jam bus daug lengviau atsakyti. 

- Tačiau pokšto su apatiniais nesugebėsiu pakar- 
toti, - pasakiau. - Kitą kartą bus jo eilė siųsti aiškius 
signalus. 

Į virtuvę įėjo Julijus ir Anės jauniausias sūnus Džas- 
peras. 

— Ar galime avižinių dribsnių su pienu? - paklausė 
Julijus. 

— Pavalgyti, - automatiškai užbaigiau sakinį. - Kiek- 
vienas jūsų neseniai sušveitė po didžiulį dubenį avi- 
žinės košės. Ir dar kalną makaronų su pjausniu. Jūs 
negalit būti alkani. 

— Praaašau, - maldavo Julijus. Per pastarąjį pusmetį 
jis paaugo tris centimetrus, bet nė kiek nepapilnėjo. 
Tuo jis buvo panašus į seserį. Man nekilo ranka ne- 
duoti jam valgyti. 

— Na, gerai, - tariau ir išėmiau avižinius dribsnius iš 
spintelės. Julijus ir Džasperas pergalingai susižvalgė. 

Mane tuoj pat apniko abejonės. 

— Bet jūs valgysit čia, prie stalo, - pasakiau aš. 

— Ne! - paprieštaravo Džasperas. Jis visą laiką šauk- 
davo, ir niekas nežinojo, kodėl. - Norim eiti į viršų, į 
Julijaus kambarį. 

— Mes nepridrabstysim, mamyte. 

Mano abejonės dar padidėjo. 

— Arjūs iš tikrųjų suvalgėt košę? 

Julijus ir Džasperas susirūpinę žvelgė vienas į kitą. 

— Na? - paklausiau aš rūsčiai. 

— Ne visai, - atsakė Julijus. Jis nemokėjo meluoti. 
Labai miela savybė, kuri tikriausiai greitai išnyks. 

— Ką jūs ten darėte? - įsikišo Anė. 

— Mes koše pripildėme Julijaus gaisrinę! - sušuko 
Džasperas. - Bet nepridrabstėme! 

Aš sunkiai atsidusau. 

— O paskui? 

— Tada purškėme į Mariją Antuanetę, - pasakė Ju- 
lijus. - Pasiekėme beveik iki lango. Tai geriau nei su 
vandeniu. Padarėme tikrą piešinį. 

— Mandalą, - pridūrė Džasperas. 

— Puiku, - pasakiau piktai. - Dabar vėl pyksimės 
su Hempeliais. Gal jums galvoj negerai! Avižinę košę 
purkšti kitiems žmonėms ant lango. Ar negalit pažais- 
ti ko nors protingesnio? 

Džasperas ir Julijus nesuprato, kodėl neprotinga iš 
gaisrinės žarnos purkšti avižinės košės mandalas. 

— Tai dėl oro, - pasakė Anė. - Kai negali išeiti į lau- 
ką, jiems tik nesąmonės galvoje. Jei nori, pasiimsiu jį 
su savimi, tada čia bus ramu. 

— Taip, ramu. Tada turėsiu paskambinti Hempe- 
liams ir atsiprašyti, - tariau aš. - Jau dabar girdžiu 
žviegiant: Tai jums brangiai kainuos! Netrukus sulauk- 
sit mūsų advokato rašto! 

— Na, berniukai, greičiau, vilkitės apsiaustus ir auki- 
tės guminius batus, - paragino Anė. - Eisim trumpam 
pas mus. Pakeliui galėsite taškytis visose balose. 

Vaikai nubėgo autis guminių batų. Aš padėjau avi- 
žinius dribsnius atgal į spintelę ir pasisukau į Anę. 

— Kaip manai, ar nereikėtų pas ją užeiti? 

Anė tuoj pat suprato, jog kalbu apie Mimi. Ji gūžte- 
lėjo pečiais. 

— Ji vėl pradės ant mūsų šaukti, jei norėsim apie tai 
kalbėti. O jei kalbėsim apie ką kita, ji pasakys, kad ne- 
gali pakęsti mūsų paviršutiniškų plepalų ir nori pabūti 
viena. 

Aš sunkiai atsidusau. 

Jau praėjo penkios dienos, o ji nė karto neišėjo iš 
namų. Ronis labai ja rūpinasi, bet Mimi privertė jį 
grįžti į darbą ir palikti ją vieną. Mane apima labai ne- 
geras jausmas, kai ji man prieš nosį užtrenkia duris. 

— Mimi nėra toks žmogus, kuris galėtų nusižudyti, 
jei tai turi galvoje, - pasakė Anė. 

- Iš kur žinai? Turiu omenyje, ji visiškai sugniuždy- 
ta. O savižudybei gana to, jei esi mirtinai nelaiminga. 
Ji tokia ir yra! Kodėl tai atsitiko jai? Kodėl tai neatsi- 
tinka žmonėms, kurie nenori vaikų? 

- Ir tiems atsitinka, - dėstė Anė. - Statistiškai kas 
antrai moteriai gyvenime bent kartą ar daugiau įvyks- 
ta persileidimai. 

- Ar daugelis nusižudo? 

- Liaukis, - nutraukė mane Anė. - Mimi atlaikys. 

— Mano nuomone, šitaip neteisinga, - atsidusau 
aš. - Ji taip džiaugėsi vaikeliu. Ji būtų buvusi mie- 
la, šauni mama. Ji nepadarė nieko blogo. Nepaken- 
čiama, kad negalime jai padėti. Turiu galvoje Mamų 
mafiją! Visos už vieną ir viena už visas. Turim ką nors 
daryti! 

— Negalim nieko padaryti. Duok jai truputį laiko, - 
pasakė Anė. 


* * 


Mimi atidarė duris vilkėdama tais pačiais drabužiais 
kaip ir prieš kelias dienas: pilkomis sportinėmis kelnė- 
mis ir prie jų derančiais dėmėtais nuo sulčių marški- 
nėliais su gobtuvu. Regis, jos plaukai nuo persileidimo 
nė karto nebuvo trinkti ir šukuoti. Jie vijosi susivė- 

lusiomis garbanomis apie smulkutį nedažytą veidą. 
Aplink akis bolavo tamsūs ratilai. 

Keista, bet ji man atrodė gražesnė nei kada nors. 
Nieko negalėjau padaryti, vos ją pamačiau, akyse su- 
žibo ašaros. 

— Ak, ir vėl čia tu, - pasakė ji šiurkščiai ir apsisu- 
ko. - Uždaryk duris, gerai? 

Paklusau ir nusekiau paskui ją į kambarį. Vaizdas 
buvo neįprastas: užuolaidos užtrauktos, pagalvėlės ir 
kačių žaislai voliojosi ant grindų, laikraščio skiautės 
mėtėsi po visą kambarį, tvyrojo kačių ėdalo kvapas. 
Ant staliuko buvo sukrauta krūva laikraščių, knygų, 
atplėštų vokų ir kitokių popierių, stovėjo pusiau iš- 
valgyti jogurto indeliai su šaukšteliais, nešvarios sti- 
klinės, ant sofos ir kilimo buvo pilna trupinių. Mimi 
tiksliu judesiu sudribo į tarpą tarp trijų kačių, ku- 
rios miegojo ant sofos. Lizutė Miuler, rusvos spalvos 
Mimi katė, pavasarį atsivedė kačiukų. Du iš jų gy- 
veno pas mus, vieną gavo Anė, o kiti liko pas Mimi 
ir Ronį. 

- Čia kaip tik labai įdomu, atleisk, - pasakė Mimi, 
paėmė televizoriaus pultelį ir padidino garsą. 

— Sveika atvykusi, Melani, - pasakė nuotaikingas 
vedėjo balsas tamsiai brunetei su raudonais ponio 
kirpčiukais. - Melani, sveeika! 

— Sveikas, Oli, - atsakė Melani. Pamačiau, kad jai 
trūksta vieno iltinio danties. 

Atsisėdau ant suoliuko kojoms, kurio dar nebuvo 
okupavusios katės, bet tuoj pat pašokau, nes kažkas 
aštraus dūrė į užpakalį. 

— Ai! Kas gi čia? 

- Ša! - nepatenkinta suniurnėjo Mimi. - Tai kal- 
nų krištolas, kurį tavo išprotėjusi draugė Trudė vakar 
man atnešė. Turiu jį uždėti ant saulės rezginio čakros. 
Pasakiau, kad gali tą akmenį susikišti sau į užpakalį, 
bet, deja, ji to nepadarė. 

— Uuu! - sustūgau. Užtat akmuo sulindo į mano 
užpakalį, na, beveik. Baisūs tie kalnų kristalai. Trudė 
aklai tikėjo gydančia brangakmenių galia, bet, Mimi 
atveju, ji, regis, prašovė pro šalį. 

Mimi kaip užhipnotizuota žvelgė į televizorių. 

— Melani, tau dvidešimt vieneri ir tu laukiesi antro- 
jo vaiko, tiesa? - paklausė vedėjas. 

— Taip, - patvirtino Melani. 

- Ir tu esi rūkalė, tiesa? Ar rūkant tavęs negraužia są- 
žinė, nes žinai, kad tai kenkia negimusiam kūdikiui? 

— Nee, - atsakė Melani. - Laukdamasi pirmojo aš 
taip pat rūkiau, o jis gimė visiškai sveikas. Be to, mano 
ginekologė pasakė, kad, jei liausiuosi rūkyti, vaikui bus 
taip pat negerai. 

— Manau, kad tu elgiesi asocialiai, - atsiliepė Me- 
lani kaimynė. Ekrano apačioje sušvito raidės Saskija 
22. Saskija atrodė taip, tarsi ką tik dalyvavo šou „Tu- 
riu aštuoniasdešimt kilogramų antsvorio, bet tai man 
netrukdo. Susilaukusi trijų vaikų ji atprato rūkyti ir 
manė, kad Melani apskritai neverta turėti vaikų. 

— Vaikai kap tik ir reiškia atsakomybę! - pasakė 
Saskija, pritariant audringiems žiūrovų plojimams, 
kurie, regis, visi suprato žodį kap tik. - Jei negali prisi- 
imti atsakomybės, tada kap tik turi saugotis. 

Melani manė, kad pirma, tai visiškai ne Saskijos rei- 
kalas, o antra, kad ji yra kvaila. 

— Aš sumažinau cigarečių skaičių, - pasakė ji. — 
Bet jei visiškai liausiuosi, bus blogai vaikui, ar tu 
supranti“ 

— Kiek surūkai per dieną? - norėjo sužinoti vedėjas. 

— Maždaug dešimt cigarečių, - atsakė Melani. — 
Daugiausia vieną pakelį. 

— Kap tik, - sušuko Saskija. - Žudikė! 

Pažvelgiau į Mimi. 

— Eee, kodėl mes turime?.. 

— Šššš, - sušnypštė Mimi. - Jei nenori žiūrėti, eik 
namo arba tylėk. 

Nedrąsiai pažvelgiau į televizorių. Dabar Melani 
palaikė Ivona. Jos nėštumas buvo aštuonių mėnesių, 
ji mėgo rūkyti diskotekose. Jos ginekologė taip pat 
neprieštaravo, todėl Saskija dabar galėjo šaukti, kiek 
norėjo. 

Karo taip pat mėgo rūkyti. Dėl vaiko pilve ji nesi- * 
ruošė atsisakyti malonumo. Retkarčiais išgertas vienas 
kitas bokalas alaus taip pat nieko blogo, dėl to Olė ir 
Saskija gali pačios pasiteirauti savo ginekologių. 

Iki reklaminės pertraukėlės susidariau nuomonę, 
kad visos rūkančios nėščiosios turėjo vieną bruožą: 
spalvotas sruogeles ir ponio kirpčiukus. 

— Kol nepasirodė Karo, maniau, kad visos nėščiosios 
rūko, jog atrodytų lieknesnės, - pasakiau Mimi. - Bet, 
matyt, tada reikia lankyti diskotekas, - sukikenau. 

Mimi nekreipė į mane jokio dėmesio. Ji perjungė 
kitą kanalą. Vėl pokalbių šou. 

Aš sudejavau. 

— Sveiki atvykę į pokalbį tema „Ar nesigėdiji savo 
amžiuje tapti motina! - paskelbė vedėja. - Ele, tau 

trisdešimt ketveri ir laukiesi pirmojo vaiko. Kodėl taip 
ilgai laukei? 

Elė paaiškino, kad anksčiau jai buvo svarbesnė va- 
dybininkės karjera. Be to, ji tik prieš metus susipažino 
su savo gyvenimo vyru. 

— Viskas aišku, - tarė šalia sėdėjusi moteris. Tina, 
dvidešimt ketverių metų namų šeimininkė, turi keturis 
vaikus nuo ketverių iki aštuonerių metų. Iš jos gelto- 
nai juodų kirpčiukų susidariau nuomonę, kad būdama 
nėščia ji rūkė. - Ar supranti, kaip kenki savo vaikui? 

- Bet todėl galiu jam kai ką pasiūlyti, - Elė atka- 
kliai pasakė. - Mes gyvename ne iš socialinių pašalpų! 
Mūsų santuoka ideali. 

- Vaikams galima viską suteikti ir iš socialinės pa- 
šalpos, - pareiškė Tina. - Mano santykiai su dabarti- 
niu draugu taip pat idealūs. Be to, galiu su savo vaikais 
žaisti gaudynių ir siausti, o tu tam jau per sena! 

Elė sugniuždyta užmetė savo pasenusias kojas vieną 
ant kitos. Bet netrukus ji, regis, atsigavo ir išpyškino: 

— Bet tu negali jiems nupirkti firminių drabužių. Ir 
MP3 grotuvo, ir visko, ko jiems reikia. 

— Ot ir galiu, - užtikrino Tina. - Mano vaikai dėvi 
tik firminius drabužius, jie turi ir MP3 grotuvus, ir 
mobiliuosius telefonus. O jei aš po kelių metų su du- 
kra norėsiu nueiti į diskoteką, niekas nežiūrės į mane 
išpūtęs akis. 

- Ir aš galėsiu su vaiku nueiti į diskoteką, jei norė- 
siu, - pareiškė Elė, bet jos žodžiai nebuvo įtikinantys. 

Tina sunkiai atsiduso ir prajuko. 

— Aišku, atrodysi kaip senelė, jau dabar man gaila 
tavo vaiko. 

Publikos plojimai. Jie tikriausiai visi buvo tos nuo- 
monės, kad nieko nėra svarbesnio ir linksmesnio kaip 
su mama eiti į diskoteką. Aš, pavyzdžiui, būdama jau- 
na mergaitė, būčiau geriau mirusi, nei ėjusi kartu su 
mama į diskoteką, bet laikai, regis, pasikeitė. 

Kita viešnia buvo vardu Kirsten ir vis kartojo „tai 
bent“. 

— Pirmiausia išmokau pardavėjos profesijos, o pas- 
kiau pagimdžiau vaikus, - agresyviai išpyškino ji. 

— Viskas aišku, - tariau. - Sprendžiant iš ponio kirp- 
čiukų tu taip pat rūkei būdama nėščia. Pasiūlyčiau tau 
motinos didvyrės ordiną. 

— Tyliau, - pertraukė mane Mimi. - Man tai įdomu. 

— Tai nesveika, - pasakiau. - Įsijunk vaizdo grotuvą, 
jei būtinai nori kiurksoti ant sofos. Šie pokalbių šou 
skirti tik bedarbiams analfabetams su skylėtais dan- 
timis. Anksčiau nežiūrėdavai tokių laidų net lyginda- 
ma! Tu buvai vienintelė, iš kurios nuolat ėmiau pavyz- 
dį, nes tu iš tikrųjų žiūrėjai tik Žinias, Fenikso ir meno 
kanalus! O dabar pažvelk į save! Netrukus kambarys 
atrodys taip, kaip Tinos ir Melani namuose! 

Katės nepatenkintos pakėlė galvas ir piktai pažiūrė- 
jo į mane. Joms nepatiko, jei kas nors kėlė balsą. 

— Tau niekas nedraudžia išeiti, - pasakė Mimi. Kai 
aš nė nepajudėjau, ji pridūrė: - Tik pagalvok, ta Elė, 
kurią vadina sena motina, yra trisdešimt ketverių, net 
trimis metais jaunesnė negu aš. 

— Na ir kas? 

— Kaip manai, ar labai sielotųsi Tina dėl mano vaiko? 

— Kaip manai, ar aš labai užjaučiu Tinos vaikus? — 
sušukau. - Įsivaizduok, kas būtų, jei toji su apšikta 

šukuosena lydėtų savo vaikus į diskoteką turėdama 
puikų tikslą - vėliausiai trisdešimties tapti močiute! 
Ta MP3 grotuvų savininkų iš socialinės pašalpos ir be 
vidurinio išsilavinimo dinastijos steigėja. 

— Tu iš anksto nusistačiusi, - šaltai atsakė Mimi. - 
Šios moters vaikai kada nors mokės tau pensiją. 

— O ne,- atkirtau. - Šios moters vaikai pirmiausia 
sudaužys mano automobilį. Arba privems ant variklio 
dangčio, kai eis namo iš užeigos, kurioje pragėrė socia- 
linę pašalpą. Kada nors iš tavo vaikų mokesčių bus ap- 
mokėti Tinos proanūkių tėvystės nustatymo tyrimai. 

— Taip, tik aš neturiu vaikų, - pasakė Mimi. 

Aš to nepamiršau. 

— Dar neturi, - ištariau atkakliai, čiupau nuotolinio 
valdymo pultelį ir išjungiau televizorių. - Mimi, gana, 
geriau pakalbėk su manimi apie Niną Luizą. 

— Nevadink jos Nina Luiza, - atkirto Mimi. - Tai 
buvo tik embrionas. O be embriono aš esu niekas. Net 
nesu mamų mafijos narė. 

- Trudė taip pat neturi vaikų, bet vis dėlto yra mamų 
mafijos narė, - paprieštaravau. - Be to... 

— Visos tos moterys, rodomos per televiziją, gimdo 
vaikus, nori jos to ar ne, - pasakė Mimi. - Atrodo, tai 
šitaip paprasta: vakaras diskotekoje, padauginta alaus, 
ir po devynių mėnesių kūdikis. Ką aš dariau ne taip? 
Kas man negerai“ 

— Nešnekėk nesąmonių. Pati gerai žinai, kad nieko 
blogo nepadarei. Toks likimas! 

Suskambo telefonas. 

— Pakelk ragelį, - paprašė Mimi. - Nenoriu su nie- 
kuo kalbėti. Negaliu girdėti tų visų labai užjaučiu. Tų 
visiškai nežinau, ką tau pasakyti. Nekenčiu jų visų. 

-— Bet... - norėjau pasakyti, kad mes linkim jai tik 
gero. Bet, matyt, Mimi šių žodžių nekentė dar labiau. 

— Blogiausi tie su kalnų krištolu, Bacho žiedų lašais 
arba vištienos sultiniu, - niršo Mimi. - Mes tik norim 
tau padėti! Mes norim tau gero! Galima apsivemti! Jie, 
matyt, tikisi, kad privers mane žliumbti! Bet aš jiems 
nesuteiksiu tos malonės! Aš nežliumbsiu, jokiu būdu! 

— Gali apskritai nekelti ragelio, - tariau. 

— Ne, reikia pakelti, - paprieštaravo Mimi. - Gal tai 
Ronis. Jei neprieisiu prie telefono, tas kvailys tuoj pat 
atlėks čia arba atsiųs policijos patrulius. Geriau pakelk 
ragelį, skambėjimas mane siutina. 

Ašjau tai pastebėjau. 

— Pfafų butas, - ištariau į ragelį. 

— Kas čia kalba? - paklausė nekantrus moteriškas 
balsas. 

— Aš Mimi draugė. 

— Tada pakvieskite Mimi prie telefono, - pareikala- 
vo balsas. 

— O kasjūs esate? - paklausiau aš. 

— Pfaf! Aš esu anyta. 

— Palaukite minutėlę, - uždengiau ragelį ir sušnabž- 
dėjau: - Tavo anyta. 

— O, Viešpatie! - garsiai sušuko Mimi. - Tegulji ap- 
sišika! Neturiu jokio noro kalbėti su ta sena pabaisa. 

Aš tikėjausi, kad senoji pabaisa truputį neprigirdi. 

- Deja, Mimi negali prieiti prie telefono. Ji dabar 
vonioje. 

— Ar tai sveika po persileidimo? - suabejojo any- 
ta. - Ji gali pasigriebti infekciją. Dievuliau, juk tai žino 
kiekvienas vaikas. Bet ta moteris niekada savimi nesi- 

rūpino. Pernelyg liesa ir pernelyg daug geria alkoho- 
lio. O dar tas nesveikas potraukis daryti karjerą. Bet 
visa tai ji paveldėjo. Mūsų šeimoje niekada nebuvo 
jokių problemų. Persileidimų niekada nebuvo. O jai 
tai nutinka antrą kartą. Tai moteriai netrukus ketu- 
riasdešimt, didysis Dieve! Kai man tiek buvo, mano 
vaikai jau lankė gimnaziją, visi keturi! 

— Gerai, aš jai pasakysiu, kad skambinot, - tariau at- 
kakliai. Norėjau pridurti: Būtų malonu, jei per tą laiką 
užsikastumėt savo šiukšlėmis ir lauktumėt šiukšlių ma- 
šinos. Tačiau nenorėjau, kad girdėtų Mimi. Jos anyta iš 
tikrųjų atitiko šlykščiausius stereotipus. 

— Ko norėjo ta žiežula? - paklausė Mimi, kai padė- 
jau ragelį. 

— Išreikšti užuojautą, - pamelavau. - Ji labai tave 
užjaučia. 

— Ką? - pratrūko Mimi. - Sena višta nieko nežinojo 
apie nėštumą! Tas mamos sūnelis jau pasiskundė jai. 
Nusuksiu jam sprandą, kai grįš namo! Ką ji pasakė? 
Kad aš pati kalta, nes nieko nevalgau ir esu pernelyg 
aktyvi. Kad jos šeimoje visi sveikutėliai ir vaisingi? 
Kad vargšas Ronis turėtų pasiieškoti žmonos su pla- 
tesniais klubais ir geresniais genais? 

— Ne, bet panašiai, - pasidaviau aš. - Ji kvaila kaip 
kempinė. Neįtikėtina, kad jos vaikai baigė gimnaziją. 

— Gydytojas taip pat sakė kažką panašaus, - sumur- 
mėjo Mimi. 

— Ką? Jis pažįsta tavo anytą“ 

— Ne. Jis pasakė, kad greičiausiai embrionas buvo 
neišsivystęs. Ponia Pfaff, turite džiaugtis, kad nepa- 
gimdėte nesveiko vaiko. Gamta kartais pati daro patai- 

symus. O taip, kaip džiaugiuosi. Visą dieną galėčiau 
krykštauti iš džiaugsmo. 

Iš karto ėmiau nekęsti to gydytojo. 

— Jis nepažinojo Ninos Luizos, - atkirtau. 

Mimi prunkštelėjo. 

— Tu taip pat nepažinojai, - ištarė ji. 

— Pažinojau, - atsakiau. - Aš tiksliai žinojau, kokia 
turėjo būti mano krikštaduktė, kai gims. Aš net žino- 
jau, ką įdėsiu į jos mokyklinį dovanų krepšelį. Nina 
Luiza buvo mieliausias vaikas iš visų... 

— Ne! Nina Luiza buvo tik pramanas, - Mimi spok- 
sojo į tamsų televizoriaus ekraną. - Ir aš nežinau, ko- 
dėl... - ji nutilo. 

— Kas, kodėl? - paklausiau. 

Mimi vis dar žiūrėjo į televizorių. 

— Kodėl man taip žvėriškai jos trūksta, - sušnabž- 
dėjo ji. 

Antjos blakstienų sužibo ašara ir nuriedėjo skruos- 
tu. Beveik su palengvėjimu prisitraukiau Mimi prie 
krūtinės. Ji pirmą kartą per penkias dienas garsiai 
kūkčiodama pravirko. 


* 


— Manau,jai vėl reikia eiti dirbti, - pasakė Antonas. — 
Nėra sveika sėdėti namuose ir laukti geresnių laikų. 
Juo labiau, kad Mimi tikra savo darbo profesionalė. 
Aš guūžtelėjau pečiais. 
- Ji nesugeba net išvėdinti kambarių ar surūšiuoti 
kačių ėdalo skardinių į geltoną maišą. Ji jaučiasi esanti 
nevykėlė ir be galo siunta ant tų, kurie jai daro užuo- 

minas apie tai. Bijau, kad jai reikia psichiatro pagalbos. 
Roniui taip pat. Ar matei, ką jis vakar padarė su ban- 
dele? Užuot suvalgęs, sutrupino ją tarp pirštų į dulkes. 
O kalbame apie vyrą, kuriam aš atskirai iškepdavau 
visą skardą picos. 

— Aš taip pat susirūpinęs dėl jų abiejų, - pritarė An- 
tonas. - Ronis sako, kad jis negali net prisiartinti prie 
jos. Ji nesileidžia apkabinama. 

— O, tai aš galiu paaiškinti, - tariau. - Mimi siunta ant 
jo, nes jis papasakojo savo motinai apie persileidimą. 

- Bet jis turėjo tai padaryti, - nustebo Antonas. 

— Neturėjo, - paprieštaravau. - Motina iš viso neži- 
nojo apie Mimi nėštumą. 

- Bet ji negali pykti ant Ronio, kad jis tokią... liūdną 
žinią pranešė savo motinai, - pasakė Antonas. 

— Ne, - ištariau piktai. - Ką bendra tai turi su motina? 

— Na taip, bet... 

— Ji kvaila karvė, žiūrinti į Mimi iš aukšto, nes ši 
negimdo vaikų vieną po kito, - pertraukiau aš. - Ji 
atsiuntė Mimi laišką, o jame parašyta, jog ši turinti 
džiaugtis, kad jos silpnas kūnas atstūmė vaisių, nes 
ji nelinki savo vargšui Roniui gyvenimo su vaiku in- 
validu. O Mimi geriau tegul nusibaigia, kad Ronis 
galėtų susirasti jaunesnę ir sveikesnę moterį giminei 
pratęsti. 

- Ji iš tikrųjų taip parašė? - netikėdamas paklausė 
Antonas. 

— Maždaug taip, - atsakiau. - Tik kiek kitais žodžiais. 

— Bet tai žiauru, - nusprendė Antonas. 

— Taip, ji yra tikra piktoji anyta, visai kaip ta... - Staiga 
nutilau. Šūdas! - Ta pikta anyta iš pasakos, - užbaigiau. 

— Pasakoje, regis, buvo pikta pamotė, - patikslino 
Antonas. 

— O taip, teisingai, - pasakiau ir jausdamasi nejau- 
kiai pažvelgiau į Antono dukterį Emilę, kuri man atė- 
jus prikepo prie tėvo rankos ir stebėjo mane tamsio- 
mis akimis. Emilei buvo šešeri. Veido spalva ir nuos- 
tabiomis, tankiomis blakstienomis, įrėminančiomis 
migdolo formos akis, kurias paveldėjo iš tailandietės 
motinos, ji priminė trapų azijietišką angelėlį. Jos plau- 
kai buvo juodi ir blizgantys kaip varno sparnas, o kai 
ji šypsojosi, skruostuose atsirasdavo dvi duobutės. 
Man ji niekada nenusišypsojo, atvirkščiai: jei ji iš viso 
į mane nukreipdavo žvilgsnį, atrodydavo, kad aš nu- 
sukau jos mėgstamiausiai Barbei galvą. 

— Ji tokia nedrąsi, - sušnabždėjo Antonas glosty- 
damas Emilės galvą, bet aš nebuvau tikra, kad taip ir 
yra. Į draugišką Julijaus pasiūlymą žaisti Emilė drą- 
siai atrėžė: 

— Aš nežaidžiu su kūdikiais. 

Antonas pradėjo juoktis. 

— Kai esi šešerių, dviejų metų skirtumas toks svarbus! 

— Man tuoj bus penkeri, - atsakė įsižeidęs Julijus. 
Aš taip pat jaučiausi įžeista. Juk jis per pusę galvos 
lenkė smulkutę Emilę ir apskritai buvo labai aukštas 
savo amžiui. - Aš moku važinėti dviračiu be pagalbi- 
nių ratukų. 

— Tai šaunu, - pagyrė Antonas tokia intonacija, 
tarsi norėtų pasakyti: „Aš pataikauju savo draugės 
vaikui, kad įgyčiau didesnį jos palankumą.“ Antonui 
tai, regis, buvo nemalonu, todėl jis truputį paraudo. 

Už tai aš pamilau jį dar daugiau. Iš tikrųjų kelias į 
mano širdį vedė tiesiai per palankumą mano vai- 
kams. Su Julijumi nebuvo itin sunku, jis mėgo beveik 
visus žmones, tai buvo šviesus mažas padarėlis. Su 
Nele buvo sunkiau. 

— Galėtume surengti visiems išvyką su dviračiais, 
kaip manai? - pridūrė Antonas jau mažiau pataikau- 
damas. 

— Gerai, - tuoj pat sutiko sužavėtas Julijus. Mes su 
Emile nieko nesakėme. Dar nespėjome pamiršti pas- 
kutinės bendros išvykos. 

Emilė nenorėjo Žaisti su mūsų rusvais kačiukais 
Senta ir Bergeriu, nors jie buvo iš tikrųjų žavingi, Žais- 
mingi, minkštučiai ir meilūs. Visi vaikai buvo sužavė- 
ti. Visi, išskyrus Emilę. 

Anės patarta, pakviečiau Antoną ir Emilę pas save 
vakarienės. 

— Būtų. geriau, jei užsimtumėt normalia veikla, o 
nevaikščiotumėt visą laiką į teatrą ar į prabangų res- 
toraną, - pasakė Anė. - Pamėginkit kada nors kartu 
pasigaminti valgyti. Jūs mėtysitės daržovėmis, šluos- 
tysit vienas kitam svogūnų išspaustas ašaras, maitinsit 
vienas kitą skaniais kąsneliais, o vaikai tuo metu kartu 
padengs stalą. Kaip laiminga didelė šeima. Kai vaikai 
gulės lovose, jūs kartu suplausit indus ir pasidulkinsit 
ant virtuvinio stalo. 

Man jos pasiūlymas patiko, nors neplanavome na- 
kvoti. O mylėtis ant virtuvinio stalo aš niekada nedrįs- 
čiau! Man pakaktų ir vienas kito maitinimo. Kadan- 
gi Emilė prilipo prie Antono rankos, jis negalėjo net 

supjaustyti paprikų salotoms. Jis prisidėjo prie mais- 
to gaminimo tik žiūrėdamas ir gerdamas raudonąjį 
vyną. 

Mergaitė kabėjo ant jo rankos nuo tada, kai jis pasi- 
sveikindamas mane apkabino. 

— Ar šiandien su apatiniais? - sušnabždėjo jis man 
į ausį. Mano kūnas maloniai pašiurpo, bet tada Emilė 
nusprendė priaugti prie Antono rankos. 

Aš tyliai atsidusau. Deja, man su Antonu sekėsi ne 
taip, kaip buvau suplanavusi. Tas nuostabus, spar- 
nuotas pirmojo įsimylėjimo jausmas buvo nušluotas 
gilaus nepasitikėjimo savimi. Antonas man neatrodė 
mažiau patrauklus, atvirkščiai. Bet mūsų santykiai 
kažkodėl įstrigo pusiaukelėje, ir neturėjau supratimo, 
kaip galėčiau visa tai išjudinti. 

Įkišusi įdarytus vamzdelinius makaronus į orkaitę, 
pažvelgiau į laikrodį. Nelė vėl vėlavo visą pusvalandį. 
Juk ji pažadėjo būti lygiai septintą ir nedemonstruoti 
paaugliškų ir isteriškų išdaigų. 

— Pas Parisę tai apsimeti, - prikišau jai. - Jei savo 
tėvo draugei nori pasirodyti maloni, gerai išauklėta 
mergaitė, kodėl nesi tokia su Antonu? 

— Pirmiausia, aš neapsimetu, kai būnu maloni, - pa- 
prieštaravo Nelė. - Antra, aš su Parise esu maloni, nes 
ji man padovanojo superpuikų, superbrangų iPod 
blakstienų tušą, kuriuo pasidažius blakstienos atrodo 
beprotiškai ilgos, trečia, tėčio ir Parisės santykiai daug 
rimtesni nei jūsų platoniškas kažkas su Antonu. 

— Tai ne platoniška, - pamėginau prieštarauti. - Tik 
mes vis dar... Tai tau visiškai neturėtų rūpėti. 

— Tėtis sako, kad tu neištrauksi Antono iš jo griežto 
kostiumo, dėl to gali net lažintis, - klastingai nusišyp- 
sojo Nelė. 

— Ką pasakei? - kas šovė Lorencui į galvą. Ar tik 
nenorėjo jis pasakyti, kad esu pernelyg kvaila ir ne- 
patraukli, kad pasiguldyčiau tokį vyrą kaip Antonas? 
O gal jis mano, kad Antonas per daug kuklus? Šiaip 
ar taip, tai įžūlu! - Gali pranešti savo tėčiui, kad pla- 
toniškas seksas su Antonu geriau nei neplatoniškas 
su juo, - išrėkiau susinervinusi. (Esu įsitikinusi, kad 
Nelės atmintyje šie mano žodžiai įstrigs, ji juos pa- 
kartos, kai pasakos Kaip mama mane visam gyveni- 
mui sugadino.) 

- Platoniško sekso, mama, nebūna, - tepasakė Nelė. 
Jos balse, regis, suplazdėjo silpna užuojauta. 

Kai žvelgiau į Antoną, vilkintį Armanio laisvalaikio 
drabužiais ir į jo dukterį, kabančią jam ant rankos, 
mane vėl apėmė abejonės, ar kada nors peržengsime 
platonišką etapą. Su Emile ant rankos jis man pasiro- 
dė daug mažiau erotiškas. Bet galbūt ji prilipo prie jo 
švarko rankovės, jei jį nusivilks, mergaitė liks drabu- 
žinėje? 

— Nemėgstu įdarytų vamzdelinių makaronų, - pa- 
sakė Emilė. 

— Tai netiesa, žvirbliuk, - paprieštaravo Antonas. - 
Tu juk mėgsti itališką virtuvę. 

— Taip, viską, išskyrus vamzdelinius makaronus. 

Taip, o aš myliu visus vaikus, išskyrus Emilę, - švys- 
telėjo mintis. Bet aš tuoj pat susigėdau. Vargšui vaikui 
nelengva. Emilės motina, turtinga nuostabaus grožio 
investicinio fondo brokerė ar kas ten ji yra, gyveno su 

vyresniąja Emilės seserimi Mole Londone. Emilė liko 
pas Antoną, ją prižiūri ne auklė, o Antono mama. Ne- 
nuostabu, kad ji truputį keista. Kelios minutės, pra- 
leistos su ta moterimi, mane varo iš proto. 

Antonui reikėjo į tualetą. Jis turėjo pasitelkti visą 
įtikinėjimo meną, kad Emilė sutiktų trumpam likti su 
manimi virtuvėje. 

— Ar tu moki ką nors ypatinga? - paklausė Emilė 
po geros minutės tylos. Tai buvo pirmas kartas, kai ji 
kreipėsi tiesiai į mane, todėl truputį sutrikau. 

- Žinoma, - atsakiau. - Pavyzdžiui, gaminti įdary- 
tus vamzdelinius makaronus. Maniškiai itin skanūs. 
Be to, verdu superskanų braškių marmeladą. Ir... 

— Noriu paklausti, ar tu moki ką nors ypatinga, - 
pakartojo Emilė. - Be namų šeimininkės darbų. 

O varge, ji mane užklupo. Be namų šeimininkės 
darbų aš nemoku nieko ypatinga, jei tai reiškia paliesti 
liežuviu nosies galiuką. Aš neturėjau muzikinio išsi- 
lavinimo, nebuvau sportininkė ir niekada neparašiau 
nė vieno eilėraščio. Galėjau tik atmintinai atlikti ma- 
tematinius veiksmus šimto ribose, pati pataisyti skal- 
byklę, kai ji sugesdavo. Aš buvau beveik išsiskyrusi 
moteris su dviem vaikais ir nutrauktom psichologijos 
studijom. 

Emilė spoksojo taip, tarsi ji viską tiksliai žinotų. Tar- 
si norėtų pasakyti: „Žinau, kokia apgailėtina tu esi.“ 
Toks pat žvilgsnis, kaip ir jos močiutės. 

— Na, žinai, kadaise dainavau ansamblyje, - ištariau 
iš lėto. - Jei tai ypatinga. Ir dar esu Šlėzvigo Holšteino 
krašto šachmatų jaunių vicečempionė, - kadangi Emi- 
lė nė kiek nenustebo, dar pridūriau: - Ir plaukimo. Aš 

dirbau gelbėtoja. Per atostogas salos paplūdimiuose 
traukiau turistus iš vandens ir gaivinau. 

- Tikrai? - paklausė Antonas. Regis, jis mokėjo pa- 
siusioti greičiau negu Elmaras, mano tėvų taksas Pel- 
vorme. - Tu buvai Šlėzvigo Holšteino krašto čempio- 
nė? Šaunu. 

- Hm, - suniurnėjau nusiminusi. - Krašto jaunių 
čempionė. Jei tiksliau, vicečempionė. 

— Puiku, - pasakė Antonas, kuriam mano žodžiai 
padarė įspūdį. - O kokiu stiliumi plaukiojai? 

— Nugara, - skubiai atsakiau. Jei jau meluoji, meluok 
sklandžiai ir išsamiai. Mikčiojimas arba ilgi apmąstymai 
visada sukelia abejonių. - Estafetę mes taip pat laimė- 
jome, mes, Pelvormo mergaitės. - Iš tikrųjų Pelvormo 
mergaitės lankė tik tautinių šokių kolektyvą. Aš jį lankiau 
pusę metų, kol mane išmetė, nes savo ilgomis, ištysusio- 
mis rankomis ir smailomis alkūnėmis visą laiką patai- 
kydavau kam nors į nosį. Mane vadino Siaubo malūnu, 
nes ūgiu visus lenkiau dviem galvom, mano rankos kaip 
pašėlusios yrėsi oru, o tie kvaili tautiniai drabužiai ne- 
derėjo prie figūros nei iš užpakalio, nei iš priekio. Bet to 
tikrai negaliu prisipažinti Antonui ir Emilei. Juo labiau, 
kad jau per vėlu. Jis laikė mane puikia sportininke. 

- Ir šachmatai, - priminė jis. - Man padarė didžiulį 
įspūdį. Su tokiu mėgėju kaip aš tikriausiai nė nežais- 
tum, ar ne? Aš mėgstu žaisti šachmatais, visi mano šei- 
mos nariai mėgsta, bet aš, žinoma, nesu ypač gabus... 

Mėšlas, mėšlas, mėšlas. 

- Kodėl ne? - pareiškiau. - Žiemą, kai židinyje degs 
ugnis, galėtume sužaisti kokią partiją. - Iki to laiko ga- 
lėsiu baigti šachmatų kursus. Ar jie vyksta?.. 

— Nuo kada žaidi šachmatais? - pasiteiravo Nelė, 
kuri kaip visada tyliai įsliūkino į namus. Kodėl gi taip 
yra, kad išeidama ji garsiai trenkia durimis, jog net ski- 
linėja lubų tinkas, o įeidama sėlina kaip katė? 

Aš atsainiai nusijuokiau. 

- Jau visą amžinybę nežaidžiau. Manau, kad nieko 
nemoku, - aš įsipyliau taurę raudonojo vyno tikėda- 
masi, kad ranka nedrebės. - Sveika, brangute. Tu vėlai 
grįžti. 

— Taip, atleisk. Mes su ta pabaisa Lara... dar mokė- 
mės, - pasakė Nelė bučiuodama mane į skruostą. 

Ar ji ką tik pavadino Larą pabaisa? Aš klausiamai 
kilstelėjau antakius. Tai priminė Nelei, kad šį vakarą ji 
žadėjo padoriai elgtis. 

— Sveika, mylimiausia mamytuke, - pasakė ji suk- 
tai šypsodamasi. Tada pasisuko į Antoną ir paspau- 
dė ranką. - Labas vakaras, Antonai, - ištarė ji manie- 
ringai ir tūptelėjo. Aš įsiutusi nurijau didelį gurkšnį 
vyno. Kodėl ji bent kartą negali elgtis normaliai? - Ak, 
čia auksinė mažoji Emilė, sveika. O kur mano mielas 
mažasis broliukas? 

— Viršuje, savo mažame kambarėlyje, - atsakiau aš 
irgi maivydamasi ir greitai susipyliau likusį vyną. - Ar 
negalėtum jo pakviesti? Valgis jau dvidešimt minučių 
paruoštas, jūs galėsite padengti stalą. 

— Žinoma, - atsakė Nelė išraiškingai šypsodama- 
si. - Juk mes visada taip elgiamės. Dengiame stalą, 
dainuojame ir šokame. Gal tu mums padėsi, Emile? 

— Ne, - atkirto Emilė. 

Kai įsipyliau dar vyno, Antonas atkišo savo taurę. 
Regis, jis ne visiškai toks cool, kaip dedasi. 

Aš droviai jam nusišypsojau, bet kai jis man atsakė 
šypsena, Emilę ištiko kosulio priepuolis. 

- Aš alergiška namų dulkėms, - pasakė ji, kai šypse- 
na dingo nuo Antono veido. - Alergija kyla nuo dide- 
lio jų kiekio. 

Aš gurkštelėjau vyno ir nusukau nuo Antono akis 
bijodama, kad jis įskaitys jose norą Žudyti. 

„Šeimyninis pasisėdėjimas“ praėjo ne itin sėkmin- 
gai. O mūsų su Antonu santykiai netapo mažiau pla- 
toniški. Tai buvo vienas tų vakarų, kai per kelias va- 
landas pasensti metais. 

Bet mano įdaryti makaronai buvo nuostabūs. Net 
jei Emilė nė kąsnelio neparagavo, ir buvo visiškai aiš- 
ku, kodėl. 

— Keista, kodėl tu šiandien nevemi, - kreipėsi ji į Ju- 
lijų. - Juk paprastai visą laiką vemi. 

-— Tik kai suvalgau majonezo, - atsakė Julijus. 

— Maniau, kad nuo visko, kas nors truputį šlykštu, — 
nusistebėjo Emilė. 

— Ne, tik nuo majonezo, - pakartojo Julijus. 

Kvailiausia, kad pokalbis visą laiką sukosi apie gel- 
bėtojos darbą, šachmatus ir dainavimą. Tai mane var- 
gino, nes reikėjo aptarinėti nemalonias temas. Nuo 
didžiulio streso ir raudonojo vyno ėmiau žagsėti. Juli- 
jus sukikeno, o Emilė kaskart perdėtai krūpčiojo, tarsi 
mano žagsulys būtų garsus raugėjimas arba kas nors 
dar blogesnio. 

Bandžiau gelbėtis sulaikydama orą ir gerdama van- 
denį, pagaliau atsistojau ant galvos, nes Antonas sakė, 
kad tai pats geriausias būdas. (Kokia laimė, kad aš ne- 
pasakiau, jog esu krašto gimnastikos jaunimo čempio- 

nė, nes dabar jau būčiau demaskuota.) Tą vakarą buvo 
kelios linksmos minutės, kai Nelė, Julijus ir Antonas 
mėgino taip pat atsistoti ant galvos ir jiems nepavyko. 
Kadangi Emilės žvilgsnis reiškė tik panieką ir nuosta- 
bą, mes pagaliau susėdome prie stalo. Tik kai Antonas 
įsiūlė praryti šaukštelį Tabasko padažo, žagsulys dingo 
kaip nebuvęs, kartu su mano migdolinėmis liaukomis 
ir ryklės gabalais. Palyginus su Emilės žvilgsniu, tas 
prieskonis buvo labai švelnus. Retkarčiais man kilda- 
vo mintis, kad ji namuose turi panašią į mane vudu 
lėlę, kurią bado įkaitinta adata. 

Man beveik palengvėjo, kai Antonas ir Emilė atsi- 
sveikino. Tai reiškia, kad Antonas atsisveikino, o Emi- 
lė tylėdama kabojo ant jo rankos. Palydėjau abu prie 
durų. 

— Puikiai praleidau vakarą, - pasakė Antonas ir pa- 
silenkė į priekį atsisveikinimo bučiniui. Kadangi ma- 
niau, kad jis nori mane pabučiuoti į lūpas, o Emilė 
žvelgė taip, tarsi nuo to norėtų apsivemti, paskutinę 
sekundę pasukau galvą į šoną. Jis pakštelėjo man kaž- 
kur ties ausimi. 

— Labai ačiū už nepakartojamą vakarienę, - pasakė 
Antonas šiek tiek dirbtinai. - Kitą kartą mes visi drau- 
ge valgysime pas mus, ar ne? Mes su Emile pagamin- 
sim jums ką nors gardaus, ar ne tiesa, Emile? Galbūt 
ką nors gilioje keptuvėje. 

— Būtų puiku, - graudžiai sumurmėjau. Man pasi- 
rodė, kad Emilė piktdžiugiškai šypsosi. 

- Noriu valgyti, - išgirdau ją sakant, kai jau buvau 
uždariusi duris. Antonas atsakė: 

— Aš padarysiu tau kelis sumuštinius. 

— Plaukimo nugara čempionė, na, na, - pasakė Nelė, 
kai grįžau į virtuvę. - Kaip gaila, kad niekada apie tai 
nepasakojai. 

— Vicečempionė, - patikslinau aš ir nusiminusi pra- 
dėjau kraustyti stalą. Julijus žiovaudamas sėdėjo ant 
savo kėdės ir plukdė meliono žievelę kaip laivą lėkštė- 
je. - Aš nenusiteikusi girtis sportiniais pasiekimais. 

— Mama, tu plauki kaip akmuo, - priekaištavo 
Nelė, o Julijus sukikeno. - Ar negalėjai sugalvoti ką 
nors kita? 

— Ak, taip staiga niekas nešovė galvon, - pasakiau 
prislėgtu balsu. 

— Galiu tau tik rekomenduoti niekada nevažiuoti 
su Antonu prie vandens. Vos apsidairysi, ir jau turė- 
si šokti į šėlstančias bangas, jog ką nors išgelbėtum, - 
Nelė kikeno įsivaizduodama tą situaciją.- Tikėkimės, 
kas nors bus šalia ir tave išgelbės! 

— Ak, geriau patylėk, - sumurmėjau. 

— O pramanas apie ansamblį - viršūnė! - papurtė 
galvą Nelė. - Tu net lopšinę dainuoji taip klaikiai, kad 
aš visada pabundu. 

Julijus dar labiau įsikvatojo. 

— Mamyte, tu iš tikrųjų nusidainuoji. 

— Na, galbūt nereikėjo meluoti, - prisipažinau. - 
Arba meluoti šiek tiek išmintingiau. Bet tai įvyko tik 
kartą, tikiuosi, kad galiu jumis pasitikėti, jei per savo 
melus pateksiu į kvailą padėtį. 

- Tu neturi pagrindo skųstis! Aš šiandien elgiausi 
pavyzdingai, - pasakė Nelė. - Ir Julijus buvo malonus. 
Vienintelė, kuri netinkamai elgėsi, buvo ta siaubingai 
išlepinta Emilė. 

Deja, tai buvo tiesa. Atsisėdau greta Julijaus prie 
stalo ir pasisodinau jį ant kelių. 

— Ji iš tikrųjų man yra... tikras iššūkis. 

— Jos akys piktos, - pasakė Julijus. 

— Ji yra pabaisa, - pritarė Nelė. - Visai kaip Lara, tik 
mažesnė. Kuo maloniau su ja elgsies, tuo pabaisiškes- 
nė ji bus, patikėk manimi! Jei nori ką nors pasiekti, 
turi gerai įtempti vadžias. 

Julijus stipriau prigludo prie manęs ir nusižiovavo. 

— Mes kalbame apie Emilę ar apie Larą? - paklau- 
siau aš. - Kas ten... 

Nelė mane pertraukė: 

— Tu juk nesi tokia naivi ir nemanai, kad kelias į 
Antono širdį veda per jo dukterį. Vyrams taip nebūna. 
Turi kalti geležį, kol ji dar karšta. 

Nustebusi žvelgiau į savo dukterį. 

— Nuo kada tu esi širdies reikalų ekspertė? 

— Visada buvau, - atsakė Nelė ir švystelėjo atgal il- 
gus šviesius plaukus, kuriuos paveldėjo iš manęs. - Vi- 
sada turėjau tam sugebėjimų. Tikriausiai galėčiau būti 
santykių tyrimo jaunių vicečempionė, jei vyktų tokios 
rungtynės. 

Nujaučiau galimybę pakreipti kalbą man rūpima 
linkme. 

— O kaip vertini tavo ir Makso santykius? Kodėl 
tavo geriausia draugė staiga tapo pabaisa? 

— Tai paprasta: Maksas myli mane. Jis mano, kad aš 
gražiausia ir maloniausia mergaitė pasaulyje, - noriai 
atsakė Nelė, regis, ji pritarė jo nuomonei. Atrodo, ji 
visiškai nepaisė savo aukšto ūgio, strazdanų, plokš- 
čios krūtinės ir pernelyg didelių kojų. Jei aš, būdama 

jos amžiaus, būčiau turėjosi tokį pasitikėjimą savimi, 
mano mama būtų viską padariusi, kad sugniuždytų 
mane ir prie esamų kompleksų pridėtų dar kelis nau- 
jus. Aš buvau išmintingesnė negu mama ir taip nesiel- 
giau. Aplink buvo pakankamai žmonių, kurie kėsinosi 
į mūsų savigarbą, todėl namuose tokie polinkiai buvo 
nepageidaujami. - Vienintelis dalykas, kuris trikdo 
mano santykius su Maksu, kad aš įsimylėjusi Mori- 
cą, - pridūrė Nelė. 

— O! - nusivylę ištarėme mes su Julijumi. 

— O Moricas? - paklausiau aš. 

- Įsimylėjęs Larą, - apsiniaukė Nelė. 

Aš susiturėjau, kad antrą kartą nesušukčiau „O“. 

— O Lara? 

— Lara yra pabaisa, - pasakė Nelė. - Ji buvo įsimy- 
lėjusi Maksą, bet kadangi nieko nepešė, dabar drau- 
gauja su Moricu. Nors gerai žino, kad esu įsimylėjusi 
Moricą. 

— Tada galėtum... - pradėjau aš viltingai. 

— Kaip naiviai mąstai, - prunkštelėjo Nelė. - Ne- 
galiu įsimylėti Makso, juk jis garbėtroška! Visiškai 
ne cool. 

— Netiesa, - užstojau Maksą. - Manau, kad jis net 
labai cool. Tik prisimink cool! namelį medyje, kurį jis 
tau pastatė. Ir jis dainuoja cool grupėje, tuose Staugė- 
duose, kurie turėtų būti puikūs. Ir... 4 

— Ak, mama, tu neturi jokio supratimo, kas yra cool, 
o kas ne. Grupė vadinasi Mokyklos pelėdos, siaubingas 
pavadinimas. 

Man truputį palengvėjo, kai ji šio keisto vakaro pa- 
baigoje tapo senąja Nele. 

— Žinai, - pasakiau aš ir paglosčiau šviesias Julijaus 
garbanėles. - Nepasitikėčiau tuo, kad Maksas amži- 
nai tave mylės. Galbūt išaiškės, kaip tau jis patinka tik 
tada, kai jis pradės draugauti su kita. Pavyzdžiui, su 
Laura Kristina. 

Nelė paniekinamai nusijuokė. 

— Laura Kristina visada bus tik varganas, spuoguo- 
tas, putlus pakaitalas. Ja manęs nepagąsdinsi. Jei tu- 
rėčiau įsimylėti kitą vaikiną, tai tikrai būtų ne Mak- 
sas, - ištarus tuos žodžius, jos veidas tapo svajingas. 
Tą akimirką aš beveik panorau vėl būti keturiolikos 
metų. Bet tik akimirką. 


Sveiki atvykę į 
Vabzdžių gyvenvietės mamų draugiją 


Tai moterų su vaikais puslapis. 
Mes, tiek karjerą darančios moterys, tiek „tik“ namų šeiminin- 
kės, čia dalijamės žiniomis apie nėštumą ir gimdymą, auklė- 
jimą, santuoką, darbą, namų ruošą, laisvalaikio užsiėmimus ir 
mielai viena kitą remiame. 


Priėjimas 
Tik draugijos narėms 


Birželio 24 
Mano nervai visiškai pakriko: ar žinot, kas persileido? 
Mimi Pfaf, ta moteris, kuri atrodo kaip Odrė Hepbern. 
Regis, Sabina ją pažįsta iš studijų laikų, ar ne? Šiandien 
buvau statybinių prekių parduotuvėje, norėjau pakeisti 
dekoratyvines apmušalų juosteles su fėjomis į juosteles 
su lenktyniniais automobiliukais (ak!) ir ten sutikau jos 
vyrą. Ar jis neatrodo superpuikiai? Žinau, kad jam jau 
keturiasdešimt penkeri, nes jis mano vyrelio pacientas, 
bet atvirai, duočiau jam tik trisdešimt aštuonerius. Kad 
ir kaip ten būtų, aš, Žinoma, pasiteiravau apie jo Žmo- 
nos nėštumą, ir jis man papasakojo, kad savaitgalį ji 
persileido. Buvau taip priblokšta, kad vos neapalpau. 
Malonusis ponas Pfafas turėjo man atnešti kėdę, kad 
galėčiau atsisėsti. Jis man parūpino ir stiklinę vandens. 
Tada maloniai mane paguodė, kai norėjau pradėti verk- 


ti. Nėščia moteris tokia superjautri. Tai buvo toks šo- 
kas! Jei taip man atsitiktų! Aš kęsčiau baisią depresiją 
(jis sako, kad ji net liovėsi praustis!) ir dar žliumbčiau. Iš 
statybinių prekių parduotuvės nuvažiavau pas savo gi- 
nekologą. Laukiamasis kaip visada buvo pilnutėlis, bet 
visos pastebėjo, kokia aš susijaudinusi ir suprato, kad 
man skubiai reikia pasitikrinti ultragarsu. Mano mažulis, 
ačiū Dievui, sveikutėlis! 
Mama Elena 


P. S. Sabinai: susijaudinusi dėl Mimi persileidimo pa- 
miršau paklausti, ar negalėtume tau kaip nors padėti. 
Suprantu, kad tau šiuo metu sunku. Pirmiausia išeina 
auklė, o paskui vyras. Jei norėtum su kuo nors pasikal- 
bėti, aš pasirengusi dieną ar naktį. 

P P S. Tie Klozės vaikai mane kada nors pribaigs. Nega- 
liu išleisti Timio į sodą pažaisti, atbėga tie pabaisos ir ro- 
dydami pigius triukus nori išvilioti brangius žaislus. Vos 
tik nubėgu į tualetą, mano mielas sūnelis jau iškeitęs 
žaislinį automobilį į cigaretes arba į negyvą vėžlį! 

PP PS. Mano anyta sako, kad aš keliu baisų šurmulį ir 
akiplėšiškai elgiuosi su aplinkiniais. Jei kas nors yra aki- 
plėša - tai ji: visą dieną laksto su plaukų suktukais, net 
eina į parduotuvę. 

Vargšė ponia Pfaf! Ji jau keletą metų veltui mėgina pa- 
stoti. O dabar šitai. Po tokių nutikimų atsiranda kaltės 
jausmas, kai laukiesi jau kažkelinto vaiko. | mane terei- 
kia atidžiau pasižiūrėti, ir aš jau nėščia. Man labai gaila 


vargšo vyro. Turi būti siaubinga, kai negali turėti vaikų. 
Aš manau, Bradas Pitas neveltui išsiskyrė su Dženifer 
Aniston, ar ne? Aš, jums leidus, pasiųsiu Pfafams gėlių 
puokštę, galbūt parinksiu ištraukų iš mūsų tinklalapio 
apie vaisingumą ir nėštumą, kad pradžiuginčiau juos. 
Juk mes esame profesionalės. 

Fraukė 


P S. Elena, kokią nesąmonę parašei apie Sabiną? Jei 
ji skirtųsi su Peteriu, aš Žinočiau, juk esu geriausia jos 
draugė. Patikėk manimi, jie puikiai sutaria. 

Žinoma! Didžiai nustebusi perskaičiau tavo laišką, Elena. 
Tu kaip perkūnas iš giedro dangaus užgriūni tvirtinda- 
ma, kad mes su Peteriu išsiskyrėme. Noriu patarti, kad 
neplatintum iš piršto laužtų istorijų. Neturiu supratimo, 
iš kur tu tai ištraukei, bet aš tokius gandus galiu paaiš- 
kinti tik pavydu. Turiu galvoje, kas gi turi sveikus, gabius 
vaikus, turiningą seksualinį gyvenimą, puikią figūrą IR 
šaunų darbą? Bet nėra ko pavydėti, nes kiekvienas turi 
savų problemų. Mūsų problemos: tik drėgnas rūsys 
(jau antri metai!), ligotas uošvis (pinigų, kuriuos suryja 
senelių prieglauda, užtektų padengti Bangladešo vals- 
tybinėms skoloms!), sugedęs automobilis, nes įsisuko 
kiaunė (bet aš ją vis tiek pagausiu, ne veltui išlaikiau 
medžioklės egzaminus!), o svarbiausia - negaliu rasti 
auklės. Patikėkit, man neramu į namus priimti blizgan- 
čiomis timpomis mūvinčią ir susigarbiniavusią plaukus 
moterį. Bet ji buvo vienintelė vairuotojo pažymėjimą 


turinti ir gerai vokiškai kalbanti auklė. Jei tarmišką šve- 
beldžiavimą galima pavadinti vokiečių kalba. Rytoj ji 
pradeda dirbti, laikykit už mane kumščius, kad ji pas 
mus pasiliktų. 

Sabina 


P. S. Man labai gaila vargšės Mimi Pfaf. Jei neši jai gėles, 
Frauke, mielai eičiau kartu. Juk ji yra sena mano draugė. 


Visiškai slaptas Nelės dienoraštis 
Birželio 24 


Lara, ta perprogramuota pabaisa, vidury 
mokyklos kiemo visai nesivaržydama glamonėjasi 
su Moricu. Su Moricu, kurį aš dar užvakar buvau 
karštai įsimylėjusi! „Tu pati save kankini“,- pa- 
sakė Lara. - „Bet dabar nors viena iš mūsų yra 
laiminga.“ Gerai, jei ji šitaip supranta draugys- 
tę, prašau! Aš gerai mačiau, kaip Moricas krapšto 
nosį, o paskui snarglius nubraukia į suolo apačią, 
Ta pačia ranka per pertrauką jis šmirinėja po La- 
ros marškinėliais. Taip jai ir reikia. Po to nosies 
krapštymo aš daug mažiau įsimylėjusi Moricą, 
O kai matau, kaip giliai jo liežuvis įlenda į Laros 
gerklę, man norisi vemti, tikrai. Bet aš to Larai 
pabaisai nesakysiu. Nuo to laiko, kai galvoja, kad 
sudaužė man širdį, ji toookia maloni. Aš net ga- 
liu iš jos pasiskolinti brangiąją rožinę palaidinę. 
Kai vilkiu ją prie savo rožėmis išmarginto sijono, 
atrodau geriau už pabaisą. Nors iš namų turėjau 
išeiti palaidinę pridengusi megztiniu, nes mano 
mama akyla. Kai nusivilkau megztinį prie autobusų 
stotelės, pasirodė tas pasipūtėlis Kevinas Klozė 
su savo riedlente. Jis įsispoksojo į mano iškirptę, 
švilptelėjo ir pasakė: „Vau, tau per naktį išaugo 
papai, ar ne, Nėlėe?" Koks šiknius! Negali įsidė- 
mėti mano vardo, bet tuoj pat pastebi, kai vilkiu 
palaidine gilia iškirpte. Be to, nekenčiu Žmonių, 
kurie sako „papai“. Tai primena kabančias dideles 
kūno dalis su pienu viduje. Rytoj aš jam pasaky- 
siu: „Hai, Kalvinai.“ 


3. 


Ąi bijojau daug ko: širšių limonado stiklinėse, 
tramvajaus kontrolierių, cunamio, kuris gali nu- 
plauti Pelvormą, piktų dėdžių, kurie gali ką nors pikta 
padaryti mano vaikams, erkių, platinančių pavojingas 
ligas. Mane apimdavo baimė, kad susirgau Alheime- 
rio liga, kai iš karto neprisimindavau savo vaikų var- 
dų arba pasakydavau tokias nesąmones kaip: „Išimk 
pieną iš skalbyklės.“ Aš bijojau savo kaimynų storulių 
Hempelių, bijojau laiškanešio, kai jis atnešdavo Hem- 
pelių advokato laišką. Bijojau išvažiuoti iš namų, nes 
jei man kas nors atsitiks, ką darys be manęs vaikai? 
Bijojau vorų, meteoritų lietaus, kaspinuočių ir žudi- 
kų, kurie manęs tyko su peiliu už dušo užuolaidos. 
Ir tai dar toli gražu ne viskas. Žinoma, visas tas bai- 
mes slėpiau, kad nebūčiau uždaryta į tam tikrą įstai- 
gą, Mano gyvenimas taptų apgailėtinas, jei iš tikrųjų 
nebegalėčiau išeiti iš tų namų. „Ieškok baimės, sako 
rusų patarlė, ir aš to principo laikausi. Maudausi po 
dušu, atplėšiu gautus laiškus, sveikinuosi su kaimy- 
nais ir gaudau vorus plikomis rankomis. O kalbant 
apie meteoritų lietų, tikiuosi, kad man pasiseks. Tiesą 
pasakius, aš susidoroju su savo baimėmis. 

Tik ne su šunų baime. 

Kai vieną jų pamatau, leidžiu sau pereiti į kitą gatvės 
pusę. Bet tragiškiausia, kad šunys jaučia, kas jų bijo, ti- 
kriausiai tai ir yra priežastis, kodėl jie mane kankina, 
net jei pereinu į kitą gatvės pusę. 

Žinoma, bijau ne visų šunų. Jei jie ne didesni už 
triušį arba vedžiojami su pavadėliu, manęs dažniau- 
siai neišmuša baimės prakaitas. Šalia tokių nekaltų, 
ištikimų ir kvailokų padarėlių kaip mūsų taksas El- 
maras namuose Pelvorme aš visiškai rami. Pitbuliai, 
dogai arba kiti seilėti monstrai plačiomis krūtinėmis 
ir ryklio nasrais net ir su pavadžiu baisūs, net jei už- 
dėtas antsnukis, kaip numato įstatymas, bet toli gražu 
ne kiekvienas šeimininkas jį uždeda. (Jei būtų mano 
valia, tokie šeimininkai turėtų vaikščioti su pavadė- 
liais ir antsnukiais, tačiau bijau, kad šito mes niekada 
nepasieksim.) 

- Jis nieko nepadarys, jis tik nori pažaisti, - ramina 
šuns šeimininkas, tarsi tu sugadinsi Žaidimą, jei nesi- 
leisi įkandama. Už šunis su šeimininkais blogesni šu- 
nys be šeimininkų. Galite būti tikra, kad šuo be šeimi- 
ninko pats tikrai nesugalvos užsidėti antsnukio. 

Kaip tik su tokiu šunimi be antsnukio ir be šeimi- 
ninko susidūrėme mes - Anė, Nelė ir aš - bėgdamos 
pro parką. 

Anė, Mimi ir aš paprastai bėgiojome kelis kartus per 
savaitę. Kartais prie mūsų prisidėdavo mano draugė 
Trudė, o pastaruoju metu vis dažniau kartu bėgdavo 
ir Nelė. Mes bėgiojome nedideliu greičiu, nesiekėme 
sportinių pasiekimų, bet maloniai bendraudavome. 
Kad nebūtų taip nuobodu, opius klausimus palikda- 

vome bėgimui, todėl plepėdamos nepastebimai nu- 
bėgdavome geroką atstumą. 

Po persileidimo Mimi nebebėgiojo. Ji gyveno tik 
ant sofos. 

— Atrodo, ji niekada neišeis iš namų, - pasakė Anė. 

— Man irgi kartais taip atrodo, - atsidusau aš. 

Prie Mimi buvo neįmanoma prieiti. Ronis buvo 
toks nusiminęs, kad lašino Trudės atneštus Bacho žie- 
dų esencijos lašus Mimi į sultis. Lig šiol jie nieko ne- 
padėjo. 

— Tai jau pernelyg, - pasakė Nelė. - Suprantu, kad ji 
nusiminusi, bet gyvenimas vis tiek eina toliau. Mimi 
turi viską, ko reikia, kad būtum laiminga: ji puikiai 
atrodo, turi pakankamai pinigų, supermalonų vyrą, 
prabangų kabrioletą, mielas kates ir tokį šaunų retro 
šaldytuvą, tikrai! 

— Prašau niekada neminėti to girdint Mimi, - pa- 
prašiau. - Į vargšę Trudę už nekaltą pastabą Mimi 
sviedė gėlių vazą. 

— Tikriausiai Trudė pasakojo jai apie persileidimus 
daugelyje savo buvusių gyvenimų. Ir dar degino kokį 
nors bjauriai dvokiantį smilkalą, - postringavo Anė. - 
Kodėl jos šiandien nėra? Manau, Trudei ne mažiau 
naudinga pasirūpinti savo figūra nei man. 

— Pastaruoju metu ji visą laiką labai susijaudinusi, - 
paaiškinau aš. - Manau, ji turi naują gerbėją. 

— Gerbėją? - pažvelgė į mane nustebusi Anė. - 
O aš visą laiką maniau, kad ji lesbietė. 

— Ne, Trudė yra heteroseksuali, - tariau. - Per vi-- 
sus savo ankstesnius gyvenimus ji gal tik kartą buvo 
lesbietė. 

— Ir vieną kartą buvo popiežius, - pareiškė Nelė. - 
Ar Trudė tikrai turi naują gerbėją? Tikriausiai ir šį 
kartą tai koks nors guru su keliomis barzdelėmis, visą 
laiką siekiantis uždėti ranką. 

— Neturiu supratimo, kas jis, - atsakiau aš. - Trudė 
pasakė tik kelias paslaptingas užuominas. Ji pažinojo 
jį ankstesniame gyvenime senovės Egipte, ir kai jie čia 
susitiko, danguje sušvito vaivorykštė, o jos saulės rez- 
ginio čakra įkaito... 

— Kaip miela, - pasakė Nelė. - Tikriausiai tai koks 
nors buvęs faraonas. Trudė praėjusiuose gyvenimuose 
niekada neturėjo normalių vyrų. 

— Nenuostabu, kad Mimi sviedė į ją vazą, - pareiš- 
kė Anė. 

— Ne, Trudė nieko nepasakojo Mimi apie savo 
faraoną. Ji tik kalbėjo apie Niną Luizą, kad taip ir 
turėjo būti, nes tokia kosminė valia, ar kažką pana- 
šaus. Trudės nuomone, Nina Luiza visiškai nenorė- 
jo gimti, - pasakojau aš. - Dėl tam tikrų priežasčių 
jai reikėjo tik trumpos inkarnacijos Mimi pilve, ir 
Mimi šiai operacijai davė sutikimą, net jei nenori to 
pripažinti. 

— Kartais Trudės plepalų neįmanoma pakęsti, - pa- 
sipiktino Anė. - Vargšė Mimi. Vadinasi, dėl visko ji 
pati kalta? 

— Taip sakant, savanoriška aukštesniųjų galių auka, - 
dėsčiau aš. - Jei teisingai supratau Trudės žodžius. 

— Man tai pernelyg sudėtinga, - pareiškė Anė. 

— Visiškai nesuprantu, kodėl visi taip geidžia gim- 
dyti vaikus, - svarstė Nelė. - Juk jiems reikia leisti 

pinigus, jie triukšmauja, trukdo dirbti, o po nėštumo 
lieka šlykščios strijos, raukšlės ir žili plaukai. 

— O, kokia tu teisi, širdele, - pasakiau aš. 

— Noras gimdyti vaikus yra viena didžiausių žmoni- 
jos mįslių, - tarė Anė. - Beprotiškiausia, kad žmonės 
mieliau sutinka būti vargšai ir bjaurūs, nei paaukoti 
savo vaikus. 

- Tai dauginimosi instinktas, - paaiškino Nelė. - Jis 
padeda išsaugoti žmonių padermę, todėl žmonės el- 
giasi taip, kad paskiau tenka gailėtis. Kai pagalvoji, be- 
protiška. 

Pamaniau, kad niekada nesulauksiu vaikaičių. 

— Man tik gaila, kad tam beprotiškam dauginimosi 
instinktui pasirinkau Hansjurgeną, - pasakė Anė. 

— Bet jūs turit gražius vaikus, - paprieštaravau. 

— Teisingai, - sutiko Anė patenkinta. - Ir protingus. 
Nors jie tai greičiausiai paveldėjo iš manęs. - Ji šyp- 
sodamasi pabėgėjo kelis žingsnius, bet netrukus jos 
veidas apsiniaukė. - Po galais, tas vyras mane nervina. 
Jo dabartinė sekretorė nebe sekretorė, o praktikantė. 
Dvidešimties metų. Tik įsivaizduokit. Aš vis klausiu 
savęs, ar Hansjurgenas neturi pedofilo polinkių. 

— Sakyčiau, jo meilužių amžius nesikeičia, tik Hans- 
jurgenas sensta, - pasakiau aš ir žvilgtelėjau į Nelę. 
Nors ji metro aštuoniasdešimties ūgio, nedera pamirš- 
ti, kad tai tik keturiolikos metų vaikas, kuriam nederė- 
tų girdėti tokių pokalbių. Nors jie ją itin domina. 

— Iš kur viską taip gerai žinai? - paklausė Nelė. - Ar 
jis pasipasakoja, ką išdarinėja? 

Aš krūptelėjau. 

— Tik tada, kai jo paklausiu, - atsakė Anė. 

— Bet tai juk mazochistiška. Niekada jam nesuteik- 
čiau tokio malonumo, - pareiškė Nelė. 

Ir aš, norėjau pasakyti, bet susilaikiau. Aš taip pat 
daug ką leisdavau Lorencui, ir jei jis nebūtų manęs 
atsikratęs dėl Parisės, tikriausiai dar dabar gyvenčiau 
su juo. Primenu, kad Parisė yra naujoji mano buvusio 
vyro moteris, o ne miestas su Eifelio bokštu. 

— Laikykis šio požiūrio, brangute, - pritarė Anė. - 
Svarbiausia, niekada nepasirašinėk santuokos sutar- 
ties. Jau tas faktas, kad būsimasis vyras kiša tau po no- 
simi tokį popiergalį, turėtų sukelti įtarimą. 

— Aš vis tiek būsiu lesbietė, - pareiškė Nelė. 

— Ką? - paklausiau išsigandusi. - Maniau, tu įsimy- 
lėjusi Moricą. 

— Nebe, - atsakė Nelė. - Jis krapšto nosį. 

— Taip, jei tai pakankamas pagrindas tapti lesbie- 
te! - tarė Anė. 

Nuo žaidimų aikštelės pasukome į dešinę. Ten nie- 
ko nebuvo, tik maža mergaitė viena suposi besilei- 
džiančios saulės spinduliuose. 

— O kaip Maksas? 

— Ak, jis, - atsiduso Nelė. - Jis visą laiką praleidžia 
su Laura Kristina. Be to, netrukus atostogos, nebėra 
kontrolinių, kuriems reikėtų ruoštis. Tikriausiai jis 
tapo jos mitybos patarėju. Arba valgydamas kartu pa- 
deda jai pasireikšti. 

O varge, koks piktas šis vaikas. Iš manęs to ji tikrai 
nepaveldėjo. 

— Regis, Laura Kristina tapo Makso grupės nare, - 
pasakė Anė. 

Nelė prunkštelėjo. 

— Kas ji bus? Šokėja? Kiekvienas iš karto supras, kad 
ją mokė kartu su drambliais. 

— Nele! - priekaištingai ištariau aš. 

— Kiek žinau, ji gros elektriniais vargonais, - pa- 
aiškino Anė. - Maksas sako, kad jai visai neblogai 
sekasi. 

Nelė nustebusi tylėjo. 

Mano veide pasirodė menkutė piktdžiugiška šypse- 
nėlė, kai pamačiau šunį. Tai buvo purvinai baltos spal- 
vos pitbulis, bent jau iki pusės. Kita jo pusė priminė 
bokserį arba mišrūną, paukštšunį ir dobermaną. Be 
to, tas gyvūnas turėjo truputį rotveilerio kraujo. To- 
kių šunų pirmtakai kadaise vydavosi vergus ir sudras- 
kydavo. Šuo stovėjo krūmų pakraštyje ir žvelgė į mus 
akimis su apdribusiais vokais. 

Mano širdis nusileido į kulnus. 

— Ar matote, ką ir aš matau? - sušnabždėjau Nelei 
ir Anei. 

— Ak,jis tikriausiai nieko nedarys, - pasakė Anė, bet 
sulėtino žingsnį. Šuo patempė lūpų kampučius tru- 
putį aukštyn, tarsi šypsotųsi. Iš tikrųjų jis urzgė. Nors 
buvo maždaug už trisdešimties metrų nuo mūsų, aiš- 
kiai girdėjau jo urzgimą. 

Mes sustojome. 

— Kur jo šeimininkas? - paklausė Nelė ir apsidairė. 
Aplink nieko nebuvo, išskyrus besisupančią mergaitę. 

Viršūnė, mažas, silpnas padarėlis, išėjęs pasivaikš- 
čioti su koviniu šunimi. 

— Ei! - sušukau aš jai nedraugiškai. - Bent jau pasi- 
imk tą savo šunį, gerai? 

— Tai ne mano šuo, - atsakė mergaitė verksmingu 
balsu. Jai buvo maždaug šešeri. - Anas taip pat. 

Iš krūmų išnėrė antras šuo, jis atrodė kaip pirmojo 
brolis dvynys. Jis taip pat sustojo ir žvelgė į mus ne- 
judėdamas. 

- Šventoji Dievo Motina, gelbėk mus, - sušnabždė- 
jo Anė ir persižegnojo. 

Aš ir nežinojau, kad ji katalikė. 

— Aš dar nenoriu mirti, - sudejavo Nelė. 

Ei, čia kažkas ne taip! Tai buvo mano vaidmuo, aš 
turėjau susinervinti, nes bijau šunų. Bet Anė su Nele, 
regis, nekreipė į tai dėmesio. 

— Mamyte, daryk ką nors, - maldavo Nelė. 

— Gerai, - ištariau šauniausia Džeimso Bondo in- 
tonacija. - Išsiimkim pipirinį purškiklį ir pradėkim 
trauktis. Bet lėtai. Tik nežiūrėkit jiems į akis, gerai? 
Mes esame šunys vedliai, jei galit, urgzkit. Mažyte, 
eime su mumis. 

Mergaitė nuslydo nuo sūpuoklių. 

— Noriu pas tėvelį, - pasakė ji. 

— Aš neturiu pipirinio purškiklio, - sudejavo Anė. — 
Šventoji Dievo Motina, atleisk man mano kaltes... 

— Ir aš neturiu, - pasakė Nelė. - Aš tokio daikto nie- 
kada neturėjau. 

— Ir aš neturėjau, - pasakiau. - Na, puiku. 

Šunys urzgė vis stipriau. 

— Noriu pas tėvelį, - kartojo mergaitė. 

— Mes nueisim pas tavo tėvelį, - pasakiau aš steng- 
damasi nežiūrėti urzgiantiems šunims į akis. Mažoji 
įsikibo į mano kairiąją ranką, Nelė - į dešiniąją, o Anė 
įsikibo į Nelę. Susikibusios ir urgzdamos žengėme ke- 
lis žingsnius atgal. Trūko tik to, kad visos sukristume 

į balą, o iš krūmų iššokęs šeimininkas suriktų: „Ar ne- 
suprantate juokų?“ 

— Jie atrodo alkani, - sukuždėjo Anė. 

— Tikėkimės, jie paskiepyti nuo pasiutligės, - pasakė 
Nelė. - Kartą per televiziją mačiau laidą, jie ten sakė, 
kad reikia kišti ranką į nasrus ir sučiupti liežuvį. Kaip 
manai, mama, ar sugebėsi? 

— Žinoma, kiekviena ranka po liežuvį, - atsakiau 
aš. - Juk buvau cirkininkė. Kam dar reikalingos mano 
rankos? Juk nesu pianistė, ar ne? 

— Fu, kaip galima laikyti tokį gleivėtą daiktą, - pasi- 
baisėjo Anė. 

— Bet tai nemieli šunys, - pratarė mažoji mergaitė. 

Šunys, tarsi supratę jos žodžius, pradėjo eiti į mus. 
Anė sucypė iš siaubo. Nelė tik sušnopavo. Nepaleis- 
dami mūsų iš akių, šunys judėjo V formos rikiuote. Aš 
jau kartą tai mačiau, per televizorių rodė, kaip liūtai 
medžioja zebrus. Akimirksniu sureagavau. Nespėjus 
liūtams, atsiprašau, šunims, pasileisti bėgti, nusipur- 
čiau savo globotinius ir sušukau: 

— Bėkit iš visų jėgų! Greičiau, ten priekyje medis, vi- 
sos kartu! 

Ir mes iš visų jėgų pasileidome bėgti prie už kelių 
metrų nuo mūsų augančios vyšnios. Nelė įsikorė pir- 
moji, tada aš užkėliau ant šakos mažylę ir pagaliau už- 
siropščiau pati. 

— Aš bijau aukščio, - šnopavo Anė. - Nekenčiu lai- 
piojimo, - mes su Nele sugriebėme ją už rankų. Abu 
pabaisos pribėgo iš stvėrė Anę už kojų. Ši suklykė ir 
apimta panikos pamėgino spardydamasi pritraukti 
savo kūną. Nepažįstamoji mergaitė pradėjo verkti. 

Vieningai ir stipriai timptelėjusios mes su Nele pa- 
galiau užtraukėme Anę aukštyn. (Aš vos neišsinari- 
nau peties, bet tai pastebėjau tik po kelių valandų, kai 
nuslūgo adrenalinas.) Vienas Anės sportinis batas ir 
sportinių kelnių skutai liko šunų nasruose. 

— Ar aš dar turiu koją? - paklausė Anė. 

— Ar tau kur nors skauda? - pasiteiravau savo ruož- 
tu veltui ieškodama įkandimo žymių. 

— Tiesą sakant, neskauda, - atsakė Anė nustebusi. - 
Jie pražudė tik mano kelnes ir batą. 

Bet abiem šunims, regis, nebuvo gana. Jie iškėlę 
galvas žvelgė į mus taikydamiesi įkąsti. Mes užuodė- 
me jų nasrų dvoką. Žinoma, galbūt kur nors netolie- 
se dvokė srutos. 

Šunys piktai urzgė. Iš arti jie atrodė dar pavojinges- 
ni, jų akys buvo pasruvusios krauju. Kaip gerai, kad 
taip greitai ir ryžtingai reagavau! Aš iš tikrųjų savimi 
didžiavausi. Galbūt laikraščiuose pasirodys straipsnis 
apie mane: Mamų mafijos krikštamotė išgelbėjo tris 
žmones nuo tikros mirties. Pasilypėjau viena šaka aukš- 
čiau ir triumfuodama pareiškiau: 

— Ar jūs prie to neįpratę? Kad zebrai laipioja po 
medžius! 

— Noriu pas tėvelį, - aimanavo mažoji. 

- Ir aš, - pasakė Nelė. Ji nuskynė vieną vyšnią ir 
spjovė kauliuką į šunis. - Skanu, bent jau nemirsime 
iš bado. Imk, mažyle, paragauk. 

— Ar man atrodo, ar medis iš tikrųjų siūbuoja? - pa- 
klausė Anė. 

Šunys urzgė. 

— Tik stipriai laikykitės, - patariau aš. 

— Pagaaalbos! - sušuko Anė. Vienas iš šunų pasišo- 
kėjo ir mėgino pačiupti kitą Anės batą. Jis mokėjo labai 
aukštai šokinėti. Galbūt vienas jo protėvių buvo kengū- 
ra. Anė drebėdama pasilypėjo šakomis aukščiau. 

— Regis, šakos truputį aptrešusios, ar ne? - sumur- 
mėjo ji. - Nagi, šaukim visos pagalbos. Kas nors turėtų 
mus išgirsti. 

— Pagaaalbos! - subaubė Anė viena. Mes su Nele 
dar turėjom vilties. 

Niekas nepasirodė. Aplinkui nieko nebuvo, tarsi visi 
būtų išmirę. Kur visi tie pensininkai su skėčiais ir laz- 
delėmis? Kur šunų šeimininkai, kurie tokiu laiku savo 
sargiams ar brutams leidžia kakoti į smėlio dėžes? Kur 
rūkantys paaugliai suveltais plaukais, šūkaujantys: „Ei, 
sene, ko taip kvailai spoksai“, jei eini pro juos? Kur jie 
visi, kai jų iš tikrųjų reikia? 

Tada aš atgavau sveiką protą. 

— Ar turi savo mobilųjį telefoną, Nele? - paklausiau. 

— Taip, žinoma, - atsakė Nelė ir plekštelėjo delnu 
per kaktą. - Skambinti į televiziją? 

— Ne, - atsakiau aš. - Gaisrininkams. 

— Rimtai? 

— Užteks, jei paskambinsi Maksui, - pasakė Anė. - 
Ar aš vienintelė šiame medyje, kuriai nemalonu būti 
išgelbėtai gaisrininkų? 

— Taip, nes mes dar turime kelnes, - tarė Nelė ir su- 
kikeno. Kažkodėl jai šis nuotykis atrodė linksmas. 

— Ką gali padaryti vargšas Maksas? - paklausiau 
aš. - Plikais kumščiais nugalėti šunis? - Bet to, jis na- 

- Jis gali atsivesti Laurą Kristiną, galbūt ji užmigdys 
šunis savo elektriniais vargonais, - pasakė Nelė. - Ge- 
riau aš paskambinsiu tėčiui. 

Aš užverčiau akis. 

— O ką jis gali padaryti? Patraukti šunis teisminėn 
atsakomybėn? Ne, gaisrininkai yra tinkamiausias 
adresatas. Skambink. 

Pirmiausia mano duktė ramiai nusiuntė žinutę La- 
rai. „Mane vejasi koviniai šunys. Šiomis paskutinėmis 
savo gyvenimo minutėmis atleidžiu tau dėl M. Palieku 
tau angelų kolekciją ir rožines „Miss Sixty kelnes“, per- 
skaitė ji garsiai. 

— Puiku, dabar Lara tikėsis, kad tu būsi suėsta, - pa- 
sakiau. 

— Hanibalai! Lekteri! - sušuko kažkas. Šunys pirmą 
kartą nusuko savo krauju apsipylusias akis nuo mūsų. 
Pro vartus įėjo maždaug penkiolikos metų vaikinukas 
su riedlente. 

— One! - suaimanavo Nelė. - Ir vėljis! - Jos skruos- 
tai nusidažė tamsiu raudoniu. 

Šunys vizgindami užpakalius nubėgo prie vaikino. 
Dabar jie atrodė tokie nepavojingi. Tik vienas iš jų tu- 
rėjo kažką panašaus į uodegą, kitas - plaukuotą stram- 
pą. Hanibalas ir Lekteris laižė berniukui rankas. Fu. 

Anė vos nesprogo iš įsiūčio. 

- Jei tai tavo šunys, drauguži, tada tuoj pat pri- 
rišk juos pavadžiu ir uždėk antsnukius. Nes noriu 
ramiai vaikščioti pro šią vietą. O tavo tėvams aš tuoj 
pat viską pranešiu! Kaip neatsakinga leisti šioms 
žudymo mašinoms laisvai bėgioti. Lažinuosi, kad 
jie nėra Žymėti. 

Vaikinas patapšnojo stiprias žudymo mašinų nuga- 
ras ir nusišypsojo mums. 

— Pirmiausia, labas vakaras, - pasakė jis. - Ar vyš- 
nios jau prinokusios? 

Matyt, tai buvo ypač įžūlus jaunuolis, homo sapiens 
adoleszensissimus rūšies. 

Nelė spjovė jam vyšnios kauliuką į galvą. 

— Sveika, Nėle, - kreipėsi vaikinas vis dar šypsoda- 
masis. - Tu taip aukštai. Sportiška, sportiška. Bet negi 
jūs neturit sode savų vaisių? 

— Sveikas, Kalvinai, - atsakė Nelė. - Kokie minkštu- 
čiai tavo gyvūnėliai. Leisk atspėti, namuose jūs augi- 
nate tikrą smauglį boa constrictor, ar ne? 

— Ne, tik paukštinį vorą, - atsakė Kalvinas ar koks 
ten jo vardas. Jis buvo gana gražus vaikinas, trumpais 
šviesiais plaukais ir žaliomis, truputį įkypomis akimis. 
Jo dešiniąją ausį puošė daugybė mažų kaukolės for- 
mos auskarėlių, ant dilbių ištatuiruoti drakonai spjau- 
dė ugnį. - Jis mano mažosios sesutės ir dažnai pabėga. 
Todėl nesistebėk, jei kada nors tokį puikų, plaukuotą 
voragyvį pastebėsi savo sode. Beje, jis puikiai laipioja 
medžiais. 

— Noriu pas tėvelį, - pasakė mažoji mergytė. 

— Kaip tik dabar stengiamės tai padaryti, - atsa- 
kiau aš. 

— Sakyk, ar tu kurčias! - sušvokštė Anė vaikinui. 

— Ar žinote, kad matyti pusė jūsų užpakalio? - pa- 
klausė vaikinas draugiškai. 

— Tu, matau, jautiesi labai galingas su savo paukšt- 
šuniais, drauguži! - liejo įtūžį Anė. - Tuoj pat pririšk 
savo šunis, arba atsitiks kas nors negero! 

— Kas gi? - paklausė jis susidomėjęs. Tai iš tikrųjų buvo 
įžūlus mažas šiknius, kokio seniai nebuvau sutikusi. Kvai- 
liausia, kad jis visiškai nesistengė mums pagelbėti. 

Aš jau įsivaizdavau, kaip švęsiu Kalėdas sėdėdama 
šioje vyšnioje. 

— Ką gi, padėtis tokia, mažyli, - tariau aš Džeimso 
Bondo balsu. - Prieš tau pasirodant mes mobiliuoju 
telefonu pranešėme, kad Hanibalas Lekteris mus už- 
puolė. Taigi kiekvieną akimirką gali atvažiuoti vyrai iš 
miesto tvarkos priežiūros tarnybos. Aš, žinoma, tiks- 
liai nežinau jų įpročių, nežinau, ar jie naudoja ginklą 
su migdomaisiais arba - kadangi čia pavojus kilo vai- 
kams - pribaigia šunis šūviais. 

— Girdėjau, kad jie kartais čia pat vietoje šunis kas- 
truoja, - pridūrė Anė. 

— Šunis ir jų šeimininkus, - įsiterpė Nelė. - Jei atve- 
jis toks sunkus kaip šis. 

Pagaliau jaunuolio veide pastebėjau mažą netikru- 
mo kibirkštėlę. 

— Jie juk nenuskriaudė nė musės, - pasakė jis. - Juk 
tai juokinga. Jie yra tokie nepavojingi, pas mus na- 
muose jie miega net kūdikio lovytėje. Su kūdikiu. 

— Kaip jausminga, - tariau. Kūdikio lovytėje, geriau 
tegul manęs nejuokina! Ten netilptų nė viena šuns 
pusė. - Taip, mes suprantame, kokie jie mieli, kai mie- 
ga. Migdomieji suveiks akimirksniu. 

- Jie iš tikrųjų visiškai nepavojingi. Ar čia kas nors 
sužeistas? 

— Tik kelnės ir sportinis batas, - pasakiau aš. - Kūno 
dalis, kurios galėjo kraujuoti, mes laiku sukėlėme ant 
šio medžio. 

— Na, matote, - atsakė vaikinas. 

- Žinoma, jie norėjo tik pažaisti, švelnučiai maži 
šuneliai, - šaipėsi Anė. - Ak, regis jau girdžiu šungau- 
džių automobilį... 

— Gerai jau,- pasakė vaikinas ir prisegė pava- 
džius. - Šen, Hanibalai ir Lekteri, mes einame namo. 
Aplinkiniai žmonės, regis, ne ypač myli gyvūnus, - jis 
dar kartą pažvelgė į mus medyje. - Nors jų užpakaliai 
labai geidulingi. 

— O, labai ačiū, malonu girdėti, - tariau aš, o Nelė 
spjovė dar vieną vyšnios kauliuką. 

- Iki rytdienos, Nėle, - pasakė vaikinas paskutinį 
sykį nusišypsojęs. 

Mes palaukėme, kol jis išves Hanibalą ir Lekterį pro 
vartus, ir linkstančiais keliais nulipome žemyn, pir- 
miausia Anė, tada aš ir Nelė. Paskutinę nuo šakos nu- 
kėlėme mergaitę. 

— Taip, o dabar sakyk, kur gyvena tavo tėvelis? - pa- 
klausiau aš draugiškai. 

— Naujame bute, - ištarė mergaitė. 

— O kuris yra? 

— Raudoname name, - atsakė mergaitė. 

— Na, nuostabu, - atsiliepė Anė. - Tokių mūsų gy- 
venvietėje yra bent šimtas, kaip bus linksma, kai reikės 
su vienu batu ir puse kelnių juos visus apeiti. 

— Bent vyšnios buvo skanios, - atsiduso Nelė. 


* 


Anė namuose persirenginėjo, tuo metu mes su Nele 
ryškiomis spalvomis vaizdavome savo nuotykius 

Maksui, Laurai Kristinai ir abiem mažyliams ir kaip 
įrodymą rodėme žiauriai sukramtytą Anės batą ir kel- 
nių likučius. 

Mūsų klausytojai buvo didžiai sujaudinti, ypač Juli- 
jus su Džasperu. 

— Mane jie tikrai būtų sučiupę, - pasakė Laura Kris- 
tina šiurpdama iš baimės. Pastebėjau, kad nuo mūsų 
paskutinio pasimatymo ji gerokai pagražėjo: buvo ne 
tokia apkūni, net spuogų sumažėjo. Iš tikrųjų ji buvo 
graži mergaitė. 

— Taip, tikriausiai būtų pagavę, - pasakė Nelė. - Bet 
dabar atspėkit, kam priklauso Hanibalas ir Lekteris! 

Niekas nežinojo. 

— Jie priklauso Kevinui Klozei, - pasakė Nelė reikš- 
mingai. 

—- Kevinui Kosneriui? - paklausė Laura Kristina 
žvelgdama didelėmis nustebusiomis akimis. 

— Klozei! - pakartojo Nelė nekantriai. - Kevinui 
Klozei! Jis naujokas mūsų mokykloje! 

— Maniau, jo vardas Kalvinas? - nustebau aš. 

— Mano vardas taip pat ne Nėlėė, - putojo Nelė. 

— Tas Kevinas su tatuiruote ant užpakalio? - pa- 
klausė Laura Kristina. 

— Nežinau, - atsakė Nelė. 

— Aš noriu pas tėvelį, - priminė mums mažoji mergai- 
tė, kurią mes išgelbėjom nuo šunų. Nuo tikros mirties. 

— Ar gali prisiminti, koks tavo vardas? - paklausiau. 

— Džo En, - atsakė mažylė. 

— O koks tavo vardas? - paklausiau vėl. 

— Tai ir yra vardas, kvailėle, - atkirto Nelė. 

- Ką tai reiškia? Čia ką, mongoliškai? 


>99 = 


KERSTIN GIER 


— Jos vardas Džoana, - išvertė Laura Kristina malo- 
niu švelniu balsu. O kaip tave dar vadina, Džoana? 

— Džoana Raiter, - atsakė Džoana. 

Maksas patikrino visus Raiterius telefonų knygoje. 
Nė vienas iš jų negyveno Vabzdžių gyvenvietėje. 

— Mes nesenai čia atsikraustėme, - pasakė Džoana. 

— Gal tu kartais esi Kevino giminaitė? - paklau- 
sė Nelė. 

— Gal žinai, koks jūsų gatvės pavadinimas? - pa- 
klausė Laura Kristina. 

Džoana papurtė galvą. 

— Galbūt tavo gatvėje yra kas nors ypatinga? Kas 
nors krintančio į akis? 

— Ten yra tik kepėjas, - atsakė Džoana, ir visi su pa- 
lengvėjimu atsiduso. Mūsų gyvenvietėje buvo tik vie- 
nas kepėjas, kepykla buvo Elniaragių kelyje. 

Susiruošėme ieškoti mergaitės tėvelio. Buvo jau 
maždaug po aštuonių. 

Nelė gavo žinutę iš Laros: 

— Ar tu dar gyva? Jei ne, ar galiu pasiimti tavo 
Kookai marškinėlius? - pasipiktinusi perskaitė ji. — 
O Moricas norėtų tavo MP3 grotuvo iPod. Ak, juk jie 
tik juokauja! 

Ji atrašė: 

Esu sukrėsta iki širdies gelmių, kad jūs sąmoningai ją 
man sudaužėte. Rytdienai turi skubiai man paskolinti 
savo Iceberg striukę. 

— Sakau tau, turime pranešti jaunimo reikalų tarny- 
bai, - šnabždėjo Anė man, kai pasukome Elniaragių 
kelio link. - Žaidimų aikštelė yra gyvenvietės pakraš- 

tyje, jie negali leisti mažam vaikui taip toli vaikščioti. 
Net aš taip toli neičiau. 

- Teisybė, - pritariau. 

Džoana parodė raudoną daugiabutį prieš kepyklą. 

— Čia gyvena tėvelis, - pasakė ji džiugiai. 

Pavardė Raiter buvo užrašyta ant lipnios juostos 
prie skambučio. Kai paskambinome, iš garsiakalbio 
pasigirdo pavargęs balsas: 

— Klausau. 

- Lažinamės, jis girtas, - sušnabždėjo Anė. - Ti- 
kriausiai net nepastebėjo, kad jo duktė dingo. 

— Taip, - pasakiau į garsiakalbį. - Mes atvedėm jūsų 
dukterį Džoaną. 

Garsiakalbis sutraškėjo. 

— Cha cha, jis tikriausiai mano, kad mes iš jaunimo 
reikalų tarnybos, - piktdžiugavo Anė. - Tikriausiai jis 
karštligiškai ieško marškinių, slepia keturiasdešimt 
tuščių alaus skardinių po sofos pagalvėlėmis ir skai- 
čiuoja kitus šešis savo vaikus. Vienas, du... mėšlas! Ge- 
rai pažįstu tokios rūšies proletarus. 

Dar tariant šį sakinį lauko durys staiga atsidarė. 
Šviesiaplaukis hunas su nikelio akiniais nustebęs žvel- 
gė į mus visus. Vyras buvo uždusęs, tikriausiai bėgo 
laiptais žemyn. 

— Tėveli! - sušuko Džoana ir puolė jam į glėbį. Man 
palengvėjo, nes jis buvo padoriai apsirengęs. Alaus 
kvapas nuo jo taip pat nesklido. 

— Ką tu čia darai? - pasiteiravo hunas ir klausiamai 
pažvelgė pro Džoanos galvą į mus. - Ar jūs Bernardo 
ir Bjankos draugai? 

— Bernardo ir Bjankos? - pakartojau sutrikusi. - Pe- 
lių policininkų? 

- Sakyčiau, jis kliedi, nes regi baltas peles, - su- 
šnabždėjo Anė. 

— Tie bjaurūs šunys sugraužė Anės batą, - pasakė 
Džoana. - Ir piktai į mus žiūrėjo. Visai taip pat, kaip 
Bernardas visada žiūri. 

— Bernardas sugraužė batą? - Džoanos tėtis vis dar 
buvo sutrikęs. 

— Ne, ne, - atsakė Anė. - Tai buvo Hanibalas Lek- 
teris. 

— Žudikas maniakas iš Avinėlių tylėjimo? - paklausė 
hunas dar labiau suglumęs. 

— Mes sutikome Džoaną žaidimų aikštelėje, - paaiš- 
kinau. - Gyvenvietės gale. Ten ją užpuolė du koviniai 
šunys, manau, jums įdomu, kodėl mes ją pasiėmėme 
su savimi. Ji norėjo pas tėvelį. 

— O kur buvo motina? - paklausė hunas. 

— Galbūt pasižvalgykite savo bute, - pasiūlė Anė ne- 
kantriai. 

— Ką? O ne, mes su Bjanka išsiskyrę, - pasakė hu- 
nas. - Džoana gyvena su mama. Mums leidžiama ma- 
tytis tik savaitgaliais. 

— Bet aš noriu likti pas tave, - pravirko Džoana. 

Atrodė, tėtis taip pat tuoj pravirks. Jis tvirtai pri- 
spaudė Džoaną prie savęs ir tarė: 

— Eik į kambarį, brangute, aš tuoj ateisiu. 

Džoana atsisveikindama nusišypsojo mums. Mes 
nusišypsojome jai. 

— Turiu paskambinti jos motinai, - pasakė hunas 
grieždamas dantimis. - Tikriausiai ji jau pasigedo jos 
ir paduos ieškinį dėl vaiko pagrobimo. 

— Bet ten aplinkui nieko nebuvo matyti, - pasakojo 
Anė. - Džoana buvo parke viena. Ir šunys, žinoma. Ir 
mes. Turėjome sulipti į medį, antraip būtume buvu- 
sios suėstos. Beje, aš esu Anė. 

Hunas nusiminęs pažvelgė į ją. 

— Tai dažnai kartojasi. Jie nuolat palieka vaiką be 
priežiūros. Beje, aš esu Jo, Jozefas. 

— Konstancija, - pasakiau aš ir ištiesiau jam ran- 
ką. - O čia Maksas, Nelė, Laura Kristina, Džasperas ir 
Julijus. Mūsų vaikai. Daugmaž. Nesvarbu, labai malo- 
nu, Jo, ir sveikas atvykęs į Vabzdžių gyvenvietę. 

Jo neatrodė labai nudžiugęs. Jis nepastebėjo ir mano 
ištiestos rankos. 

— Ji pameta ją nuo tada, kai pagimdė, - plūdosi jis. — 
Jau vaikų vežimėlyje ji nuolat ją kur nors pamiršdavo. 
Negaliu suprasti, kodėl ta moteris gavo globos teises. 
Ar suprantate“ 

Mes visi vieningai papurtėme galvas, net Džasperas 
su Julijumi. 

— Sakykit atvirai, - tęsė Jo. - Ar aš atrodau kvailas? 

Mes vėl papurtėm galvas, tik Nelė gūžtelėjo pečiais 
ir sumurmėjo: 

— Gal truputį. 

— Bet aš esu kvailas! - sušuko Jo. - Ir ta moteris be- 
gėdiškai tuo pasinaudojo. Noriu pasakyti, kad nešio- 
jaują ant rankų. 

— Tikras vyras sako, - sušnabždėjo Anė Nelei. - Aš ne- 
šiosiu tave ant rankų, o ne pasirašyk čia. Įsidėmėk tai. 

— Aš dirbau viršvalandžius, kad ji galėtų važinėti 
audi TT, - pasakojo Jo. - Aš, beje, esu mokytojas. Po 
pamokų plušėjau nuosavo namo statyboje. Pats mūri- 

jau ir klojau plyteles, išprašiau iš savo tėvų papildomos 
paskolos, kad patenkinčiau ypatingus Bjankos norus. 
Kai namas buvo baigtas, ji įteikė skyrybų dokumen- 
tus. Dabar ji gyvena su savo meilužiu ir mano dukra 
mano name ir maudosi Whirpool vonioje su paauk- 
suotais čiaupais, o aš lindžiu vieno kambario bute! 
Rytais, prieš pamokas, aš dar nešioju laikraščius, kad 
išmokėčiau paskolą. Net pardaviau automobilį. Ar tai 
teisinga“ 

— Jokiu būdu, - pasakiau. - Jei norite, užrašysiu 
savo advokato telefono numerį. Jis šeimos teisės 
ekspertas. 

- Iš kur gaučiau pinigų jam užmokėti? - sušuko 
Jo. - Neseniai daviau Bjankai pinigų, kurių, tiesą sa- 
kant, neturėjau, kad nupirktų Džoanai sūpuokles. Ar 
žinote, ką ji padarė su mano pinigais? 

- Ji išgražino savo audi TT? - išdrįso spėti Maksas. 

— Pasistorino lūpas riebalais iš savo užpakalio? - pa- 
klausė Nelė. 

Jo nustebęs pažvelgė į ją. Akivaizdu, kad vaikai labai 
gerai perprato jo buvusios žmonos charakterį. 

— Botoksui! - pasakė jis. - Ji išsilygino raukšleles 
apie akis įšvirkštu botoksu. Užuot nupirkusi dukrai 
sūpuokles! Tik įsivaizduokit! 

Regis, vargšas vyras neturėjo nė vieno artimesnio 
žmogaus, kuriam galėtų atverti širdį. 

— Jau minėjau, Antonas yra puikus advokatas, - pa- 
sakiau. 

- Jau minėjau, kad neturiu pinigų, - atsakė Jo. - 
O teisėjas buvo tos nuomonės, kad Džoanai geriau aug- 
ti pas mamą. Juk ji visą dieną neina į darbą, turi laiko ir 

neprižiūri mergaitės. Džoana net neina į vaikų darželį, 
nes Bjanka verčiau išleidžia pinigus sau. Be to, ji tempia 
vaiką į savo šauniojo draugo Bernardo užeigą, kur mer- 
gaitė visą dieną siurbčioja kokteilį ir kokakolą! 

Mes sutrikę stovėjome prieš atsivėrusius užkulisius. 

— Taip, visiškai nenorėjau jūsų varginti, - sumur- 
mėjo Jo pagaliau ir sumišęs krapštėsi galvą. - Juk aš 
jūsų nepažįstu. Bet vis dėlto esu labai dėkingas, kad 
išgelbėjote Džoaną. Galbūt mes dar pasimatysime. 

- Žinoma, - pasakiau kiek galima maloniau. 

O Anė pridūrė: 

— Mes dažnokai čia užsukame pirkti bandelių. Gal- 
būt vaikai galės pažaisti kartu? 

— Taip, - liūdnai sutiko Jo. - Bet ji pas mane būna 
kas antrą savaitgalį. Ir vis dėlto jūs buvote tokie malo- 
nūs. Iki pasimatymo ir dar kartą ačiū. 

— Nėra už ką, - pasakiau. - Juk mes esame Mamų 
mafija. Vabzdžių gyvenvietės supermoterys. 

— O aš maniau, kad tik mūsų šeima nenormali, - pa- 
reiškė Laura Kristina pakeliui į namus. 

— Nesirūpink, - atsiliepė Maksas. - Mes taip pat tu- 
rime bėdų, ar ne, mama? Pirmiausia, mano tėtį. Apie 
jį galima būtų pasakoti istorijas, kuriomis tu nepatikė- 
tum. Tiesa, mama? Mūsų šeimoje pilna paslapčių. 

— Taip, bet todėl jos ir yra paslaptys, - atsakė Anė. - 
Kiekviena šeima turi paslapčių, mielas berniuk, ir 
būtų protingiau apie jas nekalbėti. Viskas susiję, - ji 
pasilenkė prie manęs ir sušnabždėjo: - Jis puikiai at- 
rodo, tas Jo, ar ne? Aš jau seniai nebuvau susipažinusi 
su taip gerai atrodančiu vyru. 

— Tikrai, - pritariau aš. - Ir jis yra laisvas. 

— Vargšelis, - pasakė Anė. - Toks nelaimėlis nie- 
kam nereikalingas! 


* 


Kai kitą rytą aplankiau Mimi, buvau maloniai nuste- 
binta, nes ji buvo išsimaudžiusi po dušu. 

— Maloniai kvepi, - pagyriau. 

Mimi pažvelgė į mane susinervinusi. 

— Ar tai šitaip neįprasta? 

— Pastaruoju metu taip, - pasakiau. - Ar aš tau vėl 
trukdau žiūrėti kokį nors pokalbių šou? 

- Žinoma, - atsakė Mimi ir pirma nuėjo į svetainę, 
kur kaip maišas sudribo ant sofos. 

Apsižvalgiau. Svetainė nebuvo kruopščiai sutvar- 
kyta, bet atrodė daug geriau negu aną kartą. Kažkas 
išsiurbė dulkes. 

— Tai ne aš, - pasakė Mimi, tarsi būtų atspėjusi 
mano mintis. - Tai padarė Ronis. Tikriausiai jis jau 
pasiskundė savo mamai: Mamyte, mamyte, man visą 
laiką reikia tvarkyti kambarius, nes piktoji, nevaisingoji 
Mimi tokia tinginė... 

Ji vėl įsispoksojo į televizorių. 

— Jis taip pat galėtų aptarinėti savo atvejį pokal- 
bių šou. 

— O kokia šios dienos tema? Man keturiolika, o tas 
kvailas šiknius nenori mokėti už mano trynukus? 

— Nurimk, - pasakė Mimi. - Aš tave pakenčiu tik 
todėl, kad esi vienintelė, kuri nieko neatneša. 

- Taip. Šykštumas kai kada irgi praverčia, - pasa- 
kiau labai patenkinta, kad Nelė sušlamštė morkų, svo- 

gūnų ir maltos mėsos apkepėlius, kuriuos ruošiau spe- 
cialiai Mimi. 

— Nekenčiu virkauti kitiems žmonėms matant, - pa- 
reiškė Mimi. - Bet jei jie man kartoja, kaip siaubingai 
jaučiuosi, pradedu žliumbti. Tai labai slegia. Ir tai tavo 
kaltė. Anksčiau tvardžiausi. 

— Bet šiuo metu tu šaliniesi žmonių, - pasakiau ir 
atsisėdau į savo mėgstamą vietą - ant kėdutės priešais 
televizorių. - O jei pamatai, apmėtai juos daiktais, vi- 
siškai taip pat kaip Trudę. 

— Aš mėtau į juos daiktus, kad jie nepriverstų ma- 
nęs verkti, - atsakė Mimi. Bet kartais man nepavyks- 
ta taip greitai reaguoti! O dabar patylėk, noriu pa- 
žiūrėti. 

Aš beveik neapsirikau. Pokalbių šou tema buvo: Ji 
nori man primesti vaiką. Šiandien paaiškės, ar aš iš ti- 
krųjų esu tėvas! 

Jauna stora mergina su dryžuotais ponio formos 
kirpčiukais ir sugedusiais dantimis įtemptai šypsojosi 
filmavimo kamerai. 

- Žinoma, Justinas yra Roberto vaikas, juk iš karto 
matyti! Be to, Justinas visiškai panašus į seserį, kurios 
tėvas yra Robertas. 

— Ar mes jos nepažįstame? - paklausiau. - Galiu 
beveik garantuoti, kad jau dalyvavo vienoje laidoje. Ji 
nėščia ar tik stora? 

Ekrane pasirodė kūdikio Justino nuotrauka. Jis 
buvo panašus į Angelą Merkel. 

— O Viešpatie, koks mielas, - nepaisydama nieko 
pasakė Mimi ir sušniurkščiojo. Kūdikio, Merkel antri- 
ninko, nuotrauka išspaudė jai ašaras. 

— Ei, aš juk negaliu žinoti, kur tu pyyyyyp, - pasa- 
kė tariamas vaiko tėvas Robertas. Kadangi laida vyko 
rytą, daugelis jo žodžių turėjo būti pakeisti šaižiu pyp- 
sėjimu. - Tu esi paskutinė pyyyyyp ir pyyyyyp, tu gali 
tik pyyyyyp. 

— Jo kalba - vienas pypsėjimas, - pajuokavau. 

- Jei tu visą laiką bėgsi į šalį, Robertai, - pasakė dry- 
žuotoji ponė, - labai mane įskaudinsi. 

Vedėja atrodė truputį susirūpinusi. 

— Džene, čia sėdi Jorgas, jis tvirtina, kad minėtu lai- 
ku santykiavo su tavimi. Ar tai tiesa? 

- Pyyyyyp, pyyyyp, pyyyyyp, - pasakė Robertas Jor- 
gui. 

— Gerai jau, - sutiko Dženė kramtydama apatinę 
lūpą. - Bet tik kartą. 

— O kas buvo su Jensuų? 

— Tai buvo prieš tai! 

— O su Džeremiu? 

— Jam aš tik pyyyyyp! 

— Dženės mama, regis, buvo avis, - pajuokavau. - 
Ar žinai, kad mus buvo užpuolę du koviniai šunys? 

— Na, regis, jūs likote gyvos, - atsakė Mimi. 

— Bet tik per plauką. Mes vos spėjome įlipti į medį. 
Apačioje plėšrūs šunys, o aplink - nė gyvos dvasios, 
niekas negalėjo mums padėti. Nelė net surašė testa- 
mentą, - Mimi stiklinėmis akimis spoksojo į ekraną, 
tarsi nieko negirdėtų. Aš vis tiek pasakojau. - Bet kad 
Trudė įsimylėjo, tu jau žinai, ar ne? 

— Jūsų reikalas, - atsakė Mimi. 

— Be to, susipažinome su itin simpatišku mokyto- 
ju. Jis neseniai išsiskyrė, yra negailestingai išnaudo- 

jamas savo buvusios žmonos ir gali pamatyti dukterį 
tik kas dvi savaitės. Liūdna istorija. Moteris turi audi 
TT, auksinius čiaupus, o vargšas buvęs vyras gyve- 
na vieno kambario butelyje ir važinėja tramvajumi. 
Kaip tau tai“ 

— Visiškai neįdomu, - atsakė Mimi. 

— Oji yra bedarbė ir turi meilužį. Už pinigus, skirtus 
sūpuoklėms, susileido botokso, - tęsiau aš. 

Dženė ekrane atrodė sustingusi, nes pasirodė, kad 
nei Robertas, nei Jorgas, nei Jensas, nei Džeremis nėra 
vaiko tėvas. 

Robertas įsižeidęs išėjo iš salės paleidęs seriją pyp- 
telėjimų. 

— Taip, kas dar galėtų būti pretendentas? - pasitei- 
ravo vedėja. 

Dženė nežinojo, ką atsakyti. 

— Na, gal Roberto dėdė, - pasakė ji kiek patylėjusi. 

— Atpėk, kuo vardu ta moteris ir jos meilužis? - kal- 
bėjau aš. - Bernardas ir Bjanka! Bernardas ir Bjanka! 
Juokinga, ar ne? 

— Nelabai, - atsakė Mimi. 

Dženė išėjo iš scenos, tikriausiai planavo grįžti į kitą 
pokalbių šou su Roberto dėde, galbūt aptarti temą: 
Man penkiasdešimt, nuo alaus užsiauginau didžiulį pil- 
vą, o mano dvidešimt penkerių metų žmona negula su 
manimi į lovą. 

Į duris paskambino. 

— Ar man atidaryti? 

— Tikriausiai paštininkas su užuojautos laiškais, - 
pasakė Mimi. - Mano moša vakar atsiuntė labai ma- 
lonų laišką ir daugsyk atsiprašė, kad vėl yra nėščia. 

Luktelėk, jis kažkur mėtosi. Labiausiai vykusi ta vieta, 
kur ji rašo, jog turiu suprasti, kodėl šiuo metu ji nenori 
manęs matyti, mano nelaimė labai ją slėgtų. 

— Ką? - paklausiau netekusi žado. 

Paskambino dar kartą. 

- Atidaryk, - paliepė Mimi. - Mano antroji moša 
tikriausiai taip pat nėščia ir nori atsiprašyti, kad šiuo 
metu negali manęs matyti. 

Atidariau duris ir iš karto pasigailėjau, nes pama- 
čiau, kas prie jų stovi. Tai buvo Fraukė ir Sabina iš 
vietinės Mamų draugijos su rožinių gvazdikų puokš- 
te. Fraukė buvo Lauros Kristinos mama, šiuo metu ji 
laukėsi ketvirtojo vaiko. Sabina turėjo du mažus vai- 
kus, vieną iš jų ji nuolat vedžiojosi kartu. Jos vardas 
buvo Karsta, ji buvo fataliai panaši į jauniausią Simp- 
sonų dukterį Megę su amžinu čiulptuku. Sabina dirbo 
Alslėbeno, Antono tėvo, farmacijos įmonėje referente. 
Ji atrodė taip, tarsi pati išmėgino įmonėje gaminamus 
apetitą malšinančius vaistus. 

— O sveika, Kornelija, - kreipėsi ji į mane. 

— Sveika, - atsakiau. Beprasmiška Sabinai priminti, 
kad mano vardas, tiesą sakant, yra Konstancija. Ji vis 
tiek iš užsispyrimo to neprisimins. 

— Ar ponia Pfaf namuose? Išgirdome, kas atsitiko, ir 
norėjome padovanoti jai kelias gėlytes, - pasakė Frau- 
kė, jos arkliškas ištįsęs veidas išreiškė užuojautą. 

— Ačiū, - pasakiau ir norėjau paimti puokštę iš jos 
rankų. - Ji iš tikrųjų apsidžiaugs. 

Bet Fraukė pavydžiai prispaudė puokštę prie krū- 
tinės. 

— Mes pačios norėtume jai įteikti. 

— Deja, tai neįmanoma, - pareiškiau aš. - Ji guli lo- 
voje ir nieko nepriima. 

Fraukė ir Sabina reikšmingai susižvalgė. 

— Visai nesvarbu, kad ji neišsiplovusi galvos arba ne- 
pasidažiusi, - pasakė Fraukė sąmokslininkės tonu. - 
Mes suprantame, jei tvyro netvarka. Jos vyras pranešė 
mums apie ją apėmusią depresiją. Jis iš tikrųjų susirū- 
pinęs, vargšelis. 

Ar Roniui visai aptemo protas? Kodėl jam šovė gal- 
von kaip tik šioms hienoms pasakoti apie Mimi? Be 
to, jos nekamavo depresija. Ji tik liūdėjo. Ir retkarčiais 
svaidė daiktus. 

— Deja, ji negali priimti lankytojų, - pakartojau at- 
kakliai. Fraukei ir Sabinai būtų geriau, kad nesusitiktų 
su Mimi. Ji gali ką nors į jas sviesti. 

- Tada ji nebūtų priėmusi ir tavęs, - rėžė Sabina 
taip pat atkakliai kaip aš ir pastūmė Karstą prie ma- 
nęs. - Pažįstu ją visą amžinybę. Mes esame senos stu- 
dijų laikų draugės. 

Tai buvo melas. Mimi man pasakojo, kad jos visada 
viena kitos nekentė. Tai aš ir ruošiausi pasakyti Sabi- 
nai, kai prieškambaryje pasirodė pati Mimi. Tikriausiai 
visi pokalbių šou kanalai dabar rodė reklamą, todėl ji 
ėjo į tualetą. Buvau patenkinta, kad ji išsimaudė duše 
ir vietoj dėmėtų sportinių drabužių mūvėjo švarius 
džinsus ir vilkėjo marškinėlius. Jos plaukai buvo iš- 
trinkti, nors styrojo į visas puses. Ir be makiažo Mimi 
stirnos akys su juodomis blakstienomis ir juodais pa- 
akiais atrodė kaip pridažytos ir tokios mistiškos, kaip 
kai kurių populiarių manekenių. Mimi atrodė tokia 
trapi ir pažeidžiama, jog mieliau būčiau ją nustūmusi 

atgal į kambarį, kad Fraukė su Sabina nusuplėšytų jos 
į gabalus. 

Bet hienos jau šiepė dantis. 

- Jūs negulite lovoje, - apsidžiaugė Fraukė. Mes, 
Vabzdžių gyvenvietės mamų draugijos narės no- 
rėjome... 

— „tuoj pat išeiti? - užbaigiau aš. Iš Mimi veido iš- 
raiškos buvo sunku suprasti, ką ji darys. Mėtysis daik- 
tais ar pratrūks verkti. 

— „išreikšti savo giliausią užuojautą, - tęsė Fraukė 
nesvyruodama. - Labai jus užjaučiame. Net nežino- 
me, ką reikėtų pasakyti. 

— Tiesiog užsičiaupkit, - pasakiau aš, bet niekas ma- 
nęs neklausė. 

— Mimi, brangute, tai toks siaubingas įvykis, - pasa- 
kė Sabina ir apkabinusi Mimi pabučiavo orą iš kairės 
ir iš dešinės. - Tu turėtum siaubingai jaustis. 

— Labai siaubingai, - atsakė Mimi ir jos apatinė lūpa 
pradėjo drebėti. O ne! Jei ji dabar pačiups nuo lenty- 
nėlės medinę karvę ir svies į Sabiną, bus per vėlu. 

Sabina apdairiai suspaudė Mimi ranką. 

— Ramiai gali išsiverkti, Mimi, - pasakė ji ir nuvedė 
Mimi į svetainę. Karsta nulingavo paskui. Mimi vos ga- 
lėjo sulaikyti ašaras. Buvo girdėti, kad ji šnirpčioja. 

Fraukė įspraudė man į rankas gvazdikų puokštę ir 
nusekė paskui jas. 

— Nupjauk kotelius, - davė ji nurodymą atsigręžusi 
per petį. 

- Turi priežastį verkti, - kalbėjo Sabina drąsindama, 
ir iš Mimi akių pabiro ašaros. - Tau taip ilgai nesisekė, 

o dabar tu netekai vaiko, - ji pasodino Mimi ant sofos 
ir pati prisėdo šalia. 

Karsta krykštaudama metėsi prie kačiukų, kurie ją 
pamatę išsigando ir nusirito nuo sofos. 

— Nekakakche! - suriko ji sužavėta ir čiupo mažiau- 
sią rudą kačiuką už uodegos. 

— Neliesk, Karsta, - pasakė Fraukė. - Kačiukai gali 
pernešti ligas. 

— Be to, jam reikia savo uodegos, - pasakiau aš va- 
duodama kačiuką iš mažų storų Karstos pirštų. 

— Nekchekkache! Kachka gvostyti! - sušuko Karsta 
pasipiktinusi mano elgesiu, o jos čiulptukas kaip pašė- 
lęs šokinėjo aukštyn žemyn. 

— Ne kachka, - pasakiau aš. 

Tuo metu Sabina stengėsi, kad Mimi ašaros tekėtų 
upeliais. Regis, ji puikiai žinojo, kaip atsukti čiaupą. 
Dabar ji glostė Mimi plaukus. 

— Argi nebuvo jokių simptomų? Tik pagalvokit, gera 
akušerė iš karto būtų pastebėjusi, ar ne tiesa? 

Mimi kūkčiojo. 

— Atvirai šnekant, ta Anė Kioler mūsų aplinkoje 
neturi gero vardo, - Fraukė uždėjo ranką sau ant pil- 
vo. Tik dabar pastebėjau, kad ant pilvą aptempiančių 
marškinėlių užrašyta Berniukas ar mergaitė? - Mes, 
Mamų draugijos narės, sudarėme geriausių akušerių 
sąrašą, kurį kitą kartą mielai jums pateiksime. 

- Jei tik dar kartą pastosi, - užbaigė Sabina toliau 
glostydama Mimi plaukus. - Tokio amžiaus tai sa- 
vaime suprantama. Nenuostabu, kad kenti depresiją, 
mieloji. Vargšas, vargšas Ronis. Jis tikrai būtų buvęs 
nuostabus tėvas. 

Tekš tekšt gukt gukt - tai buvo nepakenčiama. 

— Kaip mama aš gerai tave suprantu, - pasakė Frau- 
kė ir atsisėdo prie Mimi iš kitos pusės. - Man su Dievo 
pagalba pavyko išvengti persileidimų, bet jų vis daž- 
niau pasitaiko. Net mano draugės tą patyrė, - ji pada- 
rė reikšmingą pauzę, per kurią buvo girdėti tik Mimi 
kūkčiojimas, o paskui tęsė: - Žinoma, ypač sunku, jei 
neturi nė vieno vaiko. 

— Taip, - patvirtino Sabina ir prisitraukė čiulptuką 
papsinčią Karstą prie savęs. - Tada pradedi abejoti 
savo moteriškumu, galiu įsivaizduoti. Juk tai mūsų ly- 
ties privilegija — išnešioti vaikus. 

Mimi pavirto savotišku namų šaltinėliu. Jos aša- 
ros tekėjo taip įspūdingai, jog Karsta nustebusi į ją 
spoksojo. 

Fraukė guosdama uždėjo savo ranką jai ant kelių. 

— Gimdymas iš tikrųjų yra nuostabi patirtis, - pasa- 
kė ji. - Kiekviena moteris turėtų patirti šią laimę. Ge- 
rai suprantu, kad jaučiatės likimo nuskriausta. 

Kaip pareiškusios, kad nežino ką pasakyti, jos kalba 
pernelyg daug, pamaniau. Dėl įvairovės mielai būčiau 
pradėjusi svaidyti į jas daiktus. Kietus ir aštrius. Bet 
peiliai buvo virtuvėje. 

Nusprendžiau dar kartą pamėginti atsikraty- 
ti Fraukės ir Sabinos, kol jos galutinai nepribaigė 
Mimi. 

— Malonu, kad atėjote ir pasakėte tiek daug paguo- 
džiamų žodžių, - tariau aš mosuodama gvazdikais iš- 
ėjimo link. - Bet Mimi iš tikrųjų reikia atsigulti. 

Mimi stengėsi tarp dviejų kūktelėjimų įkvėpti oro. 
Kadangi Sabina ir Fraukė jau penkias sekundes neaiš- 

kino, kaip siaubingai ji turinti jaustis, Mimi palengva 
ėmė tvardytis. 

— Mes ilgai nebūsime, - pasakė Fraukė. - Juk turi- 
me šeimyninių pareigų. Bet norėtume pasidalyti su- 
kauptomis žiniomis apie vaisingumą ir nėštumą, - ji 
iškilmingai įteikė Mimi mėlyną segtuvą, surištą mėly- 
nu kaspinu. Įtekdama jį Fraukė šypsojosi kaip mėnu- 
lis. - Atrodo truputį neprofesionaliai, bet greitai visa 
tai bus išspausdinta knygoje. Mes, Mamų draugijos 
narės, jau išleidome kulinarijos knygą, ji turi didžiulį 
pasisekimą. Man labai malonu įteikti jums savo kny- 
gos brutotipus. 

— Nori pasakyti prototipus, - patikslino Sabina. — 
Nepamiršk, savo vaikams turim visada būti pavyz- 
džiai, tas liečia ir kalbą. 

Mimi prispaudė segtuvą prie krūtinės. 

— Ačiū, - sušniurkščiojo ji. 

— Taip, labai dėkojame, tai bus mums vietoj Bibli- 
jos, - atsiliepiau aš. 

Karsta pamėgino ištraukti kačiukus iš po sofos. 

— Ek, mazas kachka, ek! - murmėjo ji. Bet kačiukai 
buvo nekvaili. 

- Ji taip myli gyvūnus, - pasakė Sabina. - Bet aš į 
namus neleidžiu gyvūnų, kurie nevaikšto dviem ko- 
jom ir nekalba. Lig šiol man pavyko neįsileisti į namus 
dvokiančių kailinių padarų. 

Pasilenkiau prie Karstos, kuri pačiupusi kačiuką už 
letenėlių mėgino jį ištraukti iš po sofos. 

— Taigi, Karsta, tavęs mama neleido į namus, kai ne- 
mokėjai vaikščioti dviem kojom? - kalbėti ji ir dabar 
nemokėjo. 

— Mūsų vaikai pedagoginiais sumetimais augina 
triušius ir jūrų kiaulytes, - pareiškė Fraukė. - Nors ir 
lauke, sode. Katės aš jokiu būdu nelaikyčiau dėl pavo- 
jaus užsikrėsti toksoplazmoze. Ar išsityrėte, gal persi- 
leidimas įvyko dėl šios priežasties, ponia Pfaf? 

— Toksoplazmozės sukėlėjų būna tik kačių išmatose, - 
atšoviau piktai. - Jos buvo laikomos toli nuo Mimi. 

— Nors man tai sunkiai sekėsi, - pasakė Mimi. Ji 
liovėsi šniurkščioti. Šyptelėjau jai, bet ji man neatsakė 
šypsena. 

- Viena mūsų draugė atidavė savo katę į gyvūnų 
prieglaudą, kai pastojo, - dėstė Fraukė. - Bet čia kie- 
kvienas turi pats nuspręsti. 

- Elena net kanarėlę atidavė į gyvūnų prieglaudą, - 
pritarė Sabina. - Bijodama paukščių gripo. Ar tu Žinai, 
kas būtų gimęs, berniukas ar mergaitė, Mimi? 

— „būtų gimęs, - pakartojo Mimi susimąsčiusi. 

— Mergaitė, - pasakiau skubiai. Nenorėjau, kad ji 
vėl pradėtų verkti. 

— Kas nutiko embrionui? - paklausė Fraukė. - Tu- 
riu omenyje, kad jis buvo nepaprastai mažas ir tikriau- 
siai ne itin patrauklus, bet vis dėlto. Jį galėjo palaidoti 
arba panaudoti mokslo tikslams, arba dar kur nors? 

Antrą kartą šią dieną netekau žado. Negalėjau iš- 
tarti nė žodžio, tik sutrikusi spoksojau į Fraukę. Prieš 
jos beširdiškumą nublanksta net pats valdovas Vol- 
demortas. 

Bet Fraukės akyse atsispindėjo vien smalsumas. 

— Tai įdomus klausimas, - atsakė vis dar susimąs- 
čiusi Mimi. Jos akys buvo sausos, o balsas skambėjo 
labai ramiai. - Būna specialūs mažučiai karsteliai ir 

mieli minkštučiai kokonai, kuriuose laidoja negyvus 
gimusius įvairių dydžių vaikelius. Kūdikius, didesnius 
nei šimtas gramų, galima palaidoti savo sode. Pavyz- 
džiui, po vyšnia. 

Fraukė ir Sabina pažvelgė pro langą į sodą. 

— Kaip gražu, - pasakė Fraukė su užsidegimu. 

— Man tai išsisprendė savaime, - paaiškino Mimi. - 
Didžioji gimdos turinio dalis pateko į kanalizaciją. 

Kurį laiką tvyrojo nejauki tyla. Tikėjausi, kad Frau- 
kė ir Sabina po šių žodžių užsikiš, bet per anksti apsi- 
džiaugiau. 

— Tikriausiai jūs jau pagalvojote apie įvaikinimą, ar 
ne? - paklausė Sabina. - Žinoma, jūsų amžiaus... 

Laimė, kaip tik tą akimirką Karsta prapliupo verk- 
ti. Vienam kačiukui nusibodo būti tampomam ir jis 
smarkiai drykstelėjo letena. Ant Karstos rankos ryškė- 
jo trys kruvini dryžiai. 

— Deie, deie nekakakche! - šaukė Karsta. 

— O Viešpatie! - sušuko Sabina. 

Katė atliko visą darbą: kraujas lašėjo ant balto sofos 
užkloto. Tiek to, pamaniau šaltai, jį vis tiek reikia kišti 
į skalbyklę, nes jis dėmėtas nuo išlaistytų sulčių. 

Kelias minutes visi buvo užsiėmę, dezinfekavo 
Karstos žaizdas ir sutvarstė, kad ji negautų nei tok- 
soplazmozės, nei kačių slogos. Sabina vis dėlto ketino 
važiuoti pas vaikų gydytoją. Ji išskubėjo pro duris su 
vis dar rėkiančia ir besispardančia Karsta ant rankų. 
Fraukė išsekė paskui. 

— Negalėjo iš karto taip padaryti, - ištariau labai 
tyliai. O garsiai pasakiau: - Iki pasimatymo, tikiuosi, 
jūsų Garsta nesusirgs pasiutlige. 

Ant slenksčio Fraukė atsigęžė ir dar kartą nusišyp- 
sojo Mimi. 

- Viso, viso geriausio. O gėlių kotelius reikia dar 
kartą nupjauti. Jei įdedi į vandenį varinę monetą, jos 
stovi ilgiau, tai tokia maža gudrybė. 

— Gerai, taip mes ir padarysim, kad savaičių savaites 
prisimintume jūsų įspūdingą apsilankymą, - pasakiau 
aš, kai uždariau duris ir atsigręžiau į Mimi. - Gerai, 
kur jūs laikote valiumą? Mums abiem dabar nepa- 
kenktų truputis tų vaistų. 

Mimi nieko nepasakė. Ji tik nusišypsojo dėmei ant 
sienos. Jos akyse spindėjo keista šviesa. 

— Nesirūpink, Mimi, tuoj išvalysim tas kraujo dė- 
mes, - pasakiau nedrąsiai. Kodėl ji taip keistai spok- 
so? - Kur kačiukas? Norėčiau jam duoti kokį nors 
skanėstą. 

Mimi vis dar spoksojo į dėmę. Man pasidarė baisu, 
kad šnekos apie mažus minkštus kokonus negyviems 
embrionams išvarė ją iš proto. Mane tai galutinai pri- 
bloškė. 

Bet Mimi mane nustebino. 

- Žinai ką, Konstancija, - ištarė ji lėtai. - Manau, 
vaikų gimdymą turėčiau perleisti kitoms moterims. 

— Moterims iš pokalbių šou? - paklausiau. 

Mimi linktelėjo. 

- Ir tokioms moterims kaip Sabina ir Fraukė, kurios 
pastoja nuo to, kad jaučiasi pranašesnės. 

Nežinojau, ką jai pasakyti. 

— Tai būtų tas pat jei Lukas Skaivokeris atiduotų pa- 
saulį Dartui Veideriui, - pareiškiau pagaliau. 

— Ar tu tiki Dievą? - paklausė Mimi. - Ta aukštes- 
niąja galia, kuri valdo mūsų likimus? 

— Na, taip, - pasakiau nesmagiai. - Aš tikiu aukštes- 
niąja galia, kurios dalelės mes visi esame. 

— Taigi, - pasakė Mimi. - Ir ši galia nusprendė, kad 
aš negaliu turėti vaikų. Turiu liautis mėginusi. Ne kie- 
kvieno paskirtis yra daugintis. Būtų naivu matyti čia 
gyvenimo prasmę. 

— Bet... - pradėjau aš. 

— Kodėl reikia prieštarauti tai galiai ir jėga mėginti 
daryti tai, kam nesi skirta? - paklausė Mimi. - Aš da- 
bar paskambinsiu savo viršininkui. 

- Kg? 

— Ašjo paklausiu, ar dar laisva mano darbo vieta, — 
tęsė Mimi. - Tada susitarsiu su kirpėja. O tada, - ji pa- 
trynė nosį, - išmėšiu šią kiaulidę. Čia viskas primena 
gyvačių guolį. Gal galėtum išvėdinti? 

— Gerai, - pasakiau vis dar netvirtai. Ar Fraukės ir 
Sabinos apsilankymas iš tikrųjų išėjo į gera? Ar Mimi 
dienos ant sofos jau baigėsi? O gal aukščiausioji galia 
turėjo paruošusi kokį kitą planą? 

— Sakyk, Konstancija, - atsigręžė į mane Mimi. - Ar 
teisingai išgirdau Fraukės žodžius, kad Ronis kalbėjosi 
su jomis apie mane“ 

Še tau! Aukštesnioji galia vėl užsisklendė. 

- Žinai, - pradėjau mikčioti aš. - Tikriausiai jos... jis... 

— Taigi tas mano vyras labai solidarus ir diskretiš- 
kas, - sušnopavo Mimi. - Pirmiausia jis skubiai viską 
pasakoja savo motinai, tada nepažįstamai moteriai iš 
gyvenvietės. Ir tas vyras dar nori, kad aš gydyčiausi 
pas psichiatrą! 


— Nemanau, kad jis... - sumikčiojau. - Tikriausiai 
tos hienos išspaudė jį kaip citriną. Juk matei, ką jos 
padarė su tavimi. 

— Bet iš kur jos galėjo sužinoti, jei ne iš jo? 

— Aš... neturiu supratimo. Tokios žinios greitai sklinda. 

— Taip, jei jis visur laksto ir virkauja,- pasakė 
Mimi. - Netikėjau, jog kada nors tai pasakysiu, bet 
mano vyras yra šiknius! 

Jos akys nesiliovė žėrėjusios. 


| Vabzdžių gyvenvietės 

Sveiki atvykę į 
Vabzdžių gyvenvietės mamų draugiją 


Tai moterų su vaikais puslapis. 
Mes, tiek karjerą darančios moterys, tiek,tik“ namų šeiminin- 
kės, čia dalijamės žiniomis apie nėštumą ir gimdymą, auklė- 
jimą, santuoką, darbą, namų ruošą, laisvalaikio užsiėmimus ir 
mielai viena kitą remiame. 


Priėjimas 
Tik draugijos narėms 

Birželio 28 
Tik dabar atsirado laiko pabendrauti internetu. Vy- 
ras mane nustebino savaitgalio kelione į Neapolį. Tai 
buvo dieviška, tokias keliones reikėtų organizuoti daž- 
niau. Bent kelias dienas pailsėjau nuo anytos ir Klozių. 
Savaitgaliais ypač blogai, senelis groja pasidėjęs seną 
gramofoną ant šaligatvio ir ragina praeivius šokti. Labai 
abejojau, ar verta skristi, bet mano ginekologas ir aku- 
šerė išsklaidė visas baimes. Juk tai tik trumpas skrydis, 
apšvitinimo pavojus nėra didelis, be to, mano mažiu- 
ko gyvybiškai svarbūs organai jau susiformavę. Todėl 
neilgos išvykos negalima lyginti su kelione į Dominiką, 
Sonja. Be to, aš mūvėjau elastines kojines. 
Miela Sabina, aš tikrai neskleidžiu nepagrįstų gandų 
apie tave ir Peterį ir visai nenoriu tavęs kompromituoti. 

Peteris man pats pranešė apie jūsų skyrybas, kai pas- 
tarąją savaitę lankėsi mūsų kabinete. Tikriausiai dabar 
išgyveni neigimo stadiją, tai normalu, mano vyro bu- 
vusioji lig šiol netiki, kad jis ją galutinai paliko. Jau sa- 
kiau, jei nori su kuo nors pakalbėti - mano pasiūlymas 
galioja. 

Elena, mamytė storas pilvukas 


P S. Niekada nebūčiau pamaniusi, kad Trudė Beker ga- 
lėtų patikti Peteriui. Ji supermaloni, bet truputį keista, ar 
ne? Kurgi jie susipažino? 

PP S. Mano anyta iš tikrųjų padovanojo Klozės vaikams 
Timio sraigtasparnį, valdomą nuotoliniu pulteliu, kai 
buvome Neapolyje. Gerai, Timis labai bijo to žaislo, bet 
jūs gi suprantate, koks jis brangus? Aš beprotiškai įsiu- 
tau ant anytos ir po nosimi pakišau kasos kvitą, bet ji tik 
pasakė, kad turiu būti didžiadvasiška, juk pati kadaise, 
prieš tapdama dantų gydytojo Žmona, buvau neturtin- 
ga. Tikrai, kad tik Klozių vaikai nebūtų vargšai! Prostitutė 
tikrai uždirba daugiau už dantų gydytoją. 


Birželio 30 
Teisingai, ir aš taip manau. Nors abi profesijos šiek tiek 
panašios, ar jums taip neatrodo? Tik viena dėvi juodos 
odos drabužius, kitas - baltą chalatą. 

Galbūt Peteris apsigalvos ir grįš pas jus, mama Sabi- 
na, vien dėl visų jūsų finansinių sunkumų. Galiu įsivaiz- 
duoti, kaip būtų sunku padalyti jūsų turtą. Trudė Beker 
yra labai miela ir nuoširdi moteris, neįsivaizduoju, kodėl 
Peteris jai patinka. Kai jam nusibos kūno apvalumai, jis 


prisimins tavo kietus pilvo raumenis, mama Sabina, ir 
pasigailės, kad pabėgo. To ir linkiu tau iš visos širdies 
Mama Gitė 


Birželio 30 
Miela Gite, miela Elena! Peteris „nepabėgo“, mes kartu 
vieningai nusprendėme laikinai išsiskirti. Juk negaliu to- 
leruoti tokių jo skonio sutrikimų. Trudė Beker yra stora, 
bedarbė (neskaitant visų abejotinų kursų) ir maždaug 
tokio pat amžiaus kaip aš - ir geriausių norų turėdama 
negaliu Peterio suprasti. Nieko nesakyčiau, jei jis pa- 
sirinktų Kameron Dias, bet jis pasirinko šitą banginę! 
O finansiniai sunkumai (beje, Gite, turi būti „dėl finansi- 
nių sunkumų, „dėl“ reikalauja kilmininko, kiek sykių tau 
kartoju, kad kalbėdamos turime būti pavyzdys savo vai- 
kams) nėra pakankamas pagrindas likti kartu. Peteriui 
buvo labai sunku išsikraustyti, manau, dėl mūsų mažy- 
lių. Aš jį gerai pažįstu, todėl žinau, kad jis iš ilgesio visiš- 
kai prisibaigs. Tačiau jam lemta tai patirti, kol vėl grįš į 
protą. 

Labai skubu prigaminti maisto kelioms dienoms ir 
krautis lagaminus, nes rytoj St. Galene įvyks didžiulis re- 
ferentų kongresas. Ponia Piutc, naujoji auklė, per tas dvi 
dienas išeis iš proto. 

Sabina 


P S. Neturiu supratimo, kur Peteris susipažino su ponia 
banginiu Beker, Elena. Bet tos vienišos moterys, apim- 
tos panikos, kad viskam jau galas, tikriausiai žino daugy- 
bę gudrybių, kaip ir kur pasigauti vedusį vyrą. 


Liepos 2 

Džiaukis, kad atsikratei Peterio, Sabina. Jis pas tave 
metų Metus veltėdžiavo! Jo vadinamasis laisvas dar- 
bas neatnešė nė cento! Iš tikrųjų jis patogiai leido laiką 
žiūrėdamas DVD, žaisdamas golfą ir susitikinėdamas su 
draugais, tuo tarpu tu dieną naktį plušėjai, kad užkal- 
tum šeimai pinigų. Ir auklei, nes maloningasis ponas 
buvo pernelyg išlepintas, kad pabūtų namų šeiminin- 
ku. Nors jis turėjo ganėtinai laiko prižiūrėti vaikus. Juk 
tu moki išperkamąjį mokestį už jo sportinį automobilį 
ir vietą senelių globos namuose jo tėvui, ar ne tiesa? Jei 
aš būčiau tu, seniai būčiau kreipusis į advokatą. 

Klozių šeimos, tos Laumžirgių kelio rykštės, naujie- 
nos: jauniausioji atžala Justinas prakrapštė skylę mūsų 
gyvatvorėje ir prisiusiojo į tvenkinį. Mes jau du kartus 
pastebėjome, kad jie nori pavogti Sofijos žiurkėną ar 
jūrų kiaulytę (nežinau, ką iš tiesų ji turi). Neįtikėtina, kiek 
tie vaikai turi nusikalstamos energijos. Tikriausiai jie už- 
siima nusikalstama veikla prekiaudami graužikais. Bet 
ko čia stebėtis, kai Mama paleistuvė! 

Sonja 


P. S. Ar tu įsitikinusi, kad Peteris ilgėsis savo vaikų? Dau- 
guma jo amžiaus vyrų yra laimingi, kai gauna pailsėti 
nuo namų triukšmo. Tavimi dėta aš jam nesuteikčiau 
tos ramybės. 


Liepos 2 
Būk rami, Sabina. Žinoma, Peteris grįš. Tai vidutinio 
amžiaus krizė, ją reikia išgyventi. Jis netrukus ims ilgė- 


tis vaikų ir atsileis. Reikia tik saugotis, kad Trudė Beker 
nepagimdytų jam vaikų, štai kur visa paslaptis. Šia tema 
atlikta daugybė tyrimų, tokiame trikampyje teisėta 
žmona visada yra stipresnė, nes ji pagimdė bendrus 
vaikus. Šito niekas neatsvers. 

Fraukė 


P S. Su naujaisiais kaimynais jums iš tikrųjų nepasisekė, 
Sonia ir Elena. Jūs turėtumėt ant jų užsiundyti jaunimo 
reikalų tarnybą, gal tada pagaliau įsivyraus ramybė. 


Visiškai slaptas Nelės dienoraštis 
Liepos 2 


Man sunku suvokti, bet Laura Kristina 
iš tikrųjų pasirodė su Mokyklos pelėdom (koks 
siaubingas Makso grupės pavadinimas, jis turi šį 
tą bendra su Hariu Poteriu, bet nė vienas Žmogus 
to nesupranta) per mokslo metų baigimo šventę. 
Neturiu supratimo, ar ji gerai pasirodė, bet jos 
išvaizda buvo gera. Ji atrodė neįprastai, savo 
įprastus maišo formos drabužius pakeitė į marš- 
kinėlius su didele iškirpte, kuriuos buvo sukišusi į 
džinsus. Buvo matyti jos didžiulis užpakalis ir dar 
didesnės krūtys, kurios virto kaip mielinė tešla, 
bet, regis, ji į tai nekreipė dėmesio. Maksas visą 
laiką spoksojo į ją susižavėjęs, tarsi savo dainas 
dainuotų tik jai. Buvo sunku tai ištverti. Tada 
dar prie manęs atsistojo Kevinas Klozė ir pasa- 
kė: „Pavydi papų? Todėl tavo kojos gražesnės." 
Norėčiau tą tipą pasiųsti į Mėnulį. Ir savo mamą 
kartu su juo. Aš jos paklausiau, kodėl nesimokiau 
groti kokiu nors instrumentu, kai buvau maža, o 
ji paklausė, ar pamiršau fleitos pamokas, į kurias 
ji visada mane turėjo stumti per prievartą, Flei- 
ta yra paskutinis šūdas. Ar girdėjote kokią nors 
kietą grupę, kurioje groja fleita???? Mandagiai 
paprašiau mamos susitaikymo ženklan apmokėti 
mušamųjų pamokas, bet ji tik nusišaipė. Ji man į 
rankas įspraudė plaktuvą, šaukštą ir norėjo, kad 
pabūgnyčiau lopšinę. Jie su Julijumi raitėsi iš juo- 
ko. Kokia niekšybė! Paklausiu tėčio, ar gali išskirti 
pinigų. Būtinai turiu pasidaryti cool. 

A šjau įpratau prie kas antro laisvo savaitgalio, kai 
vaikai būna su Lorencu, jau išmokau užsiimti 
kitais darbais ir nežiūrėti į laikrodį, nevaikščioti dū- 
saudama po tuščius vaikų kambarius arba nuolat įsi- 
vaizduoti, kas jiems galėtų atsitikti. Lorencas nebuvo 
pasiaukojantis, kantrus tėvas. Jam būtų užtekę retkar- 
čiais paskambinti arba užbėgti valandėlei. Bet Parisė, 
jo naujoji draugė, dievina vaikus, o vaikai dievina Pa- 
risę. Aš, žinoma, pavyduliavau, bet negaliu pasakyti, 
kad nejaučiau jai dėkingumo. Juk ji praplėtė mano 
vaikų horizontus taip, kaip pati niekada negalėčiau 
padaryti. Jos dėka jie gali pamatyti tai, ko niekada ne- 
būtų pamatę. Jų savaitgalių programa rūpestingai ir su 
meile suplanuota. Muziejų ir koncertų lankymus, ilgas 
išvykas dviračiais, keliones, pietus sušio restoranuose 
ir kitus vaikam ne itin malonius pasilinksminimus Pa- 
risė sumaniai derino su kino filmais, pasilinksminimų 
parkais, zoologijos sodu, Henešio teatru ir McDonal- 
du. O Nelei specialiai buvo organizuojami apsilanky- 
mai madų peržiūrose, pas kosmetologę ir Anastasijos 
koncertuose, ilgi pasivaikščiojimai po parduotuves. 
Be to, Parisė padėdavo Nelei atlikti namų darbus ir 


=-2T—= 


KERSTIN GIER 


gerai žinojo, kokio kosminio laivo trūko Julijaus Lego 
kolekcijoje. Man neatrodė, kad Parisė vaidina. Vien 
dėl naudos ji negalėtų būti tokia maloni, nes kelias į 
Lorenco širdį tikrai nėjo per jo vaikus. Greičiau per 
skrandį arba per kitą kūno dalį. Kodėl gi Antonas ne- 
buvo tokio pat kirpimo? Tada jam pagaminčiau ką 
nors gardaus. Be apatinių. Arba tik su apatiniais. 

Bet ne, mano gyvenimas visada sudėtingesnis. Man 
ta mįslinga aukštesnioji galia kelyje pastatė kliūtį, var- 
du Emilė, ir aš neturėjau supratimo, kaip ją įveikti. 

Nedrąsiai vyliausi, kad mes su Antonu galėtume ką 
nors sugalvoti tą vakarą, kai vaikai išvykę. Ką nors, 
ką galėtume veikti vieni ir be apatinių. Bet šeštadienį 
vyko Emilės baleto mokyklos spektaklis. 

- Emilė vaidins braškę, - pasakė Antonas su tėvišku 
pasididžiavimu. - Būtų puiku, kad ir tu eitum kartu. 

Žinoma. Itin šaunu. Tikriausiai sėdėčiau tarp 
Antono ir jo motinos, kai tuo metu šokanti braš- 
kė kiekvieno pirueto metu svaidytų į mane piktus 
žvilgsnius. 

— Taip, mielai, bet, deja, negaliu, - teisinausi aš. — 
Deja, šeštadienį negaliu. Mane aplankys sena draugė. 

Tai Antonas, žinoma, suprato. 

Iš tikrųjų aš niekam nerūpėjau. Anė išvažiavo su 
savo bjauriuoju vyru ir vaikais pas uošvius, Mimi ir 
Ronis nekėlė telefono ragelio (nors mačiau pas juos 
degančią šviesą, kai vėliau ėjau gulti, tikėjau jųdvie- 
jų ilgu ir turiningu susitaikymu), o Trudė buvo kaž- 
kur dingusi su savo naujuoju paslaptingu mylimuoju. 
Kaip neprotinga niekam nepristatyti to tipo, niekas 
nežino, kuo jis vardu ir kur gyvena. Tikėjausi, kad jis 


= 128 


KRIKŠTAMOTĖ 


nėra koks nors psichopatas, kuris siuvasi drabužius iš 
moterų odos. Jau įsivaizdavau save sėdinčią policijos 
komisariate ir kūkčiojančią: „Aš tik žinau, kad buvu- 
siame gyvenime jis vadinosi Ramzis III.“ Paskambi- 
nau Trudei ir autoatsakikliui pasakiau, kad ji būtinai 
turi man paskambinti, jei po šios nakties liks gyva. 

Visą šeštadienį plėšiau apmušalus savo miegama- 
jame. Jie buvo alyvų žalumo, tamsiai žali ir išpaišyti 
samaniniais ratais. Man kilo įtarimas, kad nuolatinis 
žiūrėjimas į šiuos apmušalus buvo mano anytos plau- 
čių vėžio, nuvedusio ją į kapus, priežastis. Apmuša- 
lai ir cigaretės be filtro, kurių ji išrūkydavo kasdien 
po pakelį. 

Ketinau bent vieną miegamojo dalį nudažyti rubino 
raudonumo dažais. Tai turėjo suaktyvinti kraujotaką. 
Paprastai mano kraujospūdis yra žemas. Trudė, kuri, 
be visų kitų specializacijų, mokėsi feng šui, patarė 
raminamą dangaus mėlynumo spalvą, jei nudažysiu 
raudonai, tvirtino ji, bus sunku užmigti. Bet remon- 
tuodama aš mažiausiai galvojau apie miegą. Daugiau 
mąsčiau apie Antoną, o kadangi galvojau apie Antoną, 
galvojau ir apie rubino raudonumo, o ne apie žydrą 
spalvą. Reikėjo pasirūpinti netiesioginiu apšvietimu, 
jei įmanoma. 

Vakare pagaliau nukrapščiau paskutinį apmušalų ga- 
baliuką, todėl aš be didelio džiaugsmo keptuvėje pasi- 
kepiau kelias krevetes ir paskambinau savo tėvams, tai 
buvo privalomas šeštadienio skambutis. Pokalbis buvo 
toks kaip visada: aš papasakojau visas naujienas apie 
vaikus, o jie papasakojo, koks Pelvorme oras. Tėvus 
nuoširdžiai mylėjau, o jie man nieko nejautė. Kadangi 

jau nebuvau vienuolikos metų, galėjau su tuo susitai- 
kyti. Valgiau krevetes su ryžiais nerūpestingai sėdėda- 
ma sukryžiavusi kojas svetainėje priešais televizorių. 
Nerodė nieko įdomaus, todėl paėmiau popieriaus lapą 
ir sudariau sąrašą. Sąrašų rašymas yra tokia veikla, kuri 
įveda gyvenime tvarką, to išmokau studijuodama psi- 
chologiją. Per savo gyvenimą prirašiau šūsnis sąrašų, 
rašiau, ką dar turėčiau nuveikti, ką dar norėčiau nu- 
veikti, ko nebenorėjau bijoti, rašiau sąrašus paskolintų 
knygų, kurių nebegavau, sąrašus mėgstamiausių dainų, 
kurias norėjau „išsikepti“ į savo vienintelę kompaktinę 
plokštelę, vardų, kuriais norėčiau pavadinti savo vai- 
kus, sąrašus vietų, į kurias norėčiau nukeliauti, sąrašus, 
ką bloga norėčiau padaryti Lorencui ir t. t. 

Už Antoną, užrašiau lapo viršuje, iš karto po šiais 
žodžiais: Pirma, rimtų jausmų (iš manęs). Antra, ti- 
kiuosi gero sekso. Antrame lape užrašiau: Prieš Antoną, 
apačioje: pirma, Emilė. Antra, jo mama. Trečia, kas- 
dien, net išvykoje, dėvi kostiumą ir kaklaraištį. 

Susimąsčiusi kramčiau rašiklį. Kai įsimyli perko- 
pusi trisdešimtmetį, atsiranda tam tikrų trūkumų: visi 
žmonės, įskaitant ir save, jau užmezgę svarbius ryšius, 
jei ir nėra visiškai nesugedę. Tai nepaprastai apsunki- 
na partnerio paieškas. Turėjau džiaugtis, kad beveik 
tvirtai pririšau prie savęs Antoną, todėl reikėtų liau- 
tis rūpintis dėl kvailų smulkmenų, tokių kaip kakla- 
raiščiai arba vaikai. O kaip vyresnėms negu trisdešimt 
penkerių? Jas greičiau užmuš meteoritas, nei jos ras ką 
nors panašaus į vyrą. 

O ašjokiu būdu nenorėjau būti užmušta meteorito, 
kol dar nepraradau nekaltybės. Anės ir Mimi nuomo- 

ne, buvau seksualiai nepatyrusi ir galėjau tikti už mer- 
gelę. Ir net jei, mano galva, jos truputį perdėjo (kokia 
mergelė turi du vaikus?), iš esmės jos buvo teisios: 
seksas lig šiol buvo labiausiai apleista mano gyveni- 
mo sritis (neskaitant žaidimo šachmatais, gelbėjimo ir 
dainavimo...). Be to, seksas turėjo būti sveika ir pa- 
gerinti mano veido odą, pakelti nuotaiką, energetiką, 
dubens raumenis — ir viskas veltui! Vien dėl to turė- 
čiau užmegzti su Antonu intymius santykius be jokių 
didelių sąrašų apie mūsų suderinamumą. Turiu bent 
kartą pagalvoti apie savo sveikatą. 

Kitą rytą pabudau anksti, kad pradėčiau dažyti sie- 
nas. Lovą uždengiau polietileno plėvele, pati apsiren- 
giau kombinezoną, kuris jau buvo aptaškytas daugybe 
įvairių spalvų dėmių. Kaip nekenčiau plėšyti apmu- 
šalus, taip mėgau dažyti. Su kievienu dažymo volelio 
pakilimu ir nusileidimu kambarys po truputį keitėsi. 
Bet nedaug padirbėjau. Nespėjau nudažyti nė trečda- 
lio sienos, kai pasigirdo durų skambutis. 

Tai buvo Trudė. 

— Ačiū Dievui! - sušukau. - Tu gyva. 

— Dar ir kaip gyva, - atsakė Trudė ir jausmingai 
mane pabučiavo. - Aš sklandau! Pagaliau radau savo 
antrąją pusę, Konstancija. Melodiją savo tekstui. Vyną 
savo taurei. Šviesą savo šešėliui. Mėnulį savo saulei. 
Svertą savo siurbliui. 

— Nuoširdžiai sveikinu, - pasakiau. Klausydamasi šio 
patetiško pranešimo nusivedžiau Trudę į miegamąjį. 
Galėjau klausytis ir dažyti, antraip dažai sudžius. 

— Kuo vardu tas mėnulis tavo taurėje? Manau, turi 
atskleisti bent jau kelis požymius, jei reikėtų tavęs ieš- 
koti su policija. 

- Klausi, kuo jis dabar vardu? Šiame gyvenime? 

— Taip, to ir klausiu, - atsakiau aš. 

— Peteris. Peteris Ziulcemanas, - pasakė Trudė keis- 
tu balsu. 

— Amžius? Profesija? Gyvenamoji vieta? - paklausiau. 

— O Konstancija, tai tau būdinga! - nusijuokė Tru- 
dė. - Turėtum manęs paklausti, ar jis mane prajuoki- 
na, arba ar jis moka groti mano kūnu kaip instrumen- 
tu. Taip, moka! Jis tiesiog dieviškas. Jis yra... 

— Svertas tavo siurbliui, žinau, - atkirtau. - Tavo pa- 
skutinis siurblio svertas iš tavęs pasiskolino dvidešimt 
tūkstančių eurų ir su jais pabėgo. 

— Nepabėgo, - atkirto Trudė. - Kaip žinai, Jakobas 
iš jų atidarė reiki centrą Meklenburgo srityje. 

— Ar atgavai pinigus? Ir ko vertas nemokamas reiki 
gydymas, jei tu dėl jo turi važiuoti penkis šimtus kilo- 
metrų, - pasipiktinau. 

— Su Peteriu visai kitaip nei su Jakobu, - dėstė Tru- 
dė. - Jis - reklamos specialistas, jei tai tave nuramins. 
Jam puikiai sekasi. Ar tu iš tikrųjų nori nudažyti šią 
sieną raudonai, Konstancija? Manau, ši siena bus tavo 
lovos galvūgalyje. Energiškai tai nėra gerai. 

— Taip, bet man atrodo, kad elgiuosi visiškai teisin- 
gai, - pasakiau. Tokiais žodžiais galima Trudę ilgam 
užkimšti. - O kur jis gyvena? Tikiuosi, truputį arčiau 
nei už penkių šimtų kilometrų. 

— Pas mane, - atsakė Trudė. 

— Ką? - sušukau aš. - Juk jūs ką tik susipažinote! 
Ir kur, tiesą sakant? Tik nepaistyk man apie senovės 
Egiptą! 

— Argi nesakiau? 

— Ne. 

— Ak, tai buvo linksma istorija, - čiauškėjo Trudė. - 
Mes susitikome saunoje! 

— Tai... - ištariau aš, Žiauktelėjau ir nurijau pasibjau- 
rėjimą. Saunoje. Tai jau tikrai. - Ir kodėl jis taip sku- 
biai persikraustė? Tai man labai primena Vladimirą, 
tą tipą, kuris po trijų dienų užsispyrė tave vesti, nes jo 
vizos nebuvo galima pratęsti. 

Trudė tik nusijuokė. 

— Jo vardas Fiodoras, ir tai buvo jau prieš visą 
amžinybę, kai angelas Fiodoras man buvo atsiųstas 
kaip mokomoji medžiaga. Peteris visai kitoks nei 
Fiodoras. 

— Jo ieško policija? 

— Ne! Tikrai, Konstancija, kai tavęs pasiklausai, at- 
rodo, kad aš visą laiką pasirenku tipus iš gatvės! 

- Taip ir buvo. Kodėl jis tuoj pat pas tave persi- 
kraustė, hm? Ar jis ten, saunoje, turėjo visą savo man- 
tą? Kaip praktiška. 

— Žinoma ne, - atsakė Trudė. - Peteris nėra bena- 
mis ar šiaip koks. Aš gi sakiau, kad jis klestintis vers- 
lininkas. Bet jei kaip žaibas užklumpa didžioji meilė, 
neverta ilgai mąstyti, ar gyventi kartu. 

— Ir kada suskambės vestuvių varpai? - paklausiau 
nusivylusi. 

— Ak, to greitai nebus, - skubiai atsakė Trudė. 

— Kodėl ne? 

— Nes Peteris dar vedęs, - tarė Trudė. 

Iš siaubo paleidau volelį iš rankų, jis krisdamas pa- 
žėrė tūkstančius mažyčių lašelių. 

- Štai kur šuo pakastas, - atsidusau. 


> 133 = 


KERSTIN CGIER 


— Ak, Konstancija, - tarė Trudė. - Nebūk tokia dygi. 
Nieko blogo, tai visai normalu mūsų laikais. Juk tu taip 
pat buvai ištekėjusi, kai užmezgei ryšius su Antonu. 

- Taip, buvau, - sumurmėjau. - Bet aš beveik išsi- 
skyrusi. Tereikia atlikti kelis formalumus. 

— Prieš formalų išsiskyrimą būna emocinis išsisky- 
rimas, - pasakė Trudė. - O Peteris emociškai jau se- 
niai išsiskyręs su žmona ir vaikais. 

— Jis turi vaikų? - sušukau aš. 

- Juk minėjau, kad daugelis mūsų amžiaus žmonių 
turi praeitį, o jai priklauso ir vaikai. Tu taip pat turi 
vaikų. Antonas irgi! Ir jums dėl to nekyla jokių pro- 
blemų, ar ne? 

— Tu neturi jokio supratimo, - pasakiau. 

— Kodėl tu visada tokia nepatikli? - Trudė atsisėdo 
ant polietileno plėvelės, kuri dengė lovą. - Tavimi dėta 
džiaugčiausi dėl draugės. 

Aš ir džiaugiuosi, norėjau pasakyti, bet žodžiai įstri- 
go gerklėje. Aš visiškai nesidžiaugiau. Vedęs vyras, 
kuris kaip niekur nieko paliko žmoną ir vaikus, kad 
persikeltų gyventi pas moterį, su kuria susipažino sau- 
noje, negali būti gero būdo. 

Į duris paskambino. 

— Aš atidarysiu, - pasakė Trudė. - Vis tiek norėjau 
išvirti mums po puodelį kavos. Įpilti tau į kavą truputį 
konjako? Atrodai taip, tarsi tau iš tikrųjų reikėtų išgerti. 

— Ne, dėkoju. 

Dažiau sieną, o širdyje buvo negera. Kodėl Trudei 
visą laiką pasipainioja netinkami vyrai? Ką sau mano 
aukštesnioji galia, kodėl nuolat atsiunčia tipus, kurie 
ją išnaudoja? 

— Tai Antonas! - sušuko Trudė man. - Jis su mumis 
išgers kavos. Ar tau tikrai nereikia konjako? 

Antonas? Aš tyliai nusileidau į prieškambarį ir pa- 
žvelgiau pro laiptų turėklus. Tai iš tikrųjų buvo Anto- 
nas. Ir be Emilės. Svarbiausia - be kaklaraiščio. 

Aš dar labiau pasilenkiau į priekį. Antonas vilkėjo 
marškinėlius, mūvėjo šortus ir avėjo sportinius batus. 

Didžiulis dažų lašas nuo volelio paptelėjo žemyn į 
prieškambarį. Antonas pakėlė akis. 

— Buvau pabėgioti, - pasakė jis. - Manau, užeisiu ir 
pasisveikinsiu. 

— Sveikas, - ištariau užkimusiu balsu. Staiga mano 
burna išdžiūvo. Įsivaizdavau, kaip atrodytų, jei aš ne 
dažyčiau, o atidaryčiau duris vilkėdama gundantį nak- 
tinį chalatą (toks drabužėlis, žinoma, buvo tik mano 
vaizduotėje). 

— Su pienu ir cukrumi? - sušuko Trudė iš virtu- 
vės. - Ak, ji vis dar čia. 

— Prašyčiau juodos, - atsiliepė Antonas. Jo kojos 
buvo ilgos, bet gražios, blauzdų raumenys gerai ištre- 
niruoti. Ir jos buvo apaugusios plaukais. Jų buvo ne 
tiek daug kaip beždžionės, bet pakankamai. Man jos 
patiko. 

Nulipau laiptais žemyn ir pabučiavau jį. 

— Ar žinai, kad dar niekada nemačiau tavęs be kak- 
laraiščio, - pasakiau švelniai. 

— Bėgiodamas neryšiu kaklaraiščio, - atsakė Anto- 
nas. - Ar žinai, kad tu visa apsitaškiusi raudonais da- 
žais? 

— Aš remontuoju miegamąjį, - tariau. 

Antonas kilstelėjo vieną antakį. 

— O koks jis buvo anksčiau? 

- Žalias, - atsakiau. 

— Ar jūs liksite stovėti prieškambaryje? - paklausė 
Trudė. - Ji padavė Antonui puodelį ir nuėjo į virtuvę, 
mes - paskui ją. - Jums, Antonai, juoda, Konstancijos 
kava su pieno puta yra virtuvėje. O man su konjaku 
ir cinamono sirupu. Praėjusi naktis pareikalavo daug 
energijos, jei ką nors tai domina. Antonai, ar jums kyla 
rūpesčių dėl to, kad Konstancija turi vaikų? 

— Ne, - atsakė Antonas suglumęs ir atsisėdo prie 
stalo. Su pilkais marškinėliais jis atrodė gundomai. Be 
to, jo veidas buvo truputį suprakaitavęs ties plaukais. 
Viešpatie, kai žiūrėjau į jį, man linko keliai. 

— Na, matote! Konstancija taip pat nesirūpina dėl 
to, kad jūs turite vaikų. Bet ji nerimauja, kad mano 
naujasis draugas jų turi. Kaip jums tai atrodo? 

Antonas vėl kilstelėjo antakį. 

— Aš nesu susirūpinusi, kad tavo draugas turi vai- 
kų, - pasakiau. - Rūpinuosi tik tuo, kad jis paliko savo 
vaikus po kelių dienų, kai su tavimi susipažino. 

- Jis jų nepaliko, - atkirto Trudė. - Jis tik išsikraus- 
tė iš namų. 

— Tai tas pat, - atsakiau. 

— Juk ne tas pat. Antonai, ką jūs pasakysite? 

— Eeem, - pradėjo Antonas ne itin iškalbingai. - Va- 
dinasi... 

Bet Trudė neleido jam paprieštarauti. 

— Matai, Antonui taip pat atrodo, kad tu neteisi. Juk 
tu visiškai nepažįsti Peterio. Nieko apie jį nežinai. 

— Tik tai, kad jis kabina moteris saunoje, - atkirtau. 

Trudė metė į mane įtūžio kupiną žvilgsnį. 

— Tavo aura šiandien nuodingos žalios spalvos, - at- 
sakė ji. - Jei nepažinočiau tavęs geriau, pagalvočiau, 
kad nelinki man įsimylėti ir būti laimingai. 

— Man nusibodo kaskart tave guosti, kai atsitrenki 
į realybę, - atsakiau. - Ir nebenoriu daugiau girdėti, 
kad visi tipai, kurie tave išnaudojo ir sudaužė tau širdį, 
yra pamokos, kurias tau skiria angelai. 

— Tau trukdo tik tai, kad Peteris vedęs, ar ne? 

— Ir tai, - atsakiau. 

— Nes tu susitapatini su jo žmona, - pareiškė Tru- 
dė. - Tu niekaip negali užgydyti sunkios traumos, nes 
Lorencas tave paliko. O dabar manai, kad visi vyrai, 
kurie palieka šeimą, paprasčiausiai yra kiaulės. 

— Nesąmonė, - atsakiau. - Ligi to aš buvau tokios 
pat nuomonės. Man visiškai nesvarbu, ar Peteris yra 
kiaulė, mane domina tik, ar ta kiaulė gali padaryti tave 
laimingą ilgiau nei kelias savaites. Ar gali man garan- 
tuoti, kad šį kartą tai rimta? 

— Ne, negaliu! Juk nesu aiškiaregė! - atsakė Trudė, 
kuri didelę dalį pajamų uždirbdavo pranašaudama 
žmonėms. - Antonai, jūs esate skyrybų specialistas. 
Pasakykit ką nors šia tema. Ar yra garantijų, kad san- 
tykiai bus laimingi? 

— Ne, - atsakė Antonas. - Bet yra galimybė, kad... 

— Matai! - nutraukė jį Trudė. - Gyvenimas yra žai- 
dimas. Reikia kada nors surizikuoti! Imkim, pavyz- 
džiui, Antoną ir tave. Kas gali garantuoti, kad jūs kartu 
sulauksite senatvės? 

Aš truputį nuraudau. Trudė, ta žinovė, buvo pui- 
kiausiai informuota, kad mūsų santykiai dar tik 
mezgasi. 

—- To mums niekas negali garantuoti, - sušukau. — 
Tikriausiai todėl Antonas dar nepersikėlė pas mane! - 
ką jau kalbėti apie visa kita. 

Antonas vėl kilstelėjo antakį. 

— Kad įtikčiau tau, turėčiau visą gyvenimą vieniša 
tupėti savo dviejų kambarių bute su katėmis ir pasa- 
koti apie pražiopsotas galimybes, - pasiskundė Tru- 
dė. - Apie šalis, kurias galėjau aplankyti, apie vyrus, 
už kurių galėjau ištekėti, apie vaikus, kuriuos galėjau 
pagimdyti... 

Nustebusi žvilgtelėjau į ją. 

— Ką tai reiškia? Juk visą laiką tvirtinai, kad, tavo 
nuomone, vedybos yra miesčioniškumas, kad vaikų 
pakankamai turėjai praėjusiuose gyvenimuose. 

— Taip buvo iki to laiko, kai sutikau Peterį, - paaiš- 
kino Trudė. 

Iš nustebimo netekau žado. 

— Dabar įsitikinai, kaip rimtai į visa tai žiūriu, - pa- 
sakė Trudė. - Ak, Konstancija, linkiu tau, kad pajus- 
tum tai, ką aš jaučiu. Lovoje jis tikras virtuozas! Lig 
šiol tik girdėjau apie daugiapakopį orgazmą, bet kai 
pažinau Peterį, pati jį patyriau, - sučepsėjo ji paten- 
kinta. - Visada maniau, jog G tašką sugalvojo mote- 
rys, kad paerzintų vyrus, tačiau Peteris žino, kur jis 
yra. O ašjo kūne atradau taškų, kurie iš viso dar neturi 
pavadinimo. Mes mąstome, ar nereikėtų kartu lankyti 
kursus. Gal tai domina ir jus? 

Mečiau skubų žvilgsnį į Antoną. Deja, turiu pripa- 
žinti, kad aš vienintelė iš visų nukaitau kaip vyšnia. 
Antonas atrodė gana ramus. 

— Skamba įdomiai, - atsakė jis mandagiai. - Jei mes 
nerasime G taško, žinosime, į ką kreiptis. 

— Bet kada, - sučiauškėjo Trudė spinduliuodama iš 
laimės. 

Aš svarsčiau, ar tik ji nėra mokomoji medžiaga, ku- 
rią Man atsiuntė angelai. 

— Labai ačiū už kavą ir turiningą pokalbį, - pasakė An- 
tonas ir žvilgtelėjo į laikrodį. Tai buvo šveicariškas lai- 
krodis, kuris kainavo maždaug tiek, kiek jo jaguaras. (Tai 
man pasakė Mimi, ji nuolat mane informuodavo apie 
Antono turtus, tarsi jie priklausytų jai. Lyg man tokie da- 
lykai galėtų padaryti įspūdį!) Jis pakilo nuo stalo. - Tiesą 
sakant, užėjau, kad pakviesčiau jus vakarienės. 

— Mus? - paklausė Trudė sužavėta. 

— Konstanciją ir vaikus, - patikslino Antonas ir, 
mano pasibaisėjimui, pridūrė: - Bet jūs irgi galite atei- 
ti, Trude. Jei mėgstate tailandietišką virtuvę. Tai buvo 
labai spontaniškas sumanymas, mano brolis taip pat 
ateis, bet to, Mimi su Roniu ir mano kontoros partne- 
ris. Tai kaip? Galite atsivesti ir savo Peterį. 

Arjis kvoštelėjo? 

— Mielai, - atsakė Trudė ir dar labiau nušvito. - Mes 
su Peteriu mėgstame azijietiškus patiekalus. Ir Kons- 
tancija galės su juo susipažinti. 

Na, puiku. Pirmas pakvietimas į Antono namus, o ta 
beprotė mano draugė Trudė darys man gėdą. Su tipu, 
kurį „pakabino“ saunoje. Antono brolis ir jo partneris 
tikrai bus sužavėti. Gerai, kad Trudė neseniai mane 
pažįsta, todėl negali kaip liudytoja manęs demaskuo- 
ti - atskleisti, jog esu ne jaunių plaukimo ir šachmatų 
vicečempionė. 

— Mes su malonumu ateisim, - pasakiau stengda- 
masi, kad neklapsėtų dantys. 

— Aš tau šį tą paruošiau, - tarė Antonas. - Tikrą 
staigmeną. 


* * 


Šiandien man paruošė staigmeną ne tik Antonas. Lo- 
rencas su Parise taip pat turėjo ką pasakyti. Tai yra jie 
būtų pasakę, jei vaikai nebūtų jiems užbėgę už akių. 

— Tu niekada nepatikėtum, kas atsitiko, - išpyškino 
Nelė vos įžengusi pro duris. - Parisei tėtis padarė vaiką! 

Įkvėpiau daugiau oro. 

— Nele! - ištarė Parisė priekaištingai. Ji kaip visada 
atrodė žavingai. Lorencas vis dar buvo automobilyje. 
Jis iš bagažinės turėjo išimti Nelės ir Julijaus daiktus. 

— Na, tada tėčiui vaiką padarė Parisė, - pasitaisė 
Nelė. - Ar taip geriau? 

— Ne, - atsakė Parisė. - Mes norėjom tavo mamai 
tai pranešti truputį atsargiau. 

— Prašyčiau, - ištariau silpnu balsu. Mano ranka sa- 
vaime atsidūrė ant širdies. 

— Mama, mes turėsime dar vieną broliuką, - pareiš- 
kė Julijus. 

— Dar atsargiau, - pasakiau. 

Parisė nusijuokė. 

— Mes turėjome pirmiausia pasakyti tau, bet ne- 
moku laikyti liežuvio už dantų. Taaaip, aš esu nėščia! 
Aš tokia laiminga! Nė nesitikėjau, kad tai atsitiks taip 
greitai. 

O aš ir nežinojau, kad jie šito siekė. 

- Ir aš, - pasakė į kambarį įėjęs Lorencas ir numetė 
du kelioninius vaikų krepšius ant grindų. 

- Ir tu nieko nežinojai? - paklausiau. Ar jis moka 
skaityti mano mintis? 

— Aš nesitikėjau, kad tai atsitiks taip greitai, - pasa- 
kė Lorencas truputį nepatenkintas. - Atvirai šnekant, 
aš nesitikėjau, kad iš viso pavyks! 

— Lorencas ne ypač džiaugiasi, - pareiškė Parisė. 

- Ir aš - ne, - pridūrė Nelė. 

Ir aš ne, pamaniau tyliai. Keistas jausmas, kai tavo 
vaikų tėvas, vyras, už kurio iki pastarojo spalio mė- 
nesio buvai laimingai ištekėjusi, dabar turės dar vieną 
vaiką, bet su kita moterimi. 

— Tai įvyko iš tikrųjų greitai, - sumurmėjau. 

Regis, Parisė įsižeidė. 

— Bet Julijus džiaugiasi, tiesa, Julijau? - paklausė ji 
beveik maldaudama. 

— Gerai jau, - ištarė Julijus. 

- Aš nesidžiaugiu, nes gerai žinau, kas mūsų lau- 
kia, - pasakė Lorencas. - Pragariškos dienos ir pra- 
gariškos naktys. Riksmas, dvokas ir visi kiti rūpesčiai. 
Metų metus niekur neišvyksi, o per pietus kalbama tik 
apie vaiko virškinimą. Bet Parisė būtinai nori šios pa- 
tirties. Tuoj pat ir dabar. 

— Man trisdešimt treji, - pasakė Parisė. - Kiek, tavo 
nuomone, turėčiau dar laukti? 

Lorencas gūžtelėjo pečiais. Jis buvo vienas tų vyrų, 
kuriems raukšlės suteikia vadinamojo „kilnumo'. Bet 
nei kilni išvaizda, nei pražilę smilkiniai jo nejaunino. 
Šiaip ar taip, jis buvo ganėtinai suaugęs, kad žinotų, 
kas būna, jei myliesi be sargio. 

— Parisė visiškai teisi, - pasakiau. - Jei ne dabar, tai 
kada? 

— Niekada, - atsakė Lorencas. - Mūsų dabartinis 
gyvenimas tobulas. 

— Tau gerai kalbėti, tu jau turi vaikų, - sukūkčiojo 
Parisė. Jos akyse jau žibėjo ašaros. 

— Prašau, - ištarė Lorencas ir kilniadvasiškai parodė 
į Nelę ir Julijų. - Mano vaikai yra ir tavo vaikai. 

Julijus nepastebimai prisispaudė prie mano rankos. 

— Tai visiškai kas kita, ir tu tai Žinai, - paprieštaravo 
Parisė. - Aš myliu tavo vaikus, bet jie visada liks tavo 
ir Konstancijos vaikai. Šis kūdikis, - ji uždėjo delną 
ant Versace palaidinės, - bus mūsų vaikas, Lorenco ir 
Parisės vaikas. 

- Bet jis vis tiek šiks į vystyklus kaip ir visi kiti vai- 
kai, - putojo Lorencas. 

— Ak... - teištarė Parisė. 

— Tas laikas jau praėjo, Lorencai, - įsiterpiau aš. — 
Nepaisant to, tu gali padaryti taip, kaip buvo su Nele 
ir Julijumi, perleisti vystyklų keitimą kitiems. 

— Gali neabejoti, - atšovė Lorencas. Jis visiškai ne- 
pasikeitė. 

— Kai tavęs paklausai, gali pamanyti, kad Parisė 
slapta liovėsi gėrusi kontraceptines tabletes, - pasa- 
kiau aš. 

- Taip, iš tikrųjų, - pritarė Parisė vis dar laikydama 
ranką ant pilvo. 

— Kelių savaičių nėštumas? - paklausiau nenoromis. 

— Ak, tik pati pradžia, - atsakė Parisė. - Ketvirtadie- 
nį turėjau susirgti. O penktadienį padariau testą. 

— Galbūt problema išsispręs savaime, - įsiterpė 
Nelė. 

— Nele! - papriekaištavau. 

— Betgi taip būna, - atsakė Nelė. - Mimi neteko vai- 
ko daug vėliau. Taip labai dažnai atsitinka. Skaičiau 
internete. 

— Bet tai nereiškia, kad šitaip turi atsitikti Parisei, - 
paaiškinau. 

— Rytoj aš eisiu pas ginekologą, - pasakė Parisė. — 
Lorencas nenori eiti. 

— Nes turiu dirbti, - pareiškė Lorencas. 

— Nors tu galėtum pirmą kartą išgirsti savo vaiko 
širdutės plakimą, - ištarė Parisė dramatiškai. Jos akyse 
vėl pasirodė ašaros. Ak, tie hormonai! 

Lorencas atsiduso. 

— Matai, jau prasideda! Paskui tu man praneši apie 
pasirengimo gimdymui kursus, per kuriuos vyrai turi 
nešioti milžiniškas krūtis ir pilvus, kad sužinotų, kaip 
jaučiasi jų moterys. 

— Ašniekada to nedaryčiau, juk gerai žinai! - šnirpš- 
čiojo Parisė. 

Man buvo jos gaila. 

— Ar galiu eiti su tavimi pas gydytoją? - paklau- 
siau. - Rytoj turiu laiko. 

Parisė tuoj pat liovėsi šniurkščiojusi ir nusišyp- 
sojo Man. 

— Ar tikrai taip padarysi? O, būtų nuostabu. Ačiū, 
Konstancija, man tai labai svarbu, - ji pasisuko į Lo- 
rencą. - Konstancija galvoja lygiai taip pat kaip aš, 
Lorencai: mes esame didelė šeima ir laikomės vienas 
kito. Įprask. 

- Aš nesiruošiu kiekvieną savaitgalį kiurksoti pas tėtį 
ir prižiūrėti kūdikį, - pareiškė Nelė. - Turėsit apsieiti 
be manęs. 

— Niekas nesiruošia tavęs paversti kūdikio aukle, - 
pasakiau. - O dabar prašau padaryti man paslaugą ir 
gerai elgtis. 

Mes stovėjome prie Antono namo durų ir laukėm, 
kol kas nors atidarys. Buvau truputį nustebusi, kad An- 
tono namas toks kuklus. Prie jo laikrodžio ir jaguaro 
būtų tikusi vila su kilometro ilgio įvažiavimu ir kalti- 
nės geležies vartais. Bet tai buvo paprastas dviejų aukš- 
tų tipinis namas iš raudonų klinkerio plytų, su baltais 
langų rėmais, kaip šioje miesto dalyje buvo įprasta. 

Duris mums atidarė Emilė. Ji vilkėjo braškės kos- 
tiumą ir atrodė supermiela su lapų formos kepuraite 
ant galvos. 

— Sveika, Emile, - pasisveikinau. 

Emilė nieko neatsakė. Ji tylėdama apsisuko ir nuėjo 
į vidų. 

- Vis dėlto ji neuždarė durų, - pasakiau. 

— Tai bent diegas, - pritarė Nelė ir smalsiai apsidai- 
rė. - Noriu pasakyti, kad esu truputį nusivylusi. Ma- 
niau, kad Armani drabužius vilkintis Antonas gyvena 
bent jau pilyje ir turi liokajų. 

— Taip, - pasakiau šmirinėdama žvilgsniu po prieš- 
kambarį ir laiptinę. - Galima apsirikti. Juk tai galėtų 
būti natūralūs dobilai. 

— Ne, deja, tai tik atspaudai, - pasakė Antonas, 
įžengdamas pro duris ir su savimi atsinešdamas aš- 

trius kepamo maisto kvapus. - Puiku, kad jūs čia. Ar 
radote, kur pastatyti automobilį? Kartais sunku rasti 
vietos. 

— Tik ne dviračiams, - pasakė Nelė truputį nepaten- 
kinta. Ji mielai būtų priėmusi Ronio pasiūlymą pavė- 
žėti automobiliu, bet Julijus primygtinai pareikalavo 
važiuoti dviračiais. 

— Ak, o ašvis pamirštu, kad tu nevairuoji automobi- 
lio, - pasakė Antonas. 

Aš nervingai jam nusišypsojau. Jis vis dar buvo su 
kaklaraiščiu. Bet su prijuoste, ant prijuostės buvo už- 
rašyta: Daddys cooking. 

— Užeikit, - pakvietė jis. - Visi kiti jau susirinkę. — 
Antonas nusivedė mus į erdvią virtuvę. Čia viskas at- 
rodė taip, kaip aš ir įsivaizdavau: žvilgantis nerūdijan- 
tis plienas, priderintas prie kuklių tamsaus poliruoto 
medžio akcentų, milžiniška šiuolaikinė viryklė, ant 
kurios stovėjo keli puodai ir viena gili keptuvė vokas, 
prie sienos priešais sidabru žvilgėjo pabaisa - šaldytu- 
vas, vienas iš amerikietiškų stebuklų, kuris vėsina, šal- 
do, gamina ledukus, masažuoja ir ryškina fotojuostas. 
Aplink didžiulį stalą sėdėjo kiti svečiai: Mimi, Ronis, 
šalia moteris, į kurią atidžiau pažvelgusi pažinau An- 
tono kontoros sekretorę, apkūnus vyras su akiniais ir 
labai raumeningas, rudai įdegęs jaunuolis, kurio sau- 
lės nublukinti plaukai krito ant akių. Šalia jo sėdėjo 
Trudė, apsivilkusi švytinčiu, oranžiniu maišo formos 
drabužiu su gilia iškirpte, kurį ji pasisiūdino Bhagva- 
no laikotarpiu (tada kelis mėnesius jos vardas buvo 
Haš krk kažkas), galva buvo aprišta raiščiu, ant kurio 
ryškiai raudonomis raidėmis buvo išmegztas žodis Pe- 

ace. Šalia Trudės sėdėjo šiuolaikiškai apsirengęs vyras 
su barzda ir trumpai kirptais plaukais. Stalo gale ant 
savo vaikiškos kėdutės pūpsojo braškė. Pajutau, kad 
mano delnai suprakaitavo, kai Antonas uždėjo savo 
delną ant mano rankos. 

— Dėmesio visiems, kurie dar nepažįstate: čia Kons- 
tancija Bauer, - pasakė Antonas. - O čia Nelė ir Julijus. 

- Višnevski, - pridūrė Nelė. Ji pabrėžė, kad jos 
pavardė kitokia nei mano. Julijus vėl tvirtai įsikibo 
man į koją. 

Antonas mostelėjo į apkūnų vyrą su akiniais. 

— Tai mano draugas ir partneris Elmaras Jensenas, 
geriausias Vokietijos teisininkas ekonominiais klausi- 
mais, o čia Anelena Mioler, kurią tu jau pažįsti, - Ane- 
lena buvo kontoros sekretorė, ją aš paprastai vadinau 
moterimi su medžiu inkrustuotais akiniais dėl keistos 
formos akinių. Akiniuotė ir Elmaras Jensenas draugiš- 
kai nusišypsojo, kai ištiesiau jiems ranką. 

— Čia mano brolis Johanas Alslėbenas, - tęsė Anto- 
nas ir pristatė šviesiaplaukį sportišką vyruką. - Jis ką 
tik grįžo iš Pietų Afrikos. 

— O, - nustebau aš. - Iš pietų? 

Johanas šypsodamasis linktelėjo, bet Antonas atsakė: 

— Ne, jis buvo dalykinėje kelionėje. Mano tėvas ten 
turi atstovybę. Mimi, Trudę ir Ronį jūs pažįstate, o čia 
Peteris Ziulcemaulis, Trudės draugas. 

— Ziulcemanas, - pataisė barzdočius ir ištiesė man 
ranką. Jo barzda buvo ne ištisinė, bet meistriškai išsku- 
tinėta, ražienos dengė smakrą ir viršutinę lūpą, po ap- 
atine lūpa buvo nuskusta, palikta tik siaurutė ražienų 
juostelė. Prie jos buvo priderintos trumpai pakirptos 

žandenos, nutįsusios per veidą. Rytinis tokios barzdos 
skutimas turėjo trukti valandų valandas. Dešinėje jo 
ausyje blizgėjo mažas žiedelis. - O tu esi Konstancija. 
Daug apie tave girdėjau. 

— O aš maniau, niekada jūsų nepamatysiu, - įgėliau. 
Kodėl jis taip ilgai spaudžia man ranką? 

Peteris nusijuokė: 

— Matau, kad garsas apie mane greitai sklinda. 

O tada jis man dar mirktelėjo! Žvilgtelėjau į Trudę, 
mano žvilgsnis turėjo reikšti, kad ilgiuosi Fiodoro ir 
reiki Hainio, bet ji matė tik Peterį. 

Atsisėdau į laisvą vietą priešais juos ir Mimi. Nelė 
atsisėdo šalia manęs, Julijus susirado vietą tarp Ronio 
ir Emilės stalo gale. 

- Pirmasis patiekalas netrukus bus pagamintas, - 
pasakė Antonas ir nuskubėjo prie puodų. 

— Daugelis europiečių nemėgsta tailandiečių pa- 
tiekalų, - tyliai pasakė Emilė Julijui. - Tikiuosi, ne- 
apsivemsi. 

— Aš nesu ropietis, - protestavo Julijus. 

— Esi, - pasakė Emilė. 

— Nesu! 

— Europiečiai yra žmonės, kurie gyvena Europoje, - 
paaiškino Ronis Julijui. - Mes visi esame europiečiai. 

— Oašne, - atšovė Emilė. - Aš ketvirtąja dalimi esu 
azijietė. Azijoje miestai buvo įkurti tada, kai čia žmo- 
nės dar gyveno urvuose. 

— Visai ne! - spyriojosi Julijus. 

— Taip ir buvo! - ginčijosi Emilė. 

Aš paraginau Nelę pasikeisti su Julijumi vietomis. 
Jei vaikams lemta visą laiką ginčytis, tai jau ne mė- 

tantis žodžiais „visai ne“ ir „taip ir buvo“. Nelė šiuo 
atžvilgiu buvo išradingesnė, aš ja galėjau pasikliauti. 

Jaučiausi susinervinusi. Norėjau bet kokia kaina 
padaryti Antono draugams ir broliui gerą įspūdį, nes 
motinos ir jo dukros palankumą jau praradau. Nega- 
lima nuvertinti gerų draugų ir giminių poveikio toles- 
niems santykiams. 

Tačiau man lig šiol nesuprantama, kodėl, nepaisant 
šios išvados, pasilenkiau prie Antono partnerio ir pa- 
reiškiau, kad jis man primena mūsų taksą Pelvorme. 

Išgirdęs šią žinią jis truputį suglumo. 

- Iš tikrųjų? - pasiteiravo jis mandagiai. 

— Noriu pasakyti, ne dėl išvaizdos, - pridūriau sku- 
biai. - Tarp jūsų ir šuns nėra jokio panašumo. 

Kvailiausia, kad šią akimirką supratau, jog tai ne- 
tiesa. Vyro akys už akinių stiklų buvo šiltos, rudos ir 
ištikimos, visai kaip Elmaro, mūsų takso iš Pelvormo. 
Ojo rudi plaukai, per vidurį perskirti skląstymu, buvo 
lygiai kaip Elmaro kailis. Jis pakreipdavo galvą visiškai 
taip pat kaip mūsų Elmaras, kai prašė skanaus kąsne- 
lio. Pajutau, kaip nuraudau, tuo pačiu metu krūtinėje 
kilo juokas. Dar sugebėjau užbaigti sakinį: 

— Tai dėl vardo, jis taip pat vardu Elmaras. 

- Tikrai? - pakartojo Elmaras. 

Aš linktelėjau. Juokas jau kuteno gerklę. Mėginau 
galvoti apie ką nors labai liūdno, bet nebegalėjau ati- 
traukti akių nuo Elmaro. Vaizduotėje vis mačiau mūsų 
taksą ir Antono partnerį. 

Kai jis pakėlė nosį, pradėjo uosti ir pasakė: 

— Kvepia iš tikrųjų fantastiškai, Antonai, - nebega- 
lėjau susilaikyti. 

Prunkštelėjau. 

— Džiaugiuosi, kad ne aš viena manau, jog Trudės 
suknelė juokinga, - pasakė Mimi ir padavė man ser- 
vetėlę. 

Dėkinga prispaudžiau ją prie lūpų. 

— Kodėl gi mano suknelė juokinga? - paklausė Tru- 
dė. - Šiandien norėjau oranžinės spalvos drabužių. Aš 
visada renkuosi drabužius pagal nuotaiką. Reikėtų ir 
tau bent kartą pamėginti, Mimi. 

Mimi, kuri dėvėjo juodą smarkiai prigludusią suk- 
nelę, nusišypsojo. 

— Aš taip ir darau, - atšovė ji. 

- Liaukis pagaliau, - įsiterpė Ronis. - Ne visi žmo- 
nės supras tavo cinizmą. 

Juoko pliūpsniai, purtę mano kūną, pamažu liovėsi. 
Nusišluosčiau Mimi servetėle nuo juoko ištryškusias 
ašaras ir pamėginau vėl pažvelgti į Elmarą. Turėsiu 
palįsti po stalu, jei jis pasikrapštys paausį. 

— Manau, kad ši spalva Trudei labai tinka, - pasakė 
Peteris ir nesivaržydamas pažvelgė į Trudės iškirptę. 

Trudė koketiškai sukikeno. 

— Peterio žmona labiausiai mėgsta juodus drabu- 
žius, tiesa, Peteri, - kreipėsi Mimi. - Ypač dabar. 

— Tu juk nepažįsti Peterio žmonos, - tarė Ronis ir 
atsiprašydamas nusišypsojo Peteriui. - Ji šiuo metu 
truputį... 

- Žinoma, pažįstu, - pasakė Mimi. - Ji - Sabina 
Ziulceman. Mes kartu studijavome. Liaukis su mani- 
mi elgtis kaip su psichine ligone, Roni, - ji nusišypsojo 
Peteriui. - Jis, deja, priklauso tiems vyrams, kurie sun- 
kiai išgyvena, jei žmona profesiniu požiūriu pasiekia 

daugiau. Kai aš nuo kito mėnesio pirmos dienos pra- 
dėsiu dirbti, jis nusileis ant visai žemos pakopos. Bet 
jūs, Peteri, pats tai patyrėte, ar ne tiesa? Sabina uždirba 
už jus daugiau nei dvigubai, tai, matyt, yra jūsų viduti- 
nio amžiaus krizės priežastis. 

- Tai priklauso ne nuo mano darbo reikalų, - atsa- 
kė Peteris. - Kadangi esu savarankiškas, galimi dideli 
svyravimai. 

— Ką? - sušukau, kai pagaliau suvokiau, apie ką kal- 
bama. - Sabina Nusilaušk liežuvį su dviguba pavarde 
iš mamų snobių draugijos? Tai Peterio žmona? 

- Taip, - atsakė Mimi. - Pasaulis toks mažas. 

- Nesuvokiama, - atidžiai pažvelgiau į Peterį. Jei 
nuskustum barzdą ir į burną įkištum čiulptuką, jis iš 
tikrųjų būtų panašus į Nekakakche Karstą. - Tada jūs 
esate Karstos ir Vy... kaip ten ją tėvas? 

— Vybekė. Taip, jūsų samprotavimai visiškai logiš- 
ki, - tarė Peteris patenkintas savimi. 

Aš vis dar negalėjau atsikvošėti. Pasaulis negali būti 
toks mažas. Trudė buvo man kaip sesuo, jei Peteris liks 
su ja, jis tam tikru atžvilgiu taps šeimos nariu. Ir Sabi- 
na su abiem vaikais taip pat. Koks siaubingas posūkis. 
Jei ir toliau taip eisis, netrukus sukursime didžiausią 
Europoje šeimą: aš ir Antonas, Antono ir mano vaikai, 
Antono buvusioji ir Lorencas, ir Parisė, ir kūdikis, ir 
Trudė, ir Peteris, ir Sabina su Karsta ir Vybeke. Reikia 
paklausti Antono, ar jo buvusi žmona turi kitą vyrą, ar 
jis turi vaikų, galbūt jo buvusi žmona taip pat susijusi 
su kita šeima. Jei taip - tai bus Gineso rekordų knygai 
tinkamas atvejis. 


KRIKŠTAMOTĖ 


Antonas pagamino labai gardžiai, bet pokalbiai 
nebuvo malonūs, nes prie stalo susidarė daugiau kri- 
zių židinių nei Artimuosiuose Rytuose. Mimi ir Ro- 
nis, paprastai nuotaiką kelianti ir harmoninga pora, 
svaidėsi kandžiais žodžiais, jei Mimi nenukreipdavo 
puolimo į Trudę ir Peterį arba neflirtavo su Johanu. 
Peteris nesivaržydamas gniaužė Trudę ir visa gerkle 
skelbė savo požiūrį, kad visose santuokose susidaro 
tokia padėtis, kai skyrybos yra protingiausias sprendi- 
mas. Šie žodžiai sukėlė karštą diskusiją. Kaip išaiškėjo, 
Elmarą (aš vis dar negalėjau į jį žiūrėti nenusijuokusi) 
neseniai paliko žmona, moteris su medžiu inkrustuo- 
tais akiniais norėjo jį paguosti, bet nesugebėjo, nes El- 
maras vis dar tikėjosi, kad žmona grįš. Jis pasakė, kad 
problemos, kurių nebuvo įmanoma išspręsti pirmoje 
santuokoje, nebus išspręstos ir antrojoje. Ronis prita- 
rė jam. Jis tvirtino, kad santuoka sukuriama amžiams, 
todėl reikia darbuotis, kad išlaikytum ją amžinai. Jei 
iškyla problemų, negalima lyg niekur nieko nuo jų 
bėgti. Mimi manė, kad tiek Elmaro, tiek Ronio nuo- 
monė yra tauškalai. 

- Jei aš, pavyzdžiui, ištekėjau už verksnio mamos 
sūnelio, - pareiškė ji, - tai kitoje santuokoje tai nepasi- 
kartos, jei ištekėsiu už nepriklausomo našlaičio, ar ne? 

Ronis pasakė, kad Mimi reikia skubiai aptarti pro- 
blemą su artimais žmonėmis, nes ne kiekvienas vyras, 
kuris retkarčiais bendrauja su savo mama, yra verks- 
nys mamos sūnelis. 

— Tai tik pavyzdys, - pridūrė jis. 

Bet Mimi pamiršo, kad nagrinėja tik pavyzdžius ir 
pasakė: 

- Bet tu esi verksnys mamos sūnelis, brangusis. 

Antonas nutraukė pavojingai pakrypusį pokalbį ir 
patiekė desertą. 

Tuo pat jis padavė man staigmeną: į žalią popierių 
suvyniotą paketėlį, perrištą rudu kaspinu. 

— Dovana? - paklausiau suglumusi. - Man? 

- Išvyniok! - Antonas nekantriai žvelgė į mane. 

Atrišau kaspiną ir praskleidžiau popierių. 

- Šachmatai! - sušukau. Tikėjausi, kad jis nesupra- 
to, kaip esu pasibaisėjusi. 

- Juodosios figūros yra iš riešuto, baltosios - iš 
uosio, - patenkintas šypsojosi Antonas žvelgdamas į 
mane. - Juk sakei, kad nebeturi šachmatų. 

— Taip, tiesa, - sumikčiojau. - Kaip malonu. Labai 
ačiū. 

Aš nežiūrėjau į tą pusę, bet jaučiau, kaip mano nu- 
garą varsto piktdžiugiški Nelės žvilgsniai. 

— Tai dar ne viskas, - Antonas šypsojosi dar pla- 
čiau. — Prie šio stalo sėdi tau prilygstantis partneris! 
Mano išmintingasis broliukas neturi čempiono ti- 
tulo, bet iš tikrųjų puikiai Žaidžia šachmatais. Mūsų 
antros eilės dėdė jį išmokė žaisti, o šis kartą sužaidė 
lygiosiomis su didmeistriu Bronšteinu, tiesa, Joha- 
nai“ 

— Taip, dėdė Kurtas buvo puikus žaidėjas, - atsa- 
kė Johanas. - Tai dar nereiškia, kad ir aš toks esu. Aš 
buvau tik kuklus pagalbininkas. Tuomet dar nebuvo 
kompiuterinių programų, su kuriomis dėdė Kurtas 
būtų galėjęs išmėginti Reti debiutą arba slaviškąją gy- 
nybą. Daugelį dalykų jau pamiršau. 

Mane išmušė prakaitas. 

— Nesikuklink, Johanai, - pasakė Antonas. - Tu ge- 
riausiai iš mūsų žaidi. O Konstancija jau visą amžiny- 
bę nežaidė. 

Čia jis pasakė tikrą tiesą. Tiesą sakant, žaidžiau tik 
vieną vasarą, kai buvo lūžusi koja ir aš be galo nuo- 
bodžiavau. Tėvas mane išmokė žaisti šachmatais, Žai- 
džiau po obelimi sode, bet, kiek prisimenu, nuobodu- 
lio tai neišsklaidė. Kaip ten žaidžiama? Žirgai buvo su 
arklio galvomis ir galėjo juokingai šuoliuoti kampais, 
rikiai judėjo tik įstrižainėmis, bokštas - tiesiai, karalie- 
nė galėjo eiti bet kokia kryptimi, o karalius temokėjo 
tipenti mažais žingsneliais. Jei pabaigoje nutipendavo 
daugiau, būdavo šachas ir matas. Kartais tai įvykdavo 
labai greitai. Ir dar buvo visas pulkas pėstininkų, kurie 
maišėsi kelyje. 

- Gerai, tada... - pradėjo Johanas, pakilo iš savo 
vietos ir pažvelgė į mane padrąsindamas. - Tai kaip, 
Konstancija? Aš galim bent kartą sužaisti? 

— Taip, kodėl ne? - pralemenau išdžiūvusia burna. 
Aš galvojau: Kodėl ne? Kodėl ne? Kodėl ne? Na, sugal- 
vok ką nors!!!! - Nors jau vėlu, o rytoj Julijui į darže- 
lį, - pridūriau. 

— Dabar tik aštuonios, - pasakė Antonas. - Teguljis 
truputį pažaidžia su Emile. 

Emilė tarsi nujausdama sučiulbėjo saldžiu balseliu: 

— Ar galiu tau, Julijau, parodyti savo kambarį? 

Jos žodžiai turėjo sukelti man nepasitikėjimą. 

Ieškodama pagalbos apsižvalgiau aplink, bet nė vie- 
nas nepastebėjo, kad patekau į keblią padėtį. Elmaras, 
Ronis, Mimi ir moteris su medžiu inkrustuotais aki- 
niais buvo vėl įsigilinę į savo diskusiją apie skyrybų 

priežastis, Trudė su Peteriu gana atvirai gniaužė vie- 
nas kitą po stalu. Vienintelis žmogus, kuris suvokė, į 
kokią bėdą patekau, buvo Nelė. Ji pakreipė galvą ir iš 
lėto mėgaudamasi ištarė: 

— Kol jūs žaisit, galiu padėti Antonui nukraustyti 
stalą. 

— Labai malonu, - atsakė Antonas. 

— Nėra už ką, - mirktelėjo man Nelė. 

— Ir tu, Brutai, - sumurmėjau. 

Antono svetainė buvo nedidelė, čia stovėjo maža 
kampinė sofa su žemu staliuku ir lubas siekianti kny- 
gų lentyna, kurioje tilpo ir televizorius. 

Šachmatai buvo nepaprastai gražūs, kruopščiai 
išdrožinėti, lenta pagaminta inkrustuota, tikriausiai 
ji kainavo visą krūvą pinigų. Aš paglosčiau figūrėles 
ir susigėdau. Antonas norėjo man suteikti malonu- 
mą. Jis negalėjo numanyti, kad kvailą istoriją apie 
šachmatų čempionę sukūriau, kad patikčiau jo duk- 
teriai. Kodėl negalėjau ko nors kito sugalvoti? Joha- 
nas paslėpė vieną šviesų ir vieną tamsų pėstininką 
už nugaros ir leido man pasirinkti. Aš pataikiau į 
šviesųjį. 

— Tu pradedi, - pasakė jis. Dar ir tai. - Ir turėk 
omenyje, aš visą amžinybę nežaidžiau, todėl nevertink 
manęs pernelyg griežtai. 

— Nesirūpink, - pasakiau. Jis galėjo būti ramus. Ne- 
buvau tikra, ar teisingai išdėliosiu figūras, bet tiesiog 
figūrų yra karalienė ir kuri karalius? Deja, nė vienas iš 
jų neturėjo išdrožinėtos karūnos, krūtų ar ko kito. Aš 
nusprendžiau figūrą su kryžiumi laikyti karaliene. 

— Jau pasiruošusi? - pažvelgė Johanas drąsinamai. 

Aš linktelėjau. Panašiai, matyt, jautėsi vargšė Ma- 
rija Antuanetė vedama ant ešafoto. Bet niekas nepa- 
dėjo. Pastūmiau vieną pėstininką per du langelius į 
priekį, kiek prisiminiau, pėstininkai iš pradžių turi 
teisę eiti per du langelius. Tomis žiniomis reikėjo pa- 
sinaudoti. 

— Aha, Angliškasis debiutas, - pasakė Johanas ir pa- 
stūmė savo pėstininką į priekį. Kodėl jis taip skubėjo? 
Paprastai šachmatininkai mąsto valandų valandas, ko! 
pajudina vieną figūrą. Kai kurios partijos trunka kelis 
metus, ar ne“ 

Neskubėjau daryti kito ėjimo. 

— Nežinau, iš kur jis jus visas ima, - pareiškė Jo- 
hanas. 

— Ką? - sumirkčiojau išsigandusi. 

- Jus, inteligentiškas bestijas, - pasakė Johanas. — 
Antono moterys visada yra tokio aukšto intelekto kaip 
Everestas. Džeinė, pavyzdžiui, mokėsi internate itin 
gabiems vaikams, studijavo Harvarde ir griežia smui- 
ku kaip Einšteinas. Ji kasmet uždirba penkis šimtus 
tūkstančių svarų ir puikiai kalba keturiomis kalbomis. 
Ak taip, ji dar yra sportiška: ji šoko klasikinį baletą ir 
žaidžia golfą ir handikapą kaip profesionalė. Jos aki- 
vaizdoje jaučiuosi vargšas pienburnis. Be to, ji atrodo 
taip, kad net kvapą gniaužia. 

Aš įtemptai žvelgiau į šachmatų lentą. Kaskart, kai 
buvo kalbama apie buvusią Antono žmoną, mane iš- 
pildavo prakaitas. 

— Juk ir tu tokia, - kalbėjo Johanas. - Nors visiškai 
kitokia. Išore skiriatės kaip diena ir naktis. Džeinė yra 

nedidelio ūgio, tu aukšta, ji tamsiaplaukė, tu - blon- 
dinė... 

— Be to, aš nemoku griežti smuiku ir Žaisti gol- 
fo, - ištariau gergdžiančiu balsu ir pastūmiau vieną 
pėstininką netoli savo pionieriaus. - Aš neuždirbu 
penkių šimtų tūkstančių svarų per metus. Mano tė- 
vas neturi vietos Britanijos Lordų rūmuose. Regis, jis 
net nėra Šlėzvigo Holšteino valstiečių draugijos na- 
rys, - Johanas pažvelgė į mane truputį nustebęs, bet 
aš nebegalėjau susilaikyti, tiesa labai išlaisvina: - Ar 
Antonas nepasakojo, kad neturiu jokios specialybės? 
Tik nebaigtą aukštąjį išsilavinimą. Mano akivaizdoje 
niekam nereikia jaustis vargšu pienburniu, nes aš pati 
esu pienburnė. 

Johanas paėjėjo žirgu. 

— Tu skiriesi nuo Džeinės ir tuo, kad ji niekada ne- 
kalba apie savo silpnybes. 

— Galbūt todėl, kad jų neturi, - atsakiau. 

— Hm, galbūt,- pasakė Johanas ir nusišypsojo 
man. - Bet kiek žinau, Džeinė niekada nebuvo laimė- 
jusi šachmatų čempionato. Ir plaukike gelbėtoja ji ne- 
buvo. 

Deja, aš taip pat, pamaniau niūriai ir pastūmiau dar 
vieną pėstininką į priekį. V formos rikiuotė visada gel- 
bėdavo liūtams ir žaidžiant šachmatus. 

— Tai bent, - ištarė Johanas tikrai nustebęs. Tikriau- 
siai V formos rikiuotė buvo ne iš Angliškojo debiuto. 
Svarbiausia, kad atrodė, jog elgiuosi apgalvotai. 

— Didmeistrio Oblomovo variantas, - sumurmėjau 
aš, nes Oblomovas ir Gorbačiovas buvo vienintelės ru- 
siškos pavardės, kurios šią akimirką atėjo į galvą. Ne- 


KRIKŠTAMOTĖ 


trukus prisiminiau, iš kur žinojau šią pavardę: Oblo- 
movas buvo tipas iš to paties pavadinimo romano, 
kuris visas dienas praleisdavo lovoje. Visi, kuriuos 
pažinojau, buvo skaitę tą knygą mokykloje. Mečiau 
į Johaną tiriamą žvilgsnį. Regis, jis nieko nesuprato. 
Galbūt jis neskaitė tos knygos? Net jei skaitė, visai ne- 
svarbu. Kas pasakė, kad nebuvo Oblomovo, kuris mo- 
kėjo žaisti šachmatais? 

Aš truputį atsipalaidavau. Lig šiol man neblogai 
ėjosi. Karalius vis dar buvo saugus, o tai buvo svar- 
biausia. 

Bet netrukus Johanas pastūmė savo rikį į priekį ir aš 
pastebėjau, kad V formos pėstininkų rikiuotė nėra ide- 
ali. Jei toliau taip elgsiuos, imsiu prarasti savo figūras. 

Be to, prie mūsų iš virtuvės atėjo Antonas, Nelė ir 
Ronis, kad pasižiūrėtų, kaip mums sekasi. 

— Na, kaip sekasi mano broliukui? - pasiteiravo An- 
tonas. 

— Kiek pažįstu savo mamytę, ji jau pateko į keblią 
padėtį, - pasakė Nelė klastingai. 

Aš griežtai pažvelgiau į ją, bet ji tik gūžtelėjo pečiais 
ir nusišypsojo. 

— Ak, šachmatai! - atsiduso Ronis ir klestelėjo ša- 
lia manęs ant sofos. - Karalių žaidimas. Mes su Mimi 
taip pat mėgome pažaisti šachmatais. Tais laimingais 
laikais. 

Moteris su medžiu inkrustuotais akiniais, Mimi ir 
Elmaras taip pat atėjo iš virtuvės ir apstojo mus ratu. 
Arjie išprotėjo, kad paliko Trudę ir Peterį vienus? Abu 
gali ant virtuvinio stalo pradėti demonstruoti tantri- 
nius pratimus. 

— Kas nors turi prižiūrėti Trudę, - įspėjau aš. 

— Tai jau atlieka Sabinos vyras, - pasakė Mimi. - Jis 
iš tikrųjų prižiūri. 

Ronis pasilenkė virš šachmatų lentos. 

— Aš vis dar nesuprantu tavo taktikos, Konstancija. 

— Najau, na jau, o aš suprantu, - pasakė Nelė. 

— Tai Didmeistrio Oblomovo variantas, - paaiškino 
Johanas. 

— Oblomovo? - pakartojo Nelė. - Ar jis ne tas tipas, 
kuris?.. 

- Taip! - nutraukiau ją staigiai. - Tas tipas, kuris 
puikiai žaidė šachmatais. Ryžtingai pastačiau savo rikį 
į V formos rikiuotės vidurį. 

— Taip ir maniau, - pasakė Johanas ir žengė su savo 
karaliene į priekį, tarsi pažinotų Oblomovo variantą 
kaip nuosavą kišenę. 

Jis man pasirodė pernelyg pasitikintis savimi. Atėjo 
laikas panaudoti planą B. 

Suvaidinsiu astmos priepuolį. 

Apendicito priepuolį. 

Širdies infarktą. 

Pirmiausia turiu Johanui įteigti, kad jis beveik pra- 
laimėjo. Aš išdidžiai nusišypsojau ir žengiau su savo 
rikiu pirmyn. 

- Dar dvylika ėjimų, ir paskelbsiu tau matą, - pa- 
sakiau. 

Johanas priblokštas sumirksėjo. 

— Oho)! - ištarė Nelė įvertindama. Tik dabar pama- 
čiau, kad savo ėjimu numušiau jo karalienę. Cha! 

- Gončiarovo puolimas, - pridūriau maloningai. 
Ivanas Gončiarovas buvo Oblomovo autorius. Jei Jo- 

hanas nieko nežinojo apie Oblomovą, turėjo nežinoti, 
ir kas jį sukūrė. - Truputį netradiciška, tačiau beveik 
neliko ką mušti. 

Nelė žvelgė į mane iš šalies. Pastebėjau, kad pada- 
riau jai didelį įspūdį. 

— Užsičiaupk, mieloji, - paprašiau. - Jei nori, galiu 
tave šito išmokyti namuose. 

Taip, o dabar tinkamiausias laikas kilti. Beliko ap- 
siputoti. Svarsčiau, ar nenuėjus į tualetą ir neužkram- 
čius ten muilo. 

— Gali ramiai pagalvoti, man reikia į tualetą, - pasa- 
kiau Johanui, kuris susimąstęs spoksojo į savo figūras, 
ir atsistojau. 

— Parodysiu tau kur eiti, - pasiūlė Antonas. 

Visi kiti kaip užburti žvelgė į šachmatų lentą. Jie, re- 
gis, norėjo suprasti, kaip aš Johanui po dvylikos ėjimų 
paskelbsiu matą. 

Prieškambaryje Antonas mane apkabino. 

— Man atrodo, šiandien viskas vyksta puikiai, ar 
ne? - sumurmėjo jis į mano plaukus. - Net Emilė 
su Julijumi taikiai žaidžia kambaryje viršuje. O tavo 
duktė labai turiningai su manimi pabendravo. Noriu 
pasakyti, jog kalbėdamas su ja nesijaučiau visiškas idi- 
otas. Sutinku, Trudė ir tas tipas truputį keisti, Ronis ir 
Mimi riejasi kaip katinai maiše, bet visi kiti nusiteikę 
taikiai, ir tu taip pat? 

Taip, ir dar kaip taikiai! Kada kitą kartą pasitaikys 
galimybė pakramtyti muilo? 

Prisiglaudžiau prie Antono prijuostės. 

— Mintis nupirkti šachmatus labai miela, - pasa- 
kiau. - Jie iš tikrųjų nuostabiai gražūs. Todėl speci- 

aliai išmokčiau žaisti šachmatais, jei dar nemokėčiau, 
noriu pasakyti. 

— Aš myliu tave, - pasakė Antonas į mano plaukus. 

Mano širdis ėmė pašėlusiai plakti. Aš myliu tave! Jis 
pasakė aš myliu tave. O Viešpatie! Antonas pasakė aš 
myliu tave. 

Ar tikrai pasakė? Gal blogai išgirdau! Tai galėjo 
reikšti: aš pyliu tave, aš vyliu tave, aš žuvį myliu... 

Nedrįsau tarti nė žodžio. Pakartok dar sykį, prašau, 
prašau. 

Bet Antonas tylėjo. Prabėgo kelios sekundės. 

— Tualetas čia, kairėje, - pasakė Antonas pagaliau ir 
paleido mane. 

Stebuklinga akimirka baigėsi. 

- Ir aš, - ištariau skubiai. 

Antonas kilstelėjo antakį. 

— Noriu pasakyti, kad aš taip pat mėgstu žuvį, - su- 
mikčiojau. - Ypač kai ji taip gardžiai pagaminta, kaip 
buvo šį kartą. 

- Galiu tau duoti receptą, - pasakė Antonas. Kai jis 
apsisuko ir nuėjo į svetainę, jo veidas buvo neperpran- 
tamas. 

Atsidususi užsidariau tualete. 

Gerai, svarbiausia nesinervinti. Čia buvo gabalėlis 
rausvo muilo, kuris tikrai puikiai putos. Be to, jis ska- 
niai kvepėjo. 

Liežuviu atsargiai palaižiau jį. Fuuuuui! Nebūtinai 
skanu tai, kas skaniai kvepia. Negalėjau atsikąsti jo ir 
tą gabalą sukramtyti. Vos neverkdama atsisėdau ant 
klozeto dangčio. Kaip man galėjo šauti galvon kram- 
tyti Antono muilą? Kodėl aš nuolat patenku į tokią 

padėtį, kurios kiti negali įsivaizduoti baisiausiame 
košmare? Jei būčiau čia viena, be vaikų, galėčiau pa- 
bėgti pro tualeto langelį. 

— Miela Aukštesnioji galia, - sušnabždėjau suspau- 
dusi delnus. - Žinau, dėl visko esu pati kalta, nes pa- 
melavau, kad atrodyčiau geresnė, nei esu. Kas būtų, 
jei atsiųstum man apendicito priepuolį? Arba žemės 
drebėjimą! Prašau! Aš niekada daugiau nemeluosiu. 

Ir Aukščiausioji galia - kas galėjo pagalvoti - mane 
suprato. 

— Mamyte! Mamyte! - sušuko kažkas graudžiu bal- 
su. Tai buvo Julijus. 


Sveiki atvykę į 
Vabzdžių gyvenvietės mamų draugiją 


Tai moterų su vaikais puslapis. 
Mes, tiek karjerą darančios moterys, tiek „tik“ namų šeiminin- 
kės, čia dalijamės žiniomis apie nėštumą ir gimdymą, auklė- 
jimą, santuoką, darbą, namų ruošą, laisvalaikio užsiėmimus ir 
mielai viena kitą remiame. 


Priėjimas 
Tik draugijos narėms 


Liepos 5 
Tai neįtikėtina, paklausiau tavo patarimo, Sonja, ir susi- 
radau advokatą. Žinote, ką jis man pasakė? Jis teigė, kad 
aš skyrybų atveju turėsiu Peterį išlaikyti, tas atsieis tikrai 
nemažai! Ar galite įsivaizduoti? Aš daugybę metų plušu 
kaip jautis, o ta šiknius atsidėkodamas man dulkinasi su 
stora šliundra ir už tai iš manęs gauna pinigus!?!! Aš vi- 
sada palaikiau lyčių lygybę, bet ne tokią! 

Sabina 


P S. Jei tau reikia pagalbos susidoroti su tais šunėkais, 
mielai užeisiu pas tave su medžiokliniu šautuvu. Ne- 
seniai jį išvaliau ir užtaisiau. Iš jo galiu iš dvidešimties 
metrų atstumo pataikyti musei į akį. Negalima visko 
atleisti. 

Liepos 5 
Kreipiuosi į visas: atsistatydinu trims savaitėms, nes 
mes su Marija Antuanete atostogausime, pirmą kartą 
per trejus metus! Mes puikiai pasilinksminsim Pelvor- 
me, poilsio namuose užsirašysiu į grožio procedūras ir 
tikriausiai buriavimo kursus. 
Mama Gitė 


P S. Mama Sabina, beje, reikia rašyti ne „ta šiknius", otas 
šiknius“. Nepamirškime, kad turime savo vaikams visada 
būti pavyzdžiu, net ir kalbėdamos. 


Liepos 5 
Norėjau prisiskambinti tai šiknaskylei (ačiū, Gite), bet 
buvau priversta klausytis ilgų banginių giesmių tos 
ponios Banginės atsakiklyje, tada išgirdau: „Trudė ir Pe- 
teris šią akimirką užimti kitais reikalais. Bet mes jums 
paskambinsim, kai nebeturėsim noro“ Ar tai ne siau- 
binga!?! Tau, Gite, sėkmės Pelvorme, saloje, kuri, beje, 
iš visų pusių užpelkėjusi. Ir nepamiršk atsivežti vaizdo 
įrašo, kaip buriuoji, tai bus tikrai juokinga. 

Sabina 


Liepos 6 
Sofija labai liūdi dėl mūsų žiurkėno. O gal tai buvo jūrų 
kiaulytė? Šiaip ar taip, graužikas, prie kurio duktė buvo 
labai prisirišusi. Kadangi jis pats iš savo tvartelio nega- 
lėjo išsikrapštyti ir dar uždaryti tvartelį iš išorės, esu įsiti- 
kinusi, kad jį pavogė Klozių vaikai. Galbūt net norėdami 

sušerti savo paukštėdai vorui. Kaip toli šaudo tavo me- 
džioklinis šautuvas, Sabina? 
Sonja 


Liepos 6 
Mano anyta visiškai išėjo iš proto. Ji susidraugavo su 
Klozių seneliu, abu klausosi Hanso Alberso plokštelių ir 
šoka tango ant šaligatvio! Ji tiesiog nesuvokia, jog tokiu 
savo elgesiu daro didžiulę žalą savo sūnaus dantų gy- 
dytojo verslui. Jei ji ir toliau šitaip elgsis, reikės uždaryti 
ją į senelių prieglaudą, nori ji to ar ne! Gal bent tada 
galėčiau ramiai užmigti! Ji tokia nukriošusi, kad eidama 
miegoti pamiršta išjungti viryklę. Mes miegodami ga- 
lim sudegti! Manau, apie tai verta pamąstyti, ar ne? 

Mano anyta sako, kad taip gali atsitikti kiekvienam, 
bet aš ja nepasitikiu. Dėl visa ko kartą pasiteiravau se- 
nelių prieglaudoje, ar yra vietų. Neįtikėtina, kiek tai kai- 
nuoja, net jei išbrauksi tokias specialias paslaugas kaip 
kojų priežiūra ir kraujo spaudimo matavimas! Bet jei 
ji būtų prieglaudoje, galėtume priimti nuomininkų ir 
gauti šiokių tokių pajamų. 

Mano ginekologas sako, kad kūdikis greitai gims. 
Nekantrauju sužinoti, ar ir šį kartą apsieisiu be Cezario 
pjūvio. Visai kaip ta drąsi moteris pokario laikais, kurią 
kaip pavyzdį man vis primena anyta. 

Elena, mama storas pilvukas 


Liepos 6 
Ką jūs ten kliedit apie vadinamąjį natūralų gimdymą, 
Elena! Būčiau labai patenkinta, jei man vėl padarytų 
Cezario pjūvį. 

Sofija bliauna jūrų kiaulytės. Dabar ji nori katės. Ma- 
nau, kad dar kartą pamėginsim įsigyti jūrų kiaulytę, nes 
turim viską, kas jai reikalinga: tvartelį, namelį, bėgimo 
ratą ir t. t. Ir dar daugybę sauso pašaro. Šį kartą saugo- 
damiesi nuo Klozės grobikų ant tvartelio durų pakabin- 
siMe spyną. 

Sonja 


Visiškai slaptas Nelės dienoraštis 
Liepos 5 


Nesu tikra, bet tikriausiai šiandien ma- 
čiau, kaip Maksas su Laura Kristina autobusų 
stotelėje bučiavosi. Jei ten buvo ne jie, tai 
pašėlusiai panašūs Žmonės. Kažkas su tokiomis 
garbanomis kaip Makso ir plačiašiknė kaip Lau- 
ra Kristina. Aš nepavydžiu, bet negaliu suprasti! 
Ar Maksas apako, ar ką??? Tai bent, visi mano 
draugai beprotiškai glamžosi, o mano pasaulis 
dūžta. Lara ir Maksas taip užsiėmę savo snarglių 
krapštytoju ir plačiašikne, kad negali suvokti, 
jog mane užgriuvo įvairios katastrofos: pirmiau- 
sia tėtis su Parise džiaugiasi netikru broliuku, 
negana to, socialinių mokslų mokytojas uždavė 
atostogoms referatą. Referato temą turėjome 
pasirinkti patys ir užrašyti ant lapelio, kas, be 
manęs, galėjo pasirinkti temą „Lygiateisišku- 
mo istorija'? Zinoma, Kevinas Bjaurybė Klozė. 
Aš šaukiau kaip Nevė Kempbel iš Skrymų, o tas 
kvailys mokytojas Rukvitas pasakė, kad refe- 
ratą turime paruošti kartu su Kevinu. Rukvitas 
pamanė, kad man įgėlė širšė, antraip būtų įrašęs 
pastabą į dienoraštį. O Kevinas šauniai pasisma- 
gino. Na, žinoma, dabar jis lankysis ketvirta- 
dieniais mūsų namuose. Mano mama tikriausiai 
kris negyva, kai vėl jį pamatys, bet kitu atveju 
aš turėčiau lankytis pas jį, o aš visiškai netu- 
riu noro susitikti su Hanibalu Lekteriu ir voru 
paukštėda! 


p: nuo klozeto dangčio, atrakinau duris ir 
nukūriau prieškambariu. Antonas, Nelė ir Ronis 
jau bėgo iš svetainės. Julijus stovėjo ant laiptų ir lai- 
kėsi už pilvo. 

— Man bloga, - pasakė jis. 

— Juk sakiau, kad jam netiks azijietiška virtuvė, - pa- 
reiškė Emilė, stovinti už jo, jos balse skambėjo akivaiz- 
dus triumfas. 

Pačiupau Julijų ant rankų ir nubėgau į tualetą. Bet 
buvo per vėlu. Pusiaukelėje ugnikalnis išsiveržė - an- 
tikiniai daiktai ir persiškas takas susipažino su Julijaus 
skrandžio turiniu. 

— Ak, Julijau, - pasakiau aš ir suglumusi paglosčiau 
jam nugarą. 

Julijus pradėjo verkti. Kažkas padavė man popieri- 
nio rankšluosčio ruloną. Spėjau apvalyti Julijui burną, 
kol jis įkniubo man į krūtinę. 

— Gerai jau, mažyli, - tariau. Jau žinojau, kad visą 
vakarą jis bus prie manęs prilipęs, kad išvengtų aplin- 
kinių žvilgsnių. Visa tai jam buvo be galo nemalonu. 

— Europiečiai! - pasakė Emilė paniekinamai. 

— Vargšas mažylis, - atsiliepė Ronis. - Ar tau atnešti 
ko nors atsigerti? 

Julijus dar stipriau prisiglaudė prie manęs. 

— Nieko baisaus, Julijau, - Antonas atsitūpė prie 
mūsų ir pradėjo valyti persišką taką. — Tai gali atsitikti 
kiekvienam. 

— Palik tai, Antonai, - pasakiau. Jam iš tikrųjų buvo 
ne itin malonu valyti mano sūnaus vėmalus. 

— Aš padėsiu tau, - netikėtai pasisiūlė Nelė. Ji pa- 
ėmė iš Antono rankų popierinio rankšluosčio rulo- 
ną. - Geriau eikit į vidų, - sušnabždėjo ji jam, - nes 
bus dar nemaloniau. 

— Gerai, - sutiko Antonas ir atsistojo. - Nors aš dar 
norėjau Julijui papasakoti istoriją, kaip vaikystėje ap- 
sivėmiau kruiziniame laive. Tiesiai ant deimantinės 
koljė, kuria buvo pasipuošusi viena labai stora, išdidi 
ponia. 

Jis mirktelėjo man. O, Viešpatie, aš myliu šį vyrą! 
Nepaisant išgirstos istorijos, Julijus glaudėsi prie mano 
krūtinės. Tik kai visi dingo iš prieškambario, jis pakėlė 
galvą ir graudžiai pažvelgė į mane. 

— Aš nesu ropietis, - pasakė jis. 

— Esi, esi, - atsiliepė Nelė. - Bet dėl to nėra reikalo 
vemti. 

— Nesuprantu, - pasakiau. - Ar tu susijaudinai? Ar tu 
per daug valgei? Tau buvo neskanu? Gal skaudėjo pilvą? 

Julijus papurtė galvą. 

— Man pasidarė bloga nuo saldainių. 

— Nuo kokių saldainių? 

— Emilė man davė saldainių, - pasakė Julijus. — 
Atiški saldainiai, kuriuos reikia nekramčius nuryti. 

Jie atrodė kaip paprasti vaikiški šokoladiniai saldai- 
niukai. 

—- Aha, - ištarė Nelė ir reikšmingai pažvelgė į 
mane. - Esu įsitikinusi, kad tie maži atiškieji pabaisos 
buvo specialiai įdaryti. 

— Kodėl taip manai? - paklausiau. 

— Nes aš, būčiau taip ir padariusi, - atskleidė Nelė 
savo tamsios sielos kampelį. - Tikriausiai saldainiai 
buvo majonezo skonio, Julijau? 

— Nežinau, - atsakė Julijus. - Aš juos nurijau kaip 
tikras azijietis. 

— Galiu lažintis, kad jie buvo įdaryti, - pakartojo 
Nelė. 

— Bet juk jai tik šešeri, - pasakiau. Tačiau kuo dau- 
giau apie tai galvojau, tuo labiau linkau prie minties, 
kad Nelė buvo teisi. Emilė, kaip šešerių metų vaikas, 
buvo labai protinga, tai nenuostabu, nes jos mama ne- 
paprastai gabi! Ji gerai žino, kad Julijus nuo majonezo 
vemia. O tas triumfo kupinas žvilgsnis ant laiptų buvo 
vienareikšmis. 

Lig šiol stengiausi suprasti Emilę, bet dabar ji nuėjo 
pernelyg toli. Mano mamos liūtės instinktai buvo pa- 
žadinti ir išsirikiavo V formos rikiuote. 

- Jei nori, galiu ją pabarti, - pasiūlė Nelė. 

- Aš tai padarysiu pati, - pasakiau aš ir atsistojau. — 
Julijau, pažadėk man, kad nieko nevalgysi, ką pasiūlys 
Emilė, gerai? Ir nebesileisk įtraukiamas į kvailą gin- 
pasaulyje yra lygūs, nesvarbu, kaip jie atrodo ir kur 
gimė. 

- A-men, - sudainavo Nelė. 

Kai pasirodžiau svetainėje su prie manęs kaip Sia- 
mo dvyniu priaugusiu Julijumi (jo veidas vis dar buvo 
įkniaubtas man į pilvą), kiekvienas suprato, kad man 
būtina nutraukti šachmatų partiją ir važiuoti su vai- 
kais namo. 

Iš palengvėjimo atsidususi sukroviau šachmatų fi- 
gūras į dėžutę. 

— Mes dar užbaigsime šią partiją kitą kartą, - pasakė 
Johanas. - Iki to aš būsiu sugalvojęs genialų ėjimą. 

— Sutarta, - pasakiau ir apgailestaudama pažvelgiau 
į jį. Johanas buvo malonus žmogus, man buvo gaila, 
kad nebegalėsiu su juo matytis. 

- Ar vėmalų dėmės išsivalė? - pasiteiravo Emilė ap- 
simetusi gerute. - Juk kilimas labai vertingas. 

— Taip, žinoma, jis vėl švarus, - patikinau ir pažvel- 
giau jai tiesiai į akis. - Nors majonezo ir šokolado de- 
rinys šlykštus ir sunkiai išvalomas. 

Emilė skubiai nusuko akis į šalį, bet aš spėjau pa- 
matyti, kad ji išsigando. Pasikišau šachmatų dėžutę po 
pažastimi ir nuoširdžiai apkabinau Antoną, kiek buvo 
įmanoma tai padaryti su Siamo dvyniu prie pilvo. 

— Dar kartą dėkoju už nuostabiai gražius šachmatus, 
Antonai, - pasakiau aš ir pabučiavau jį tiesiai į lūpas. 

— Nėra už ką, - atsakė Antonas. 

Emilė piktai blykstelėjo akimis. Aš sukroviau šach- 
matų dėžutę į rankinę pykdama ant savęs. Štai aš jau 
bučiuoju Antoną, kad šį tą įrodyčiau šešerių metų 
mergiščiai. Kaip vaikiška! Akis užkliuvo už paketėlio 
rankinėje. 

— Visai pamiršau, - pasakiau aš ir išėmiau jį iš ran- 
kinės. - Atnešiau tau dovaną, Emile. 

Emilė nė nepajudėjo. 

— Labai malonu, - pasakė Antonas už ją. 

— Nebijok, neužnuodyta, - įgėlė Nelė Emilei. 

Antonas paėmė paketėlį ir padavė Emilei. 

— Čia nieko ypatingo, - pasakiau. - Tik sukne- 
lė tavo Barbei, ją pasiuvau šią popietę iš medžiagos 
skiautelių. 

Atvirai sakant, iš senų mano anytos miegamojo 
užuolaidų. Kaip užuolaidos jos buvo siaubingos, sa- 
manų žalumas su įaustais aukso siūlais. Bet kaip bali- 
nė Barbės suknelė atrodė iš tikrųjų puikiai. Pasiuvau 
korsetą su pūstomis rankovėmis, prie jo prisiuvau 
varpelio formos sijoną. Žinojau, kad suknelė atrodo 
gražiai, nors Emilė, žinoma, nieko nepasakė, kai išvy- 
niojo dovaną. 

— Tikiuosi, šių laikų barbės yra vis dar tokio pat dy- 
džio kaip Nelės Barbė anuomet, - pasakiau. (Tas „anuo- 
met buvo per smarkiai pasakyta, tiesą sakant, Nelė dar 
prieš metus Žaidė su barbėmis, kai jos niekas nematė, 
bet apie tai, žinoma, niekam nėra reikalo Žinoti.) 

— Taigi aš manau, kad suknelė nuostabi, - tarė An- 
tonas ir uždėjo delnus Emilei ant pečių. 

— Bet Emilė turbūt labiau norėtų vaikiškų šokoladi- 
nių saldainiukų, - įsiterpė Nelė. 

— Nuostabi suknelė, - pakartojo Antonas. Emilė vis 
dar nieko nepasakė, nors aš buvau įsitikinusi, kad jis 
gnybtelėjo jai į petį. 

Su Julijumi, prilipusiu prie pilvo, apėjau kambarį, 
kad su visais atsisveikinčiau. 

— Tujai atidavei suknelę, - sušnabždėjo Nelė. - No- 
rėjai apdovanoti ją už jos veiklą, ar ne? Padlaižūnė. 

— Juk jai tik šešeri, - teisinausi. 

— Kaip gaila, kad jums reikia eiti, - pasakė Mimi. — 
Aš ką tik įkalbinau Antoną atidaryti butelį brangaus 
seno konjako. Jo skonis kaip vaistų nuo kosulio, bet 
po trijų gurkšnių visiškai apgirsti. Nieko blogo negaliu 
pasakyti apie vyną, kurį mes lig šiol gėrėme, Antonai, 
bet visi buteliai tušti, o aš, deja, vis dar negirta. 

— Tau negalima per daug gerti, - pasakė Ronis. 

— Oooooo taip! - sušuko Trudė iš virtuvės. 

Klausiamai pažvelgiau į Antoną, bet jis žiūrėjo tik į 
Ronį ir Mimi. 

— Kodėl ne? Nes tavo mamytė nemėgsta, kai mote- 
rys geria ką nors kita, o ne kiaušininį likerį prie sek- 
madienio pyrago? - paklausė Mimi. - Jei tu, Roni, pa- 
miršai, aš nesu nėščia. Ir galiu gerti kiek noriu. 

— Puiku, tavo viršininkas apsidžiaugs, kai jo geriau- 
sia konsultantė grįš į darbą tapusi alkoholike, - atkirto 
Ronis. - Girtą bus patogiau apčiupinėti. 

— Mielas Roni, jei mano viršininkas mano, kad aš 
įspūdingai atrodau, tai dar nereiškia, kad jis mane gra- 
binėja, - atšovė Mimi. - Bet gerai, kad apie tai prašne- 
kome. Maniau, tu mėgini mane atkalbėti eiti dirbti dėl 
kitų priežasčių, o ne dėl pavyduliavimo. 

— Taip ir yra, - atsakė Ronis karštai. - Tau dar per 
anksti dirbti! 

— Per anksti kam? 

— Tu tai puikiai Žinai! 

— Taip, taip! - sušuko Trudė tuo pat metu. 

Negalėjau suprasti. Ta moteris iš tikrųjų nepaken- 
čiama! Kažkas garsiai trinktelėjęs nukrito ant grin- 
dų. Viešpatie, tikriausiai dabar Trudė nusirito nuo 

virtuvinio stalo. Bet, regis, jai neskaudėjo. Girdėjosi 
prislopintas juokas, paskui - susižavėjimą reiškiantis 
klyktelėjimas. Elmaras ir medžiu inkrustuoti akiniai 
atrodė sukrėsti. 

Aš nervingai atsidusau. 

— Ar man nueiti... - paklausė Nelė ir mostelėjo vir- 
tuvės link. 

- Nedrįsk, - pasakiau. Neprieštarauju, jei reikia 
nuodugniai išsiaiškinti, bet taip nuodugniai tikrai ne. 

— Ką daro oranžinė moteris su tuo kitu vyru virtu- 
vėje? - norėjo sužinoti Emilė. 

- Tikiuosi, ne tai, kas girdėti, - atsakė Antonas ir 
pažvelgė į mane. Aš atsiprašydama gūžtelėjau pečiais. 

— O, tai taaaip gera, - sužviegė Trudė. 

Johanas nusišypsojo. 

— Jie valgo maisto likučius, - pasakė jis Emilei. 

Regis, tik Ronis su Mimi nesuprato, koks fiasko 
vyksta greta. Ronis susinervinęs žvelgė į Mimi. 

— Man atrodo, kad jau turime eiti namo. 

- Eik, - atšovė Mimi. 

— Tikriausiai taip ir padarysiu, jei ir toliau šitaip elg- 
sies, - pasakė Ronis. 

— O, ar tik negrasini? 

— Taip, taip, o taip taaaaip! - krykštavo Trudė vir- 
tuvėje. 

— Ei, jūs ten, gal jau gana, - pasakė Antonas, ir ne- 
buvo aišku, ką jis turėjo galvoje. Bet po to įsivyravo 
tyla tiek tarp Ronio ir Mimi, tiek virtuvėje. 

Kol Trudė sušuko: 

— O, Peteri, vaikeli, tai iš tikrųjų buvo ilgiausias or- 
gazmas mano gyvenime. 

— Kad ir kaip ten būtų, tu neturėtum jaudintis dėl 
vėmimo, Juli, - pareiškė Nelė vėliau lauke prie dvira- 
čių. - Teta Trudė pasirūpino, kad visi prisimintų kai 
ką kita. 

— Ką reiškia orgazmas, mamyte? - paklausė Julijus. 

Aš pavargusiu žvilgsniu pažiūrėjau į jį. 

— Žinai, zuikeli, man atrodo, kad to nebežinau. 


* * 


— Aš tokia susijaudinusi, - pasakė Parisė. - Ar tu taip 
pat jaudinaisi, kai laukeisi Nelės? 

Taip, buvau. Taip pat susijaudinusi ir nuo to paties 
vyro nėščia. Pasaulis yra mažas kaimas. 

- Į tramvajų įlipa moteris su vaiku. Konduktorius 
sako: „Fu, koks bjaurus jūsų vaikas“, - pasakojo gy- 
dytojas maudamasis pirštines. - Moteris pasipiktinusi 
eina į kitą tramvajaus galą ir vienam keleiviui guo- 
džiasi: „Vairuotojas buvo toks nemandagus su ma- 
nimi, jūs negalite net įsivaizduoti.“ Keleivis atsako: 
„Nenusileiskite. Nueikite pas jį ir pareikalaukite, kad 
atsiprašytų. Pagrasinkit, kad pasiskųsit jo viršininkui. 
O aš palaikysiu jūsų beždžioniuką.“ 

Gydytojas kvatodamasis užbaubė. 

— Ar ne puikus anekdotas? 

Aš mandagiai linktelėjau, bet nesupratau pokšto. 

Parisė pasakė: 

— Tai pats šlykščiausias anekdotas, kokį kada nors 
esu girdėjusi. 

— Bet tai nėra svarus pagrindas keisti ginekologą, - 
pasakė gydytojas ir vėl prapliupo juoktis. - Išskyrus 

tą atvejį, jei jis beždžionė! Cha cha cha! - jo humoro 
jausmas buvo keistas. 

Parisė vos nesutraiškė man rankos, kai išvydo ultra- 
garso ekraną. Jame buvo matyti įprastas baltai juodas 
snaigių sūkurys. Kaip sakė gydytojas, šis tamsus apva- 
lainas triušio narvelis buvo gimda. Tada jis pritilo. 

— Aš nėščia, ar ne? - paklausė Parisė gydytojo. 

— Hm, taip, - atsakė šis. - Ar matote tai? 

— Nelabai, - atsakiau. Parisė galėjo palaukti su tuo 
ultragarso tyrimu. Bent jau kol triušiukas užaugs di- 
desnis ir turės smeigtuko didumo galvą. 

— Arjis sveikas? - paklausė Parisė su išgąsčiu. 

— Arba ar jis yra beždžionė? - pasiteiravau aš. 

—- Hm, - numykė gydytojas. - Penkta savaitė, saky- 
čiau. Ir ten yra du. 

— Du - kas?! - sušuko Parisė ir atsisėdo. - Dvi širdys? 
Ar galima bus operuoti? O Dieve, vargšas kūdikis! 

Aš primerkiau akis. Tikrai: ekrane aiškiai ryškėjo 
dvi smeigtuko galvutės. 

— Dvyniai, - pasakė gydytojas.- Nuoširdžiai 
sveikinu. 

Parisė sudribo ant kušetės. 

— Ar jūsų šeimoje yra dvynių? - paklausė gydyto- 
jas. - Jie dažnai gimsta kas antroje kartoje. 

Parisė nieko neatsakė. Ji buvo užsimerkusi. Žinia, 
kad vaikas turi dvi širdis, jai pasirodė ne tokia baisi 
kaip pranešimas, kad laukiasi dviejų kūdikių, turinčių 
po vieną širdį. 

— Parise? Parise? 

— Galbūt vyro šeimoje? 

— Nemanau, - atsakiau aš už Prisę. 

— Negalim šito pasakoti Lorencui, - sušnabždėjo 
Parisė. - Pažadėk, kad jam nieko nesakysi! 

- Jis vis tiek pastebės, - atsakiau. - Net jei jie bus 
vieno kiaušinėlio, verks ir miegos pakaitomis, jis vieną 
kartą pastebės, kad jų du. Bent jau iš didžiulio kiekio 
sauskelnių, kurių turėsite įsigyti. 

Gydytojas vėl prapliupo juoku. Jis buvo labai links- 
mas Žmogus. 

— Ak, tai jis pastebės daug anksčiau! Kaip manote, 
kokio dydžio bus jūsų pilvas? 

Parisė vėl užsimerkė. 

— Aš pribaigta, - pasakė ji. 

— Ak, liaukis, Parise! Tu vis tiek norėjai mažiausiai 
dviejų vaikų! Dabar abu pagimdysi vienu metu! 

— Čia yra privalumų, - guodė gydytojas. - Jūs, pa- 
vyzdžiui, visada namuose turėsite vaiką, su kuriuo ga- 
lėsite žaisti. Ir eee... 

— Ir eee... vėliau vaikai galės dalyvauti dvynių tyri- 
muose ir uždirbti pinigų, - tęsiau aš. - Tau niekada 
nereikės rūpintis, kad jie neturės lėšų. 

— Taip, tai gerai, - sudejavo Parisė. - Kadangi man 
tikriausiai reikės vaikus auginti vienai, nes mano vyras 
mane paliks dar šiandien. 

— Jis dar mano vyras, Parise, ir tu neįvertini jo. Kai 
reikia paimti, jis parodo tikrą užsispyrimą. 

Aš buvau teisi: Lorencas, žinoma, nepaliko Parisės, 
kai sužinojo apie dvynius. Jis suvaidino tragediją ir vis 
raudavosi plaukus, kai tik imdavo skaičiuoti. 

— Trys tūkstančiai šeši šimtai penkiasdešimt atsirū- 
gimų vien tik per pirmuosius metus! - šūkavo jis. - 
Tris tūkstančius šešis šimtus penkiasdešimt kartų 

tapšnojant per nugarytę pereiti kambarį, kol pagaliau 
tavo marškinius užpils atraugėto pieno čiurkšlė! 

— Tam yra servetėlės, - pasakėme mes. - Jas reikia 
užsidėti ant pečių. 

— Vien tos servetėlės reiškia tris šimtus papildomų 
skalbinių virinimų per metus! - tęsė Lorencas. - Ga- 
lima sakyti, visi pinigai už vaikų auginimą išeis serve- 
tėlėms, ką jau kalbėti, kiek kainuos jas įsigyti. Pridėjus 
tą, ką Konstancija išgaus gudrumu skirdamasi, mes 
būsime nublokšti prie skurdo ribos. 

— Taip, o aš už dvynių priežiūrą pareikalausiu dvi- 
gubos kainos, - pridūrė Nelė. 

Savaitę iki mokinių atostogų pagaliau prasidėjo tikra 
vasara, termometras rodė daugiau nei trisdešimt laips- 
nių šešėlyje. Net naktimis beveik neatvėsdavo. Nelei 
buvo leidžiama nešioti pilvo nedengiančius marškinė- 
lius, nereikėjo lauke nusirengti viršutinių drabužių, o 
Julijus su Džasperu lakstė sode dėvėdami tik skrybė- 
laites. Aš buvau labai dėkinga už pavėsį, kurį metė seni 
medžiai, pasodinti mano buvusių uošvių. Trudė neiš- 
tverdavo karščio savo mažame butuke ir beveik kas 
rytą stovėdavo prie mūsų namo durų su savo dviem 
siamo katėm. Aš vis dar pykau ant jos, kad pas Antoną 
egėsi nepadoriai, bet ji tvirtino, jog tai liūdnos purito- 
niškos pažiūros, kurių ji nesitikėjo mane turint. 

- Joks šiuolaikinis žmogus nepeiks gero orgazmo, - 
aiškino ji. - Antonui tai buvo nedidelis postūmis. 

- Žinoma, buvo! - atšoviau. - Ir ne tik Antonui! 
Visi gavo savo. Ar žinai, kaip man buvo nemalonu! 

— Man taip pat,- įsiterpė Nelė. Trudė buvo jos 
krikštamotė. 

— Pačios kaltos, jei jums tai buvo nemalonu, jūs, 
perdėtai drovios vištelės, - atsakė Trudė. - Juk jūs 
neturite... Antonas apsidžiaugė, kad mes su Peteriu 
linksminomės jo virtuvėje. Jei nori žinoti, ji taip ir su- 
projektuota. 

Kaip suprojektuota? 

— Na, kad būtų patogu dulkintis, - atsakė Trudė. — 
Taigi šioje virtuvėje, pavyzdžiui, tiksliai parinktas rei- 
kalingas aukštis, tas puikus darbastalis nėra šaltas kaip 
marmuras, jis toks šiltas ir švelnus kaip šilkas, o ap- 
švietimas... 

— Liaukis! - sušukau įširdusi. - Blogai jau vien tai, 
kad tu taip nevaldai savo libido, jog negali palaukti, 
kol liksit su tuo tipu vieni! 

— Mano libido visiškai natūralus, - atšovė Trudė. - 
O tavo libido, regis, nėra pakankamai išvystytas, vište- 
le. Antraip seniai žinotum, kam skirta Antono virtuvė. 
Tarkim, garų surinktuvas, ką, tavo manymu, galima su 
juo veikti, jei esi truputį mitresnė! 

Aš nesiryžau su ja diskutuoti. Trudė buvo tiesiog 
beviltiška. Vis dėlto ji vengė manęs klausti, ką manau 
apie Peterį, tikriausiai todėl, kad nenorėjo to girdėti, 
ir padėjo atlikti skubius darbus darže. Mes nušiena- 
vome pievelę, pastatėme vaikų baseiną, iš žiemos sodo 
atitempėme ratano krėslus ir pastatėme po klevu, po 
nameliu, tarp dviejų bukų pakabinome hamaką. Nuo 
to laiko, kai išsikraustėme iš Lorenco buto, Nelė pirmą 
kartą teigiamai atsiliepė apie mūsų naujuosius namus. 

- Toks sodas atrodo labai cool, - pasakė ji kojomis 
teškendama baseino vandenį. - Kai taip karšta, bute 
neįmanoma tverti. 

— Gali ir neaiškinti, - dūsavo Trudė. 

Mane apėmė savotiška dekoravimo manija, todėl 
išpirkau beveik visą sodo prekių parduotuvę, kad tru- 
putį atgaivinčiau apleistas, dilgėlėmis apaugusias lys- 
ves rožėmis, flioksais ir kvapiomis žolelėmis. Mes visi 
kartu išvalėme iš bjauraus mažo betoninio baseino 
dumblą ir piktžoles, pasodinome kelis plaukiojančius 
augalus ir įjungėme fontanėlį. Tai truko neilgai, ne- 
trukus atskrido pasimaudyti paukščiai, o viena varlė 
kiurksojo vandenyje įlindusi iki kaklo ir nebijodama 
žvalgėsi aukso spalvos akimis. Kai prieidavome ar- 
čiau, ji pradėdavo taip įžūliai spoksoti, tarsi norėtų 
būti pabučiuota. Kiekvienas žino, kad varlės yra už- 
kerėti princai. Jei pabučiuosi varlę, gali visko atsitik- 
ti, o kas gi nori rizikuoti? Sode plazdėjo laumžirgiai 
ir drugeliai. Kai vakarais sėdėdavome prie stalo, mus 
aplankydavo voveraitė, kuri tiesiog iš rankos vaišinosi 
kukurūzų dribsniais, makaronais ir vaisiais - jai vis- 
kas buvo skanu. Vaikai pavadino ją Senele Bauer, esą 
ji labai priminė mano mamą. Aš nemačiau jokio pa- 
našumo, išskyrus atsikišusius priekinius dantis ir ne- 
teisingą sukandimą. Mūsų kačiukai Senta ir Bergeris 
bijojo senelės Bauer, ją pamatę tuoj pat ropšdavosi į 
namelį medyje, o iš ten garsiai šnypšdavo. Taip pat jie 
elgėsi su zylėmis, kurios atskrisdavo palesti trupinių 
nuo mūsų pusryčių stalo. Jau įtariau, kad Sentos ir 
Bergerio genetika pažeista ir aš niekada nepamatysiu, 
kaip jie nudobia grobį, bet tą pačią savaitę Bergeris 
atitempė riebią jūrų kiaulytę, kuri buvo beveik tokio 
pat dydžio kaip jis pats. Aš išbariau jį, nes baiminausi, 
kad pasičiupo ne į laisvę pabėgusią jūrų kiaulytę, o iš 

netoliese esančio sodo namelio, kuriame Marija An- 
tuanetė, storųjų Hempelių vaikaitė, laikė kelias jūrų 
kiaulytes ir triušius. Bet Julijus ir Nelė buvo įsitikinę, 
kad gyvūnėlis jau buvo negyvas, kai Bergeris jį rado. 
Bergeris iš tikrųjų buvo labai prislėgtas, o kai Hem- 
peliai pasiskundė dingus jūrų kiaulytę, palaikiau savo 
vaikų versiją. 

- Tikriausiai ją nužudė plėšrus paukštis! - pa- 
reiškiau. 

— Taip, o tada atbėgo Bergeris norėdamas ją išgelbė- 
ti - pritarė Julijus. - Bet buvo jau vėlu... - jis išspau- 
dė kelias ašaras. - Tikriausiai jis buvo jos geriausias 
draugas ir atitempė čia, kad mes ją palaidotume. 

Jie su Nele padėjo nusibaigusį gyvūnėlį į batų dėžę 
ir užkasė lysvėje. Ant kapo uždėjo apvalų akmenį, ant 
jo Nelė Aomasteriu užrašė: Čia ilsisi geriausias Bergerio 
draugas Storasis Hempelis. Gerai, kad Julijus nemoka 
skaityti, nes būtų nepatenkintas šiuo vardu. 

Ant Hempelio kapo pastačiau nedidelį žibintą, 
iš tikrųjų Žibintų prikabinėjau visur, sutemus jie ro- 
mantiškai apšvietė sodą. Antro aukšto kambariuose 
tvyrojo nepakeliamas karštis, blogiausia buvo naujai 
įrengtame miegamajame. Jei ilgiau pažiūrėdavai į rau- 
donai dažytas sienas, pasijusdavai kaip krosnyje. Sode 
pritiesiau čiužinių, virš jų pakabinau Nelės tinklelį 
nuo uodų. Mes visi miegojome lauke, tai buvo labai 
romantiška ir kartu truputį baugu, nes naktį po sodą 
klajodavo įvairūs gyvūnėliai. 

Vidurnaktį mane prižadino garsus niurnėjimas, aš 
karštligiškai ėmiau ieškoti žibintuvėlio. Man betrūko 
dar vienos jūrų kiaulytės! 

— Tai tikriausiai Storojo Hempelio dvasia, - su- 
šnabždėjo Nelė. - Jis nori mums atkeršyti už vardą. 

Bet tai buvo tik du ežiai, jie niurnėdami ir čepsėda- 
mi žvelgė į žibintuvėlio šviesos pluoštą. 

— Miegok, - pasakiau Nelei. Tarp mūsų gulintis Ju- 
lijus ramiai šnarpštė. 

— Negaliu, - atsakė Nelė. - Esu susirūpinusi. 

— Dėl Laros ir Morico? 

— Ak, ne! 

— Dėl Makso ir Lauros Kristinos? 

— Ne-e! 

— Dėl savo pažymių? Aš nesiruošiu bartis, brangio- 
ji, - nusprendžiau šį darbą perleisti Lorencui. Jis visada 
mokėjo taip Žaismingai jaudintis dėl blogų pažymių. 

- Ne. Dėl socialinių mokslų referato. Turiu jį pa- 
ruošti kartu su Kevinu Kloze! Pamėgink, kad gera, 
išrutulioti lyčių lygybės temą su ponu Tu-neturi- 
papų!! 

Nenuostabu, kad ji negali užmigti. 

— Galiu parašyti raštelį, jog tu negali atlikti darbo, - pa- 
siūliau, bet buvo per vėlu. Kevinas rytoj žadėjo užeiti. 

Vadinasi, Hanibalas ir Lekteris žinos, kur mes gyve- 
name! Tas mokytojas visiškas beprotis. 


Pažvelgiau pro durų akutę, kai Kevinas kitą dieną pa- 
skambino prie durų. 

— Na? - sušnabždėjo Nelė. - Ar jis juos atsivedė? 

— Nieko nematau, - atsakiau jai pakuždomis tvirtai 
spausdama delne pipirinį purškiklį. Laisvąja ranka už- 
kabinau durų grandinėlę ir truputį pravėriau duris. 

— Sveiki, - pasakė Kevinas. - Noriu pasimatyti su Nele. 

— Sveikas, - atsakiau. - Ar tu vienas? 

— Ne, - pareiškė Kevinas. - Turėjau atsinešti Sa- 
mantą. 

— Vorą paukštėdą? - suspiegiau aš. 

— Ne, savo sesers kūdikį, - atsakė nekantriai Ke- 
vinas. 

Truputį apsiraminau. 

— Ak, taip. O kur tavo šunys? 

— Namuose, - atšovė Kevinas. - Jei vėl nepabėgo 
pro skylę tvoroje. 

— Gerai, - sutikau ir plačiai atidariau duris. Pipirinį 
purškiklį paslėpiau už nugaros. - Tada įeik. 

Kevinas užkėlė laiptais vaikišką vežimėlį. Jame sė- 
dėjo mažoji Samanta, nuo prakaito sudrėkusiomis 
garbanomis ir raudonais skruostais ji atrodė išvargusi. 
Jai buvo maždaug vieneri. Susigėdusi įmečiau purški- 
klį į skėčių stovą. 

— Iš tikrųjų jai seniai laikas miegoti, - pasakė Kevi- 
nas. - Aš nežinau, kas šiandien atsitiko. Sveika, Nėle. 

— Sveikas, Kalvinai, - atsakė Nelė. - Mielas kūdikis. 
Ir dar be tatuiruotės. 

— Atleisk, bet turėjau ją atsivežti, - pasakė Kevi- 
nas. - Mano sesuo ketvirtadieniais visada dirba, o 
mama šiandien dirba naktinę pamainą senelių prie- 
glaudoje. Su didesniais vaikais pabūna senelis, bet su 
kūdikiu jis ne itin gerai susitvarko. 

— Tavo sesuo turi tiek daug vaikų? - paklausiau. 

— Nee, ji turi tik Samantą. Juk jai tik septyniolika. 
Bet aš turiu dar tris brolius ir seseris, - jis pakuteno 
Samantai pasmakrę. - Jie kadaise buvo tokie pat mieli 
kaip ir Semė. 

Pastebėjau, kad mano nepalankumas jam ištirpo. Be 
savo šunų jis buvo nepavojingas ir labai mielas. O jo 
žalios akys atrodė patrauklios. Tikėjausi, Nelė to nie- 
kada nepastebės. Antraip netrukus atsidurs pokalbių 
šou kartu su Kevino seserimi. 

— Mano tėtis turės dvynius, - pareiškė Nelė. 

— Tikrai? Cool, - pasakė Kevinas ir pažvelgė į mano 
pilvą. - Bet kol kas visiškai nematyti. 

— Todėl, kad savo dvyniams mes pasamdėm kitą 
mamą, - atsakiau aš.- Galite tai panaudoti savo 
referatui. 

- Ji nusišneka, - skubiai pasakė Nelė ir nusivedė 
Keviną kartu su vežimėliu į sodą. - Manau, mes dirb- 
sime lauke. Ar radai medžiagos apie lyčių lygybę? 

— Na, žinoma! Visą laiką girdžiu, kaip riejasi mano 
tėvai. Tai be galo gera mokomoji medžiaga. 

Mes su Julijumi virtuvėje ėmėmės gaminti neal- 
koholinį punšą iš arbūzo gabalėlių, vaisinės arbatos, 
aviečių sulčių ir ledo kubelių. Kai baigėme, atėjo Anė 
su Džasperu. 

— Kas atsitiko tavo plaukams? - paklausiau. Anė 
dabar dar labiau priminė Frodą. Trūko tik plaukais 
apžėlusių kojų. 

— Aš visada taip atrodau, kai šitaip tvanku. Šis karš- 
tis mane visiškai pribaigs, - pasakė ji, pasiėmė ledo 
kubelį ir įsikišo į liemenėlę. - Vargšės mano nėščio- 
sios! Blogiausia toms, kurios turi mūvėti kojines nuo 
venų išsiplėtimo. Šiandien rytą dalyvavau gimdant 
vandenyje, gimdyvė primygtinai reikalavo, kad sėdė- 
čiau su ja vonioje! Tris valandas trisdešimt aštuonių 
laipsnių vandenyje! - Ji paėmė dar vieną ledo kube- 

lį ir įsidėjo į kitą liemenėlės kaušelį. - Susiraukšlėjau 
kaip šimtametė. O mane pamatęs seksualusis gydyto- 
jas asistentas ėmė raitytis iš juoko, neturiu supratimo 
kodėl. Tada paskambino iš senelių prieglaudos, mano 
tėvą išvežė į ligoninę. Jo širdis neišlaikė tokio karš- 
čio. Buvau pas jį, bet jis visą laiką mane vadino ponia 
Jušenkova. Nežinau, kas ji tokia, - Anės tėvas daug 
metų sirgo Alzheimerio liga. Jam tikrai prastai, jei ne- 
bepažįsta savo vaikų. Bet dar blogiau vaikams. - Gal 
galime išeiti į lauką? Labai norėčiau pagulėti hamake. 
Bent penkiolika minučių. 

— Prašau neišsigąsti. Nelė turi svečių, tai Kevinas 
Klozė, tas su koviniais šunimis, - perspėjau. - Tiesa, 
jis atėjo be šunų. 

— Nesvarbu, - pasakė ji, bet audamasi batus ir gul- 
damasi į hamaką Kevinui pasakė: - Sveikas, mažas 
žiurkiuk. 

Kevinas kažką sumurmėjo, regis: 

— Sveiki, ponia be kelnių. 

Bet nebuvau tuo tikra, galbūt jis gražiai prisistatė: 

— Sveiki, aš esu Kevinas Klozė. 

Mano žvilgsnis užkliuvo už pavargusių nuogų Anės 
kojų, staiga supratau, kodėl gydytojas asistentas taip juo- 
kėsi. Ant jos kojų nagų raitėsi stori rudi plaukai. Aš su- 
glumusi spoksojau į juos ir kaipmat prapliupau juoku. 

— Kas atsitiko, - paklausė Anė tingiai. 

— Ar gali būti, kad vakar skutai gaktos plaukus? — 
paklausiau aš ir vėl nusikvatojau. 

— Taip, iš kur tu Žinai? - paklausė Anė. - Negi ma- 
tyti? Retkarčiais aš juos nukarpau manikiūrinėm žir- 
klutėm, antraip iš jų būtų galima pinti kasas. 

Nuo juoko susiėmiau pilvą. 

— Ar tik tu tuo pat metu nelakavai kojų nagų? 

— Taip, - atsakė Anė. - Rouge absoliut. Gražu, ar 
ne? - ji iškėlė vieną koją aukštyn. - O ne, šūdas! Kas 
čia dabar? 

— Tai gaktos plaukai absoliut! - juokiausi tol, kol 
pavargau. - Kitą kartą turėtum palaukti, kol lakas 
nudžius. 

Iš vonios atnešiau Anai lako valiklio ir pažadėjau, 
kad šis nesusipratimas liks tarp mūsų. Bet, tiesą pa- 
sakius, per kitas kelias savaites šia istorija prajuoki- 
nau ne vieną. Būna atsitikimų, kurių niekaip negali 
nutylėti. 

Nepaisant ledinio punšo, mes visi gerokai prakai- 
tavome. Lauke nebuvo nė vėjelio. Vanduo baseinėly- 
je taip pat seniai buvo įkaitęs per trisdešimt laipsnių. 
Mūsų pokalbiai palengva pritilo. Nesirodė ir voverytė 
Senelė Bauer. 

Mažoji Samanta negalėjo užmigti. Ji pradėjo 
niurzgėti. 

— Jai taip pat karšta, - pasakiau. - Ar nereikėtų 
mums visiems nueiti į paplūdimį? Aš jus visus kviečiu. 
Referatą galėsite parašyti kitą kartą. Dar turite pakan- 
kamai laiko. 

Mes, žinoma, nebuvome vieninteliai, kuriems šovė į 
galvą ši mintis, bet paplūdimys nebuvo toks perpildy- 
tas, kaip tikėjomės. Anė, Julijus, Džasperas ir aš pasiė- 
mėme mažąją Samantą prie vaikų baseino, o Kevinas 
su Nele nuėjo prie didžiojo. Kevinas norėjo parodyti, 
kaip šokinėja nuo penkių metrų aukščio tramplino. 
Nelė užvertė akis ir pareiškė: 

— Kas čia neįprasto? Aš taip pat galiu. 

Ką? Nuo kada ji tai gali? 

— Bijau, kad Nelė paveldėjo mamos gelbėtojos ge- 
nus,- pasakiau. - Ir spontaniško-melavimo-kuris- 
veda-velniai-žino-kur genus. 

— Tu esi gelbėtoja? - paklausė manęs Anė. - Todėl 
tavo tokia atletiška figūra. 

Aš tik atsidusau. 

Samantai vanduo labai patiko, ji patenkinta ėmė 
krykšti tvirtai laikydamasi už manęs. Julijus su Džas- 
peru irstėsi užsimovę pripučiamas rankoves. 

— Aš jau beveik pamiršau, kaip miela laikyti tokį 
nuogą vaikutį ant rankų, - pasakiau Anei. - Ar nori 
ją palaikyti? 

— Ne, ačiū, - Anė sėdėjo užsimerkusi. - Man jau ge- 
riau, bent kūniškai. Iš tikrųjų reikėtų važiuoti pailsėti, 
tikrai. Turiu daugiau rūpesčių, nei vienas Žmogus gali 
pakelti. Mano tėvas guli ligoninėje, Hansjurgenas dul- 
kina savo praktikantes ir... 

— Ar tai ne Džoana? - nutraukiau jos kalbą. Ant ba- 
seino krašto sėdėjo maža mergaitė, vilkinti rožinį gėlė- 
tą maudymosi kostiumėlį, ir tabalavo kojomis. 

Anė atsimerkė. 

- Taip, tai ji. Sveika, Džoana, ar prisimeni mus? 

— Jūs esate ta su puse kelnių, - atsakė Džoana. Puiki 
atmintis. 

— Ar tu čia su tėčiu? 

Džoana papurtė galvą. 

— Su Bernardu ir Bjanka. Trečiadieniais Bernardo 
smuklė būna uždaryta. Man labiausiai iš visų dienų 

patinka trečiadienis. Kai einame maudytis, tas pik- 
čiurna Henris lieka namuose. 

— Kas tas pikčiurna Henris? - pasiteiravau smalsiai. 

— Bernardo šuo, - atsakė Džoana. - Jis Žiauresnis 
net už Bernardą. Jis sukramtė mano lėlę. 

— Bernardas ar šuo? 

- Šuo, - atsakė Džoana. - O Bernardas juokėsi. 

Anė smalsiai apsidairė. 

— O kur Bernardas su Bjanka? 

Džoana gūžtelėjo pečiais. 

— Nežinau. Aš juos pamečiau. Už trečiadienį geres- 
nis yra sekmadienis. Tada aš galiu būti su tėčiu. Bet tik 
tada, kai būnu gera. 

- Ar tujau moki plaukti? - paklausiau. 

- Truputį, - atsakė Džoana. 

Mes su Ane susižvalgėme. Netoli nuo mūsų iš van- 
dens iššoko Kevinas su Nele. Kevinas paėmė iš manęs 
vaiką. 

— Ačiū, kad pasaugojote, - padėkojo Kevinas. - Aš 
nuo penkių metrų tramplino padariau suktuką, ar 
matėte? O Nelė išsigando. 

— Aš kai ką pastebėjau, - atšovė Nelė. - Tepidariu- 
me kažkokia porelė dulkinosi. 

— Nele! - nuo jos žodžių net krūptelėjau. 

— Ką reiškia tepidariumas? - pasiteiravo Anė. 

— Tokia spalvų sauna, - atsakė Kevinas. - Bet kai 
toks karštis, niekas negali nė nosies ten įkišti. Taigi ten 
ideali vieta ramiai pasidulkinti. 

(Aš vėl krūptelėjau.) 

— Bet tai gali būti tik ekshibicionistai, nes duryse yra 
langelis, - pasakojo Nelė. - Kiekvienas praeinantis gali 

pamatyti to tipo užpakalį. Ant jo ištatuiruota pabaisos 
galva, visai kaip pas Keviną. 

— Palauk, ant jo užpakalio ištatuiruota šuns galva. 
Mano tatuiruotė vaizduoja drakoną, - patikslino Ke- 
vinas. - Tiksliau, azijietiškąjį drakoną. Galėsiu jį tau 
parodyti. 

— Ak, nereikia, ačiū, man jau nuo vieno šuniško už- 
pakalio bloga, - atsakė Nelė. - Todėl ir negalėjau šokti 
nuo tramplino. Sveika, ar tu ne Džoana? 

- Ji pametė Bernardą ir Bjanką, - paaiškinau. 

— Kaip jie atrodo? - pasiteiravo Anė. Ji vėl užsimer- 
kė. - Kokios jų išskirtinės savybės? 

— Bernardas visą laiką žiauriai žiūri, - pareiškė 
Džoana. 

— Tada čia tikrai jis, - pasakė Nelė rodydama į pen- 
sininką, kuris yrėsi vandeniu į mūsų pusę. 

— Ne, - atsakė Džoana. 

Pensininkas vis dėlto priėjo prie mūsų ir pareikalavo, 
kad ištrauktume Samantos užpakaliuką iš vandens. 

Anė atsimerkė ir tyliai sudejavo. 

- Tik užsispyrusio pensininko man šiandien ir trū- 
ko. Mano diena buvo sunki! Mano tėvas guli ligoninė- 
je. Aš esu suirzusi. Geriau manęs neliesti. 

Bet pensininkas nenorėjo to girdėti. 

—- Mums nereikia krūvelių vandenyje, - pareiškė jis 
taip, tarsi privalėtume jam pritarti. 

— Taip, todėl nepridėkit į kelnes, - atšovė Anė. - Ti- 
kiuosi, jūs savo ilgalaikį kateterį gerai užkimšote, nes 
mes - prieš šlapimą vandenyje. 

— Manau, vanduo šiame baseine pusiau praskiestas 
šlapimu, - pasakiau aš, tada visi aplinkiniai pasijuto 

ganėtinai atsivėsinę ir pasiskubino išlipti iš vandens. 
Liko tik pensininkas, kuris žiobčiojo kaip žuvis. 

— Ir nebezdėkit į vandenį, - paragino Kevinas. 

Džasperas su Julijumi šiais žodžiais džiaugėsi iki 
vakaro. 

Mes apieškojome visas pieveles aplink baseinus ir 
visas persirengimo kabinas tikėdamiesi rasti Bernardą 
me, Džoana neigiamai purtė galvą. 

— Tą tai pažįstu, - pasakė Kevinas ir parodė į nėščią 
moterį su šeima, kuri ir man pasirodė pažįstama. Ta 
moteris buvo Fraukės ir Sabinos draugijos narė, jos 
mažoji Sofija lankė tą pačią vaikų darželio grupę, kaip 
ir Julijus su Džasperu. - Tai mūsų siaubingieji kaimy- 
nai. Jie nuolat siundo ant mūsų policiją ir jaunimo 
reikalų tarnybą ir apsimeta gyvūnų ir vaikų draugais! 
Iš tikrųjų ant jų sąžinės guli jūrų kiaulytės gyvybė. 

Gal man pasirodė, bet, regis, Kevino akyse sužibo 
ašaros, kai jis vėl prašneko: 

— Jie visiškai nesirūpino vargšu gyvūnu, laikė vi- 
siškai izoliuotą tvarte. Juk kiekvienas Žino, kad jūrų 
kiaulytėms reikia draugijos. Jai kasdien buvo duoda- 
ma maisto, daugiau nieko. Mano broliai kartais prisė- 
lindavo, kad ją paglostytų, bet tie žmonės sukėlė bai- 
sų triukšmą, kai tai pamatė. Kelias dienas tie gyvūnų 
kankintojai nepastebėjo, kad vargšelė negyva! Įsivaiz- 
duokit, jie net nenustebo, kad jis nelietė maisto! Mano 
broliai neišlaikė ir paėmė gyvūnėlį iš tvarto, kad su- 
rengtų padorias laidotuves. 

O Viešpatie, dabar ir mano akys paplūdo ašaromis. 
Tik ne Nelės. 

- Įdomu, gal tai buvo ypač stora jūrų kiaulytė, - pa- 
klausė ji. 

Bet Kevinas nežinojo. Jis tik manė, kad broliai neuž- 
kasė jos ypač giliai... 

Popietė prabėgo akimirksniu. Mes leidome vaikams 
pasisukti karusele, surengėme vaišes ant žolės su per- 
sikais, abrikosais, slyvomis, kuriuos supjaustėme kąs- 
nio dydžio gabalėliais, ir dar kartą ėjome maudytis. 
Samanta pagaliau užmigo vežimėlyje, mes užsmaukė- 
mė jai ant akių skrybėlaitę, kad būtų tamsiau. 

Bernardas ir Bjanka nepasirodė. 

— Tai tikras nesirūpinimas vaikais, - sušnabždėjo 
Anė man, kad neišgirstų Džoana. Ši dūko su Julijumi 
ir Džasperu mažylių baseine. 

- Sutinku! Juk ji net nemoka plaukti, - pasakiau. - 
Galbūt jie seniai nuėjo namo ir visiškai ją užmiršo. 

— Norėčiau nuvesti tą vaiką pas tėvą, - pareiškė 
Anė. - Juk žinome, kur jis gyvena. 

- Sutinku, bet šitaip nedera. Tai būtų pagrobimas. 
Dėl to vargšas Jo gali tik nukentėti. 

— Tikrai, jo vardas yra Jo, - pasakė Anė. - O aš visą 
savaitę mąsčiau, koks jo vardas. 

— Kodėl? - paklausiau. 

— Tu gi Žinai, - atsakė Anė. - Man patinka įsivaiz- 
duoti, kad aš užsiimu seksu ne viena. O jis labai mie- 
las, be to, žinau jo vardą. 

— Ką? Įsivaizduoji Džoanos tėvą, kai tu... 

— Konstancija, nekenčiu, kai nutyli žodžius, jei kal- 
bama apie seksą, - pareiškė Anė. - Taip, aš įsivaizda- 
vau tą Jo, na ir kas? Jis iš tikrųjų labai mielas. Kartais 

įsivaizduoju Bradą Pitą arba Vigo Mortenseną, arba 
mūsų gydytoją asistentą. O tu? 

— Aš? - nuraudau kaip burokas. 

Anė nusijuokė. 

— Su tavimi lygiai tas pat, mieloji. 

Mes palaukėme dar valandą, bet kai susiruošėmė 
eiti, Džoanos globėjų dar nebuvo. Mums neliko nieko 
kita, kaip kreiptis į informaciją. 

— Mažoji Džoana Raiter ieško savo mamos. Tegul 
mažosios Džoanos Raiter mama prieina prie informa- 
cijos, - nosiniu balsu paskelbė gelbėtoja per garsiakalbį. 
Tuo metu maudyklėje buvo likę nedaug žmonių, todėl 
susidomėję laukėme, ar pasirodys Bernardas ir Bjanka. 
Net Samanta pabudo ir nubraukė kepurytę nuo akių. 

— Čia dvokia! - suriko Džasperas. 

— Čia... - pasakė Kevinas ir pauostė Samantos saus- 
kelnes. - Samanta! Bet juk ji jau... keista... 

— Tai ir yra geriausia vaikų savybė, Kevinai, - pasa- 
kė Anė. - Jie visada pasirengę pateikti staigmeną. 

Iš susirūpinimo suraukęs kaktą Kevinas dingo su 
Samanta kūdikių vystymo patalpoje. 

- Iki šios dienos pietų maniau, kad jis šlykščiausias 
niekšelis visoje mokykloje, - pareiškė Nelė. 

— O dabar? 

— Dabar jis tik niekšelis, - tarė Nelė. Susirūpinusi 
pastebėjau, kad jos žodžiai skamba beveik švelniai. 

- Štai jie! - sušnypštė Anė. Iš už kampo pasirodė 
rudai įdegusi porelė. Ji - gerai atrodanti dažyta blon- 
dinė, vilkinti sidabro spalvos maudymosi kostiumėlį 
su raišteliais, jis - neaukštas, taip pat šviesiai dažytais 
plaukais, įspūdingais raumenimis, vilkintis šortus. 

- Jokių raukšlių, taip, čia turėtų būti ji, - spėjau su- 
šnabždėti. 

Pasimatymo džiaugsmo, kurio tikėjomės, nebuvo. 

— Džoana! - sušuko motina. Iš arti buvo matyti, kad 
ji pernelyg daug eksperimentavo su permanentiniu 
makiažu, ypač su lūpomis. - Ką tai reiškia? Juk pa- 
sakėm, kad pasiimsim tave nuo mažylių baseino, kai 
eisim namo! - ji nervingai susiraukė žvelgdama į gel- 
bėtoją. - Vaikai, jei minutę paliktumėt mus vienas... 

— Atsiprašau, bet jūs kelioms valandoms palikote 
vaiką visiškai vieną, - priekaištavo Anė. - Be to, ji ne- 
moka plaukti. 

— Todėl ji ir palyko Džoeną prie mažylių baseino, - 
įsiterpė Bernardas. Ant jo kaklo kadaravo auksinė 
grandinėlė su užrašu Tygras. - Ten ji yr turėjo lykti! 

— Ten ji ir buvo, - atkirto Anė. - Tik kyla klausimas, 
kur jūs buvote visą laiką. 

— Ką, ar negirdėjai apie kūno priežiūrą? - paklausė 
Bernardas ir nužvelgė Anę nuo galvos iki kojų. - De- 
ginimasis saulėje tikriausiai jums nežynomas žodis, ar 
neee? Noriu tik sužinoti, kodėl jūs iš viso kišatės? Ge- 
riau pasirūpinkit savo tetule. Ji tokia didelė, kad turite 
pakankamai darbo. 

Anė nesuprasdama pažvelgė į jį. 

— Savo tetule... o! - ji pasipiktinusi pačiupinėjo savo 
užpakalį. 

— Mes vis tiek ruošėmės į namus, - pasakė Džoanos 
mama. - Panele, mes dar pakalbėsime! Tigre, eime, tu- 
rim pasiimti daiktus. 

Džoanos veide pasirodė atžari išraiška. 

Nelė jau antrą kartą kumštelėjo mane į pašonę ir 
kažkodėl užvertė akis. 

— Ei? - paklausiau aš. 

— Jūs pažeidėte vaikų priežiūros taisykles, - tęsė 
Anė. - Mergaitė negali valandų valandas vaikščioti 
prie baseino viena. Tik pagalvokite, juk čia galėjo pa- 
sirodyti koks nors iškrypėlis... 

Bernardas nusijuokė kudakuojančiu juoku: 

— Hehehe! Vienintelis iškrypimas čia yra jūsų mau- 
dymosi kostiumėlis, kurį užtempėt ant savo tetos. Gal 
jis jūsų senelės, negi jūsų dydžio nėra nieko gražesnio? 

Anė pasipiktinusi įrėmė kumščius į šonus, bet nera- 
do žodžių atsakyti. 

- Tigre, eime gi, - paragino Bjanka. - Liaukis. 

Nelė vartydama akis žvilgčiojo tai į Bernardą su 
Bjanka, tai į saunos pusę. 

— Kas yra? - paklausiau nenoriai. 

— Nevaidink dabar princesės, panelyte! - Džoanos 
motina pamėgino paimti mergaitę už rankos, kurią 
ši slėpė už nugaros. - Neišsidirbinėk, arba Barbė liks 
spintoje! 

Nelė vėl kumštelėjo man į šoną. Regis, norėjo, kad 
aš ką nors pasakyčiau. 

Aš atsikrenkščiau: 

- Mums, žinoma, ir sapne nešautų į galvą mintis 
kištis į jūsų reikalus, - ištariau aš Džeimso Bondo bal- 
su. - Bet mes esame iš jaunimo reikalų tarnybos, kuri 
net laisvalaikiu neišleidžia nieko iš akių. Ir tai, ką pa- 
matėme, įtartinai primena vaiko nepriežiūros atvejį. 
Jūsų pavardė Raiter, tiesa? Aš tuoj pat patikrinsiu savo 
kartotekoje. 

— Ką, jūs mėginate man dar ir grasinti, pamaiva iš 
vaikų priežiūros? Vieni tokie jau grasino, - įsiterpė 
Bernardas išnirdamas priešais mane. Jis siekė man 
maždaug iki kaklo. 

Pasistengiau į jį žiūrėti maloningu žvilgsniu. 

— O tas reikalas su šuniu ir sugraužta lėle sakyčiau, 
visai bjaurus. 

— Ką tu pasakei? - paklausė Bernardas. Jis pradėjo 
mane tujinti, matyt, todėl, kad stovėjo taip arti, kad į 
tarpą nebūtum įspraudęs nė popieriaus lapo. 

— Eikim pagaliau, Tigre, - pasakė Bjanka. Ji buvo 
pačiupusi Džoaną už sprando kaip neišauklėtą kačiu- 
ką. - Nėra prasmės su jais diskutuoti. 

— Nesileisiu įbauginamas, - šiaušėsi Bernardas ir 
pakėlė akis į mane. Dabar supratau, ką turėjo omeny- 
je Džoana: Bernardas žvelgė žiauriu žvilgsniu. - Jei tu 
mums pridarysi nemalonumų, ir aš tau pridarysiu, ar 
aišku? Tokie Bernardo pasaulio dėsniai. 

— Dar reikės išsiaiškinti, kas čia ir kam kelia ne- 
malonumus, - ištariau žvelgdama žemyn. Ar tas 
nykštukas kvailas, ar ką? Kertasi su jaunimo reikalų 
tarnyba, tauškalius! Ar jis nesupranta, kad turiu dau- 
giau teisių? Tereikia man pakalbėti su savo viršinin- 
ku, be to, mes turime ryšių su socialine tarnyba ir 
verslo priežiūros tarnyba, ten ir bus pasiteirauta, ar 
galima Bernardui truputį apsunkinti gyvenimą... Bet 
kai Bernardas žvelgė į mane, staiga šovė galvon, kad 
aš nedirbu jaunimo reikalų tarnyboje, ir visa pilietinė 
mano drąsa dingo. 

Nurijau gerklėje įstrigusį gniužulą. 

Bernardas su pasitenkinimu tai pastebėjo. 

— Taip, būk rami, - pasakė jis ir apsisuko ketinda- 
mas eiti. - Aš įsidėmėjau tavo veidą, - drėbė jis per 
petį. 

Mano burna išdžiūvo, bet negalėjau nueiti tarsi su- 
plyšusi pūslė. 

— Mes ką nors atsiųsim, kad patikrintų, - pasakiau 
jam. - Beje, žodis Tigras rašomas su i trumpąja. Mūsų 
pasaulyje. 

Tik dabar pamačiau iš po Bernardo šortų kyšančią 
tatuiruotą šuns galvą. Klastingos jo akys žvelgė pro 
kelnių kraštą, seilėtas snukis ir nasrai derėjo prie Ber- 
nardo užpakalio apvalumų. Labai įdomu. 

Staiga supratau, kodėl Nelė taip išraiškingai vartė 
akis. Ji tuoj pat atpažino Bernardą ir Bjanką. 

— Bet jie juk negalėjo visą laiką dulkintis tepidariu- 
me, - pasakiau sukrėsta. - Juk praėjo kelios valandos! 
Ten viduje mažiausiai šešiasdešimt laipsnių. 

— Abu, be abejo, yra puikios formos, - pasakė Anė. 


* 


Parisė su Lorencu šią vasarą ketino aplankyti Pa- 
risės draugus Karakase ir pakeliauti su kuprinė- 
mis po Andus, paskui vieną savaitę pailsėti olandų 
Antiluose pas buvusią Parisės agentūros vadovę, o 
pabaigoje skristi į San Franciską, kur savo 90-ąjį 
gimtadienį turėjo švęsti Parisės senelė, kadaise la- 
bai garsi primabalerina. Parisės šeima ir jos draugai 
buvo tokie pat žavingi ir įdomūs kaip ir Parisė, o 
kai kurie jų iš tikrųjų garsūs. Nenuostabu, kad Lo- 
rencas ja susižavėjo. 

— Kodėl tavo draugai gyvena tokiose nuobodžio- 
se vietose, mama? - paklausė manęs nepatenkinta 
Nelė. - Ir kodėl senelė ir senelis nešvenčia savo gimta- 
dienio San Franciske? 

— Paklausk jų pati, - atsakiau rūsčiai. Aš pati ma- 
niau, kad taip neteisinga. Parisės šeimoje buvo gausu 
menininkų, laivininkystės bendrovių savininkų, rašy- 
tojų, smegenų chirurgų, pianistų, modelių, primabale- 
rinų ir politikų. Ekscentriškiausia vieno mano šeimos 
nario specialybė buvo biologas (vienas iš viso būrio 
mano mamos brolių, kuris dirbo paukščių žiedavi- 
mo stotyje), visi kiti buvo valstiečiai arba dirbo pašte. 
O dėdė Ervinas, antroji juoda avis, dirbo Šlėzvige fi- 
nansų tarnyboje. 

Parisė mielai būtų pasiėmusi į tolimą kelionę Nelę ir 
Julijų (Niekas taip nepraplečia horizonto, kaip svetimos 
šalys ir tų šalių kultūra, mieloji.), bet tiek Lorencas, tiek 
aš buvome prieš (nors ir dėl skirtingų paskatų). 

Bet dabar ambicingi planai žlugo, nes Parisė neno- 
rėjo varginti savo segtuko didumo dvynių kaitalioda- 
ma klimato sąlygas. Tai ji man pranešė spinduliuoda- 
ma džiaugsmu, kai grįžome iš baseino ir radome ją 
stovinčią prie durų. 

Ji nuoširdžiai mus apkabino. 

— Nesu viena iš tų isterikių nėščiųjų, kurios jaučia- 
si kaip kiaušinis, - pasakė ji. - Bet mūsų planai būtų 
sudėtingi net drąsiai nėščiajai, ar ne? O, brangioji, ar 
galiu kur nors atsisėsti ir aukščiau pakelti kojas? Ar 
kartais čia nėra tavo draugės Anės? Girdėjau, akušerė 
reikia pasirūpinti iš anksto, bet to, skaičiau daugybę iš 
vėžių išmušančių dalykų, todėl norėčiau pasitarti su 

Ane. Lorencas sako, kad neturėčiau skaityti patarimų 
knygų, nes jos mane tik išves iš proto, bet noriu elgtis 
tinkamai, jei nebūčiau skaičiusi knygų, niekada nebū- 
čiau sužinojusi, kad nėščiosioms nesveika valgyti ba- 
zilikus. Tik įsivaizduok. Jais apibarstomas kiekvienas 
mocarelos gabalėlis atrodo taip nekaltai. 

Ji giliai įkvėpė, kad pajėgtų kalbėti toliau, bet Nelė 
pačiupo ją už rankos ir greitai išbėrė: 

— Kaip gerai, kad tu nesi viena tų isterikių nėščiųjų, 
kurios visą laiką tauškia tik apie komplikacijas. 

— Taip, taip, - patvirtino Parisė. - Tai iš tikrųjų būtų 
baisu, - o tada prapliupo regzdama sakinį, kuris netu- 
rėjo pabaigos, jame buvo minimi žodžiai prekybos cen- 
tras, vėjaraupiai, streptokokai, kosulys, paukščių gripas, 
trisomija, sūrininkų mafija, vėlyvasis gimdymas, dubens 
kaulai, Cezario pjūvis, stuburo nejautra. Kol ji kalbėjo, 
mes šokinėjome apie ją kaip apie kiaušinį, pasodino- 
me ant ratano kėdės, antrą kėdę pastatėme priešais, 
kad susikrautų kojas. Nelė jai po nugara pakišo pa- 
galvėlę, Julijus atnešė mūsų pagamintą rabarbarų ir 
braškių punšą. 

Pasistiprinusi Parisė pagaliau pranešė savo apsilan- 
kymo tikslą: užuot vykę į Karakasą, Andus, Antilus ir 
San Franciską, jie su Lorencu norėjo kelioms savai- 
tėms nuskristi į Menorką, kur buvo jos tėvų vasarna- 
mis. (Taip, žinau: neteisinga, neteisinga, neteisinga!) 

Grynai teisiškai Lorenco pareiga ir įteisinta privi- 
legija būtų per atostogas pasiimti vaikus, ja remiantis 
galima malonų derinti su naudingu. (Kažin kas šioje 
situacijoje malonu, o kas naudinga?) 

— Taip! - tuoj pat sušuko Nelė. - Taip! Taip! Taip! 

— Namas stovi aukštai ant uolos. Prie jo yra nuos- 
tabus sodas ir iš tikrųjų gražus bei didelis baseinas, - 
pasakojo Parisė. Jos žodžiai skambėjo kaip iš kelionių 
vadovo. - Citrinas galima skinti tiesiog nuo medžio. 

Prieš akis iškilo vaizdas, kaip Julijus krenta nuo uo- 
los arba skęsta baseine, bet Parisė užtikrino, kad visas 
sklypas yra visiškai saugus, nes jos vyresnioji sesuo 
Venisė ten praleidžia vasaras su savo trimis vaikais. 
Tai esąs tikras vaikų rojus - pradedant sūpuoklėmis 
sename platane ir baigiant rozmarinais ir pluoštagėlė- 
mis apaugusiu taku, vedančiu žemyn į nedidelę įlan- 
kėlę. Ten yra net sodininkas, kuris prieš atvykstant 
svečiams apverčia kiekvieną akmenį, kad išgaudytų 
skorpionus. 

— Dar ir skorpionai! - sušukau. 

— Nelė galėtų pasimokyti buriuoti, - gundė Parisė. 
Vyresnysis mano sesers sūnus mielai ją pamokytų. 
O aš, manau, galėčiau pamokyti Julijų plaukioti. Kam 
gi įsigijau gelbėtojos ženkliuką? 

— Kitaip nei kai kurie, - pasakė Nelė tyliai ir mal- 
daujamu žvilgsniu pažvelgė į mane. - Mamyte, prašau 
nepykti. 

— Kąjūs! Jūsų mama bus laiminga turėdama truputį 
laiko sau, - tikino Parisė. - Ji juk dieną ir naktį su ju- 
mis. Verda, kepa, skalbia, skaito pasakas, tikrina namų 
darbus, remontuoja... Ji taip pat užsitarnavo nedidelio 
apdovanojimo. 

Bet man visiškai nereikėjo jokio apdovanojimo. Su 
visais darbais puikiausiai susidorodavau ir dariau vis- 
ką su malonumu. 

Žvelgiau tai į Nelę, tai į Julijų, kuris patogiai įsitai- 
sė ant Parisės kelių, ir vos sulaikiau ašaras. Savo vyrą 
didžiadvasiškai perleidau Parisei, bet atsisveikinti su 
vaikais buvo daug sunkiau. Juk manęs negali priversti 
praleisti atostogas be jų, ar ne? Julijui juk tik ketve- 
ri. Negalėdavau užmigti, jei jis neapkabindavo manęs 
savo maža rankute ir neištardavo: „Aš taip tave myliu, 
mamyte.“ 

— Prašau, mamyte, - pakartojo Nelė. 

— Mano sesers mažylė yra Julijaus amžiaus, - suo- 
kė Parisė gundančiu sirenos balsu (vienos iš Odisė- 
jaus sirenų, o ne tos nuo mokyklos stogo, kuri siau- 
bingai staugia kas rytą...). - Julijus turėtų žaidimų 
draugus. O Nelė puikiai sutars su abiem vyresnėliais. 
Mano tėvai taip pat praleis ten kelias savaites, tėtis 
kasdien gamins valgyti. Žuvį ir jūros gėrybes - jis 
puikus virėjas. Jis taip pat domisi astronomija, mes 
turime įspūdingą teleskopą, nė vienas nemoka taip 
patraukliai pasakoti apie žvaigždes kaip mano tėvas. 
Mano mama mėgsta vaikams pasakoti istorijas. Tada 
jie kelias valandas sėdi po alyvmedžiu ir klausosi Žy- 
drosios katės nuotykių. 

Parisės mama - žinoma vaikų rašytoja. Galima 
buvo patikėti, kad ji moka papasakoti patrauklias is- 
torijas. Aš kostelėjau. 

— Kuriam laikui? 

— Trims ar keturioms savaitėms, - atsakė Parisė. 

— Keturioms savaitėms? - sušukau. - Neįmanoma, 
aš šito nepakelsiu. 

— Mano tėvų draugai įlankoje laiko nuostabią buri- 
nę jachtą. Galėsime surengti išvyką į Maljorką, - kal- 

bėjo Parisė. - Kartais jūroje galima pamatyti delfinus 
ir žuvis skraiduoles. 

Delfinai buvo paskutinis lašas. Negalėjau vien tik iš 
egoizmo atriboti savo vaikus nuo tokių nuostabių, pa- 
mokomų ir neįtikėtinų potyrių, ar ne tiesa? 

— Ką gi, gerai, dėl manęs kaip norit, - pasakiau aš. — 
Net jei senelė Bauer bus labai nusivylusi jei šiais me- 
tais neatvyksime į Pelvormą. 

— Gali ten nuvažiuoti viena, - pasiūlė Nelė. 

Ne, šito tikrai nedarysiu. Aš jau pakankamai nu- 
bausta. 

— O kodėl tau neatvykus kelioms dienoms į Me- 
norką? - paklausė Parisė. - Namas didžiulis, dešimt 
miegamųjų, blogiausiu atveju vaikai gali miegoti pa- 
lapinėse sode. Tu galėtum dar pasiimti kartu, koks jo 
vardas, Antonas? Tai būtų puiku. 

— O taip, mamyte, - sukrykštė Julijus. 

— Juk jau minėjau, kad Antono ir mamytės ryšiai 
platoniški, - pasakė Nelė Parisei. - Be to, jis pats turi 
vaikų. 

— Jis gali pasiimti ir juos, - pareiškė Parisė. - Mano 
tėvams patinka, kai namai pilni žmonių. O vaikus jie 
tiesiog dievina. 

Kartais klausdavau savęs, ar Parisė iš tikųjų tokia 
naivi, kaip atrodo. 

— Nemanau, kad Lorencas tuo apsidžiaugtų, - pasa- 
kiau. Be to, nežinia, ką apie tokį pasiūlymą pagalvotų 
Antonas ir Emilė. 

Parisė uždėjo delną ant mano rankos. 

— Mes esame viena didelė šeima, - pasakė ji. - Lo- 
rencui reikėtų prie to priprasti, - tada ji patogiai atsi- 

lošė ir gurkštelėjo punšo. - O jūsų ryšiai tikrai plato- 
niški, mieloji? Kurgi problema? 

- Jos vardas Emilė, - išklojo Nelė. - Be to, mamos 
libido ne toks išvystytas kaip tavo ir tėčio arba tetos 
Trudės, juk supranti. 

Šis vaikas iš tikrųjų viską girdi. 

Man buvo sunku apsiprasti su mintimi, kad vaikai 
keturioms savaitėms išvyks su Lorencu ir Parise į pie- 
tus, bet toks buvo visų išsiskyrusių mamų likimas. 

- Aš viską atiduočiau, kad galėčiau keturias savaites 
pagyventi tik sau, - pareiškė Anė, kai jai išliejau savo 
sielvartą. - Dėl manęs tegul Hansjurgenas važiuoja su 
savo praktikante kur tik nori, jei pasiims vaikus. Ko tu 
visą laiką spoksai į tą šachmatų lentą? 

— Aš tik galvoju, - pasakiau. Vienoje interneto po- 
kalbių svetainėje (aš ištisas naktis prasėdžiu prie Ne- 
lės kompiuterio) aptikau kelis šachmatų maniakus, 
kuriems aprašiau savo partiją su Johanu. Du malonūs 
vaikinai, pasivadinę kasparovas34 ir E4D4, nuodugniai 
išnagrinėjo mano padėtį. Mano didelei nuostabai, jie 
pareiškė, kad partiją galima laimėti, ir atskleidė kaip. 
Tai buvo nelengva, reikėjo įsidėmėti daugybę ėjimų, 
bet mano V formos rikiuotė buvo visiškai nekvailas su- 
manymas. Vis dėlto tikėjausi, kad niekada nesusidursiu 
su Johanu. Nors jis buvo Antono brolis. Jei Antono ke- 
tinimai rimti, sunku bus išvengti susitikimo su jo bro- 
liu. Net jei praloščiau, kasparovo34 ir E4D4 patariama 
būsiu šio to pramokusi. Kasparovas34 buvo linkęs su 
manimi susitikti realiame gyvenime. Jis atsiėmė savo 
pasiūlymą tik tada, kai parašiau, jog esu penkiasdešimt 
sepynerių ir turiu dirbtinę išeinamąją žarną. 

- Atspėk, ką vakar sutikau, - pasakė Anė. Kai neat- 
sakiau, ji tęsė: - Taip, mieląjį Jo, Džoanos tėvą. Pralau- 
kiau keturiadešimt penkias minutes kepykloje, kol jis 
atėjo į parduotuvėlę, kad nusipirktų nukainotos duo- 
nos. Vargšelis, jis priverstas taupyti. 

- Tu prasitrynei keturiasdešimt penkias minutes 
kepykloje, kad dar kartą pamatytum tą tipą? - pa- 
klausiau. - Juk ten net nėra staliuko, kur būtų gali- 
ma stovint išgerti kavos. Pardavėja tikriausiai labai 
stebėjosi. 

— O, Tchibo turėjo kelis įdomius pasiūlymus, be to, 
pas juos beprotiškai didelis bandelių pasirinkimas. 
Todėl tenka ilgiau pamąstyti, - čiauškėjo Anė. - Kad 
ir kaip ten būtų, Jo iš karto mane pažino. Kai jam pa- 
pasakojau apie Džoaną ir baseiną, jis mane net pakvie- 
tė išgerti kavos. 

— Maniau, jam reikia taupyti, - pertraukiau aš. 

- Jis pasikvietė mane į namus, - pasakė Anė. - Jis 
gyvena tiesiai prieš kepyklą. Turiu pasakyti, labai 
skurdus, mažas butelis. Bet Jo iš tikrųjų malonus. Ir 
labai nusiminęs. Toji Bjanka nupeša jį kaip Kalėdų 
šo vaiko. Aš pasakiau, kad mes padėsim jam atgauti 
globos teises. 

— Kas mes? - paklausiau. 

— Na, mes, Mamų mafijos narės, - dėstė Anė. - Kam 
mes esame? Vyriškiui iš tikrųjų reikia pagalbos. Aš 
jam pasakiau, kad mes išsprendėme net sunkesnius 
klausimus. 

— Kokius klausimus? Ar išėjai iš proto? Juk mes ne- 
same detektyvų biuras. Greičiau buvome kavos mė- 

gėjų būrelis, nes dažniau gėrėme kavą, nei sprendėme 
sunkesnius klausimus. 

- Jei vaikams reikia pagalbos, Mamų mafija imasi 
darbo. Veiksmingai, kūrybingai ir diskretiškai, - pasa- 
kė ji. - Ir, žinoma, visuomeniniais pagrindais. Jo - vi- 
siškas skurdžius. 

Aš pliaukštelėjau sau per kaktą. 

- Ane! Ką reiškia visas šis šūdas? Mes negalime 
vargšui žmogui padėti, tai gali padaryti tik advokatas. 
O jam jis negali užmokėti. 

— Maniau, tu galėtum paklausti Antono. Jei labai 
maloniai jo paprašysi, galbūt jis padės Jo veltui, - kal- 
bėjo Anė. - Juk tu esi krikštamotė, klastinga, rinktinė 
ir baisiai pavojinga. Jo deda visas savo viltis į tave. 

- Ane, kokių nesąmonių pripliurpei tam vargšui 
Žmogui? 

— Nieko, kas negalėtų tapti tiesa. Mamų mafija yra 
Vabzdžių gyvenvietės Zoro. Mes apskųsim Bjanką ir 
Bernardą jaunimo reikalų tarnybai, tada padėtis ims 
keistis. Galbūt mes užsiundysim vaikus, kad šie iš- 
raižytų Z raidę ant Bernardo poršų. Mes galime jam 
prie durų padėti pakartą vištą arba ką kitą, ką daro 
mafija. 

Atsidusau. 

— Paklausiu Antono, ar galima ką nors padaryti. 

— O aš sukviesiu susirinkimą, - pasakė Anė susi- 
žavėjusi. - Turime sutelkti jėgas. Aš jau skambinau 
Mimi, bet pas ją atsiliepia atsakiklis. 

- Tikriausiai jie taip garsiai ginčijasi, kad negirdi 
telefono, - tariau. - Aš iš tikrųjų susirūpinusi dėl jų 
abiejų. 

— Ak, ką jau ten, - numojo ranka Anė. - Tai tik an- 
troji pakopa po persileidimo. Pirmiausia buvo gulėji- 
mas ant sofos, dabar svaidymosi kaltinimais ir agre- 
sijos pakopa. Viskas normalu. Tu dar pamatysi mūsų 
porą, pasiekusią trečiąją pakopą: didžiojo ir ašaringojo 
susitaikymo pakopą. 

Bet Anė apsiriko. Trečioji pakopa atrodė visiškai ki- 
taip. Ji prasidėjo kitą dieną, šeštadienį, septintą valan- 
dą ryto. Tada prie mūsų durų suskambėjo skambutis. 
Kai atidariau, apstulbusi pamačiau du elegantiškus la- 
gaminus ir katės narvelį. Šalia stovėjo Mimi pakreipu- 
si į šoną galvą. Ji paklausė: 

— Ar negalėčiau pas tave kelias dienas pagyventi? 


Sveiki atvykę į 
Vabzdžių gyvenvietės mamų draugiją 


Tai moterų su vaikais puslapis. 
Mes, tiek karjerą darančios moterys, tiek,tik“ namų šeiminin- 
kės, čia dalijamės žiniomis apie nėštumą ir gimdymą, auklė- 
jimą, santuoką, darbą, namų ruošą, laisvalaikio užsiėmimus ir 
mielai viena kitą remiame. 


Priėjimas 
Tik draugijos narėms 


Ki ž iai: išp PA "R į 

Liepos 21 
Šiandien Klozių vaikai ties gatvės kampu surengė la- 
bai mielą gėlių puokščių turgelį, po ilgų derybų aš iš 
jų nusipirkau tris puokšteles iš Žioveinių už didmeninę 
6 eurų kainą. Gerai Žinau, kokie brangūs Žioveiniai, nes 
visai neseniai sodinau gėlyną prie įvažiavimo. Taip, turiu 
jums pasakyti, kad grįžusi namo su puokštelėmis pa- 
stebėjau, kad mano lysvėje nelikę nė vieno žioveinio! 
Rožės ir flioksai buvo visiškai nupjauti. Klozių Motina, 
žinoma, nebuvo pasiryžusi padengti nuostolius, ji tvir- 
tino, kad mano gėles galėjo nuskabyti sraigės. Sabina, 
kada užeisi puodelio kavos? 

Sonja 


Liepos 21 
Kada tik nori. Nors šaudyti gyvenamųjų namų kvartale 
draudžiama, bet mes galim pasakyti, kad ginklas iššovė 
netyčia. Šiuo metu man labai reikėtų kitokių emocijų! 
Ta Piuc yra tikra katastrofa. Nesuprantu, ką ji veikia iš- 
tisas dienas, bet ji neruošia su Vybeke paruošiamosios 
klasės darbų ir nemoko Karstos sėdėti ant puodo. Ly- 
ginti ji taip pat nemėgina, nes jai esą taip sunku prižiū- 
rėti mano mažyles, kurios visą laiką užsiėmusios tai ba- 
letu, tai plaukimo kursuose, tai pianino, tai ankstyvojo 
muzikinio lavinimo pamokėlėse. Prisimenu, kad ponia 
Porškė naudingai išnaudodavo laiką, kai Vybekė būda- 
vo baleto užsiėmimuose, ji siūdavo sagas arba adyda- 
vo kojines. Bet tai Piuc net nešauna į galvą mintis nors 
šiukšles išnešti! Pabandymui prie skrudintuvo palikau 
kelis saliamio griežinėlius norėdama įsitikinti, ar ji juos 
išmes. (Dėl manęs gali juos ir suvalgyti!) Nepatikėsit: tie 
saliamio griežinėliai guli jau penkios dienos toje pačio- 
je vietoje, apaugę žaliais pelėsiais. Vos tik rasiu ką kitą, 
tuoj pat atsikratysiu ta ponia! 

Sabina 


P. S. Savaitgalį vaikai buvo pas Peterį ir banginę bangi- 
nės namuose. Aš pareikalavau, kad jie jį lankytų, neįma- 
noma, kad Peteris visiškai neatliktų tėvo pareigų. Bent 
savaitgalį galėjau pailsėti. Pamokiau Vybekę, kad bjau- 
riai elgtųsi ir į banginės skalbinių krepšj įdėtų pakelį 
špinatų su grietine. Bet mano gabioji duktė viršijo visus 
lūkesčius ir sukrovė špinatus be pakelio į banginės pia- 
niną. Ten jie iš lėto švinks, ims dvokti ir sugadins brangų 
instrumentą! 


Liepos 21 
Mano anyta taip pat nusipirko kelias puokšteles ir išda- 
lijo priblokštiems pacientams. Aš pareikalavau jos pasi- 
aiškinti, bet ji pasakė, kad niekas nepradės piktintis ga- 
vęs gėlių, o tai, kad ji vaikšto su plaukų suktukais, nėra 
didelė tragedija. Aš neturinti taip pūstis, kad susižvejo- 
jau dantų gydytoją, ji maniusi, kad esu geresnė. 

„Puikiai prisimenu, kaip pradėjai dirbti gydytojo pa- 
dėjėja, - pasakė ji. - Tuo metu mano vargšas Jensas dar 
buvo laimingai vedęs“ 

Taip, taip, todėl vargšui Jensui prireikė vienos savai- 
tės, kol jis mane pamylėjo odontologo kėdėje! Manau, 
neturėčiau leisti jai šitaip kalbėti. Juk aš esu žmona, kuri 
dovanoja savo mielam vyrui vaikus, o jo trenktai moti- 
nai vaikaičius. Jo buvusiajai tai nepavyko. Man jau nu- 
sibodo kasdieniai anytos priekaištai, kad buvau dantų 
gydytojo padėjėja. Tarsi tai būtų nusikaltimas! 

Senelių prieglaudoje Valdesru atsitiktinai atsirado 
laisva vieta ir aš ją rezervavau, juk vietos reikia laukti be 
galo ilgai. Man dar reikės įtikinti vyrelį, kad tai iš tikrųjų 
geriausias sprendimas. 

Elena, mama superstoras pilvukas 


Liepos 23 

Deja, ir aš Manau, kad tavo anytai būtų geriau senelių 

prieglaudoje. Visai neseniai ji taip išbarė mano Marloną 

(ir tik todėl, kad jis mėtė akmenis į kelis purvinus balan- 
džius), jog šis sutikęs žilaplaukę damą susigūžia. 

Mano vargšė Laura Kristina savo spuogus ir riebalų 

klostes šiuo metu kompensuoja itin kuriozišku būdu: 


ji tvirtai įsikalė į galvą, kad draugauja su berniuku, kurį 
ji vadina Maksu, ir nuolat nervina pasakojimais apie jį. 
Reikės su ja apsilankyti pas psichiatrą, o gal tai tiesiog 
brendimo amžiaus fantazijos? 

Fraukė 


Visiškai slaptas Nelės dienoraštis 
Liepos 25 


Mano metiniai pažymiai buvo iš tikrųjų 
neblogi, net iš biologijos turiu du, nors niekada 
nebuvau atvėrusi burnos, nes manes visos tos ne- 
sąmonės apie galvijų virškinimo sistemą visiškai 
nedomina. Tikriausiai čia koks nesusipratimas, 
bet mamytė buvo sužavėta. Ji pasiryžusi mane 
apdovanoti ir mokėti už mušamųjų pamokas. Ta- 
čiau aš nesu tikra, kad iš tikrųjų to noriu. Maksas 
šiandien mokykloje prasitarė, jog mano gabumai 
glūdi kitur, ir aš turiu rasti kur. Cha cha. Jis tie- 
siog pavyduliauja Kevinui Klozei. Jis pasakė, kad 
jam reikėtų dažniau pas mane lankytis, nes be jo 
man į galvą šauna tik kvailos mintys. Jis mano, kad 
mes su Kevinu rimtai draugaujam, bet taip nėra. 
Nors Kevinas daug mielesnis, nei anksčiau buvau 
įsitikinusi. Aš taip c00/ pažvelgiau į Maksą ir pa- 
sakiau, kad mano libido yra šiek tiek reiklesnis 
nei jo, vargšas viščiukas. Jis taip kvailai į mane 
žiūrėjo! Bet aš norėčiau, kad jis dažniau pas mane 
lankytųsi. Jo man kažkodėl trūksta. 

Beprotiškai džiaugiuosi atostogomis Parisės 
šeimoje Menorkoje, namas turėtų būti pritrenkian- 
tis, o jei Parisės sūnėnas yra bent pusiau toks žavin- 
gas, koks atrodo nuotraukoje, kurią ji man parodė, 
tada šios atostogos bus puikiausios mano gyvenime. 
Man truputį gaila mamytės, nes jai labiausiai patin- 
ka 24 valandas per parą rūpintis mumis, bet kai bū- 
sim išvykę, galbūt ateis ir jos su Antonu eilė. Lara 
sprogsta iš pavydo dėl vilos Menorkoje, ji vyksta 
su savo tėvais į kelionę pėsčiomis po Svarcvaldą, 
vargšelė. Bet ji nieko geresnio nenusipelnė. 


6. 


uri išmesti ją lauk, - pareiškė Antonas, kai suži- 
nojo, kad Mimi atsikraustė pas mane. 

- Jei išmesiu lauk, ji keliaus į viešbutį, - pasakiau aš 
ir iškėliau vieną kačiuką iš skėčių stovo, kur jį užvijo 
vienas jo įsiutusių broliukų. Mimi pasiėmė su savimi 
kačiukus, o katę mamą paliko Roniui. - Dabar ji gyve- 
na netoli nuo Ronio, todėl yra tam tikrų vilčių. 

Iš tikrųjų mano viltys, kad jie kada nors susitaikys, 
palengva tirpo. Antonas atsiduso. 

— Taip sunku susidėjus rankas Žiūrėti, kaip jie ski- 
riasi. Ar ji dar nesuprato, kad jie vienas kitam skirti? 

— Mimi pasakė, kad nori pradėti naują gyvenimą. 
Manau, ji nori nutolti nuo visko, kas jai primena per- 
sileidimą. Nuo Ronio taip pat. 

— Bet taip neteisinga, - pasakė Antonas. 

— Tai išgyvenimo strategija, - atrėžiau. - Tikiuosi, 
ji supras, kaip smarkiai jai reikia Ronio, jei kurį lai- 
ką jo nematys. Bet Ronis kas dvi valandos pasirodo 
prie mūsų durų ir prikaišioja jai arba maldauja, kad 
ji grįžtų. 

— Pakalbėsiu su juo, - pažadėjo Antonas. Jis trum- 
pam užsuko pas mane pakeliui pas motiną, kur turėjo 

pasiimti Emilę. Jis net neturėjo laiko išgerti puodelį 
kavos. 

— Ar žinai, kad prie tavo įvažiavimo guli du milži- 
niški šunys? - paklausė jis, kai atidariau duris. 

— Taip, mes šiandien laukiam teismo antstolio, - at- 
sakiau. 

Aš nebuvau sužavėta, kai šiandien Kevinas pasirodė 
su Hanibalu ir Lekteriu. 

— Turėjau juos atsivesti, nes mūsų kaimynai pasam- 
dė medžiotoją, kuri tyko šunų su prakeiktu šautuvu. 
Ji iš karto pyškina, vos tik gyvūnai kyšteli galvas iš gy- 
vatvorės. Tik pažiūrėkit, ką ta beprotė padarė vargšui 
Lekteriui. 

Nenoromis pažvelgiau į Lekterį. Atrodė, kad jis teturi 
vieną ausį. Bet toks vaizdas jo išvaizdos negadino. 

- Jūs jų nė nepastebėsit, pririšiu juos prie tvoros še- 
šėlyje, tegul sau guli. 

Taip, jie ten ir gulėjo. Aš buvau tvirtai įsitikinusi, 
kad šiandien negausim pašto. Ir Ronis tikriausiai ne- 
paskambins į duris ir neklausinės, kada pagaliau Mimi 
ateis į protą. 

Tik Antonas išdrįso praeiti pro šunis. 

— Koks ten automobilis? - paklausiau aš ir paro- 
džiau į kuklų mažalitražinį automobilį gatvės pakraš- 
tyje. - Tavo jaguaras remontuojamas? 

— Ne, jį šiandien pavogė, - pareiškė Antonas. - Tie- 
siog iš aikštelės šalia kontoros. 

— Ką? Pasaulis iš tikrųjų siaubingas, ar ne? Džiau- 
giuosi, kad neturiu automobilio. 

- Policijoje sakė, kad pastaruoju metu mieste pava- 
giama daug daugiau automobilių nei anksčiau, - pasa- 

kė Antonas ir gūžtelėjo pečiais. - Dauguma jų gabena- 
mi į Rytų Europą. Tikriausiai niekada nebepamatysiu 
savo jaguaro. Ir Emilės bei Molės kūdikiškų batukų. 

Tie batukai kaip talismanas kabėjo ant užpakalinio 
vaizdo vedrodėlio. 

— Vargšelis, - prisiglaudžiau prie jo ir jis mane ap- 
kabino. - Tikriausiai neturėjai laiko pasižiūrėti į Jo 
Raiterio popierius, ar ne? Ar galima ką nors padaryti? 

- Žinoma, galima, - atsakė Antonas. - Tik kurį laiką 
užtruks, kol surinksim visus duomenis. Kuo ilgesnis 
vaiko nepriežiūros atvejų sąrašas, kuo daugiau liudy- 
tojų ponas Raiteris galės pateikti, tuo didesnė tikimy- 
bė, kad jis gaus globos teisę. Mes dedam visas viltis į 
globos teisių svarstymo atnaujinimą. 

— O namas? - paklausiau aš. Jo negali gyventi su 
Džoana vieno kambario bute tuo metu, kai Bernardas 
ir Bjanka sukinės paauksuotus čiaupus. 

— Namą reikėtų parduoti, - pasakė Antonas. - Nė 
viena iš pusių neturi pakankamai pinigų, kad išmokė- 
tų kitam kompensaciją. 

— Vargšas Jo, - tariau. - Juk jis viską pastatė savo 
rankomis. Vis dėlto svarbiausia, kad jis atgautų savo 
dukterį. Norėčiau, kad pamatytum tą Bernardą. Ar tu 
iš tikrųjų visai neturi laiko? Galėčiau pasiūlyti mūsų 
punšo. Julijus pats jį pagamino iš žaliųjų citrinų, citri- 
nų ir papajų. 

— Ne, ačiū, - atsakė Antonas. - Mano mama turi 
susitikimą, ji negali pakęsti, kai reikia laukti. Aš tik 
trumpam užbėgau, kad tavęs šio to paklausčiau. 

- Tikrai? - pratariau aš. Mano galvos oda pradėjo 
dilgčioti. 

— Ką tu veiksi šeštadienį? - paklausė Antonas. 

— Vešiu savo vaikus į oro uostą, - liūdnai atsakiau. 

— Labai gerai, - pasakė Antonas ir daug žadančiai 
mirktelėjo. - Tada tau nereikės ieškoti auklės. 

Aš taip pat daug Žžadančiai mirktelėjau. 

— Kam? 

— Vakare rengiama vakarienė pas mano tėvus, ir aš 
norėčiau, kad tu mane lydėtum, - paaiškino Antonas. 

— O, - teištariau aš, - mano laimingos ateities vaiz- 
das išgaravo greičiau nei lašas vandens karštoje kep- 
tuvėje. 

Antonas paaiškino, kad rengiama labai svarbi va- 
karienė. Alslėbenų farmacijos įmonė planavo susi- 
jungti su labai sėkmingai dirbančia natūralių gydymo 
priemonių gamykla, kurios savininkas buvo Leonar- 
das Kiorneris, senas Antono tėvo draugas. Abi įmo- 
nės, tiek Alslėbenų, tiek Kiornerių, buvo šeimos verslo 
įmonės, todėl svarbu, kad abi šeimos viena kitai patik- 
tų ir gerbtų viena kitą, o tai vestų prie vienos didelės 
šeimyninės įmonės susikūrimo. 

— Bet aš juk nedirbu Alslėbenams, - atsakiau. 

— Bet tu priklausai šeimai, - pasakė Antonas, jo bal- 
sas buvo truputį sutrikęs. - Tam tikra prasme. 

Pajutau, kad mano apatinis žandikaulis atvipo, ir aš 
nieko negalėjau sau padaryti. 

— Suprantu, kad mums vangiai einasi, bet juk esame 
pora, ar ne? - paklausė Antonas. - Kad ir kaip ten būtų, 
aš visiems pažįstamiems pasakoju, kad tu mano draugė. 

- Taip, žinoma, puiku, - ištariau skubiai ir nulei- 
dau akis į grindis, kad paslėpčiau, jog nuraudau kaip 
ugnis. - Aš taip pat visiems pažįstamiems pasakoju 

apie tave. Tik būna keblu, kai manęs paklausia, koks 
tu lovoje. 

Antonas kilstelėjo antakį. 

— Tiesiog pasakyk, kad aš esu fantastiškas, - pasiūlė 
jis. - Ar eisi su manimi? 

— Ar tavo mama žino, kad nori mane atsivesti? 

Baiminausi, kad atidariusi duris ir pamačiusi mane 
ji pasakys: Atleiskit, bet mes nieko nenorime pirkti. 

- Žinoma, - pasakė Antonas. Kai aš nieko neatsa- 
kiau, pridūrė: - Ir ji yra sužavėta. 

Buvau tikra, kad jis melavo. Bet kadangi buvau taip 
apstulbusi, kad Antonas oficialiai pavadino mane savo 
drauge, meiliai jam nusišypsojau ir atsakiau: 

— Aš mielai eisiu. 

— Nuostabu, - pasakė Antonas. - Johanas taip pat 
bus, galbūt sužaisit savo šachmatų partiją. 

Mano apatinis žandikaulis vėl atvipo. 

— Taip, būtų puiku, - sumekenau. 

— Taigi, iki šeštadienio! - Antonas pabučiavo 
mane. - Beje, būčiau pamiršęs, Emilė tau nupiešė pa- 
veikslą, - iš švarko kišenės jis išsitraukė susuktą pieši- 
mo popieriaus lapą ir ištiesė man. - Manau, kad suk- 
nele Barbei tu užkariavai vaiko širdį. 

Jis dar kartą mane pabučiavo, apsisuko ant itališ- 
kų batų kulnų ir, elegantiškai lanku apėjęs Hanibalą ir 
Lekterį, nuskubėjo prie savo automobilio. 

Smalsiai išskleidžiau piešinį. Ar Emilė iš tikrųjų pri- 
pažino mane? Jei taip, pasiūsiu jai dar tuziną suknelių 
iš senų savo anytos užuolaidų. 

Bet, regis, Antonas neatidžiai įsižiūrėjo į piešinį. Iš 
pirmo žvilgsnio piešinys atrodė spalvingas ir linksmas. 

Juodaplaukė, mėlyna suknele vilkinti princesė už ran- 
kučių laikė juodu kostiumu vikintį princą. Jie stovėjo 
pievoje, kurioje augo daugybė žemuogių, o žydrame 
danguje pleveno oro balionai ir raudonas dviejų aukš- 
tų autobusas, iš kurio mojo kitos dvi juodaplaukės 
princesės. Šalia žemuogių į dangų kilo bokštas, bokšto 
viršuje stovėjo moteris geltonais plaukais, kurią Že- 
myn stūmė didelis juodas paukštis. Jis tikriausiai buvo 
ją daug kartų nustūmęs, nes moters figūrėlė buvo iš- 
marginta raudonais flomasterio taškais. Dvi kitos gel- 
tonplaukės figūrėlės jau krito nuo bokšto, o mažesnei 
figūrėlei iš burnos lašėjo kažkas ruda. 

Nereikėjo būti vaikų psichologu, kad suprastum, 
jog Emilė nepamilo nei manęs, nei mano vaikų. Bet 
būtų pernelyg keista, jei viena mano problemų tokiu 
paprastu būdu išsispręstų. 

Pastaruoju metu jų kažkodėl itin padaugėjo. Po 
Mimi atsikraustymo man vėl kildavo poreikis surašyti 
aktualiausių problemų sąrašą. Jų buvo keturiasdešimt 
dvi. Dabar galėsiu pridėti vakarienę pas Antono tėvus 
iškart po šios: Stebėti, kad Mimi nesusitiktų su Parise, 
kad Mimi nesužinotų, jog Parisė yra nėščia, ir nepradė- 
tų į ją svaidyti daiktų. 

Stengiausi, kad vaikai nieko nepastebėtų, bet kuo 
artyn išvykimo diena, tuo siaubingiau aš jaučiausi. 
Koks iškreiptas šis pasaulis, kuriame vaikai galėjo tu- 
rėti daugiau nei vieną mamą ir vieną tėtį ir tiek daug 
netikrų brolių ir seserų, kad net suaugęs žmogus gali 
pamesti jų skaičių? Aš norėjau šią vasarą būti su savo 
vaikais. Norėjau būti kartu, kai jie mokysis plaukti ir 
buriuoti, ir pirmą kartą gyvenime pamatys delfiną. 

Viso to nenorėjau atiduoti naujajai mano buvusio 
vyro žmonai. Bet dabar sąlygos pasikeitė, negalėjau 
pasukti laiko atgal. Nuo skyrybų su Lorencu tiek daug 
visko atsitiko, ir daugelio iš tų dalykų nenorėčiau atsi- 
sakyti. Arba sulaikyti. Pavyzdžiui, Lorenco. 

— Tavo problema, kad visada visus myli ir visiems 
nori būti teisinga, - pasakė Mimi. - Esu įsitikinusi, 
kad tau būtų gerokai lengviau, jei laikytumeisi nuo 
Parisės per atstumą. 

— Bet kaip galėčiau? - sušukau. - Ji tobula. Verta 
meilės, didžiadvasė, nuostabiai elgiasi su vaikais... 

- Ji nuviliojo tavo vyrą, - paprieštaravo Mimi. - Kai 
kurioms moterims to visiškai pakanka, kad imtų ne- 
kęsti kitos moters. 

— Taip. Bet ką man daryti? Ji iš tikrųjų miela, - at- 
sidusau aš. - O kokia jos šeima! Visi dirba modeliais, 
rašytojais, aktoriais, baleto šokėjomis arba ministrais 
pirmininkais, turi namus visame pasaulyje, kalba ke- 
turiasdešimčia kalbų, laimi olimpinius medalius ir net 
moka gaminti valgį! 

- Jei tai nepakankamas pagrindas nekęsti visos tos 
govėdos, tada aš nieko nesuprantu, - pasakė Mimi, o 
aš ėmiau juoktis. 

Kažkas energingai paskambino į duris. Tai buvo 
Ronis. 

— Kokios pabaisos laksto prie tavo įvažiavimo? - 
paklausė jis uždusęs. Hanibalas ir Lekteris taip sti- 
priai tempė savo pavadžius, kad susirūpinau, ar atlai- 
kys tvora, prie kurios jie buvo pririšti. Reikėjo tikėtis, 
kad jos statiniai nėra labai sutrešę. - Jos nori mane 
suėsti. 

— Taip, juos užsisakė Mimi, kad kasdien nestovėtum 
prie durų ir nemaldautum, - pajuokavau. 

Ronis suraukė kaktą. 

— Aš nemaldauju. Aš tik kovoju dėl mūsų santuokos. 

— Kasdien šimtą kartų klausdamas Mimi, kada ji vėl 
ateis į protą“ 

— O ką man dar daryti? Sutik, kad ji šią akimirką 
nesava, - pasakė Ronis. 

— Taip, - sutikau aš. - Ji pasikeitė. Bet tikriausiai 
kvaila, kad mes visi laukiame, jog ji vėl bus tokia kaip 
anksčiau. 

Ronio akyse pasirodė ašaros. Paprastai taip nutik- 
davo, kai mes kalbėdavome apie Mimi. Todėl man 
buvo ypač sunku šnekėti toliau. 

- Žinai, kartais būna tokių įvykių, po kurių žmo- 
gus niekada netampa toks kaip anksčiau, - pasakiau 
aš. - Kyla klausimas ne kaip pasiekti, kad viskas būtų 
kaip anksčiau, bet kaip prisiderinti prie susidariusios 
situacijos. 

Ronis prikando lūpą. 

— Mes paradome vaiką, tai blogai, bet atsitinka tūks- 
tančiams kitų porų. Mimi elgiasi taip, tarsi mūsų santy- 
kiai būtų žlugę, nes negalime turėti vaikų. Tarsi tie me- 
tai, kuriuos gyvenome kartu, visiškai nieko nereiškia. 

— Aš nežinau, ką iš tikrųjų ji mano, - sutikau. - Toks 
kaltės jausmo ir agresijos kratinys. Trudė sako, kad ji 
nori pati save nubausti už tai, kad negali turėti vaikų, 
išsiskirdama su tuo, kurį myli labiausiai pasaulyje, su 
tavimi. Ji tvirtai nusprendė pradėti naują gyvenimą. 

— Be manęs, - nuliūdo Ronis. 

- Bet jau kitoje vietoje, - pasakiau aš. 

Ronis vos sulaikė ašaras. 

— Ką gi man daryti? - paklausė jis ir mano širdis tik 
neplyšo. 

— Aš nežinau, - liūdnai atsakiau. 

Ronis per ašaras nematė kelio, kai pro Hanibalą ir 
Lekterį kiūtino namo. Jis nė nepastebėjo, kad Haniba- 
las ištempė pavadį ir taikėsi nukąsti jam ranką. 

— Toliau taip tęstis negali, - pasakiau aš Mimi, kai ši 
grįžo namo. - Turit pasikalbėti vienas su kitu, geriau- 
siai pas santuokos patarėją. 

— Kas praėjo, tas praėjo, - tepasakė Mimi. - Pinigus, 
kuriuos teks išleisti santuokos patarėjui, galima patau- 
pyti. Kuo greičiau Ronis supras, kad viskas baigta, tuo 
greičiau ims dairytis kitos moters. Tokios, kuri pagim- 
dys jam vaikelį ir džiaugsis, kai jo mama per Kalėdas 
padovanos garinį lygintuvą. 

— Maniau, kad tai aliuminio plėvelės lyginimo įren- 
ginys. 

— Jį gavau praėjusiais metais, - atsakė Mimi. - O prieš 
tai buvo stalo siurblys, mano mėgstamiausias. Mes su 
Roniu raitėmės iš juoko ir mėginome tą daiktą pritai- 
kyti kuo įvairiausiems tikslams, - ji nusijuokė prisimi- 
nusi tuos laikus. 

Papurčiau galvą. Ar visos mano draugės nenorma- 
lios? Neseniai buvo Trudė su garų surinkikliu, o da- 
bar Mimi su stalo siurbliu??? Bet Mimi paaiškino, kad 
stalo siurbliuką naudojo siurbti amarams nuo rožių. 
Regis, mano galvoje sukasi nešvankios mintys. 

Vėliau, kai sėdėjome sode su punšo stiklinėmis ran- 
kose, Mimi pasakė: 

- Tikrai egzistuoja Roniui skirta moteris, kuri mo- 
kės viską įvertinti. Net puskojines su monograma, ku- 
rias dovanoja mano moša per Kalėdas. Ronio šeimos 
gyvenimas vėl bus harmoningas, jei aš iš ten dingsiu, 
o įsikurs kita moteris. Esu tikra, kad Ronio sesuo su 
džiaugsmu perdarys pačios megztą šeimos geneologi- 
nį medį, kuriame šeimos nariai pavaizduoti kaip me- 
dyje tupintys paukščiai. Labai žaviai ir su visomis de- 
talėmis. Tik tuščias Ronio ir Mimi lizdelis buvo tikra 
gėdos dėmė. 

— Ar galime mes su Kevinu pasigaminti pieno kok- 
teilį? - paklausė Nelė. 

— Taip, žinoma, - atsakiau. - Jei paskui išskalau- 
sit plakiklį. Ir jei Julijui ir Džasperui padarysit po 
kokteilį. 

— Nieko nebus, - paprieštaravo Nelė. - Mes turim 
per mažai ledų. 

— Nesąmonė, - atsakiau. - Mes turim dviejų litrų 
vanilinių ledų pakuotę. 

— Aš gi sakau, kad neužteks, - niurnėjo Nelė. Dabar 
ji perėjo į kitą augimo pakopą, augo ne į aukštį, bet į 
plotį. Kiekvieną kitą būtų apėmusi panika, bet Nelė be 
galo džiaugėsi. Jos krūtys tiesiog akyse padidėjo nuo 0 
iki A dydžio. Aš su nepasitikėjimu stebėjau jos užpa- 
kalį, bet šis, nepaisant didžiulio apetito, liko mažas ir 
siauras kaip anksčiau. 

Pieno kokteilio, kurį Kevinas ir Nelė pagamino iš 
dviejų litrų vanilinių ledų, dviejų litrų pieno ir penkių 
mangų, vos užteko Julijui, Džasperui, Mimi ir man. 
Mes visi ir Kevinas gavome po stiklinėlę, o visa kita 
išgėrė Nelė. 

- Arjūs daug parašėte referato? - pasiteiravau. 

- Nee, - atsakė Nelė. - Kevinas neturi nuotaikos ra- 
šyti apie lyčių lygybę, jo namuose nemalonumai. 

— Ką gi tu iškrėtei? 

- Aš - nieko, - išklojo Kevinas. - Bet mano mažieji 
broliai ir seserys šūdą mala. Justino metiniame pažy- 
mėjime vieni penketai, vaikai nuolat skambina kai- 
mynams į duris ir skundžiasi, o mano mamai visiškai 
pašlijo nervai, nes ji visą laiką ginčijasi su tėvu. Mano 
senelis išgyvena dėl meilės, nes įsimylėjo vieną senutę, 
kurią išgrūdo į senelių prieglaudą. Samanta serga vė- 
jaraupiais, mano vyriausioji sesuo visą laiką bliauna, 
nes metus nebuvo diskotekoje, o dar Lekteriui peršo- 
vė ausį vidury baltos dienos. Jei mano mama apie tai 
sužinos, jai protas pasimaišys, jai ir taip pakanka rū- 
pesčių. Manau, jog tas, kuris šaudo į šunis, gali šaudyti 
ir į vaikus. 

— O, - pasakiau aš su užuojauta. - Iš tikrųjų prastai. 

— Kokie Žmonės vaikštinėja po parką su ginklu? — 
paklausė Mimi. - Galiu lažintis, kad jei tai išgirs Anė, 
nuspręs, jog šis atvejis yra Mamų mafijos sritis. 

— Nežinau, - atsakė Kevinas. - Anė taip pat ne itin 
gerai atsiliepia apie šunis. O kas yra Mamų mafija? 

— Labai slapta organizacija, apie kurią niekas netu- 
ri teisės Žinoti, - pasakė Nelė ir kvailai nusišypsojo. — 
Mano mama yra bosas, o čia - pagrindinė būstinė. Bet 
tai labai slapta. 

— Tokia pati kaip tie tipai su juodais akiniais, ku- 
riems tėtis remontuoja automobilius, - nusprendė 
Kevinas. - Mano mama nenori, kad tėtis turėtų su 
jais reikalų, bet jei gyvensime iš pašalpos už rūpini- 

mąsi senu žmogumi, netrukus turėsim prašyti socia- 
linės paramos, sako tėtis. Tada mūsų kaimynai būtų 
teisūs vadindami mus parazitais ir valstybinės kasos 
skauduliu. 

- Jūsų kaimynai dar prastesni nei mūsų, - pasakiau aš. 

— Man labiausiai gaila senelio, - tarė Nelė. - Ke- 
vinas sakė, kad tai buvo jo didžioji meilė, aštuonias- 
dešimties, ir didžioji meilė! Jis prisisegdavo gėlę prie 
atlapo ir gatvėje šoko tango. O dabar jie jo dievinamą 
moterį tiesiog išgrūdo. Ar tai ne tragiška? 

- Žinoma, - atsakiau. 

— Didžiosios meilės nebūna, - pareiškė Mimi. 

— Gėdykis, - kreipiausi aš į ją. - Jei kas nors pažįsta 
didžiąją meilę, tai tik tu. 


* 


Artėjant šeštadieniui nusprendžiau nueiti pas kir- 
pėją. Jokių eksperimentų, tik truputį patrumpinti ir 
madingiau sušukuoti plaukus, kad galėčiau atlaikyti 
tiriamą Antono motinos žvilgsnį. Kadangi atsidūriau 
kirpykloje, nusprendžiau leisti nudažyti blakstienas. Iš 
prigimties jos buvo ilgos ir tankios, bet šviesios kaip 
kiaulės. Tai buvo mano labiausiai slepiama paslaptis. 
Užtrukau tik pusantros valandos, o Nelė turėjo pri- 
Žiūrėti Julijų. 

Kai grįžau iš kirpėjos, vaikai buvo dingę. Ant stalo 
gulėjo raštelis: Mes pas Keviną. Grįšim vėliausiai apie 
septynias. N + J. 

Mano širdis pradėjo daužytis. Pas Keviną? Pas Ha- 
nibalą ir Lekterį? Ten, kur gyvena voras paukštėda? Ar 

Nelei pasimaišė protas? Kam reikėjo su savimi tempti 
Julijų? 

Ant šaldytuvo ėmiau karštligiškai ieškoti Nelės kla- 
sės draugų adresų ir telefonų sąrašo. Po vienu citrinų 
pyrago receptu radau jį. Kevinas Klozė, Laumžirgių 
kelias 14. Tai buvo netoli. Iš skėčių stovo išžvejojau 
pipirinį purškiklį, nubėgau į garažą ir užšokau ant dvi- 
račio. Ramybės, gal dar ne vėlu. Galbūt Hanibalas ir 
Lekteris laksto kur nors po pievas ir neturi laiko dras- 
kyti vaikų. O nuo voro paukštėdos nuodų klinika turi 
priešnuodžių. Todėl nėra reikalo panikuoti. 

Skuodžiau per Vabzdžių gyvenvietę kaip Janas Ul- 
richas. 

Prie įvažiavimo į Laumžirgių kelio 14 namą kabėjo 
lentelė KFZ Klozės. Namas stovėjo tiesiai prieš dantų 
gydytojo namus. Pro užvertus langus girdėjosi grąžto 
zyzimas. 

Varteliai nebuvo užrakinti. Tikėjausi, kad pipirinis 
purškiklis pilnas. Kiemas popiečio saulėje atrodė kaip 
išmiręs. Ten stovėjo keli solidūs limuzinai ir keli seni 
automobiliai be ratų. Ant vieno jų variklio dangčio mie- 
gojo katė. Hanibalo ir Lekterio niekur nebuvo matyti. 

Aš perėjau kiemą, pakilau keliais laiptukais ir pa- 
skambinau į duris, ant kurių, kaip ant skelbimų lentos, 
buvo pritvirtinta įvairių stilių užrašų. 

Čia gyvena mama ir tėtis su Džesika, Kevinu, Melo- 
dija, Justinu, Džiliana, Samanta ir seneliu. (Druskinė 
tešla) 

Kas nuori pyrkti žaislūs arba padovanuoti, tegul 
skambyna trys kartūs ir klausia Justino ir Melodijos. 
(Storas kartonas ir spalvoti pieštukai) 

Velykų kiškučiai visada laukiami. (Siuvinys kryžiuku) 

Paštą prašom nešti į dirbtuvę. (Užrašas, išspausdin- 
tas kompiuteriu) 

Atsargiai, piktas šuo. (Cha cha! Iš tikrųjų labai juo- 
kinga) 

Senelis Klozė pats geriausias. (Išdeginta ant virtuvi- 
nės lentutės) 

Prašom nepamiršti valyti kojų! (Iškalta ant metalinės 
lentelės) 

Deja, ir po antro skambučio niekas neatidarė durų. 
Pamėginau spausti tris kartus iš eilės, nors nesiruošiau 
„pyrkti žaislū ar dovanoti. Bet niekas nė nesujudė- 
jo. Siaubo scenarijus mano galvoje neblėso. Galbūt jie 
visi išvažiavo į ligoninę. Piktas šuo vienu ypu galėjo 
nukąsti ketverių metų vaikui ranką. Jei taip atsitiko, 
tada nuosavomis rankomis išplėšiu Hanibalo ir Lek- 
terio liežuvius, o Kevinui nusuksiu sprandą. 

Iš pašiūrės girdėjosi triukšmas ir metalo džeržgėji- 
mas. Aha, ten kažkas yra. Nulipau laiptais žemyn ir 
pipiriniu purškikliu pabeldžiau į pakeliamus vartus. 

— Ei! Ar ten kas nors yra? 

Pašiūrės viduje visu galingumu veikė variklis, todėl 
mano beldimo niekas neišgirdo. Radau jungiklį ir ryž- 
tingai pakėliau vartus. 

Variklio triukšmas nutilo. 

Vidus atrodė kaip įprasta automobilių dirbtuvė. Ant 
prie sienų pritvirtintų lentynų pūpsojo išmetamasis 
vamzdis ir kitos atsarginės dalys, ant keltuvo stovėjo 
jaguaras be numerių, o po juo gulėjo vyras, vilkintis 
mėlyną darbo kombinezoną. Keltuvo kairėje ir deši- 
nėje stovėjo (tai buvo neįprasta automobilių dirbtu- 

vei) du aukšti, plačiapečiai vyrai, vilkintys juodus kos- 
tiumus (Armanis, pažinau akimirksniu), su juodais 
akiniais, kurie buvo nustumti ant tvarkingai apkirptų 
galvų. Jie stovėjo taip simetriškai ir buvo tokie sustin- 
gę, kad iš pradžių palaikiau juos skulptūromis. Bet kai 
popiečio saulė švystelėjo pro pakeltų vartų plyšį, ap- 
švietė jų veidus. Abu vyrai sinchroniškai įkišo ranką į 
vidinę švarko kišenę. 

Tik vėliau supratau, kad tikriausiai labai keistai 
atrodžiau su pipiriniu purškikliu aukštai iškeltoje 
rankoje. 

Vyras su kombinezonu išlindo iš po jaguaro ir at- 
sisėdo. 

— Klausykit, juk aš jums telefonu sakiau, kad man 
reikia dirbti, - pareiškė jis. - Jei būtinai su kuo nors 
norite pakalbėti apie Justino pažymius, turite palaukti, 
kol mano Žmona grįš į namus. 

— Taip, ne, bet aš nenoriu kalbėti apie Justino pa- 
žymius, - sumikčiojau vis dar šnairuodama į Arma- 
nio kostiumais vilkinčius vyrus. Jie jau buvo užsidėję 
akinius ant nosių ir aš nemačiau akių. - Aš... aš, tiesą 
sakant, ieškau savo vaikų. 

— Ak štai kas, o aš maniau, kad jūs - Justino mo- 
kytoja, - pasakė vyras su kombinezonu. - Ji nori visą 
kaltę dėl blogų Justino pažymių užkrauti mums. O aš 
visą laiką kartoju, kad tai tik mokytojos reikalas. Paž- 
velkit į Keviną, jis gauna beveik vien tik vienetus, o 
vaikų tėvai tie patys, ar ne tiesa? 

— Tikrai? - paklausiau nuoširdžiai nustebusi. Ke- 
vinas nebuvo panašus į moksliuką. Galbūt ateityje jis 
galės padėti Nelei mokytis matematiką. Abu su Arma- 

nio kostiumais nepajudėjo iš vietos. Jų akinių stikluo- 
se atsispindėjo saulės nutviekstas kiemas. Aš mačiau, 
kad katė ant seno automobilio variklio dangčio išsitie- 
sė ir pasirąžė. Man pasidarė nesmagu. - Mano duktė 
mokosi su Kevinu vienoje klasėje. Ji norėjo šiandien jį 
aplankyti... 

— A, ta mažoji Nėlė, - pasakė Kevino tėvas. - Šauni 
mergaitė, tikrai miela. Atleiskite, aš Klozė! 

— Bauer, - prisistačiau. 

— Malonu. Neturiu jokio supratimo, kur vaikai. 

— Jei šunys jų dar nesuėdė, - pasakiau nervingai nu- 
sijuokdama. 

— Nemanau, - pasakė Kevino tėvas. - Atleiskit, turiu 
tęsti darbą. Šias vežėčias dar šiandien reikia baigti taisyti. 
Klientas nekantrauja. Galbūt paieškokite vaikų sode. 

— Tokį jaguarą turi mano draugas, - pasakiau aš ir 
priėjau truputį arčiau.- Visai tokios pat juodos odos 
apmušalais, - sumikčiojau. - Iš tikrųjų, lygiai tokiais 
apmušalais. 

Mano žodžius palydėjo nejauki tyla. Staiga pajutau 
poreikį dingti pro pakeliamuosius vartus. Ko ieškojo 
vyrai su Armanio kostiumais švarko kišenėse? 

— To negali būti, - pasakė Kevino tėvas ir atsisto- 
jo. - Jaguaras tik šiandien buvo atvežtas į miestą. Ar 
ne tiesa, vaikinai? 

Dabar atgijo abu armaniai. Vienas jų pasikrapštė 
nosį po akiniais, o antrasis pasakė: 

— Mes esame prrrofesionalai, tu gi Žinai, Tomai. Vi- 
sada laikomės sutarrrčių. 

- Tikiuosi, - atsakė Kevino tėvas. - Tik dėl sutarties 
ir dirbu, šnekučiai! - tada jis pasisuko į mane. - Tie 

jaguarai visi panašūs, ar ne tiesa? Mūsų klientai iš toli, 
galiu jus užtikrinti. 

— Mano draugo jaguarą ką tik pavogė, - pasa- 
kiau aš. Tai buvo greičiau garsiai išreikšta min- 
tis. - Automobilis negali būti jo. Nors jis ant už- 
pakalinio vaizdo veidrodėlio buvo pakabinęs lygiai 
tokius kūdikių batelius. Dvi poras, visai tokius kaip 
čia, - vėl nutilau. Ar daug jaguarų savininkų važi- 
nėja su mažais batukais ant užpakalinio vaizdo vei- 
drodėlio? Ir dar su bateliais, ant kurių išsiuvinėtos 
monogramos E ir M? 

Nepaisant vasaros karščio, aš visa pašiurpau. 

— Tai negali būti tiesa, - pasakė Kevino tėvas ir pik- 
tai Žvalgėsi tai į vaikiškus batukus, tai į armanius. Aš 
žengiau mažą žingsnelį atgal. Jei greitai išsprūsiu į lau- 
ką, galbūt spėsiu nuleisti pakeliamuosius vartus, visus 
uždaryti ir pakviesti policiją. 

Dabar abu armaniai pasikrapštė nosis. 

— Kvailas sutapimas, Tomai, tikrrrai. Šią savaitę bu- 
vom labai užimti. Galbūt ką nors prrražiūrrrėjom. 

— Jaguaras buvo pavogtas vidury baltos dienos 
miesto centre prie kontoros, - pasakiau aš, pati ne- 
suprasdama, kodėl. Tikriausiai man nusibodo gyven- 
ti. - Jis yra advokatas ir turi puikius ryšius su polici- 
ja ir prokuratūra, - tardama šiuos žodžius žengiau į 
kiemą. Bet Kevino tėvas sekė paskui mane. Jis brūkš- 
telėjo sau per kaktą ranka, ant kurios liko juodas te- 
palo dryžis. 

- Jūs esate paskutiniai idiotai, jūs abu, - pasakė jis 
armaniams ir paspaudė vartų mygtuką. - Jei Vrons- 
kis sužinos, sukiš jūsų kvailus mobiliuosius taip giliai 

į užpakalį, kad jie išlįs jums pro gerkles. - Atsigręžęs 
į mane jis sumikčiojo: - Atleiskit, tai tokie draugiški 
juokeliai. Ar galiu jums pasiūlyti kavos? 

Pakeliamieji vartai pajudėjo. Armaniai ir jaguaras iš 
lėto dingo iš akių. 

— Bet ponas Tomai, jei dabarrr paskambinsit... — 
bandė kažką pasakyti vienas iš armanių. 

— Pakentėkit. Niekas čia niekur neskambins, aiš- 
ku? - Kevino tėvas sustabdė vartus ir atsigręžė į 
mane. - Ojums... 

Nedarykit man nieko blogo, - norėjau pasakyti Ke- 
vino tėvui, bet jis kalbėjo toliau: 

— Nėra taip, kaip jums atrodo, patikėkit manimi. 

Tikrai? 

— Atrodo, jūsų garaže yra mano draugo automobi- 
lis, - pasakiau aš. - Kuris buvo pavogtas. 

- Tai geri vaikinai, - pasakė Kevino tėvas. - Žmo- 
nės Rusijoje gyvena skurdžiai, juk jūs žinote. Nuo to 
laiko, kai valstybė jais nesirūpina, jie turi ieškoti kitų 
uždarbio šaltinių, kad išmaitintų šeimas. Kasdien mė- 
ginu įteigti tai savo žmonai. Juk svarbiausia, kad šei- 
mai gerai einasi“ 

— Taip, bet vogti automobilius... 

— Klausykit, tai gali skambėti keistai, bet kitos šalys, 
kiti papročiai, ir čia kai kas taip pat pakrypo į blogą, 
nežinau, ar jūs nutuokiate, kiek šiais laikais uždirba 
automechanikas? 

— Na taip, aš... 

— Nepakankamai, turiu jums pasakyti. O jei turi 
penkis vaikus, tėvą, gaunantį labai mažą pensiją ir 
vaikaitę, kurios tėvas yra kiaulė ir moka vaikui mažai, 

tada kartais galima pakliūti ten, kur visiškai nenorėjai 
pakliūti, ar suprantate? 

- Jei jūs norite pasakyti... bet gi negalite... 

— Mano Žmona nuolat kartoja, kad turiu liautis, juk 
ji kažkiek uždirba, bet ar jūs žinote, kiek ta moteris 
uždirba senelių prieglaudoje? Už tai, kad seniems 
žmonėms valo užpakalius? Tai beprotiškai mažai, pa- 
tikėkite, o kai vaikai paaugs, tada mes visiškai neiš- 
siversim, bet aš negaliu sėdėti susidėjęs rankų. Vaikai 
juk yra mūsų ateitis, ar ne? Be deramo vaikų išsilavi- 
nimo mūsų valstybė nejudės pirmyn, bet deramas iš- 
silavinimas ir kainuoja nemažai. Kevinas, pavyzdžiui, 
protingas vaikinas, jis galėtų studijuoti, bet kaip, jei 
neparemsim jo? Ar suprantate“ 

— Aš puikiai viską suprantu, - pasakiau. - Bet vis 
dėlto jūs negalite taip be niekur nieko Antono au- 
tomobilį... turiu omenyje, net jei reikia Kevino stu- 
dijoms... 

— Daugiau taip niekada nebeatsitiks. Mes prekiau- 
jame tik automobiliais iš kitų miestų, - pasakė Kevino 
tėvas. - Saugumo sumetimais. Te viduje yra naujokai. 
Reikia jiems atleisti... 

— Aš jiems atleidžiu, bet... - kokį mėšlą aš visą lai- 
ką kalbu? - Klausykit, nusikaltimai dar nėra išeitis. 
Jei sėdėsite kalėjime, būsit savo vaikams daug mažiau 
naudingas. 

— Tai man aišku, - paskubėjo užtikrinti Kevino tė- 
vas. - Todėl ir kalbuosi su jumis. Aš nenoriu į kalė- 
jimą. Mano Žmona šito nepakeltų. O mano senasis 
tėvas... vaikai... mažoji Samanta... jiems visiems plyštų 
širdis, ar jūs šito norite? 

— Ne, žinoma, ne, - sumikčiojau. - Žinoma, kad ne- 
noriu, - aš visiškai susipainiojau. - Bet... 

— Mes turim būti pavyzdys savo vaikams, jūs gi ma- 
tot tai, ar ne? - Kevino tėvas maldaujamu žvilgsniu 
žiūrėjo į mane. Jo akys buvo žalios. - Koks bus pavyz- 
dys, jei tėvas sėdės kalėjime? 

— Joks, žinoma, bet koks pavyzdys yra tėvas, kuris 
padeda rusų mafijai vogti automobilius? - paklausiau 
aš. - Nenorėjau jūsų įžeisti... 

— Mano vaikai nieko nežino apie šią veiklą, - pasa- 
kė Kevino tėvas. - Jie tik mato tėvą, kuris sunkiai dir- 
ba, kad išmaitintų šeimą ir būtų pavyzdingas padorus 
Žmogus, ar ne? 

— Tikriausiai, - nedrąsiai ištariau. 

- Savaime suprantama, jūsų draugas atgaus savo 
jaguarą, - užtikrino Kevino tėvas. - Be abejonės. Tik 
abejoju, ar mokate tylėti. 

Nurijau seiles. 

— Apie jūsų dirbtuvių veiklą? 

Kevino tėvas linktelėjo. Kaip ir Kevino akyse, kai jis 
neseniai kalbėjo apie jūrų kiaulytę, žaliose tėvo akyse 
žibėjo ašaros. Jas pamačiusi, visai suskydau. 

— Manau, tai gali likti tarp mūsų, - tvirtai pasakiau. 

— Niekam nepasakysit nė žodelio? Net ir savo 
draugui? 

— Jei jis atgaus jaguarą - ne. Nieko jam nesakysiu. 

- Garbės žodis? - Kevino tėvas spaudė man ranką. 

Aš nusprendžiau. 

- Garbės žodis. Aš esu fryzė, iš prigimties neplepi. 

- Tada viską išsiaiškinom, - pasakė Kevino tėvas. — 
Jūs iš tikrųjų... O dabar galėtumėt nuleisti pipirinį 
purškiklį? 

Tą akimirką iš už gyvatvorės išėjo Kevinas, Nelė, 
Julijus ir visas būrys kitų vaikų. Kiek supratau, visi jie 
buvo nesužaloti. 

— Mamyte, ką tu čia darai? - paklausė labai nuste- 
busi Nelė. 

O Julijus pareiškė: 

— Mamyte, praaašau, ar negalėtume taip pat įsigyti 
voro paukštėdos? Jis toks minkštutis. 


* 


Aš buvau įpratusi kelis kartus per dieną atidaryti duris 
ir įleisti Keviną, todėl labai nustebau, kai ant slenksčio 
pamačiau Maksą ir Džasperą. 

— Sveika, Konstancija, - pasakė jis taip, tarsi niekada 
nebūtų dingęs. 

— Maksai, malonu tave matyti, - pasakiau truputį šal- 
tai. - Dabar, kai tu visą laiką leidi su Laura Kristina, - 
jei Nelė nepavyduliavo, tai dar nereiškia, kad aš buvau 
tokia didžiadvasė. - Ji dabar stovykloje, ar ne? 

— Mano senelis mirė, - pasakė Maksas. 

Džasperas pradėjo bliauti. 

— Mano taip pat. 

— Ko bliauni, - subarė jį Maksas. - Tu jo beveik ne- 
pažinojai. 

- Pažinojau. Jis man padovanojo Kareros geležin- 
kelį, - verkė Džasperas. 

— Tai buvo kitas senelis, - pasakė Maksas. - Jis dar 
gyvas! 

Džasperas liovėsi verkti. 

— Tikrai? - pasiteiravo jis. 

Buvau labai apstulbusi. 

— Pirmiausia abu eikit į vidų. 

Vargšė Anė. Ji labai mylėjo savo tėvą. Net jei pasku- 
tinėmis dienomis jis ją vadino tai ponia Jušenkova, tai 
Renata. 

— Ar gali Džasperas likti pas jus per naktį? - paklau- 
sė Maksas. - Mama pasielgė labai keistai, kai paskam- 
bino iš ligoninės. Ji prieš kelias valandas išėjo ir dar 
nepasirodė. Aš paskambinau tėvui, kaip ji man liepė. 
Bet jam kaip paprastai darbas svarbiau už viską. Arba 
tai, ką jis vadina darbu. Net tą dieną, kai miršta mūsų 
senelis, jis negali atsitraukti nuo savo praktikantės. Ar 
visi vyrai tokie, Konstancija? 

— Ne, - trumpai atsakiau. Aš net nenumaniau, kad 
Maksas žino apie savo tėvo nuotykius. - Džasperas, 
žinoma, gali pasilikti. Ir tu taip pat. Nelė labai apsi- 
džiaugs. 

— Jei pas ją į svečius neužeis misteris Tatuiruotė, - pa- 
sakė Maksas. - Kaip tu manai, Konstancija? Ar tiki, kad 
Kevinas Klozė yra tinkamas draugas tavo dukteriai? 

— Ak, Kevinas visiškai normalus, - pasakiau. - Beje, 
netikiu, kad jie abu ką nors... 

— „kad tai tavo reikalas, - užbaigė Nelė, kuri kaip 
paprastai prisėlino tyliai lyg katė. 

Maksas krūptelėjo. 

— Makso senelis mirė, - pasakiau, kad Nelė nepada- 
rytų tokios pat klaidos kaip aš ir nepradėtų prikaišioti 
dėl Lauros Kristinos, kai Maksą užgriuvo visai kitos 
problėmos. 

Mūsų siaubui, Maksas pradėjo verkti. Nelė tuoj pat 
pavirto Florencija Naitingeil ir apkabino jį per pečius. 

- Man jis iš tikrųjų patiko, - sukūkčiojo jis. - Net 
kai sirgo, jis visada mane atpažindavo. Dažniausiai. 

- O man jis padovanojo Kareros geležinkelį, - įsi- 
terpė Džasperas. 

— Tai buvo kitas senelis, - pasakiau aš. - Tas, kuris 
dar gyvas. 

Iš Makso akių sruvo didelės kaip pupos ašaros. Aš 
nežinojau, ką jam pasakyti. Bet Nelė buvo drąsesnė. 

— Ar gali papasakoti apie savo senelį? - paklausė 
ji. - Viršuje, medyje, mūsų niekas netrukdys. 

Šlepsėdama su Maksu per sodą ji per petį mestelėjo: 

— Prašau, ko nors atsigerti, šokoladinių sausainių, 
du gabalus picos nuo šiandien pietų. 

Į pintinę, kuri tarnavo kaip krovininis liftas, įdėjau 
pageidaujamus valgius, butelį obuolių gėrimo, čiulpi- 
nukų su vitaminu C ir pakelį nosinaičių. Nelė užtrau- 
kė ją į viršų, patikrino pintinės turinį ir pasakė: 

— Ačiū, mamyte. 

Tada aš kelias valandas abiejų negirdėjau. 

Paskambino Antonas ir pranešė, kad jo jaguaras 
atsirado. Kaip tik toje vietoje, iš kurios buvo dingęs, 
aikštelėje prie Antono kontoros. 

— Įsivaizduok, jis net buvo švariai nuplautas, tiek 
išorė, tiek vidus, - pasakojo Antonas. - O ratlankiai 
nušveisti iki blizgesio. Policininkai mano, kad tai ti- 
kriausiai buvo kokie nors jaunuoliai, kurie išsinuo- 
mojo jaguarą, kad pasipuikuotų. Bet jaunuoliai, kurie 
plauna automobilį - labai keista! 

— Svarbiausia, kad jis vėl čia, - pasakiau. Man ne 
itin malonu buvo pridengti automechaniką Klozę ir 
armanius, bet jei pažadėta, tai pažadėta. Be to, jagua- 

ras buvo ten, kur ir turėjo būti. Kad nuraminčiau są- 
žinę, kuri prikaišiojo kitas vagysčių aukas, aš sau vis 
kartojau, kad Žmonės, kurie gali nusipirkti brangius 
automobilius, tikriausiai gali juos ir gerai apdrausti. 
O ponas Klozė turi teisę: vaikai buvo mūsų ateitis. Jie 
vėliau uždirbs apvogtų automobilių savininkams pen- 
siją, ir tada ratas užsidarys. Štai kokias mintis mėginau 
įsikalbėti. 

Kaip tik šiandien Anė buvo sukvietusi Mamų mafi- 
jos susirinkimą dėl Jo ir Džoanos, mūsų mafijos pro- 
jekto. 

— Netikiu, kad ji iš viso pasirodys, - pasakė Mimi. - 
Gerai prisimenu, kai mano tėtis mirė, buvau tokia su- 
trikusi. Jei tuo metu nebūčiau turėjusi Ronio, būčiau 
nusibaigusi. - Staiga ji nutilo, ir netrukus paklausė: — 
Ar šiandien jo nebuvo? 

— Ko? - paklausiau aš, nors, žinoma, puikiausiai Ži- 
nojau, ką ji turėjo galvoje. 

— Na, Ronio, - atsiliepė Mimi. 

— Ne, - atsakiau. 

— Keista, ar ne“ 

— Ne, - pakartojau. - Juk tu pasakei, kad jis neateitų. 

- Tikrai, - ištarė Mimi. - Tik maniau, kad jis to pa- 
liepimo nesilaikys. Bet taip geriau. 

Kai abu vaikus paguldžiau į lovą (Julijus norėjo 
sužinoti, kada mirs jo senelis, todėl mes ilgai apie tai 
kalbėjomės), atėjo Trudė. Ji atrodė šiek tiek išsekusi 
ir aš pasiūliau jai mūsų serbentų, melisų ir aviečių 
punšo. 


putį alkoholio. 

Puiki mintis, dabar, kai vaikai miega. Supyliau pun- 
šą į salotų dubenį, sukliukinau į jį butelį degtinės ir 
nusišypsojau. 

— Štai, vitaminizuotas gėrimas. 

Su gėrimo taurėmis rankose atsisėdome lauke po 
klevu. 

Trudė ištiesė kojas, gurkštelėjo didelį gurkšnį ir su 
pasimėgavimu ištarė: 

— Aaaaaa! 

— Na, kaip sekasi tavo didžiajai meilei? - paklausiau. 

Trudė sumišusi nusijuokė. 

— Tiesą sakant, nežinau, ar šis terminas teisin- 
gas, - pasakė ji. - Turiu omenyje didžiąją meilę. Gal 
tai tik mitas, kaip jūs manot? Idealas, kurio turime 
siekti. 

Aha! Lakštute, girdžiu, kad tavo giesmelė stringa. 
Tai aš jau kadaise girdėjau. Netrukus išgirsiu žodžius 
pamokoma dovana ir pamokomas patyrimas. 

- Bet juk Peteris yra mėnulis tavo saulei. Šešėlis 
tavo šviesai, kotas tavo kopūstui, - nustebau. - Kas 
nors ne taip“ 

Trudė susiraukė, tarsi jai skaudėtų dantį. Ji nekentė 
prisipažinti, kad prašovė pro šalį. 

- Žinai, Peteris truputį per mažai dvasiškai išsilavi- 
nęs, - pasakė ji. 

— Aš tai iš karto pastebėjau, - patvirtino Mimi. - Jo 
aura buvo per mažai oranžinė. 

Trudė visiškai nekreipė į ją dėmesio. 

— Be to, jis niekada nieko nepadeda į vietą. Net pie- 
no į šaldytuvą. Net pastos neužsuka dangteliu. Ir jis 
visada siusioja stovėdamas! Šlapimas tykšta net iki 

veidrodžio! Bet keisčiausia, kad jis nuolat nepatenkin- 
tas katės plaukais ir dulkėmis ant muzikinio centro. 

— Tai iš tikrųjų pavadinčiau mažu dvasiniu išsilavi- 
nimu, - prunkštelėjo Mimi. 

— O dar tie vaikai! Jie siaubingai vargina, visą laiką 
ko nors nori arba jų sauskelnės pilnos, arba jie staugia, 
bet Peteris, regis, įsitikinęs, kad privalau jais pasirūpin- 
ti. Sako, kad jam savaitgaliai reikalingi regeneracijai. 

— Koks šiknius! - pasipiktino Mimi. - Kodėl neiš- 
meti jo pro duris? 

— Na, žinai, - dėstė Trudė.- Man jis patinka. Ir 
didžiąją laiko dalį mes puikiai sutariame. Lovoje jis 
nuostabus, nepatikėtumėt, kokius triukus galima išda- 
rinėti. Aš vis dar esu įsitikinusi, kad daugkartinis or- 
gazmas nusveria siusiojimą šalia klozeto, ar ne? 

— Hm, - sumurmėjo Mimi, bet aš sušukau: 

— Ne! Garbės žodis, kokiu iškrypusiu būdu reikia 
siusioti, kad šlapimas aptaškytų veidrodį! Tokių daly- 
kų nebūna net autobusų stoties tualete! Juk jis neturi 
gaisrininkų žarnos! 

— Na, beveik, - pasakė Trudė ir nušvitusi nusijuokė. 

— Fui, - pasibjaurėjau ir išlenkiau visą likusį gėrimą 
vienu mauku. 

— Tikrai, gero sekso neįmanoma įkainoti, - pasakė 
Trudė. 

— O aš visą laiką maniau, kad jį lengviausia rasti, - 
nustebo Mimi. 

— Ne, - užtikrino Trudė.- Dauguma vyrų yra 
visiški nemokšos lovoje. Šia tema atlikau solidžius 
tyrimus. Eee, perskaičiau. Ką jau čia. Ir atlikau, ir 
skaičiau. 

- Hm, - susimąstė Mimi ir įsipylė dar šlakelį gėri- 
mo. Tikiuosi, šiuo metu ji galvojo apie Ronį. Kaip aš 
pavydėjau, kai ji pasakodavo apie savo seksualinį gy- 
venimą! (Jei tik suprasdavau, apie ką ji kalbėjo...) 

— Taip, taip, - pritariau tikėdamasi įpilti į ugnį dau- 
giau alyvos. - Geras seksas pasitaiko rečiau nei šešetas 
loto Žaidime. 

— Todėl visos tikimės, kad Antonas bus puikus pa- 
grindinis prizas, - pasakė Mimi pašiepiamai. - Jei iki 
pensijos spėsit prisiruošti. Na, gal per atostogas pa- 
galiau ateis ir jūsų eilė! Juk nebeliks jokių kvailų atsi- 
kalbinėjimų. Vaikai Menorkoje, o Emilė pas mamą. 

Žinoma, aš apie tai mąsčiau. Antonas norėjo atos- 
togas praleisti su savo buvusia žmona, Emile ir vyres- 
niąją dukterimi Mole, bet Molė užsirašė į vasaros kur- 
sus ypač gabiems smuikininkams ir baletą šokantiems 
jaunuoliams, todėl jų planai žlugo. Emilė aplankys 
savo mamą ir senelius Anglijoje, o Antonas liks visiš- 
kai vienas namuose. Kaip ir aš. 

Nelei atostogoms reikėjo nupirkti naują maudymosi 
kostiumėlį (su A dydžio kaušeliais). Kol ji stovėjo par- 
duotuvės H8M persirengimo kabinoje, skubiai nusi- 
pirkau raudonus naktinius marškinius su plonytėmis 
petnešėlėmis ir giliais iškirpimais šonuose. Jie itin tiko 
prie mano miegamojo sienos, ir, vos pažvelgus į juos, 
mano kūno oda pradėdavo niežėti. 

- Pirmiausia reikia atlaikyti vakarienę pas jo tė- 
vus, - pasakiau aš. - Man jau dabar baisu jo mamos. 

— Ak, Polė iš tikrųjų puiki moteris, - pasakė Mimi. — 
Ji labai domisi menu. Renesansu ir kitkuo. Gal tau rei- 
kėtų perskaityti vieną kitą knygą, kad galėtum pasi- 

puikuoti savo žiniomis. Galėčiau iš namų atnešti kelis 
reprodukcijų albumus. 

Na, žinoma, aš neturiu ką veikti, tik likusias dvi die- 
nas skaityti apie renesanso valsus. 

— Ne, ačiū. Aš jau mėginau eksperimentuoti apsi- 
metusi plaukike gelbėtoja, dainininke ir šachmatinin- 
ke, - atsisakiau. - Dar viena profesinė veikla atrodytų 
kažkaip neįtikėtinai, ar ne? 

— Tai būtinos žinios, rodančios gerą išsilavinimą, - 
pasakė Mimi. 

Jau temo, ir mes uždegėme žibintus, uždegėme ir 
žvakutę ant jūrų kiaulytės Hempelio kapo. 

Mimi nusprendė pakeisti temą. 

— O ką dabar darysim su Mamų mafijos projektu? 
Ką turi padaryti, kad įtikintum Antoną išnarplioti Jo 
atvejį be honoraro? 

- Detalių geriau neatskleisiu, - pasakiau stengda- 
masi atrodyti paslaptingai. Iš tikrųjų man nereikėjo 
nieko daryti. Antonas tuoj pat sutiko atstovauti Jo. 
Ir jis atsisakė ne tik honoraro, bet ir avanso. Tačiau 
Mimi ir Trudė šito neturi Žinoti. 

— Puikus darbas, - pasakė Trudė. - Tu esi pagarbos 
verta krikštamotė - dėstė ji iškilmingu balsu. - Mamų 
mafija padėjo dar vienai šeimai. Maža mergaitė gali 
grįžti pas savo tėtį! Aš taip mumis didžiuojuosi. Iš 
karto jautiesi geriau, jei ką nors gero nuveiki kitiems 
žmonėms, ar jums taip neatrodo? 

— Tiesą sakant, jam padeda Antonas, - patikslinau 
aš. - Ir darbas dar neatliktas. Tik paduotas prašymas 
peržiūrėti globos teises. Antonas sako, kad Jo turi gali- 

mybę gauti Džoanos globos teisę. Bet namas turės būti 
parduotas ir, atėmus skolas, pelnas turi būti padalintas 
tarp Jo ir Bjankos. 

— Mes su Roniu taip pat parduosime namą, - pa- 
sakė Mimi. - Vienam jis per didelis ir per brangus, o 
Ronis neturėtų iš ko išmokėti mano dalį, jei sugalvotų 
ten likti gyventi, - ji minutę patylėjo ir žvelgė per krū- 
mus ties Hempelių tvora jų senojo namo link. - O aš 
jokiu būdu nenoriu ten gyventi. Man viskas pernelyg 
primena Ni.., praeitį. 

Tą akimirką pro gyvatvorę, skiriančią sodą nuo gatvės, 
prasibrovė šernas. Bent man pasirodė, kad tai šernas, pa- 
šokau ir čiupau grėblį, kuris buvo atremtas į medį. 

Bet tai buvo Anė. Jai visai nepatiko, kad ją pasveiki- 
nau į kaklą įrėmusi grėblio dantis. 

— Aš visą valandą beldžiausi ir skambinau, - pasakė 
pridususi moteris. - Kodėl jūs neatidarėt? 

— Galėjai bent šūktelėti prieš braudamasi pro gyva- 
tvorę kaip išklaikusi, - papriekaištavau. - Juk mes ne- 
vaidinome šeštoje Gyvatvorių pjovėjo serijoje. 

— Negalėjau, - pasakė Anė. - Gatve ką tik prabėgo 
Sabina ir Fraukė iš Mamų draugijos su didžiulėmis 
šachtininkų lempomis ant galvų, o aš nenorėjau su jo- 
mis kalbėtis. 

Tiek jau to. Patraukiau grėblį nuo jos kaklo ir apka- 
binau Ane. 

— Labai užjaučiu dėl tavo tėvo, - pasakiau. 

— Nebūk su manimi tokia maloni! - pasakė Anė ir 
pastūmė mane šalin. 

— Pirmiausia sėskis, - pasiūlė Mimi. 

Trudė padavė Anei stiklinę gėrimo. 

— Atrodai visiškai išsekusi, - tarė ji. 

- Liaukitės būti malonios, - pakartojo Anė. Jos 
balse buvo jaučiama isterija, lygiai kaip tada, kai 
Hanibalas ir Lekteris užvijo mus į medį. - Aš to 
nenusipelniau. 

- Žinoma, nusipelnei, - patikinome mes. 

— Jūs neįsivaizduojat, ką aš padariau,- pasakė 
Anė. - Aš paskutinė! 

- Visai ne, - pasakėm mes ir pasislinkom arčiau jos. 

— Niekada iš savęs to nesitikėjau, - pasakė Anė. — 
Kad aš taip pasielgčiau! Ir dar tėvo mirties dieną. 

Tuo tarpu mes iš smalsumo vos nesiusiojom į kel- 
nes. Kvailiausia, kad Anė pirmiausia pradėjo isteriš- 
kai kūkčioti. Tai truko kelias minutes, kol ji vėl galėjo 
kalbėti. O tada, kai sugirdėme jai visą stiklą gėrimo, ji 
papasakojo mums visą istoriją. 

Po skambučio iš ligoninės ji išvažiavo, kad dar kartą 
pamatytų savo tėvą. Kadangi jis ten tyliai ir ramiai gulė- 
jo tarsi miegodamas, jai pasirodė, kad jis klausia jos apie 
gyvenimą, ar ji laiminga, nes gyventi (pasakęs miręs tė- 
vas) verta tik dėl to. 

- Ir pirmą kartą po daugelio metų jis mane paži- 
no,- pasakė Anė žliumbdama. - Jis pavadino mane 
Trupinėliu. Taip jis mane visada vadindavo, kai buvau 
maža. 

- Ar jo lūpos judėjo, ar tai buvo tik vidinis balsas? — 
pasmalsavo Trudė, bet aš trinktelėjau jai per šonkaulius. 

Anė prisipažino tėvui, kad visada buvo laimingas, 
gyvenimu patenkintas žmogus. Kol ištekėjo už Hans- 
jurgeno. 

— Nesupraskit manęs neteisingai, noriu pasakyti, 
kad norėjau ištekėti, ir aš jį iš tikrųjų mylėjau, - pasa- 
kėji. - Tik nebebuvau laiminga. 

Bet Anė turėjo vaikus, turėjo darbą. Ir viena, ir kita 
ji labai mylėjo, ir Hansjurgenas iš pradžių ne nuolat 
leisdavosi į nuotykius, o tik retkarčiais. Kai jo eilinis 
nuotykis baigdavosi, ji galvodavo, kad galima viską 
pradėti iš pradžių. 

— Aš visą laiką maniau, kad mūsų geri laikai dar 
grįš, - pasakojo Anė. - Bet darėsi vis blogiau. 

Pagaliau ji liovėsi tikėtis, kad ateis geresni laikai. Ji 
kaip galėdama taikstėsi su esama padėtimi. 

— Aš juk turėjau pagalvoti apie vaikus, ar ne? Ir taip 
pakankamai blogai, kad jie turi tokį amoralų, egois- 
tišką tėvą, todėl turėjau būti patikimas ir tvirtas pa- 
grindas, ar ne? Ir tokia aš buvau! Iki šiandien! - šio- 
je vietoje ji vėl pradėjo žliumbti. Jai pasakojant man 
susidarė įspūdis, kad apimta afekto būsenos ji vidury 
baltos dienos apiplėšė banką. 

— Jei tuoj pat atiduosi pinigus ir atsiprašy- 
si, - patariau, - tavęs tikrai nenuteis, nes buvai ne- 
pakaltinama. 

— Kokius pinigus, - pakėlė galvą Anė. 

— Na, tu gi juos... ar ne? 

Galbūt ji automobiliu partrenkė Hansjurgeną ir jo 
praktikantę. Taip, regis, taip ir buvo. 

— Ką aš padariau? - sušuko ji laužydama rankas. - 
O, ką aš padariau! 

- Iš kur galim žinoti? - sušuko Trudė. - Pasakyk 
pagaliau! 

Anė pažvelgė į mus sumišusi. 

— Aš - paskutinė. 

Pagaliau mums trūko kantrybė. 

— Ką! Blogo! Tu! Padarei! - sušuko Mimi. Regis, ji 
dar purtė Anę už rankos. 

Anė įkvėpė oro. 

— Aš sulaužiau santuokinę ištikimybę, - pasakė ji 
iškilmingai. 

— Ak, tu pone Dieve! - ištarė be galo nusivylusi Tru- 
dė. - O aš maniau, kad tai kas nors rimto. 

— Su kuo? - paklausiau. 

— Su - o Dieve, tiesiog negaliu suvokti, kaip aš tai 
padariau. 

— Su kuo? 

— Jums atrodys keista ir tikriausiai nepatikėsit, iš- 
skyrus galbūt Trudę, ji gerai susipažinusi su tais ne- 
žemiškais fenomenais. Tai buvo taip: grįžtant iš ligo- 
ninės mano automobilis automatiškai pasuko į Elnia- 
ragių kelią. Tiesiai prieš Jo namus buvo laisva vieta 
automobiliui. Visai nesuvokdama kodėl, pastačiau ten 
automobilį. Tai buvo lyg stebuklas. 

— Olia lia, - ištarė Mimi. (Ar kažką panašaus.) 

— Tu permiegojai su Jo? - sušukau aš. 

— Manai, kad tavo miręs tėvas nuvairavo automobi- 
lį? - pasiteiravo Trudė. 

— Nemanau, - atsakė Anė nusiminusi. - Jis buvo 
griežtas katalikas. 

— Bet kadangi jau atvažiavai pas jį, užlipai į viršų ir 
permiegojai su juo? - paklausė Mimi. 

— Ne, - atsakė Anė. - Ne tuoj pat. Pirmiausia jis 
man išvirė puodelį kavos. Ir aš jam papasakojau, kad 
mirė mano tėvas,jis glostė man galvą, regis, o tada - tai 

buvo taip keista: mes atsidūrėme vienas kito glėbyje. 
Tokio jausmo niekada nebuvau patyrusi. 

— Manai, kad tavo tėvo dvasia pastūmėjo tave į jo 
glėbį? - paklausė susijaudinusi Trudė. - Nes jis savo 
Trupinėliui norėjo gero? 

— Sakiau juk, kad jis buvo katalikas, - pakartojo 
Anė. - Griežtas. O, Dieve, ką aš padariau! Kai vėl at- 
gavau sąmonę, greitai apsirengiau ir pabėgau. Kvai- 
liausia, kad palikau savo automobilio raktelius, todėl 
visą kelią turėjau eiti pėsčiomis. 

— O Jo? 

- Jis tuo metu buvo duše, - paaiškino Anė. - Jis 
norėjo dar kartą tai padaryti. Sakė, kad seniai svajo- 
jo su manimi permiegoti, bet manė, kad mano san- 
tuoka laiminga. Bet ji nelaiminga. Nelaiminga, bet 
santuoka. 

— Mums visoms taip yra buvę, - pasakė Mimi lako- 
niškai. - Bet kažkada tai baigiasi. 

— Manau, yra blogesnių dalykų, - pareiškiau. - Tavo 
Hansjurgenas jau daugybę metų dulkina kiekvieną, 
kuri juda. 

— Konstancija! - sušuko Mimi ir Trudė vienu balsu. 

— Ką 

— Tu ištarei žodį iš D raidės, - paaiškino Mimi. - 
Nesitikėjau, jog kada nors išgirsiu. 

— Bloga jūsų įtaka, - atsakiau. - Mano nuomone, 
Anė nepadarė nieko blogo. 

Bet Anė vis dar mušėsi į krūtinę. 

- Aš sulaužiau santuokinę ištikimybę, - dejavo ji. - 
Aš nė per nago juodymą ne geresnė už savo vyrą. Nie- 
kada negalėsiu savo vaikams pažvelgti į akis. 

— Bet tai kvailystė, - pasigirdo balsas iš tamsos. Mus 
ištiko širdies smūgis, Trudė pašoko nuo kėdės ir puolė 
ant kelių. Bet tai buvo tik Maksas, žvelgiantis pro Nelės 
namelio medyje turėklus. - Tu visą laiką kali mums į 
galvą mintis apie lyčių lygybę, mama. Jei tėtis dulkina 
savo praktikantę, gali ir tu, kokia jo specialybė? 

— Matematikos mokytojas, - atsakė Anė vis dar su- 
kaustyta siaubo. 

„„tą matematikos mokytoją dulkinti, - tęsė Mak- 
sas. — Juk tai teisinga. 


Sveiki atvykę į 
Vabzdžių gyvenvietės mamų draugiją 


Tai moterų su vaikais puslapis. 
Mes, tiek karjerą darančios moterys, tiek „tik“ namų šeiminin- 
kės, čia dalijamės žiniomis apie nėštumą ir gimdymą, auklė- 
jimą, santuoką, darbą, namų ruošą, laisvalaikio užsiėmimus ir 
mielai viena kitą remiame. 


Priėjimas 
Tik draugijos narėms 


Rugpjūčio 4 
Be Lauros Kristinos ir Flavijos namai maloniai tylūs. Jos 
abi išvažiavo į vasaros stovyklą Eifelyje. Mes su Janu ir 
savo jaunėliu ruošiamės dviem savaitėm važiuoti prie 
jūros, pabūsim be triukšmingų Mergaičių. Pastaruoju 
metu Laura Kristina visai išvedė mane iš kantrybės savo 
pasakojimais apie išgalvotą draugą Maksą. Mano moti- 
niška širdis kaskart apsilieja krauju, kai turiu ją įtikinėti, 
kad susirastų realų draugą, kad padėsiu jai, jei laikysis 
dietos, bet ji tik užverčia akis ir šaukia:„Ak, mama, tu ne- 
supranti, ką šneki!" 
MERGAITĖS! Esu labai laiminga, kad mūsų ketvirtasis 
palikuonis vėl bus stipriosios lyties. 
Dar ne visos užsirašė į mūsų rudens kursus „Dvikalbis 
kursas naujagimiams“. Toms, kurios negirdėjo, kas tai, 
pranešu: ponia Sulivan, diplomuota anglistė ir keturių 

vaikų Mama, dėstys apie anglišką naujagimių kalbą ir 
mokys angliškų vaikiškų dainų. Ji yra savo srities korifė- 
jus. Nežinau, kaip jūs, bet aš noriu, kad mano ketvirtas 
vaikas nuo vystyklų išmoktų angliškai! Ar jūs Žinot, kas 
išsiskyrė? Ronis ir Mimi Pfafai, tie, kuriems buvo persi- 
leidimas. Tikra tragedija, ar ne tiesa? Aš iš karto sakiau, 
kad santuoka žlugs. Tai Brado Pito sindromas. Namas 
tikriausiai bus parduotas. Ar jis netiktų jums, Sonja? Ne- 
seniai apžiūrėjau jį iš vidaus, iš tikrųjų gražus. Kai gims 
jūsų kūdikis, kotedže bus ankšta, ir, be to, Širšių kelyje 
gyvena baisieji Klozės. Tik pagalvokit, tas namas super- 
gardus kąsnelis, jei bus parduotas už dabartinę kainą! 
Fraukė 


Rugpjūčio 6 
Regis, banginė Beker pamažu ima suvokti, kad geriau 
neprasidėti su vedusiu vyru ir šeimos tėvu. Peteris vis 
dar truputį priešinasi, bet manau, kad po sunkios darbo 
savaitės man per sunku bėgioti paskui vaikus, kai ban- 
ginė linksminasi lovoje. Kiekvieną penktadienio vaka- 
rą lygiai šeštą valandą aš atvežu vaikus prie banginės 
slenksčio. Sekmadienio vakarą juos pasiimu. Jaučiuosi 
puikiausiai pailsėjusi, o banginė lieka pakrikusiais ner- 
vais. Dėl Vibekės apsukrumo įvairūs žuvų piršteliai bei 
negyvas vėžlys, kurį gavau iš Elenos (ačiū, Elena, super- 
puiki idėja), įsikūrė banginės namuose. Ten ramiai pūva 
ir dvokia. Dabar ir Karsta būna naudinga: ji išmetė ban- 
ginės katę iš balkono. Peteris dėl to surengė tikrą spek- 
taklį, kodėl aš kurstau vaikus, kurie ir taip yra pikti kaip 
ir aš, ir t. t. ir t. t. Bet pirma, butas yra tik antrame aukšte, 
katei nieko neatsitiko, antra, tegul jis geriau prižiūri savo 


dukterį, kai ji paliekama jo namuose. Kitam savaitgaliui 
mes su Vibeke sugalvojome šį tą ypatinga! Po to ban- 
ginė nebegalės naudotis savo muzikiniu centru. Bet ši- 
taip mes jai padarysim paslaugą, nes kas gi gali pakęsti 
nuolatinį New Age bambėjimą? 

Sonjai: Ar tas šuo dar gyvas? Man labai nemalonu, 
kad jis pabėgo. Kai šoviau, į akį įskrido uodas, paprastai 
esu labai taikli. 

Sabina 


Rugjūčio 7 
Tai tikras šokas! Ponia Klozė - jokia ponia! Ji yra - tik pa- 
galvokit - slaugė Valdesruės senelių prieglaudoje. Kai 
pamačiau ją su baltu chalatu ir šlepetėmis, taip nuste- 
bau, jog net atsakiau į pasveikinimą, nuo šoko, žinoma. 
Šiandien rytą mes atvežėme anytą į senelių prieglaudą, 
tai buvo nervus tampanti procedūra. Negalit įsivaizduo- 
ti, kokį triukšmą sukėlė ta ponia. Ji nenori suprasti, kad 
tapo Mums našta. Juk ji iškilmingai pažadėjo niekada 
nevaikščioti su plaukų suktukais, netrukdyti pacientų ir 
visada išjungti viryklę, bet nuo to priklauso mano vaikų 
gyvybės, ir aš nepasitikiu seniokiškais pažadais! Nesu- 
tikau su pasiūlymu, kad ji persikeltų iš vieno kambario 
buto viršutiniame aukšte į mūsų svetainę. Juk negaliu 
būti tikra, kad ji nesukinės viryklės! Turiu pakankamai 
rūpesčių su Timiu ir būsimu kūdikiu, negaliu kiaurą die- 
ną prižiūrėti savo pamišusios anytos. Negaliu pakęsti 
net jos kvepalų! Ačiū Dievui, mano vyrelis pagaliau tai 
suprato ir nesileido sugraudinamas jos verkšlenimų. Bet 
mes turėjom tiesiog ištempti ją už rankų ir kojų iš namų, 


oji visą laiką be perstojo itin nemaloniai šaukėsi pagal- 
bos, verkė ir maldavo, tarsi Valdesruė yra koks kalėjimas, 
į kurį ją uždarome prieš jos valią. Juk ji gauna atskirą 
kambarį ir supergerą priežiūrą visą parą. Net kartą per 
mėnesį pas juos atvyksta kirpėjas. UŽ pinigus, kuriuos 
turi mokėti mano vyrelis už tą liuksą, galėčiau laisvai nu- 
sipirkti naują mersedesą! Bet ši moteris nežino, kas yra 
dėkingumas. Kyštelėjau poniai Klozei dvidešimtinę, kad 
pirmąsias tris keturias dienas neprileistų jos prie telefo- 
no. Po viso to spektaklio mums skubiai reikia trupučio 
ramybės, juk esu nėščia ir negaliu jaudintis! 

Elena, mamytė storas pilvukas 


P.S. Manau, negerai, kad dėl savo pavyduliavimo skatini 
dukterį kankinti gyvūnus, Sabina. Išmesti katę iš balko- 
no žiauru ir beširdiška! Tai mane labai sujaudino. Vargšė 
katė. 


Visiškai slaptas Nelės dienoraštis 


Menorka, rugpjūčio 10 
Čia taip super cool, kad aš kas dešimt mi- 
nučių siunčiu telefonu nuotraukas į Švarcvaldą, 
Namas, baseinas, sodas, jūra, palmės, Parisės 
šeima - viskas tiesiog beprotiškai puiku! Lara 
man atsiuntė karvės po egle nuotrauką ir parašė, 
kad taip, jos nuomone, atrodo pragaras. Aš esu 
septintame danguje! Parisės šeima taip pat cool. 
Jos seseriai Venisei per keturiasdešimt, bet ji 
atrodo nuostabiai, kaip Madona, tik dar gražes- 
nė. Vaikai taip pat labai gražūs. Venisė, vaikai, 
vyras ir net šuo filmuojami reklamai, pavyzdžiui, 
reklamuoja automobilius. Venisė sako, kad tai jai 
teikia didelį malonumą. Aš paklausiau tėčio, kodėl 
jis mūsų šeimos neužrašė filmuotis, o jis atsakė: 
„Nes neturim šuns.“ Toks jau jis. Parisės tėvai 
taip pat malonūs, bet labiausiai c00/ iš visų yra 
Parisės sūnėnas Priamas. Ar ne kietas vardas? 
Priamui aštuoniolika metų, atrodo jis miega ge- 
rai ir visą laiką kalba tik angliškai, nes yra toks 
internacionalus. Jis dalyvauja reklamuojjant šam- 
pūnus ir dušo želė, ar tai ne beprotiška? Aš jį per 
televiziją tikriausiai šimtą sykių mačiau nuogą, 
tik nežinojau, kad tai jis. Today aš vėl pamėgin- 
siu a little bit pašnekėti su Priamu. Lig šiol, vos 
mane pamatęs, jis užsideda ausines. Tikriausiai 
jis truputį baikštus, nepaisant visos savo patir- 
ties. Galbūt mes kada nors kartu nusifilmuosime 
reklamoje. Ne dušo želė, galbūt šokolado, ledų ar 
dar ko nors. 
Manau, labai jam tikčiau. 


M: nemalonu prisipažinti, bet kai lėktuvas su 

vaikais pasuko Menorkos link, prapliupau 
verkti taip, kaip verkiu tik žiūrėdama filmą Anapus 
Afrikos, ir niekaip negalėjau liautis. Taksistas, kuris iš 
oro uosto nuvežė mane tiesiai į Anės tėvo laidotuves, 
pagalvojo, kad patyriau baisią katastrofą. Bet mano 
ašaros tiko prie laidotuvių. 

— Jaučiuosi visiškai išsunkta, - pasakė Anė, kai apsi- 
verkusi atsistojau šalia jos ir paspaudžiau ranką. Ji buvo 
išblyškusi ir atrodė kaip ligonė vilkėdama ankštą juodą 
kostiumėlį, kuri vilkėjo, kai laidojo mamą, tada jai buvo 
dvidešimt dveji. - Aš taip pat visą laiką verkiu. 

— Taip, bet tau kas kita, - sušniurkščiojau. - Juk tu 
šiandien laidoji tėvą, - aš apsižvalgiau. Daugumai da- 
lyvavusiųjų laidotuvėse buvo per aštuoniasdešimt, keli 
giminaičiai, draugai ir pažįstami iš prieglaudos, kurioje 
Anės tėvas dėl ligos turėjo praleisti paskutinuosius me- 
tus. (Anė man pasakė, kad nė vienas iš jų nesupranta, 
ką jie šiandien laidoja.) 

— Kuris iš jų yra Hansjurgenas, tas be raiščio? - su- 
šnabždėjau. 

- Jis neatėjo, - atsakė Anė tyliu balsu. - Reikėjo 
dirbti. 

— Bet šiandien šeštadienis, - sušnabždėjau. 

— Taip, - atsakė Anė pakuždomis. - Svarbus pro- 
jektas. 

— Tifani, - sušnabždėjo Maksas. Jis taip pat vilkėjo 
juodus drabužius. Švarkas jam buvo per didelis, pa- 
maniau, kad - tėvo. 

— Tifani? - pakartojau, ir man šovė galvon, kad nie- 
kada nepaklausiau, kuo verčiasi Hansjurgenas. Gal jis 
juvelyras? 

— Praktikantės vardas Tifani, - paaiškino Maksas. — 
Aš teiravausi. Ji yra verslo partnerio duktė. Manau, tė- 
tis negali taip paprastai jos atsikratyti kaip kitų. Ji ke- 
lia pernelyg daug reikalavimų. Aš sakiau mamai, kad 
ji turi jį palikti, kol jis nesugalvojo pats taip padaryti, 
bet ji nenori nieko apie tai girdėti. 

— Hansjurgenas kaskart atsitokėdavo, - sušnabž- 
dėjo Anė. - Taip bus ir šį kartą. Tifani dienos jau 
suskaičiuotos. 

— O tavo savigarba bus pažeminta, - tyliai atsakė jai 
Maksas. - Aš tėčiui tiesiai pasakyčiau, kad, palyginti 
su tuo matematikos mokytoju, jis yra nulis. 

— Tu neturi jokio supratimo, kokią laviną tai sukel- 
tų, mielas berniuk, - pasakė Anė. - Tas atsitikimas su 
Jo buvo vienkartinis, neatleistinas... nusižengimas! Jei 
tėtis kada nors apie tai sužinos, turėsime palikti na- 
mus ir persikelti į mažą butą. Be sodo! Tu tai galbūt 
suprastum, bet kas bus Džasperui? 

- Taip būna visada, - piktinosi Maksas ir pasilenkė 
arčiau manęs. - Geriau nevažiuočiau į vasaros stovy- 

klą, nes kitaip vėl įvyks didysis susitaikymas su tėčiu. 
Nežinau, ką ji turėtų jam už tai padaryti, bet kai jis grįŽ- 
ta, mama tyli, o jis dvi savaites būna pavyzdingas vyras, 
sekmadieniais gamina pusryčius ir važiuoja su mumis į 
zoologijos sodą. Kol iš už kampo išnyra kita sekretorė. 

— Santuoka yra pažadas, kurio negalima nei len- 
gvabūdiškai duoti, nei lengvabūdiškai sulaužyti, - su- 
šnabždėjo Anė. 

— Matai, Konstancija, - pasakė Maksas pašnibždo- 
mis. - Gerai ją prižiūrėk, kai aš išvažiuosiu. Juk tu esi 
krikštamotė. 

— Tai didelė paslaptis, - atsakiau. Bet mano žodžiai 
visiškai nieko nereiškė. 

— Pažadi man, ar turiu atsisakyti važiavimo į stovyklą? 

— Aš tau pažadu, - pasakiau. Vargšas berniukas, jam 
būtinai reikia pailsėti. 

Bet ne taip lengva buvo tesėti pažadą. Vos Maksas po 
pietų išvažiavo į vasaros stovyklą, o aš pradėjau ruoš- 
tis vakarienei pas Antono tėvus - užsitepiau ant vei- 
do kaukę nuo raukšlių ir varčiau Mikelandželo darbų 
albumą, kurį davė Mimi, - į duris paskambino Anė, ji 
laikė už rankos Džasperą. 

— Man reikia mano automobilio, - pareiškė ji. 

— Bet, širdele, juk žinai, kad aš neturiu automobi- 
lio, - atsakiau. 

— Aš kalbu apie savo automobilį! Turiu jį pasiimti, 
kol Hansjurgenas to nepastebėjo, - pasakė Anė ir ap- 
sidairė, tarsi būtų persekiojama. - Aš jokiu būdu nei- 
siu ten viena. Bijau, kad tai atsitiks dar kartą. 

- Tu nori pasakyti, kad vos jis tau atidarys duris, jūs 
pulsit vienas kitam į glėbį? 

Anė linktelėjo. 

— Bet taip jokiu būdu neturi įvykti. 

Norėčiau ir aš turėti tokį nesuvaldomą libido. 

— Mes paskambinsim, aš trumpai pranešiu, kad man 
reikia automobilio raktų, jis juos paduos, ir mes išei- 
sim. Visai paprasta, - pasakė Anė. 

— Ojei tu užsimanysi pabūti silpna moterimi ir pra- 
dėsi plėšti nuo savęs drabužius, ką tada man daryti? 

— Ak, nekalbėk nesąmonių, - sušnypštė Anė. - Eini 
ar ne? 

Žinoma, nuėjau. Juk pažadėjau. Džasperą mes pali- 
kome prižiūrėti Mimi. 

Senasis Anės opelis korsa buvo kreivai pastatytas už 
mažučio smarto, priekiniais ratais ant šaligatvio, kita 
dalis išlindusi į važiuojamąją dalį. 

— Tik pažiūrėk, mistinė stebuklinga ranka nepasta- 
tė automobilio į aikštelę, - pasišaipiau aš. - Sakyčiau, 
pastatei automobilį į mistinę vietą. 

— Tai rodo ir baudos kvitas, - pasakė Anė ir nervin- 
gai suglamžė popieriaus lapelį, užkištą už valytuvo. 

Aš paskambinau Jo. Per tą laiką jis pakabino tikrą 
lentelę su pavarde. Anė nervingai trypčiojo nuo vienos 
kojos ant kitos. 

— Kaip aš atrodau? - paklausė ji. 

O varge! Kokią reikšmę tai dabar turi? 

Raudonas poršė karera sustojo gatvės viduryje, per 
plauką nuo Anės korsos. Iš jo išlipo nedidukas, tvir- 
tai sudėtas vyrukas, vilkintis odinį švarką. Norėjau 
draugiškai jį perspėti, kad čia dalija baudos kvitus, kai 
pastebėjau, jog tai ne kas kitas, o Bernardas. Bjankos 
Bernardas, tigras su y, kuris turėjo įsidėmėti mano vei- 
dą. Jis vilkėjo odinę striukę ant nuogo kūno. 

Aš pašiurpau. 

— Kas taip baisiai čia pastatė savo vežėčias! - plū- 
dosi Bernardas ir spyrė į Anės automobilio padangą. 
Pasinaudojau susidariusia padėtimi ir dingau iš jo re- 
gos lauko su savimi prie greta esančios vitrinos nusi- 
tempdama Ang. Friolicho šildymo ir santechninė įran- 
ga vitrinoje buvo išstačiusi kelis gražius vamzdžius ir 
santechninius raktus. 

— Pažiūrėk, ar patinka šis? - pasakiau ir stipriai pa- 
sukau Anės galvą į santechninių raktų pusę. 

— Bet tai juk... - nustebo Anė. 

— Puikus klozetas, - tariau garsiai ir pašnibždomis 
pridūriau: - Dabar užsičiaupk. - Vitrinoje mačiau, 
kad iš automobilio išlipo kitas vyras (taip pat nedi- 
delio ūgio ir labai sportiškos išvaizdos), o su juo šuo 
milžiniška galva. Tokia pat galva buvo ištatuiruota ant 
Bernardo užpakalio. 

— Mastinas, - sušnabždėjau aš. O garsiai ištariau: — 
Pažiūrėk į tą puikų bakelį. 

Bernardas, jo palydovas ir mastinas dingo Jo laip- 
tinėje. Tikriausiai per tą laiką šis atidarė elektrinę 
spyną. 

— Ko jiems čia reikia? - paklausė Anė. - Ir kodėl tu 
taip šiurkščiai prispaudei mano nosį prie vitrinos? 

— Nežinau. Tikriausia tai buvo išlikimo instinktas, - 
atsakiau. - Bernardas šiandien atrodė ypač žiauriai. 
Bet jei nori, bėgam kuo greičiau pas Jo. Esu tikra, kad 
dabar pats tinkamiausias momentas atsiimti raktus, 
nes dabar tikrai nebus pavojaus, kad jūs pulsit vienas 
kitam į glėbį. 

Anės veidas tuoj pat įgijo apgailėtiną išraišką. 

— Aš negaliu pažiūrėti jam į akis. Ką gi jis gali apie 
mane pagalvoti? Esu ištekėjusi moteris... Aš ne geres- 
nė už Bjanką, jis tikriausiai mane niekina. 

— Nesąmonė, - pasakiau. - Manau, jis supyko, kai 
išėjo iš dušo ir neberado tavęs. 

— Bet jis galėjo bent paskambinti, - teisinosi Anė. - 
Tada aš jam viską būčiau paaiškinusi. Kaip manai, ko 
nori Bernardas iš Jo? 

Gūžtelėjau pečiais. 

— Galbūt jis taip pat ką nors pamiršo. Bet, atvirai sa- 
kant, jis nepanašus į žmogų, atėjusį su draugišku vizitu. 

— Tu manai?.. O ne! - Anė ryžtingai priėjo prie lau- 
ko durų ir kelis kartus energingai paskambino. 

Niekas neatidarė. 

— Oo, - teištariau. 

- Jo! Jei jie jam ką nors padarys, turės reikalų su ma- 
nimi! - sušuko Anė. Nuovargis iš karto dingo nuo jos 
veido. Akys degė didvyriška ugnimi. Aš vėl pamačiau 
tikrąjį Frodą, nusprendusį nunešti žiedą iki Mordoro: 
nedidukė, drąsi ir viskam pasirengusi. 

Ji greitai ėmė skambinti visais kitais namo skam- 
bučiais. 

— Mano kardas priklauso tau, - pasakiau jai. - Ko- 
vokime kartu su piktaisiais orkais. 

Bet Anė neturėjo laiko tokiam humorui. 

— Paštas, - sušuko ji į kitą garsiakalbį, ir durys buvo 
atidarytos. - Eime! - Anė puolė laiptais aukštyn. 

Aš išsitraukiau savo kardą ir nusekiau paskui ją. 

Kai užkopėme į viršų - aš buvau įsitikinusi, kad pro 
visas durų akutes žvelgė kaimynai - Jo buto durys 
atsidarė ir pasirodė mažasis poršė keleivis. Mastinas 

buvo pririštas už dygliuoto antkaklio, bet vis tiek mė- 
gino mane suėsti. Aš iš karto išnirau iš „Žiedų valdo- 
vo“ fantazijos ir pavirtau druskos stulpu. 

- Jis nieko nedarys, tik nori pauostyti, - ramino vy- 
riškis. 

Anė jau buvo prabėgusi pro jį ir šunį ir įsiveržusi 
pro buto duris. 

— Jo! Jo! Ar kas nors atsitiko? 

Aš norėjau eiti paskui, bet viduryje Sodomos ir Go- 
moros buvau pavirtusi druskos stulpu ir sugebėjau tik 
kvailai spoksoti. 
iki kojų, švilptelėjo pro dantis, nusiėmė nesamą skry- 
bėlę ir prisistatė: 

— Ar leisite? Pašulkė. Jūs esate labai karšta mergytė, 
jei leisite taip pasakyti. Lažinuosi, kad be tepalo ant 
veido esate tikras pupuliukas. 

Tiesa, ant veido juk buvo kaukė nuo raukšlių, tokia 
žalia dumblių ir avokadų košė. Anė buvo taip užsiė- 
musi savimi, kad, deja, nieko nepastebėjo. O aš su žalia 
koše ant veido žingsniavau per visą Vabzdžių gyven- 
vietę. Nepaisant to, aš ponui Pašulkei atrodžiau žavin- 
ga. Laisvąja ranka iš odinio švarko kišenės jis išsitrau- 
kė vizitinę kortelę ir ištiesė man. 

Jei ieškote darbo, mums visada reikia gerai atrodan- 
čių mergaičių prie baro. Čia netoliese yra nedidelė už- 
eiga. Labai padori. Bet klientai geria daugiau, jei mer- 
gaitė prie baro neatrodo kaip sumindžiota arklio. Juk 
sakoma, kad valgoma ir akimis. 

Sutrikusi paėmiau vizitinę kortelę. Neprisimenu, 
bet gali būti, kad net padėkojau, reikia pagalvoti. 

— O Viešpatie, Jo! - išgirdau Anės šauksmą ir Ber- 
nardo balsą. 

— Nėra taip blogai, kaip atrodo. Paprastas lūžis! Tai 
pradžiai. Kitus lūžius palieku ateičiai. Ar aišku, Jo? Ar 
tau reikia dar padėti? 

— Ne, viskas aišku, - išgirdau Jo dejonę. Vis dėlto jis 
gyvas. 

— Ar tai jūsų draugas? - pasiteiravo Pašulkė. - Jei 
taip, man labai gaila, kad taip stipriai jį užsipuoliau. 
Vienas smūgis į skrandį, vienas spyris į inkstus, nosį 
sulaužė pats Bernardas. Šito jis niekam kitam nelei- 
džia padaryti. Jam patinka lūžtančių kaulų traškėji- 
mas. Bet dažniausiai Žmonės per garsiai spiegia, jog ką 
nors išgirstum. Puiku, ar ne? 

— Ne, - sucypsėjau. 

— Neee, nesirūpinkit, jam nėra taip blogai, mums 
buvo pasitaikę visiškai liūdnų atvejų. Kaip, jūsų nuo- 
mone, atrodo grožio chirurgas, kuris operavo Bjankos 
papus! Nors ir prieš tai jis neatrodė žavingai. Ar ne- 
pastebėjote? Grožio chirurgai dažniausiai siaubingai 
bjaurūs, tiesa? 

— Tiesa, - sucypsėjau. 

— O dabar viskas gerai. Tas žmogelis padarė Bjankai 
skirtingo dydžio papus. Bernardas iš tikrųjų pasiuto. 
Juk galima jį suprasti, ar ne? Na, dabar jis daugiau taip 
nedarys. Nereikėtų susidėti su mano draugu Bernar- 
du, tikrai. Juk kiekvienas žino, kad jis nesupranta juo- 
kų. Kodėl jūsų draugas sumanė jį erzinti? Juk viskas 
buvo puikiai sustyguota! Noriu pasakyti, kad ir Ber- 
nardas turi išlaidų, o Bjanka yra pretenzinga moteris. 
Jūsų draugas turėtų tai suprasti. 

- Jis ir supranta, - numykiau. 

Pašulkė su užuojauta uždėjo didelę kaip tualeto 
dangtis ranką man ant pečių. 

- Jei nenorite matyti kraujo, geriau eikit į lauką. 
Mūsų Henris irgi truputį įsikišo. Kvaila, kad jūsų 
draugas nemūvėjo kelnių... jam dar pasisekė, kad šuo 
nieko nenukando kaip mano buvusiam gėrimų tiekė- 
jui. Tas daugiau neapgaus jokio šeimininko, galiu jus 
užtikrinti. Ar ne tiesa, Henri? 

Mastinas suurzgė. 

Bernardas pasirodė duryse ir pažvelgė žiauriu 
žvilgsniu. 

Aš lioviausi kvėpuoti. Nebegalėjau net cypsėti. 

— Eime, mes baigėme, - pasakė Bernardas trinktelė- 
jęs Pašulkei per petį. Tada jis pamatė mane. Stengiausi 
pasislėpti po savo kauke nuo raukšlių. Ar mušdamas 
mane Bernardas pasitenkins vienu lūžiu? Koks jaus- 
mas, kai toks šuo suleidžia dantis į šlaunį? Kažkur 
skaičiau, kad jei mastinas vieną kartą įkanda, net su 
laužtuvu neįmanoma pražiodinti jo į auką įsikirtusių 
nasrų. 

Bet, regis, Bernardas vis dėlto neįsidėmėjo mano vei- 
do. Arba kaukė nuo raukšlių išgelbėjo man gyvybę. 

— Dar viena gailestingoji samarietė, - pasakė jis. - 
Na, puiku, kad Jo bus taip šauniai gydomas. Perduok 
jam dar kartą, tegul atsiima savo šūdiną pareiškimą, 
sesute, nes kitą kartą neteks dantų. O ką aš padarysiu 
Džoanai, apie tai tegul jis ramiai pamąsto vakare lovo- 
je. Manau, pono mokytojo puiki fantazija, - Bernar- 
das patraškino pirštų sąnarius. - Bernardo pasaulyje 
nėra jokių pareiškimų, kad žinotum. 

Ir jis nulipo žemyn. Pašulkė su šunimi nusekė pas- 
kui. Pašulkė dar kartą pridėjo ranką prie nesamos 
skrybėlės ir linktelėjo man. 

— Mano numerį jūs turite, ponia. Iki pasimatymo. 

— Iki pasimatymo, - sucypsėjau ir susigėdusi susigū- 
žiau. Štai kaip elgiasi itin pavojinga baisiosios Mamų 
mafijos krikštamotė pavojaus akimirką! 

Palaukiau, kol apačioje trinktelėjo durys, tada gyvy- 
bė grįžo į mano kojas, ir aš pagaliau galėjau įeiti į butą. 
Ant virtuvės grindų, atsirėmęs į šaldytuvą, sėdėjo ge- 
rokai aptalžytas Jo. Anė puolė jam į glėbį ir visą laiką 
kūkčiojo kartodama jo vardą: 

— O Jo, Jo, Jo, Jo! - tai skambėjo beveik kaip kantri 
daina. 

— Kaip gerai, kad grįžai, - pasakė Jo Anei, iš nosies 
jam nulašėjo truputis kraujo. - Aš jau maniau, kad 
viską susapnavau. 

Ši situacija jaudino iki vėmulio. 

— Bet kodėl tu nepaskambinai? - sušuko Anė. - O, Jo! 

— Aš juk nežinau tavo pavardės, - atsakė Jo. - Ar ne 
kvaila? Įsimylėjau moterį, kurios žinau tik vardą. Ir 
kad ji turi tokį mielą apgamėlį ant pilvo. 

— O, Jo! - sušuko Anė vėl. - Kaip gali apie tai kal- 
bėti. Tu beveik nepažįsti manęs. O aš esu ištekėjusi. 
Aš esu... 

— „tu mieliausia, nuostabiausia, protingiausia ir ge- 
riausios širdies žmogus, kurį kada nors esu sutikęs, - 
užbaigė Jo. - Ir aš myliu tave. 

— O, Jo! - sušuko Anė ir vėl puolė jam į glėbį. - Aš 
taip pat myliu tave. Taip, myliu. 

O tada jie pradėjo vienas kitą bučiuoti visai nekreip- 
dami dėmesio į varvantį iš Jo nosies kraują. 

Aš krenkštelėjau. 
— Kadangi jūs jau išsiaiškinot, būtų gaila, jei Jo nu- 
kraujuotų, ar taip nemanote? 


* 


- Jo nori, kad tu atsiimtum prašymą, - pasakiau. 

- Aš to negaliu padaryti, - atsakė Antonas, išvairavo 
jaguarą iš įvažiavimo ir nuriedėjo Širšių keliu. - Glo- 
bos teisės bus svarstomos iš naujo. Jei tu nori Žinoti, 
po visos šios istorijos tai bus grynas formalumas. Net 
jei jūs buvote tokie kvaili ir nepakvietėte policijos. Iš 
tikrųjų, labai neprofesionalu. 

— Bet ar nesupranti? Šitam Bernardui visiškai nerū- 
pi Džoana. Jis tik nori Jo pinigų ir likti name. Taip bus 
tik tada, jei Bjankai liks Džoanos globos teisės. Jei Jo 
neatsiims pareiškimo, Bernardas sumuš ne tik Jo, bet 
ir Džoaną! 

— Aš gi sakiau, kad šį atvejį turi spręsti policija, - pa- 
sakė Antonas. - Negalima leistis tokių tipų įbaugina- 
miems. 

— Na, tavęs ten nebuvo, - pareiškiau. - Patikėk 
manimi, jei būtum pažvelgęs į akis Bernardui, Pašul- 
kei ir tam šunėkui, suprastum, ko bijo Jo. Jei būtume 
pakvietę policiją, jie galėjo dar labiau įtūžti, tuo esu 
tikra. Ne, ne, turi padaryti, kaip prašo Jo, ir atsiimti 
pareiškimą. 

Antonas atsiduso. 

— Maniau, turiu jam padėti, - pasakė jis. - Jei atsi- 
imsiu prašymą, tada visiškai jam nepadėsiu. Vargšei 
mergaitei taip pat. 

— Taip, bet jie liks gyvi, - atkirtau. - Ir Kevinas sako, 
kad nėra tikslo skųsti tokių tipų policijai. 

— Kas gi tas Kevinas“ 

— Jis mokosi su Nele vienoje klasėje, - paaiškinau. 

— Tai bent profesionalas,- atsiduso Antonas. - 
Klausyk, kam nors grasinti ir sumušti yra nusikalti- 
mas, už kurį sodina į kalėjimą. Jo turi pasiskųsti, tik 
taip jis atsikratys Bernardo. 

— Ne, - paprieštaravau. - Tu esi naivus. Jei jis juos 
apskųs, šie pradės iš tikrųjų jį kankinti! Bernardas juk 
ne vienas. Tas Pašulkė taip pat šį tą reiškia. Ir šuo. Ir 
jie tikrai nesitrauks. Kaip manai, ką jie padarė gėrimų 
tiekėjui? Kevinas taip pat sako, kad tokie tipai supranta 
tik vieną kalbą, savo pačių. 

— Nesąmonė, - atrėžė Antonas. 

— Vis dėlto turi atsiimti prašymą. Taip nori Jo, - pa- 
sakiau. - Ir aš jį suprantu. Jei Bernardas grasintų 
mano vaikams... Ak, norėčiau mokėti karatė arba ką 
nors naudingo. Bet ne, tėvai įgrūdo mane į tą kvailą 
šokių ansamblį! - aš staiga nutilau. - Eee, ir į plau- 
kimo grupę, - pridūriau. Kaip sunku meluoti. Jei jau 
kartą pradėjai, turi tęsti. Po truputį man pradėjo nu- 
sibosti. - Bet argi padės medalis už plaukimą nugara 
prieš tokius tipus kaip Bernardas? 

— Tam yra teisinė sistema, - prieštaravo Antonas. — 
O ką apie tai sako Kevinas? 

- Ak, jie juk neareštuos Bernardo, - pasakiau. - Iki 
bylos tyrimo jis gali nevaldomas daryti nusikaltimus. 
Kevinas sako, kai reikia policijos, ji niekada nepadeda. 
Ne, ne, tokius dalykus reikėtų spręsti patiems, bet aš 
jau minėjau, kad Bernardui, Pašulkei ir piktajam Hen- 
riui mes negalime pasipriešinti. 

Antonas vėl atsiduso, aš pasitaisiau sijoną. Dėl visos 
sumaišties šiandien prieš pietus mano gražinimosi ir la- 
vinimosi programa buvo vykdoma per trumpai. Aš net 
nebuvau pasidariusi padoraus manikiūro, ką jau kalbėti 
apie visa kita. Nebuvau įsitikinusi, ar ši laisvai krintanti 
palaidinė ir sijonas su plačiu diržu ant klubų man tinka. 
Neturėjau laiko staipytis prieš veidrodį. Vis dėlto dra- 
bužiai buvo labai nepraktiški: sijonas toks siauras, kad 
jo nebuvo įmanoma pasikelti aukštyn, kai eini į tualetą, 
be to, kilo pavojus, kad medžiaga gali plyšti. Todėl pir- 
miausia reikėjo atsisegti prakeiktą diržą, tada nusimauti 
sijoną ir po to viską pakartoti atbuline tvarka. 

— Ar žinojai, kad aukso pjūvis renesanse vaidino 
svarbų vaidmenį? - pakeičiau temą. - Tai skamba su- 
dėtingai, bet iš tiesų yra paprasta. Atstumas, kuris turi 
būti padalytas, lygus lygiašonio trikampio ilgajai kraš- 
tinei, jo antroji kraštinė yra perpus trumpesnė. Įspū- 
dinga, ar ne? 

Antonas vėl kilstelėjo antakį. 

— Ašir nežinojau, kad tu domiesi menu, Konstanci- 
ja, - pasakė jis. 

— Dar pamatysi, - tariau ir, nepaisant vasaros karš- 
čio, pradėjau kalenti dantimis. Viena lygiašonio tri- 
kampio kraštinė, dvigubai ilgesnė už antrą kraštinę, 
tikrai? Kas gali tai suprasti? Aš - tikrai ne. 

Kai kuriomis dienomis nutinka pernelyg daug įvy- 
kių. Šiandien ir buvo tokia diena. Pirmiausia aš pusę 
nakties internetu žaidžiau šachmatais su kasparov34 ir 
E4D4, tada atsisveikinau su vaikais oro uoste, buvau 
Anės tėvo laidotuvėse ir susitikau su Bernardu ir Pa- 

šulke, paskui apsilankiau pirmosios pagalbos ligoni- 
nėje, kur buvo suteikta pagalba vargšeliui Jo. (Išskyrus 
nosį, niekas nebuvo sulaužyta, tik sutrenkti vidaus or- 
ganai. O mėsos gabaliukas, kurį Henris išplėšė iš šlau- 
nies, tikriausiai ataugs, taip sakė gydytojas.) Kai grįžau 
į namus, norėjau tik kristi į lovą, bet ten manęs laukė 
Mimi, Džasperas, Trudė ir Kevinas, pastarasis buvo su 
mažąja Samanta ant rankų. 

— Ar žinojai, kad Nelė išvažiavo atostogauti? - pa- 
klausiau. 

— Žinoma, - atsakė Kevinas. - Ji atsiuntė man žinu- 
tę iš lėktuvo. 

— Tik pagalvokit! - sušukau iš karto atsigavusi. — 
Negi ji nežino, kad lėktuvas gali nukristi, jei bus neiš- 
jungti mobilieji telefonai? 

Laimė, lėktuvas nenukrito, bet sėkmingai nusileido 
Mahone. Nelė ir Julijus jau skambino susižavėję namu, 
baseinu ir beprotiškai šaunia ir labai malonia Parisės 
šeima. Nelė paklausė manęs, ar man neatrodo, kad 
vardas Priamas yra nežmoniškai cool, kai atsakiau, kad 
labai tinkamas koviniam šuniui, padėjo ragelį. Todėl 
aš priėjau prie išvados, jog buvo kalbama ne apie šunį. 
Pasiunčiau Lorencui žinutę, kurioje dar kartą primi- 
niau, kad noriu atgauti savo vaikus nesužalotus. 

— Jie ten turi net „Lego“, - pasakiau Antonui. - Visą 
dėžę, specialiai Julijui. Kaip manai, ar galėjo jie panau- 
doti tuos pigius triukus, kad jis visam laikui pas juos 
liktų? 

— Ne, - atsakė Antonas, kuriam, regis, buvo sunku sek- 
ti mano minčių šuolius. - Kiek pažįstu Lorencą, jis bus 
beprotiškai laimingas, kai tos trys savaitės pasibaigs. 

- Ir aš, - atsidusau. - Būčiau laiminga, jei šis vaka- 
ras jau būtų pasibaigęs. 

Antonas pažvelgė į mane iš šono. 

— Nenorėjau pasakyti, kad nesidžiaugiu, - greitai 
pridūriau. - Lig šiol diena buvo siaubinga. Iš patyrimo 
žinau, kad geriau nebus. Jei mane graužia kirminas... 

— Dabar tiesiog giliai kvėpuok ir atsipalaiduok, - 
pasakė Antonas. - Bus puikus vakaras. Mano mama 
kaip visada užsakė maistą pas geriausią miesto tie- 
kėją, galiu lažintis, kad tu šiandien beveik nieko 
nevalgei. 

— Kada gi? - paklausiau. - Kevinas atėjo su kūdi- 
kiu, jis sako, kad jam reikia normalios aplinkos, nes 
jo šeima pamišusi. Vargšas berniukas! Tik pamanyk, 
kokia pamišusi yra jo šeima, jei jis mano beprotnamį 
laiko normaliu! Man tas berniukas taip pat patinka. 
Kad tik neatsivestų su savimi šunų. Tik įsivaizduok: 
vargšas Kevino senelis buvo aštuoniasdešimties, kai 
sutiko savo svajonių moterį, bet jie atidavė ją į senelių 
prieglaudą. 

— Atsipalaiduok! - pakartojo Antonas vėl. Mes su- 
stojome prie šviesoforo. 

Žinojau, jog tauškiu nesąmones, bet labai gera 
iš širdies išsikalbėti, beveik taip pat, kaip surašyti 
sąrašą. 

- Trudė pabėgo iš savo buto, nes Peterio vaikai ne- 
pakenčiami, ir Peteris taip pat, įsivaizduok, mažoji 
Garsta išmetė Trudės siamo katę iš antrojo aukšto, o 
Peteris ją dar gynė. Jis pasakė, kad vargšas vaikas yra 
jo žmonos užguitas, tarsi būtų koks nors skirtumas, 
ar ne“ 

Trudė po truputį pradėjo nervintis. Nors žodis pa- 
mokoma dovana dar neištartas, aš Žinojau, kad Peterio 
dienos suskaičiuotos. 

- Žinai, jaučiuosi visiškai prastai, - pasakė Tru- 
dė. - Visas butas apgaubtas nepalankios auros, galiu 
deginti smilkalus, kiek tik noriu, jame jaučiamas labai 
negeras dvokas. 

— Dvokia iširusia santuoka ir vidutinio amžiaus kri- 
ze? - paklausiau. 

— Ne, senais moteriškais įklotais ir amputuotomis 
rūkytomis kojomis, - atsakė Trudė. 

— Kad ir kaip ten būtų, Trudė gyvena su visomis 
savo katėmis pas mane, kol Peterio vaikai okupavę jos 
butą, vadinasi, pas mus dabar bėgioja šešios katės, ir 
aš nesu tikra, kad jos gerai sutaria, - paaiškinau An- 
tonui. - Brangias šilkines užuolaidas teko nukabinti, 
dabar iš jų tegalėsiu siūti sukneles barbėms. 

— Keista, kad visi tuoj pat kraustosi pas tave, jei kyla 
sunkumų, - pasakė Antonas. 

— Taip, - sutikau. - Ir bijau, kad dabar Anės eilė. Ji vi- 
siškai sutrikusi, nes įsimylėjusi Jo, ir aš manau, kad atsi- 
rado pakankama motyvacija, nepaisant vedybų sutarties, 
palikti vyrą. Ji, žinoma, labai susirūpinusi, kas bus toliau, 
juk negali su vaikais persikelti į Jo vieno kambario butą, 
be to, kiekvieną akimirką gali pasirodyti Bernardas ir jo 
muštukas, bet ką jai daryti? Esu tikra, ji rimtai įsimylėjusi, 
o Jo yra malonus žmogus, priešingai nei Hansjurgenas, 
tas pirmos kategorijos šiknius. Jau minėjau, kad jis pa- 
laiko ryšius su savo dvidešimtmete praktikante, vardu 
Tifani? Ir kad jis nesutinka pirkti skalbinių džiovintuvo? 
Anė turėjo jį įsigyti iš savo atlyginimo. 

— Tada skyrybų atveju ji gali jį pasiimti, - pasakė 
Antonas. - Ar tu kada nors pagalvojai, kad problemos, 
dėl kurių laužai galvą, yra visiškai ne tavo, bet tavo 
draugių ir draugų? 

— Juk tai tas pat, - pareiškiau. - Visi už vieną, vienas 
už visus. Be to, aš esu krikštamotė ir atsakinga už tai, 
kad visoms būtų gerai. 

— Kas tu esi? 

— Ak, tai labai slapta, - pasakiau. - Mimi taip pat vi- 
siškai nusiminusi, ji jau kelis kartus buvo savo name, 
bet nė karto nesutiko Ronio. Ji tvirtina, jog jai gerai, kad 
jis kažkur išvykęs, bet iš tikrųjų ji susirūpinusi. Kartą 
ji manęs paklausė, ar Ronis galėtų nusižudyti. Atvirai 
sakant, iš kur aš galiu žinoti? Mimi sudaužė jam širdį, 
reikėjo pamatyti Ronio veidą, kai jis suprato, kad Mimi 
nori pradėti naują gyvenimą be jo. Iš kur galiu žinoti, ar 
Ronis nesumanė ką nors pasidaryti? Ar tu pastarosio- 
mis dienomis jį matei, o gal ką nors apie jį girdėjai? 

— Ne, - atsakė Antonas. - Bet netikiu, kad jis nusi- 
žudytų, kol namą slegia paskola, kurią jis turi išmokė- 
ti. Juk žinai, Ronis yra doras žmogus. 

— Tada gerai, - atsidusau aš. - Atleisk, aš nesustoda- 
ma kalbu, tiesiog šią akimirką pernelyg daug rūpesčių. 
Man labiau patinka, kai dienos slenka vienodai, viena 
po kitos. 

— Tada galėsi pasidžiaugti; šios vakarienės mūsų 
namuose paprastai būna labai monotoniškos. Gali 
pasiruošti neįspūdingam vakarui, - kai Antonas tarė 
šiuos žodžius, jo jaguaras įsuko pro išraitytus dvipu- 
sius vartus. Antono jaguaras ir jo laikrodis labiau tiko 
prie tėvų vilos. 

— Mes pirmi, - pasakė Antonas atidarydamas auto- 
mobilio duris. - Regis, mano mama panaudojo seną 
bjaurią gudrybę. 

— Kokią? 

— Ji pasako man kitą laiką, kad atvykčiau tiksliai. 
Tik todėl, kad aš galbūt vieną ar du kartus pavėlavau. 

Antonas paskambino į duris. Nejučia pačiupau jo 
ranką. Staiga pati sau pasirodžiau tokia maža, nes tai 
buvo ne namo durys, o tikras portalas. Pasitempiau ir 
įkvėpiau oro. Mano paskutinis šios dienos egzaminas, 
kaip ten su tuo aukso pjūviu ir lygiašonio trikampio 
įžambine? 

Tikėjausi, kad duris mums atidarys liokajus su fra- 
ku, bet tai buvo Antono mama, ji staigiai atidarė duris. 
Renesansiškoji, meniškoji Polė. 

— O ne! - sušuko ji, kai pamatė mus. - Tikėjausi, 
kad tai Emilis, o jo nėra! 

— Kas tas Emilis? - pasiteiravo Antonas ir pabučia- 
vo ją į skruostą. - Sveika, mama. 

— Emilis yra maisto tiekėjas, jis turėjo būti jau prieš 
dvi valandas! - Polė taršė tvarkingai sušukuotus plau- 
kus. Ji atrodė ne taip kaip paprastai ir buvo visiškai 
sutrikusi. Jos kaklas ir skruostai buvo išmušti ryškio- 
mis raudonomis dėmėmis. Vienas vokas nudažytas 
violetiniu šešėliu, kitas - ne. - Aš nesuprantu. Juk dar 
nesu suvaikėjusi, ar ne, Antonai? Jo mobilusis telefo- 
nas buvo visą laiką išjungtas, o restorane atsakinėja 
autoatsakiklis. Kai prieš dvidešimt minučių jam prisi- 
skambinau, jis pasakė, kad mano užsakymas užrašytas 
kitam šeštadieniui. Įsivėlė klaida. Emilis sako, kad tai 
mano klaida! Tarsi galėčiau supainioti datas. 

— Ak, kaip nors viską sutvarkysim, - pasakė Anto- 
nas. - Mama, Konstanciją tu jau pažįsti. 

— Labas vakaras, - pasakiau. Ar ji matė, kad avi tik 
vieną batą? 

- Labar vakaras? - sušuko Polė. - Kas gali šį vakarą 
būti labo? Po keturiasdešimt penkių minučių ateis Ur- 
sas Kiorneris su Žmona į svarbiausią vakarienę, kokia 
kada nors vyko šiuose namuose, o aš neturiu ką paduoti 
valgyti. Šetadienio vakarą. Ir Emilis sako, kad, deja, nie- 
kuo negali padėti. Jis visiškai viską išpardavęs! 

— Galbūt galime užsakyti kur nors kitur, - padaviau 
Polei gėlių puokštę, kurios, nepaisant viso skubėjimo, 
nepamiršau. Tegyvuoja sąrašas! 

— Labai graži, dėkoju, - sumurmėjo Polė ir tėškė 
puokštę ant netoliese stovinčios milžiniškos komo- 
dos. Kalbėdami truputį paėjėjome vidun į prieškam- 
barį, jis buvo Miugersdorfo stadiono dydžio. - Ką jūs 
turite omenyje? Gal turėčiau užsakyti picą? Cha. Tai 
jums tiktų! Jūs neabejotinai maitinate savo vaikus tik 
picomis ir maistu iš MacDonaldo! Taip, kodėl gi ne: 
aš sugriaunu svarbiausią Rudolfo sandorį nuo viagros 
laikų vaišindama jo verslo partnerį pica ir mėsainiais! 

— Bet dėl to nėra pagrindo įžeidinėti Konstanci- 
jos, - pasakė Antonas. - Tikriausiai atsiras koks nors 
kitas maisto tiekėjas, kuris per trumpą laiką ką nors 
pristatys. Nors aš galiu suvalgyti ir picą. 

- Ką, tavo manymu, aš visą laiką veikiau? - sušuko 
Antono mama. Man jau pasidarė jos gaila. - Aš visus 
apskambinau. Bet jie visi turi begales užsakymų. 

— Ar pasiūlei priedą? Ar pasinaudojai triuku, ar-jūs- 
žinote-su-kuo-turite-reikalą? 

— Patikėk, paspaudžiau visus mygtukus. Dabar man 
reikia tik degtinės, nebegaliu aiškiai mąstyti, - Polė 
apsisuko ir nuskubėjo taip greitai, kiek tik galėjo paei- 
ti su vienu batu. - Nėra nė vieno gero restorano, kuris 
galėtų man padėti. O tavo tėvas guli viršuje, miega- 
majame, jam stipriai skauda galvą. Jei jis sužinos, ką 
padariau, reikės tuoj pat jį vežti į ligoninę. Ir mane 
kartu, nes aš dėl visko kalta. 

Man buvo sunku suspėti paskui Polę. Ji nubėgo į 
virtuvę, įsipylė trigubą porciją viskio ir išlenkė vienu 
mauku. Aš nustebusi apsidairiau. Tai buvo vadinama 
„prabangiu kaimo stiliumi“. Baltai lakuoto medžio 
atviros lentynos, rankų darbo plytelių dekoras, aly- 
va padengti natūralaus medžio stalviršiai - ši virtuvė 
buvo daug gražesnė nei Antono prigrūsta buitinės 
technikos virtuvė. Vien Aga firmos viryklė buvo ver- 
ta pasigėrėjimo. Apie tokią viryklę svajojau daugybę 
metų, bet ji man buvo pernelyg brangi. 

— Taip, o dabar galima paskambinti ir pasakyti, kad 
vienas iš mūsų netikėtai susirgo paukščių gripu, - pa- 
reiškė Polė. - Arba maru. Kokia nors menkesnė liga 
Urso Kiornerio nesulaikys. 

— Kiek žmonių turi ateiti? - paklausiau. 

— Mūsų bus dešimt, - atsakė Polė. - Mes esame ke- 
turiese, su jumis penkiese, o Kiorneriai ateis su du- 
kra, sūnumi ir marčia. Aš jau planavau su visais eiti į 
restoraną, bet Ursas yra labai konservatyvus, jis valgo 
restorane tik kraštutiniu atveju. O šeimininkė, kuri 
negali patiekti pietų, šiam ponui atrodo pabaisa, de- 
monstruojanti savo skurdą. Jei šį vakarą jis negaus 
nieko padoraus pavalgyti, sandoris žlugs. 

— Tu perdedi, mama, - guodė Antonas. - Sutartis 
jau beveik pasirašyta. 

— Tik beveik, - pasakė Antono mama. - Kiorne- 
riams bendradarbiauti siūlo Dekerių farmacija, jei mes 
jų neįtikinsim, kad mūsų šeimų tos pačios vertybės, jis 
pasirašys sutartį su Dekeriais. 

— Nes Dekerio žmona geriau gamina nei tu? - pa- 
klausė Antonas pašaipiai. 

— Taip! - sušuko Antono mama. - Nes ji nėra to- 
kia kvaila, kad užsisakytų maisto pas tiekėją. Aš, kvaila 
karvė, maniau, kad bus labai rafinuota, jei gaminimą 
paliksiu Emiliui, o pati sutelksiu dėmesį į patiekalų 
papuošimą. Buvau įsitikinusi, kad viskas eisis sklan- 
džiai. Jei būčiau žinojusi, būčiau gaminusi pati! 

— Bet dar nevėlu tai padaryti, - pasakiau. - Jei dabar 
pradėsime, galime pagaminti ką nors gardaus. 

Polė įsiutusi pažvelgė į mane. 

- Ir ką jūs patartumėte? - sulojo ji. - Aš neturiu jo- 
kio tinkamo jautienos filė gabalo dešimčiai žmonių. 
Triufeliai ir ikra taip pat baigėsi. 

— Tai ką jūs tada turite namuose? - paklausiau. 

— Konstancija, tai iš tikrųjų nėra dar viena tavo pro- 
blema, - pasakė Antonas. 

- Tuoj pažiūrėsiu, - pasakė Polė atidarydama šal- 
dytuvą. - Voveraičių ir mėlynių iš turgaus, lašišos ryt- 
dienai, pieno, pjaustytos šaltos mėsos ir jogurto. 

— O šaldiklyje? 

— Pupelės, kalakutienos filė ir bandelės. 

- Visai neblogai, - tariau. - Tikriausiai turite miltų, 
sviesto ir kiaušinių atsargų? Svogūnų, česnakų, acto, 
aliejaus. O gal dar turite grietinėlės? 

— Taip, žinoma, - atsakė Polė ir įsipylė dar vieną 
dvigubą viskio porciją. - Bet voveraitės ir lašiša nu- 
pirktos dviem žmonėms, ne dešimčiai. 

— Ak, viskas priklauso tik nuo pagaminimo, - atsa- 
kiau. - Galbūt prie namų turite daržą? 

- Taip, žinoma, - atsakė Polė ir vėl keliais gurkšniais 
ištuštino stiklinę. - Bet brokoliai sukirmiję. Šią akimir- 
ką galima priskinti cukinijų ir žalumynų salotoms, - ta- 
riant šiuos žodžius jos veidas nušvito. - Ir gražgarstės. 
Eee, palengva pradedu suprasti, kur jūs lenkiat. 

— Aš taip pat, - atsiduso Antonas. 

— Na, matote! - pasakiau. - Mes patys galim pa- 
gaminti švabiškus kukulius su voveraičių padažu ir 
kalakutienos pjausnius, o prie jų - šviežių daržovių 
salotas. 

— O užkandai lašišos karpačio su gražgarstėmis, - 
pasakė Polė ir suplojo delnais. - Kad dar turėtume 
pinijų sėklų. 

- Galima paimti sūdytų anakardžių riešutų, - pa- 
siūliau. - Arba paprasčiausių lazdyno riešutų. 

- Turiu sūdytų anakardžių riešutų! - regis, Polės 
raudonos dėmės ėmė blėsti. - Ir gero parmezano. Gal 
mums ir pavyks. Paruošim mažutes lašišos porcijas. 

— O desertui bus mažučiai omletukai su mėlynė- 
mis, - pasakiau. 

- Ir su vaniliniais ledais, - pridūrė Polė. - Jų mano 
namuose visada yra, - ji pažvelgė į laikrodį. - O, Vieš- 
patie, liko tik valanda, mes nespėsim. Aš dar niekada 
pati negaminau švabiškų kukulių. Ar jūs mokate? 

— Taip, taip, - užtikrinau. - Tai visai paprasta, - aš 
pažvelgiau į Aga viryklę. - Manau, turime pasidalyti 

darbus. Antonas eis į daržą ir priskins salotų, gražgars- 
čių ir prieskoninių žolelių. Gali nuskinti kelis cukinijų 
žiedus, Antonai. Pole, jūs rūpinsitės užpilu su graž- 
garste ir lašiša, o aš gaminsiu kalakutienos pjausnius, 
voveraites ir švabiškus kukulius. Ar turite mikroban- 
gų krosnelę? 

— Ten, priekyje, - pasakė Polė. Ji atrodė tarsi netikė- 
tai užklupta, bet mes iš tikrųjų neturėjome nė vienos 
laisvos minutės. 

— Labai gerai, tada mes tuoj pat atitirpinsim kalaku- 
tieną. Ką gi, prie darbo. Galbūt prieš darbą jūs apsiau- 
tumėt kitą batą, Pole, ar galiu jus vadinti Pole? 

— Žinoma, gali taip vadinti, - pasakė Antonas. 

O Antono mama nustebusi žvelgė į savo kojas. 

— Ak, - teištarė ji. 

Nenoriu girtis, bet vakarienė buvo puiki. Prasidėjo 
ji nuo lašišos karpačio su gražgarsčių užpilu ir gruz- 
dintais cukinijų žiedais, paskiau buvo patiekti namų 
darbo kukuliai su pjausniais ir grietininiu voveraičių 
padažu bei švelniai pikantišku uždaru iš aviečių acto, 
krienų ir šviežių, traškių salotų, desertui visi gardžia- 
vosi mažais omletukais su mėlynėmis ir vaniliniais le- 
dais. Nebuvo tokio svečio, kuriam būtų buvę neskanu, 
visi buvo tiesiog sužavėti. Aš pati negalėjau prisiminti, 
kada taip gardžiai valgiau. 

— Vakarienė iš tikrųjų buvo labai skani, - pasakė Ur- 
sas ir nusibraukė servetėle burną. - Aš, aišku, žinojau, 
kad Polė fantastiškai gamina, bet šiandien ji prano- 

ko pati save. Ir be ikrų, omarų ir kitokių pagyrūniškų 
įmantrybių, visiškai žemiškai, taip, kaip aš ir mėgstu. 

— Bet subtiliai ir tobulai, - pritarė jo žmona. - Turi 
būtinai man duoti receptą, Pole. 

Antonas mirktelėjo man iš kitos stalo pusės. Jį paso- 
dino prie Kiornerių dukters, trisdešimt ketverių metų 
moters, kuri žavėjo modelio figūra ir nuostabiomis 
raudonomis garbanomis. Frederikė Kiorner, tikriau- 
siai neištekėjusi ir, regis, susižavėjusi Antonu. Kam gi 
tada ji nuolat stengtųsi uždėti delną ant jo rankos, tai- 
sytų jo kaklaraištį arba šluostytų nesamą grietininio 
padažo lašelį nuo lūpų kampučio? 

— Gražiausios ir protingiausios merginos ilgiausiai 
lieka vienos, - vakarienės pradžioje pasakė Antono 
tėvas Rudolfas su raudona nosimi. - Kas darosi šiuo- 
laikiniams vyrams? - ir priekaištingai pažvelgė į abu 
savo sūnus. 

— Tėčiui patiktų gyventi tais laikais, kai tėvai supla- 
nuodavo vaikų santuokas vos šiems gimus, - pašnabž- 
dėjo man Johanas. - Frederikė yra geriausia nuotaka 
šiaurės pusrutulyje. Jei ji atitekėtų į mūsų šeimą, ne- 
būtų jokių problemų su Dekerių farmacijos įmone. 
Juk jie turi tik dukteris. 

— Niekada nesigailėsi jaunas vedęs, - pasakė Frede- 
rikės brolis ir apkabino žmoną. Frederikės brolis buvo 
taip pat raudonplaukis, tik ne modelio figūros, bet, 
sprendžiant iš išvaizdos, šimto dvidešimties kilogra- 
mų gyvo svorio ir metro šešiasdešimt penkių centi- 
metrų ūgio. Iš jo žmonos išraiškos buvo matyti, kad ji 
labai gailėjosi. 

Valgydama mąsčiau apie kitą patiekalą, todėl beveik 
nesekiau ramiai tekančio užstalės pokalbio. Prieš pa- 
tiekdamos kitą patiekalą, mudvi su Pole sukomės kaip 
pašėlusios. Tas darbas buvo iš tikrųjų malonus, ypač 
smagu buvo darbuotis su Aga virykle. Kai sukaupsiu 
pakankamai pinigų, būtinai nusipirksiu tokią. 

Gamindama valgį visiškai pamiršau, kad Antono 
šeimos akyse esu vargšė moterėlė. Buvau taip įsitrau- 
kusi į darbą, jog pamiršau savo kompleksus ir net va- 
dovavau Antono mamai: 

„Taip, Pole, gerai, bet svogūnus reikėtų dar labiau 
susmulkinti. Pole, man reikia trupučio chereso, ne, 
šito nereikia, ar neturite sauso?“ Ir panašiai. Aš nurau- 
dau, kai dabar, gerdama ekspreso kavą, prisiminiau, ką 
jai pasakiau, kai Kionerių šeima privažiavo prie namo: 
„Bėkit greičiau į savo kambarį, Pole, ir susitvarkykit 
makiažą! Užtepkit antrąjį šešėlį! Ir paskalaukit burną 
burnos skalavimo skysčiu. Antraip Kiorneriai užuos 
viskio kvapą ir supras, kaip jūs nervinatės.“ 

Ar aš išėjau iš proto? 

Bet Polė neatsikalbinėdama nubėgo į viršų ir po po- 
ros minučių puikiai atrodydama atidarė svečiams du- 
ris ir su jais pasisveikino. Vis dėlto ji už tai turėtų būti 
man dėkinga, ar ne? 

Aš gėriau ekspreso ir vogčiomis žvilgčiojau į Antoną. 
Jis gyvai kalbėjosi su raudonplauke garbanotąja Frederi- 
ke. Na štai, ji vėl uždėjo savo delną jam ant rankos! 

Keisčiausia, kad pokalbis sukosi apie renesanso 
meną ir Leonardą da Vinčį. 

- Iš tiesų jis nebuvo toks didis menininkas, - pa- 
reiškė Frederikė. - Mokslininkai net nėra tikri, kad 

paveikslus, kurie jam priskiriami, nutapė jis pats. Ne, 
ne, iš tikrųjų genialiausi buvo Leonardo atradimai. 

— Man patinka Leonardas da Vinčis, - įsiterpė Polė. — 
Manau, jo kūriniuose tiek daug mistikos, tiek daug pa- 
slėptų nuorodų į jo kaip laisvojo mūrininko veiklą. 

— Kaip „Paskutinėje vakarienėje'? - paklausė An- 
tonas. - Kurioje iš tikrųjų Marija Magdalietė pavaiz- 
duota kaip Jėzaus žmona? 

— Taip, kad ir ten, - pasakė Polė sužavėta. - Tas jau- 
nuolis iš tikrųjų nepanašus į vyrą, ar ne? 

— Taip, o kokios jos drabužių spalvos, - sutiko Fre- 
derikė. - Lygiagrečiai sėdi, kaip jos partneris, taigi. 

- Ir jų kūnai sudaro M raidę, - pridūrė Antonas. — 
Tai juk turėtų ką nors reikšti. 

— O dar ta ranka, kuri neaišku kam priklauso, - pa- 
sakė Polė. - Ak, nuostabi simbolika. 

Man pasidarė bloga nuo tokio gyvo pokalbio apie 
vieną paveikslą, apie kurį nieko neišmaniau. Mąsčiau, 
kaip galėčiau kuo natūrialiau pademonstruoti savo Ži- 
nias apie aukso pjūvį, kad neatrodyčiau tokia nemokša. 

- Aš įsigijau šį nuostabų reprodukcijų albumą, - 
kalbėjo susižavėjusi Polė. - Ten yra smulkus gyveni- 
mo aprašymas, knyga didžiulė ir brangi, bet jūs būti- 
nai turėtumėte ją įsigyti. 

Pasinaudojau susidariusia padėtimi kaip viktorinos 
dalyvis, kuris skubiai spaudžia sirenos mygtuką. 

Nagi. 

— Ašjąjau turiu, - sušukau. Na, beveik sušukau. Tas 
storas tomas priklausė Mimi, bet ji man jį paskolino. 
Pasklaidžiau truputį reprodukcijas ir gerai Žinojau, 
kaip jis vadinasi: Aš - Mikelandželas. Tik kai garsiai 

ištariau knygos pavadinimą ir pažvelgiau į Antoną ir 
Polę, susiprotėjau, kad Mikelandželas ir Leonardas da 
Vinčis nėra tas pats asmuo. 

— Norėjau pasakyti, Aš - Leonardas, - pridūriau 
nervingai nusijuokdama ir tuoj pat nusprendžiau eiti 
į tualetą. 

Nusiseginėdama diržą ir tempdama žemyn siaurą 
sijoną mąsčiau apie savo kompleksus. Kodėl jų tiek 
daug? Kodėl jų neturi, pavyzdžiui, Frederikė? Ką jos 
tėvai darė kitaip, kai ji buvo maža? Keista, bet kol sto- 
vėjau virtuvėje ir gaminau valgį, atrodžiau labai šau- 
niai. Kodėl negalėjau ilgiau išlaikyti tos nuotaikos? 

Kai grįžau iš tualeto, niekas jau nešnekėjo apie meną. 
Eidama į savo vietą pastebėjau, kad niekas neištarė nė 
žodžio. Regis, visi žiūrėjo tik į mane. 

— Prie jūsų, eee, kai kas prikibo, brangioji, - pasakė 
Polė ir grybštelėjo kai ką man nuo klubo. Tas kai kas 
buvo tualeto gaiviklis kartu su plastikiniu dėklu. Dėl 
kažkokios sunkiai nusakomos priežasties jis prikibo 
prie mano diržo. 

Norėjau tuoj pat mirti. 

— Oi, - pralemenau. 

— Tai bent, - pasakė Frederikė, prisidengusi delnu 
burną. Ir visai be reikalo, nes jos kvailas juokas primi- 
nė besiporuojančių elnių baubimą. 

Polė suvyniojo tualeto gaiviklį į servetėlę, bet tie, 
kurie nebuvo trumparegiai, gerai matė, kas buvo pri- 
kibę prie mano užpakalio. Negalėjau nieko suprasti, 
tikriausiai aukščiausioji galia buvo nusiteikusi mano 
atžvilgiu sadistiškai. 

Kiti priėme šį atsitikimą su humoru. 


218 


KRIKŠTAMOTĖ 


— Ką, po velnių, tu darei tualete, - sušnabždėjo man 
Johanas, o Frederikė vis dar juokdamasi pasakė: 

— Aš manau, mes visi turėtume imtis priemonių 
prieš šlapimo akmenį. 

— Kad į mus visada pūstų šviežias vandenyno bri- 
zas... - Antonas atrodė taip, tarsi tuoj pat pratrūks 
begemoto juoku, bet, pamatęs rūstų mano žvilgsnį, 
susiėmė ir palaikė Polės pradėtą pokalbį. Šį kartą apie 
atostogas slidinėjimo kurorte, kuriame šeima kasmet 
kartu praleidžia atostogas. 

— Ar prisimeni, kaip tu, vilkėdama liemenėlę, leidai- 
si žemyn, Frederike? - paklausė Antonas. 

— O,ir aš prisimenu, - tarė Johanas, - tą dieną sraig- 
tasparnis turėjo išgabenti mažiausiai penkis vyrus, at- 
sitrenkusius į stulpus. 

— Taip, - nusijuokė Frederikė ir tarsi atsitiktinai 
prasisegė palaidinės sagas. Ko ji tuo siekė? Čia juk 
nebuvo stulpų, į kuriuos būtų buvę galima atsi- 
trenkti. 

— Mūsų Frederikė visada buvo laukinė mergina, - 
pasakė ponia Kiorner truputį susirūpinusi. - Visada 
truputį per daug krentanti į akis. 

Taip, galbūt. Bet galiu lažintis, kad ji dar nieka- 
da neišsišoko su tualeto gaivikliu, prilipusiu prie 
užpakalio. 

- Jai pats laikas tekėti ir gimdyti vaikus, - pasakė 
ponas Kiorneris. 

— Ak, tėti, man pernelyg patinka mano darbas, kad 
taip pasielgčiau, - atsakė Frederikė. - Aš turiu galimy- 
bę daug pakeliauti ir susipažinti su puikiais Žmonė- 
mis, - mirktelėjo ji Antonui. - Ir vis su kitais... 

— Tegyvuoja įvairovė, - tarė Antonas ir mirktelėjo 
jai. Aš tai gerai mačiau. 

Frederikė papasakojo kelis anekdotus iš savo pro- 
fesinio gyvenimo. Jos darbas iš tikrųjų buvo labai 
įdomus. Kaip kvalifikacijos keitimo patarėja ji daly- 
vaudavo daugelyje žinomų renginių kartu su muzikos 
žvaigždėmis, aktoriais, architektais, politikais, įmonių 
vadovais. Istorijos, kurias ji pasakojo, buvo labai Žais- 
mingos. Visi smagiai pasijuokė, net aš, nors juokiausi 
ne iš visos širdies. Galėjau jos ilgiau klausyti, bet ji pa- 
silenkė prie manęs ir paklausė: 

— O kokia jūsų profesija, Konstancija? 

Nurijau gumulą gerklėje. Kitomis aplinkybėmis bū- 
čiau ką nors sukūrusi. Arba būčiau užsidėjusi akinius 
nuo saulės ir žemu, prikimusiu balsu pasakiusi: 

— Aš esu krikštamotė. Paprastai nekalbu apie savo 
darbą, capito? 

Truputį pamąsčiau, ar reikėtų paminėti savo ne- 
baigtas studijas. Tiesą sakant, aš esu psichologė, beveik. 
Ne, taip bus dar blogiau. 

— Aš esu namų šeimininkė, - atsakiau. 

— O, - Frederikė kilstelėjo antakius beveik iki tos 
vietos, kur prasideda plaukai. - Kaip reakcinga! Kiek- 
gi metų jūsų vaikams? 

— Ketveri ir keturiolika, - atsakiau. Reakcinga ti- 
kriausiai nereiškia nieko gero, ar ne? Aš šį žodį vartoju 
labai retai, o jei vartoju, tai kalbėdama apie Džordžą 
Bušą. 

— Jau tokie dideli? Ir jūs niekada nepagalvojote, kad 
reikėtų grįžti į darbą, - paklausė Frederikė. - Įsivaiz- 
duoju, kaip nuobodu namuose. 

— Man nenuobodu,- pareiškiau.- Mėgstu virti 
marmeladą, - ak, regis, pasakiau nesąmonę. 

Frederikės žvilgsnis tai patvirtino. O, koks atsilikęs 
požiūris! Moteris, kuri mieliau verda marmeladą, nei 
įsigyja specialybę. Tarsi pasibaisėjusi ji čiupo Antono 
ranką. Šis, regis, net nepastebėjo, kad Frederikė nuolat 
jį čiupinėja. Pamažu tai mane pradėjo nervinti. 

— O aš nekenčiu namų ruošos darbų, - pasakė ji. - 
Be to, už tai niekas nemoka pinigų. 

Aš jokiu būdu nenorėjau sukelti įspūdžio, kad man 
patinka šveisti klozetą arba lyginti. Bet kai jau Žiojausi 
nupasakoti visus darbus (išskyrus šveitimą), kuriuos 
nudirbdavau per dieną, netikėtai mane palaikė Polė. 

— O aš manau, kad visiškai normalu, jei moteris lie- 
ka namuose su vaikais, - pareiškė ji. - Net keturioli- 
kos metų vaikas pasigenda motinos namuose, o ketve- 
rių metų vaikui ji būtina. Kalbų apie savęs realizavimą 
negaliu suprasti. Iš Antono pavyzdžio matyti, kur veda 
gyvenimas, kai vyras ir žmona tuo pat metu nori da- 
ryti karjerą! Vaikais niekas nesirūpina. Kodėl apibūdi- 
nimas namų šeimininkė šiandien tapo keiksmažodžiu. 
Tarsi tam nereikia ypatingų gabumų. Aš didžiuojuosi, 
kad esu namų šeimininkė. 

— Bravo, - pritarė Ursas Kiorneris. - Ir aš taip ma- 
nau. Moters vieta prie viryklės. 

Po to, kai šis klausimas buvo išgvildentas, jis norėjo 
tuoj pat pereiti prie įmonių susijungimo klausimo. 

Polė visus kitus pakvietė prie taurės portveino sve- 
tainėje. 

— O mudu galėtume baigti šachmatų partiją, - pasa- 
kė Johanas. - Kas būtų, jei mes su tavimi, citrusų gai- 
va, pagaliau sužaistume. 

Kai kurios dienos, regis, niekada nepasibaigia. Ši 
diena tokia ir buvo. 

— Gerai, - pasakiau aš. - Užbaikim tą darbelį. 

—- Mūsų gaivus jūros brizas Konstancija kadaise 
buvo Vokietijos šachmatų čempionė, - paaiškino An- 
tonas Frederikei, tuo tarpu Johanas padėjo į šalį kelias 
lėkštes ir pastatė savo tėvo šachmatus. 

— Vicečempionė, - patikslinau aš mechaniškai min- 
tyse stengdamasi prisiminti virtualias partijas su kas- 
parov34 ir E4D4. - Jaunystėje. Šlėzvige Holšteine. 

— Su šachmatais, kaip su važiavimu dviračiu, - pa- 
sakė Polė. - Niekada nepamiršti. 

— Ar šitaip stovėjo? - paklausė Johanas, sustatęs fi- 
gūras tiksliai taip, kaip jos stovėjo tą vakarą pas An- 
toną, kai Julijus apsivėmė nuo šokolado su majone- 
zu. - Dar dvylika ėjimų iki pralaimėjimo? 

Aš linktelėjau. Ką galėjau jiems pasakyti? Iki pralai- 
mėjimo tereikėjo kelių ėjimų. Viskas įvyko žaibiškai. 

- Šachas ir matas, - pasakiau aš Johanui vos galėda- 
ma tverti iš laimės. Ačiū, kasparov34 ir E4D4, jūs geni- 
jai. Ir mano V formos rikiuotė. Siunčiu jums virtualius 
bučinius. 

— Tu iš tikrųjų stipri žaidėja, - susižavėjo Johanas, 
net Antonas su Frederike atrodė smarkiai sužavėti. 

Tai buvo maloni akimirka, kuria iš tikrųjų mėga- 
vausi. Mano, kaip namų šeimininkės ir pirmosios eu- 
ropietės, nešiojančios tualeto gaiviklius, garbė buvo 
atkurta. 

Ir aš iš tikrųjų puikiai žaidžiau šachmatais! Ką žinai, 
gal turėjau galimybę tapti jaunimo šachmatų vicečem- 
pione, jei būčiau pamėginusi. 

* * 


— Tu labai įspūdingai sutriuškinai Johaną, - pareiš- 
kė Antonas, kai vežė mane namo. - Negalėjau nuo 
tavęs atitraukti žvilgsnio. Tu taip seksualiai kramtei 
apatinę lūpą. Ir tau tereikėjo devynių ėjimų. Buvai 
superseksuali. 

— Skubėjau, nes ta Frederikė visą laiką tave čiupinė- 
jo, - atsakiau. 

- Frederikė? O aš nieko nepastebėjau. 

Ak, nereikia man sekti pasakų! 

— Tu tikriausiai nepastebėjai, kad ji visą vakarą atsi- 
seginėjo vis daugiau palaidinės sagų, ar ne? 

— Ne, - atsakė Antonas. - Net nepastebėjau, kad ji 
vilkėjo palaidinę. 

— Na, žinoma, Johanas taip pat žiūrėjo, - pasakiau. — 
Jo dėmesį taip patraukė Frederikės iškirptė, kad nu- 
mušiau jo bokštą be jokio pasipriešinimo. Pabaigoje 
liko užsegta tik viena saga. Bijau, ta raudonplaukė bū- 

— Nemanau, - atsakė Antonas. - Man jau seniai pa- 
skirta įranta jos lovos galvūgalyje. 

— Ką? Nori pasakyti, kad jūs turėjot kai ką bendra, 
tu ir Frederikė? 

— Ak, tai buvo prieš visą amžinybę. Studijų metais. 
Ir tai buvo nerimtai. 

Apstulbusi spoksojau į jį. Štai todėl tarp jų tvyro 
tokia harmonija. Tikriausiai jie visą vakarą mėgavosi 
prisiminimais. Tai bent! 

Antonas nusprendė pakeisti temą. 

— Tu iš tikrųjų padarei mamai didelę paslaugą, - 
pasakė jis. - Jūs dviese pagaminote puikią vakarienę. 
Buvo labai seksualu, kai skrudinai cukinijų žiedus. 

- Taip, moters vieta prie viryklės, - tariau. - Ar su 
Frederike buvo kas nors rimto? Ar tarp mūsų vyksta 
kas nors rimto? 

— Taip, juk tu Žinai atsakymą, ar ne? - paklausė An- 
tonas švelniai. 

Buvau tokios geros nuotaikos, kad į savo klausimą 
numačiau teigiamą atsakymą. Tik vėliau pamąsčiau ir 
supratau, kad nebuvo jokio atsakymo. Juo labiau tei- 
giamo. Bet tą vakarą nieko nepastebėjau. Diena buvo 
iš tiesų jaudinama. Svarbiausia, kad mano nuomo- 
nė apie save šį vakarą tai kilo, tai krito. Pirmiausia 
sukūriau nuostabų trijų patiekalų valgiaraštį (pakili- 
mas), paskiau supainiojau Mikelandželą su da Vinčiu 
(nuopuolis), tada iš tualeto ant savo sijono atsinešiau 
tualeto gaiviklį (gili bedugnė), pagaliau įveikiau Jo- 
haną žaisdama šachmatais (vėl pakilimas). O Polė, 
sena ragana, buvo iš tikrųjų man maloni. Tokia ma- 
loni, kad jos nebelaikiau sena ragana (dar didesnis 
pakilimas). 

— Gerai, kad bent moku gaminti valgyti, - pasakiau. 

— Ak, nebūk apie save visą laiką tokios blogos nuo- 
monės, - tarė Antonas ir nusijuokė. - Iš tikrųjų gėda, 
kad Kiorneris pasirašė sutartį tik todėl, jog mano 
mama neturi nieko bendra su karjeros siekiančiomis 
moterimis. Bet tikslas pateisina priemones. 

— Tu iš tikrųjų taip manai? - paklausiau susimąs- 
čiusi ir dar kartą pagalvojau apie Bernardą ir Pašul- 
kę. - Jei tikslas pateisina priemones... 

— Ką turi galvoje? 

— Nieko. Man kilo viena idėja. 

Pagaliau pasijutau iš tikrųjų gerai (pakilimo vir- 
šūnė). 

Jaguaras įsuko į Širšių kelią. 

— Antonai“ 

- Hm? 

— Per pastarąsias savaitės tiek daug visko įvyko, 
kad aš neturėjau laiko įsigyti profesionalios literatū- 
ros, - pasakiau. Antonas vos spėjo kilstelėti antakį, 
o aš tęsiau: - Tu gi žinai: Šimtas išmoningų triukų ir 
viskas, ką galima padaryti panaudojus garų surinktuvą 
ir lygintuvą su garu... bet šiandien net surizikuočiau 
pasirodyti kvaila. Trudė sako, kad tai vis tiek priklauso 
tik nuo instinkų. Arba jie yra, arba jų nėra. 

— Taip, - sutiko Antonas ir pastatė automobilį įvažia- 
vime. - Trudė šiuo klausimu visiškai teisi, - nepaisant 
reikia palaukti, kol namai pagaliau priklausys tik tau? 

Teisingai, juk aš gyvenu ne viena. Beveik visuose 
languose degė šviesa. Ten Mimi, Trudė ir katės laukė 
manęs. O gal laukiančiųjų yra dar daugiau? 

Tikriausiai vėl neturėsiu galimybės pademonstruoti 
Antonui tikro negližė. Pas jį mes taip pat negalėjom 
važiuoti, nes ten laukė Emilė su aukle. Rytoj Antonas 
skris su Emile į Londoną. 

Aš garsiai atsidusau. 

— Kitą savaitę, - pasakė Antonas, tarsi būtų atspė- 
jęs mano mintis. - Kai grįšiu iš Anglijos. Mes turėsim 
visą pasaulio laiką, kad patikrintume savo instinktus. 
Ir niekas mums netrukdys. 

— Gerai, - pasakiau. - Galbūt per tą laiką įsisavinsiu 
kokį nors triuką. 

Antonas išjungė variklį, kad būtų patogiau mane 
apkabinti. 

— Nekantraudamas šito laukiu, - pasakė jis ir pabu- 
čiavo mane taip smarkiai, kaip niekada. Jei kalbėtume 
apie bučiavimąsi, tai čia mūsų instinktai harmoningai 
sutapo. Jei įkvėpdama oro nebūčiau ant kilimėlio prie 
durų pastebėjusi katės narvelio, nežinia, kaip viskas 
būtų pasibaigę. 

— Šūdas, - pasakė Antonas, kai pamatė katės narvelį. 

Jame tupėjo Lizutė Miuler, mūsų mažųjų kačiukų 
mama. O po Lizute Miuler buvo raštelis, dėl kurio visi 
praleidome bemiegę naktį. 


Miela Mimi, 
Turėjo praeiti šiek tiek laiko, kol supratau, kad tu 
teisi: nė vienas iš mūsų negali gyventi kaip anks- 
čiau. Be tavęs man viskas netenka prasmės, tiek 
darbas, tiek gyvenimas šiame mieste. Kadangi man 
nelemta būti tavo vaikų tėvu, o tu negali man rasti 
jokios kitos paskirties, aš išėjau iš darbo ir rengiuosi 
padaryti tai, apie ką svajojau visą jaunystę: gyven- 
siu laukinėje gamtoje, grumsiuosi su pavojais ir t. t. 
Tikiuosi, kad aš, kiek galėjau taip skubėdamas, vis- 
ką sutvarkiau, kad neturėtum jokių sunkumų. Visi 
reikalingi įgaliojimai (pavyzdžiui, namo pardavi- 
mui) guli ant rašomojo stalo. Tavo rankos visiškai 
laisvos. Gerai rūpinkis Lizute Miuler ir mažyliais. 
Gražaus, prasmingo gyvenimo tau linki 

Tavo Ronis 

— Ką tai reiškia? - paklausė Mimi, kai keturioliktą kar- 
tą perskaitė laišką. 

— The person you have called is temporarily not avai- 
lable, - paaiškino šaltas moters balsas, kai aš taip pat 
keturioliktą kartą surinkau Ronio mobiliojo telefono 
numerį. 

— Sakyčiau, aišku kaip ant delno, - pasakė Trudė ir 
nosine nusibraukė kelias ašarėles. - Užjaučiu, Mimi. 
Jis buvo iš tikrųjų puikus Žmogus tas tavo Ronis. 

Mimi pasibaisėjusi išpūtė akis. 

— Mergaitės, liaukitės, - prašė Antonas. - Mimi, kur 
tavo namo raktai? 

Mes visi nuėjome į namus ir apieškojome nuo rūsio 
iki palėpės. Ronio neradome nei mirusio, nei gyvo. Su 
juo dingo tik vienas senas lagaminas ir keli daiktai. 

— Kaip romantiška, - sušnabždėjo Trudė. - Be Mimi 
niekas Ronio gyvenimui nesuteikia prasmės - ar tai 
ne nuostabu? Tai yra tikra meilė, mano draugai, tokią 
meilę galima pamatyti tik kartą per tūkstantmetį. Dau- 
giausia. Peteris niekada iš meilės sielvarto nenusižu- 
dytų, ir jau tikrai ne dėl manęs. Jau anuomet, senovės 
Egipte, jis nebuvo linkęs į tokius didelius jausmus. 

— Ronis taip pat ne, - sušnabždėjau. - Liaukis kark- 
sėti! Jis nėra miręs. 

- Bet laiške juk aiškiai parašyta... - pasakė Trudė. 

— Ten tik parašyta, kad jis nori gyventi laukinėje 
gamtoje ir grumtis su pavojais, - pasakė Antonas ir 
pavartė įgaliojimus, kuriuos ant rašomojo stalo paliko 
Ronis. - Nors nežinia, ką tai reiškia. 

Antonas paskambino į namus ir paprašė Emilės au- 
klės pabūti su ja per naktį, nes jis nežinąs, kada grįš. 

Auklė, regis, neprieštaravo. Tikriausiai tai nutinka ne 
pirmą kartą. 

— Apie ką jūs svajojote, kai buvote jauni, Mimi? - jis 
kostelėjo. - Kai buvote jaunesni, norėjau pasakyti. 

Mimi sutrikusi papurtė galvą. 

— Ak, mes svajojome apie tokią daugybę daiktų, apie 
fermą Afrikoje, kelionę buriniu laivu aplink pasaulį, 
apie vynuogyną Kalifornijoje, norėjome nerti į Jukata- 
no urvus, kad surastume majų lobius, svajojome apie 
darbą slaptosiose tarnybose, rašyti nuotykių romanus, 
dalyvauti lenktynėse Paryžius-Dakaras. 

— Na, puiku, - pasakiau. - Tada Ronis arba Afrikoje, 
arba Kalifornijoje, arba Paryžiuje. 

— Arba jis nuvyko pas savo motiną, kad tave pagąs- 
dintų, - įsikišo Trudė, kuri niekaip nenorėjo atsisakyti 
savižudybės teorijos. 


Mimi papurtė galvą. 

— Ne,jis niekada taip nepasielgtų, - sudejavo ji. - Ką 
gi man dabar daryti? 

— Nieko, - pasakė Antonas. - Juk norėjai juo atsi- 
kratyti. 


— Taip, betgi ne tokiu būdu, - atsakė Mimi. 

— Tai kaipgi? 

— Neturiu supratimo, - pasakė Mimi ir perskaitė 
laišką šešioliktą kartą. - Kažkaip civilizuočiau... Ma- 
niau, mes galime likti draugais. 

— Kokia tu naivi, - tarė Antonas šaltai. 

— Arjis tau niekad neminėjo savo planų? - paklausė 
Mimi. 

— Ne, - atsakė Antonas. - Nežinojau, nei kad jis išė- 
jo iš darbo, nei kad ruošiasi iškeliauti. 

— Tik su vieninteliu lagaminu! - pridūrė Mimi. 

— Bet netjeijis man ir būtų prasitaręs, nebūčiau jo at- 
kalbinėjęs, - pasakė Antonas. - Jis juk laisvas žmogus. 

— Dabar supratau! - sušuko Trudė. - Ar jis apdrau- 
dęs savo gyvybę? 

— Taip, - atsakė Mimi. - Mes abu esam apsidraudę. 
Kodėl klausi? 

— Na, tai aišku kaip ant delno. Jis nori gyventi lau- 
kinėje, pavojingoje gamtoje ir ten žūti. O, kaip ro- 
mantiška. 

— Plepalai, - nutraukiau aš. 

— Ne, ne plepalai, - paprieštaravo Trudė. - Ronis 
turi taip padaryti, nes jei jis paprasčiausiai nusižu- 
dys, niekas neišmokės draudimo. Antraip visi taip 
elgtųsi: sudarytų gyvybės draudimo sutartį, prisiry- 
tų migdomųjų, užsigertų degtine - ir happy end li- 
kusiems. Kaip manai, ar ilgai draudimo bendrovėms 
tektų laukti bankroto? Tai štai, šitaip neįmanoma. Bet 
Ronis nekvailas: kad Mimi būtų išmokėtas gyvybės 
draudimas, jis padarys paskutinę paslaugą - keliaus 
burlaiviu aplink pasaulį, pateks į uraganą arba pa- 
skęs Jukatano povandeniniuose urvuose, arba mirs 
iš bado tarp Paryžiaus ir Dakaro. Ir niekas negalės 
prikišti savižudybės. Jis mirs kaip didvyris. O Dieve, 
manau, nieko romantiškesnio negirdėjau visą savo 
gyvenimą. 

— Ir nieko kvailesnio! - sušukau įsiutusi. 

— Nežinau, - susimąstė Mimi. - Galbūt šioje teo- 
rijoje yra tiesos. Širdies gilumoje Ronis buvo linkęs į 
dramatizmą... 

— Nesvarbu, - pasakė Antonas. - Tai jo reikalas. 

— Ką? - pasipiktinusi pažvelgiau į jį. - Manai, turi- 
me palikti Ronį likimo valiai? Juk esi jo draugas. 

— Taip, - atsakė Antonas. - Bet jis yra suaugęs. Ir 
gali daryti, ką tik nori. 

— Bet... - sušukau. 

— Mes neturime teisės griauti jo planų, kad ir kokie 
jie būtų, - tvirtino Antonas. 

- Bet aš esu jo žmona, - pasakė Mimi. - Jei jis iš 
tiesų ketina iškrėsti kokią nors kvailystę, tai mane 
labai jaudina. 

— Prieš kelias savaites dar būčiau sutikęs su tavi- 
mi, - kalbėjo Antonas. - Bet šiuo metu... - jis gūžte- 
lėjo pečiais. 

— Ką nori tuo pasakyti? Kad manęs neturi jaudinti, 
ką tas žmogus daro? - sušuko Mimi įniršusi. - O man 
atrodo visiškai kitaip. Juk mes penkiolika metų buvo- 
me neperskiriami... 

— Taip, bet dabar jūs išsiskyrę, ar neprisimeni? - pa- 
klausė Antonas. - Tu norėjai gyvenimo be Ronio, 
Mimi. Dabar turi jam leisti gyventi be tavęs. 

— Bet ne tokiu būdu, - atkirto Mimi. - Jis negali 
paprasčiausiai išeiti ir palikti mane su katėmis, namu, 
savo kompaktinėmis plokštelėmis, savo kvailais įran- 
kiais ir savo knygomis Kaip tai padaryti? Kaip, dėl 
Dievo meilės, aš tai paaiškinsiu jo šeimai? 

— Tiesiog parodyk jiems laišką, - pasakė Antonas. 
Jis nusižiovavo. - Nežinau, kaip jūs, bet aš eisiu dabar 
namo ir krisiu į lovą. Čia mums nėra ką veikti. Mimi, jei 
tuo metu, kai būsiu Anglijoje, tau reikės mano teisinės 
pagalbos, gali paskambinti mobiliuoju telefonu. Jei pa- 
sirodys Ronis, perduok jam nuo manęs linkėjimų. 

Mimi žvelgė į jį prasižiojusi. 

— Bet Antonai! - nusivijau jį iki lauko durų. - Juk tu 
negali šitaip išeiti... Jei Roniui gresia pavojus! Galbūt 
jis pasisamdė į slaptąsias tarnybas... 

— Nataip,labai jiems reikalingi vidutinio amžiaus kri- 
zės apimti statybininkai, - pasakė Antonas. - Jei Ronis 
jiems parodys, kaip gerai moka dirbti su perforatoriu- 
mi, jie pasiųs jį vykdyti slaptos misijos į Afganistaną. 

— Man atrodo, kad į visą šią dramą tu žiūri nerim- 
tai, - priekaištavau. 

— Ne, aš žiūriu rimtai, - atsakė Antonas. - Patikėk, 
aš taip pat noriu, kad Roniui būtų kuo geriau. Bet 
priešingai nei tu, nesijaučiu atsakingas už kiekvieną. 
Žmonėms reikia leisti daryti klaidas, - jis pabučiavo 
mane. - Paskambinsiu, kai tik grįšiu. Prašau rūpintis 
savimi. Galbūt nusiųskit Roniui pranešimą elektroni- 
niu paštu, jei būtinai norit sužinoti kur jis. 

Man pasirodė, kad jis labai skuba. 

— Antonai? Kiek metų Emilės auklei? 

— Ką? - Antonas dar kartą atsigręžė. 

— Auklei, kiek metų? 

— Neturiu supratimo, - atsakė Antonas, - sakyčiau, 
truputį per dvidešimt. Ji studijuoja pedagogiką ir ima 
dvylika eurų už valandą. Kodėl klausi? 

— Ak, tik šiaip, - atsakiau. - Jei kartais man prireik- 
tų. - Susimąsčiusi uždariau duris. 

— Jie mane nulinčiuos, - pasakė Mimi, kai grįžau į 
vidų. Grąžydama rankas ji krito ant sofos. - Tai ne- 
teisinga. Tikėjausi, jog viskas bus kitaip. Jis turėjo su- 
sirasti kitą Žmoną ir būti laimingas, o ne tapti pavojų 
ieškotoju! 

Ir tada ji prapliupo ašaromis. 

— Nežinau, ar tave tai paguos, - pradėjo Trudė. - 
Bet kitame gyvenime tu tikrai jį sutiksi. 

Tačiau jos žodžiai Mimi nepaguodė. Ji tik dar labiau 
kūkčiojo. 

— Aš to neišlaikysiu visiškai viena, - sriūbavo ji. 

— Bet tu kaip tik šito norėjai, - pakartojau. 

— Ne, - šniurkščiojo Mimi šluostydama ašaras del- 
nu. - Tik maniau, kad to noriu. Iš tikrųjų aš labai 
pykstu, kad jis mane paliko vieną bėdoje. 

- Tu jį myli! - sušuko Trudė. 

— Galbūt, - atsakė Mimi. - Taip, tegul bus taip. Aš 
jį myliu. 

— Tada viskas gerai! - sušuko Trudė ir sužavėta ėmė 
ploti rankomis. - Jei tik šiam gyvenimui ne per vėlu. 

— Aš nusiųsiu jam žinutę, - pasiūliau. Bet Ronio 
mobilusis vis dar neatsakė. 

Mimi kramtė nagus. 

— Jei jis nusprendė, kad gali be manęs gyventi lau- 
kinėje ir pavojingoje gamtoje, vadinasi, nutraukė visus 
ryšius. O jei jis sugalvos mūsų slapyvardžius Minė ir 
Miro panaudoti savo nuotykių romane, aš paduosiu jį 
į teismą... 

Prisiminiau Antono pasiūlymą. 

— Galim jam parašyti pranešimą elektroniniu paš- 
tu, - pasakiau. - Gal tada ką daugiau sužinosim. 

Mimi tuoj pat liovėsi bliauti, pašoko ir puolė prie 
rašomojo stalo. Kol kompiuteris įsijungė, Trudė tyliai 
paklausė manęs, kas man labiau patiktų, ferma Afri- 
koje ar vynuogynas Kalifornijoje. Jei reikėtų išsirinkti 
vieną iš šių dviejų galimybių. 

— Manau, pasirinkčiau fermą Afrikoje, - pasakiau 
svajingai. - Ngong kalnų papėdėje. 

Mimi įjungė elektroninį paštą. 

— O Viešpatie, - ištarė ji. 

— Kas yra? 

— Parduotuvėje internetu jis šį tą užsisakė, - stebė- 
josi Mimi. - Kambarinį šaltinėlį. Jam iš tikrųjų buvo 
blogai. Ir pasiuntė savo kvailai seseriai laišką. Pažiūrė- 
kim, kuo jis ten skundžiasi... 

— O kas dar? - nekantriai pastūmiau ją į šoną. - Na 
štai: užsakytas bilietas iš Diuseldorfo į Kankuną rug- 
pjūčio šeštai, dvyliktai valandai trisdešimt minučių. 
Tai buvo šiandien. 

— Tada jis jau ten, - pasakė Trudė. - Kur dar jis gali 
būti... 

Mimi atsisėdo tiesiai ant įgaliojimų. 

— Vadinasi, nardymas Jukatano urvuose, - pasakė ji 
šniurkščiodama. 

— Šūdas, - pasakė Trudė. - Vėl neišdegs atostogos 
veltui... Ar negalėjo nusipirkti namo, kaip kiekvienas 
padorus atsiskyrėlis? O kur yra Jukatanas? 

— Meksikoje, - atsakiau. 

— O ne, - atsiliepė Trudė. 

— Tai iš tikrųjų viršūnė, - sušuko Mimi. - Tai visada 
buvo mano svajonė! Dar anuomet, kai lankėme nar- 
dymo kursus Raudonojoje jūroje, aš norėjau vykti ten. 
Aš! Jukatane yra tie nuostabūs apvalūs ežerai džiunglių 
viduryje, keistos vandens bedugnės kaip veidrodžiai. 
Jie vadinami kenotes ir paslaptingiausiu būdu jungiasi 
vienas su kitu, tarsi savotiška povandeninė upė. Tai 

labai paslaptingi urvai, kurie tęsiasi šimtus kilometrų 
iki jūros. Majai tikėjo, kad ten gyveno jų dievai, apa- 
tiniame pasaulyje, todėl aukojo daug aukso. Ta urvų 
sistema ligi šių dienų nėra ištirta... paršas! Išskrenda ir 
pavagia mano svajonę! 

— Ar galima ten žūti? - paklausė Trudė dalykišku 
tonu. 

- Žinoma, - atsakė Mimi. - Tose grotose ypač pa- 
vojinga. Net ir patyrusiems nardytojams, o Ronis už- 
baigė tik tuos kvailus nardymo kursus Egipte. 

— Ką gi, - pasakė Trudė. - Tada netrukus bent jau 
būsi turtinga. 


Sveiki atvykę į 
Vabzdžių gyvenvietės mamų draugiją 


Tai moterų su vaikais puslapis. 

Mes, tiek karjerą darančios moterys, tiek „tik“ namų šeiminin- 
kės, čia dalijamės žiniomis apie nėštumą ir gimdymą, auklė- 
jimą, santuoką, darbą, namų ruošą, laisvalaikio užsiėmimus ir 
mielai viena kitą remiame. 


Priėjimas 
Tik draugijos narėms 


Rugpjūčio 12 
Neįtikėtina, ko ta šiknė mano anyta prikaupė per savo 
gyvenimą. Tik Maiseno porcelianas, stalo sidabras ir pa- 
puošalai turi šiokios tokios vertės, visa kita teks išmesti. 


Aš dienų dienas plušėjau ir išmėžiau krūvas fotoalbu- 
mų, laiškų, drabužių ir visą krūvą dailės niekučių, bet tai 
dar ne viskas. Tačiau Klozėms padariau paslaugą: vos tik 
pastačiau šiukšles gatvėje, jie jas jau išsigabeno, galėsiu 
sutaupyti už šiukšlių išvežimą. Papuošalai, deja, klaikūs, 
neįsivaizduoju, ar tokie kada nors taps madingi, todėl 
nė nemėginsiu jų parduoti per eBay. 

Kas dieną laukiu, kada gimdysiu, super džiaugiuosi 
būsimu gimdymu, tu Sonja nė nenutuoki, ko netenki 
ryždamasi daryti Cezario pjūvį, koks nuostabus jausmas, 
kai savo jėgomis išspaudi vaiką, tada bent jau Žinai, kad 
pati atlikai tą darbą. 

Elena, mama gigantiškas pilvukas 


Rugpjūčio 12 
Peteris, tas šiknius, nori matyti vaikus kas antrą savai- 
tę. Aš jam pasakiau, kad pasimatyti su savo vaikais yra 
privilegija, dėl kurios kiti tėvai sunkiai kovoja ir kurią aš 
bet kada galėčiau atimti, jei norėčiau. O jis pasakė, kad 
mielai atsisakytų tos privilegijos, nes jei jam taip patiktų 
keisti sauskelnes ir klausytis vaikų žliumbimo, jis būtų 
pasilikęs namuose. 

Ar galima suvokti tokį kietaširdį? 

Vis dėlto mes kai ko pasiekėme, jų bute beprotiškai 
dvokia, todėl nenuostabu, kad banginė dingo iš namų 
kaip į vandenį. Ji pabėgo su savo katėmis, ta riebi raga- 
na. Man buvo labai smagu gadinti jai savaitgalius. Nori 
Peteris ar ne, kitą penktadienį jo dukterys vėl stovės 
prie jo durų. Mes dar pažiūrėsime, kas čia nustato, ko- 
kios turi būti privilegijos. 

Sabina 


Rugpjūčio 13 
Sveikos, sveikos visos. Jau grįžau iš salos. Puikiai paatos- 
togavome, Marija Antuanetė ir aš. Atostogos pranoko 
visus mano lūkesčius. Turiu daugybę idėjų: kas norėsit 
spalio mėnesį dalyvauti mano seminare „Darbeliai iš 


2006“ 


vatuose* aptiktų radinių“? Mamų draugijos narėms 10 
procentų nuolaida. 
Mama Gitė 


P S. Kol manęs nebuvo, pas jus daug kas nutiko! Esu 
sukrėsta jūsų pasisakymų. Galiu suprasti, kodėl Karsta 
šiandien išmetė tavo nešiojamąjį kompiuterį pro langą, 
kai ėjau netoliese, Sabina. Manau, jai tas užsiėmimas 
patiko, koks skirtumas, katė ar nešiojamasis kompiute- 
ris. O tavo naujoji auklė visiškai nesijaudino. Ji rūkyda- 
ma sėdėjo ant laiptukų ir adė kojinę. Regis, giliai paėmė 
į širdį, ką tu jai pasakojai apie ponią Porškę. Man smalsu, 
kas atsitiko su saliamio griežinėliu? 


Rugpjūčio 14 
Patyriau superšoką! Neseniai nuvykau į senelių prie- 
glaudą Valdesru, kad atiduočiau anytai jos papuošalus, 
ir kambaryje radau visai kitą moterį!!! Mano anytos ne- 
liko nė pėdsako. Aš juk esu nėščia ir man negalima jau- 
dintis, o čia darosi tokie dalykai! Senelių namų direktorė 
ir ponia Klozė kontoroje apšlakstė mane šaltu vandeniu 
ir paaiškino, jog Mano anyta išsikraustė jau prieš kelias 
dienas. Aš totaliai susinervinau! Jos juk negali anytos 
taip paprastai paleisti, juk jie turi ją saugoti, kad nesusi- 
žeistų! Ir kodėl jos man tuoj pat nepranešė, jog mano 
anyta kupina gyvybinių jėgų (AR GIRDIT? Ta griuvena 
kupina gyvybinių jėgų???) ir būdama aštuoniasde- 


* Vatai - per jūros potvynius apsemiama pakrančių 
juosta (vert. past.). 


šimties metų turi teise spręsti, kur nori gyventi. Kol ji 
nepripažinta neveiksnia ir jai nepaskirta globa, senelių 
prieglauda turi atsižvelgti į jos pageidavimus. Aš taip 
spiegiau, kad akimirką senelių prieglaudoje sutrikdžiau 
ramybę. Pirmiausia, kai senelių namų direktorė pareiš- 
kė, kad mano vyrelis vis tiek turės sumokėti už kitus tris 
mėnesius, nes jis pasirašė sutartį. Siaube! 

Taip, o dabar kai kas atsitiko - arba aš prisiusiojau į 
kelnes, arba trūko vaisiaus pūslė. 
Dėl to kalta mano anyta. 

Elena, mama greitai nebestoras pilvukas 


P S. Netikras pavojus, atsisėdau į vieną iš Timio paliktų 
obuolių sulčių balučių. 


Rugpjūčio 14 
Tai kurgi ta tavo anyta, Elena? Manai, ji apsistojo vieš- 
butyje? Ar esi tikra, kad ponia Klozė prisidėjo prie jos 
dingimo? Galbūt ji nori išsireikalauti išpirką, tokiomis 
negalima pasitikėti! Tikriausiai nėra sudėtinga gauti tokį 
globos sprendimą. Aš galėčiau paliudyti, kad mačiau ją 
su plaukų suktukais pas kepėją! Ir šokančią tango ga- 
tvėje! To turėtų pakakti, ar ne? 

Man čia iš pykčio taip pat truks vaisiaus pūslė, jei ir 
toliau taip bus. Mes visą rytą negalime išeiti iš namų, 
nes tie siaubingieji Kolzių šunys okupavo įvažiavimą ir 
tuoj pat puola, kai bandome bent žingsnį žengti į lauką. 
Aš paskambinau policijai, bet kai jie pagaliau atvažiavo, 
šunys buvo dingę. Policininkai elgėsi su manimi kaip su 
nėščia idiote. Mano kantrybė pagaliau išseks. Kada vėl 


= 298 = 


užeisi su savo šautuvu, Sabina? Aš pasirūpinsiu, kad šį 
kartą joks uodas nepatektų tau į akį. 
Sonja 


P S. To negali būti. Pakabinama spyna nuo naujojo 
žiurkėno tvartelio DINGO!!! Tikriausiai šunys turėjo nu- 
kreipti mano dėmesį nuo tos akcijos. Sabina, ateik kuo 
greičiau. 


Visiškai slaptas Nelės dienoraštis 


Rugpjūčio 16 

Šiandien Lara atsiuntė savo ir tėvų nuo- 
trauką, kurioje visi vilki raudonais languotais 
marškiniais, mūvi trumpomis kelnėmis ir avi al- 
pinistų batais. Ji parašė, kad tėvai neverčia jos 
kasdien kopti vis į kitą kalną, Na taip, jai nėra 
ko aimanuoti, juk ji yra su savo tėvais, o aš tu- 
riu praleisti atostogas su nėščios tėvo draugužės 
šeima, tai šiek tiek keista. Ne todėl, kad jie ne- 
malonūs man, bet pernelyg malonus elgesys greit 
atsipyksta. O dar tas internacionalusis Priamas! 
Nenorėčiau kada nors būti tokia buka ir pasipū- 
tusi. Kai atsitiktinai atsisėdau šalia jo, jis pasakė, 
kad man nėra ko čia sėstis ir ko nors tikėtis, nes 
jis jau turi girlfriend, o aš nesu jo skonio, todėl 
sorry. Aš jo paklausiau, ar jis tai sako kiekvienai 
mergaitei, kuri šalia jo atsisėda, o jis atsakė only 
toms, kurios tokios priekabios kaip aš. Ei? Kas jis 
manosi esąs? Aš manau, kad nėra nieko šaunaus 
reklamuoti dušo želė. Juk kiekvienas gali išsimui- 
linti. Šiandien pripyliau dušo želė į jo kremą nuo 
saulės, nuo Priamo kilo putos baseine, when he 
went swimming. Cha chal Tėtis sako, kad Priamas 
vis tiek man per senas. Jis pats labai nepaten- 
kintas, kad pats yra puse šimto metų senesnis už 
būsimų dvynių mamą. Tipiškas vyras. 

P. S. Šiandien naktį atsiguliau prie Juli- 
jaus. Man atrodo, jis ilgisi mamytės. Kaip ir aš. Aš 
ilgiuosi Laros, Makso ir Kevino. O visa Mamų ma- 
fija yra ne mažiau cool nei Parisės šeima. Nežinia, 
kokius įvykius namuose praleisiu! 


8. 


Ąproni į Londoną nusiunčiau tokią Žinutę: 

— Ronis yra Meksikoje, ilgiuosi tavęs. 

Antonas atsakė: 

— Ronis žino, ką daro. Kaip sekasi Mimi? 

- Ji nori, kad majų auksas priklausytų jai. Ilgiuosi ta- 
vęs, - parašiau. | 

Antonas parašė: 

— Ko gi Mimi dar laukia. Iš Diuseldorfo į Kankuną 
kasdien skrenda lėktuvas. 

- Ji jau kraunasi lagaminus, - atsakiau. - ILGIUOSI 
TAVĘS! 

Antonas skubiai atrašė: 

— Grįžtu penktadienį. 20 val. pas tave? Pasirūpink, kad 
visi kiti tavo nuomininkai praleistų naktį kur nors kitur. 

Aš buvau pasipiktinusi. Ar reikėjo suklusti, nes jis 
neparašė, kad manęs ilgisi? Įsimylėjėliai visada vien- 
pusiškai žvelgia į gyvenimą. 

Ir visi įsimylėjėliai truputį pamišę, bet kiekvienas 
savotiškai. 

Anė, pavyzdžiui, vis dar blaškosi tarp meilės Jo ir 
pareigos Hansjurgenui. Ji nepaprastai bijo, kad Hans- 
jurgenas gali suprasti, jog ji lygiai taip pat neištikima 

kaip ir jis, ir išmesti ją su vaikais iš namų. Kai ji apsi- 
lanko pas mane, kalba be perstojo. 

— Manau, jis dar nepastebėjo, - pasakojo ji. - Nors 
man labai sunku normaliai elgtis. Vakar gavome laišką 
iš advokatų kontoros, ir aš pamaniau, kad Hansjurge- 
nas pateikė skyrybų prašymą. Išbalau kaip lavonas! Bet 
tai buvo tik mano tėvo advokato laiškas. Jis tikriausiai 
paliko testamentą, - sunkiai atsiduso ji. - Šiandien po 
pietų turiu susitikti su advokatu. Hansjurgenas sako, 
kad turiu būti budri, galbūt per pastaruosius ligos me- 
tus mano tėvas pripaistė kokių nors nesąmonių ir pa- 
liko skolų. Bet aš juk žinočiau? Juk turėjau įgaliojimą 
vertybiniams popieriams, o jo pensijos užteko apmo- 
kėti senelių prieglaudos išlaidas, kitų išlaidų jis neturė- 
jo. To, ką jis turėjo banke, net neužteko laidotuvėms, 
trūkstamus pinigus turėjau sumokėti iš savo santaupų. 
Jei jis turi skolų, privalėsiu jas perimti, argi galiu atsisa- 
kyti? Norėčiau apie tai paklausti Antono, kol neiškilo 
dar daugiau problemų. Tik skolų man betrūksta. 

— Taip, taip, netepsi, nevažiuosi, - pritariau. Buvo 
jau penktadienis. Mes sėdėjome mano raudoname 
miegamajame, o Anė dejavo jau visą pusvalandį. Visi 
dabartiniai jos gyvenimo sunkumai, regis, turėjo vieną 
vardiklį - pinigai. Tarsi pinigai išspręstų visas bėdas. 
Arba kitaip pasakius: tarsi be pinigų negalima būti 
laimingai. 

Net dramatiškas faktas, jog Ronis išskrido į Meksi- 
ką, kad rizikuodamas gyvybe nardytų urvuose, Anei 
kėlė tik vieną mintį. 

— O varge! Kaip manai, kuriam laikui jam ten už- 
teks pinigų? 

Geriau jau ji paklaustų, kuriam laikui jam užteks 
oro. Bijau, kad oras jam nesibaigtų greičiau, nei baig- 
sis pinigai ir Mimi jį suras. Bet jei jis žus, jam tikrai 
nereikės jokių pinigų, čia Anė teisi. 

Galbūt iš tikrųjų nėra prasmės išgyventi kitų žmo- 
nių dramas, kai pats esi savo dramatiško likimo sūku- 
ryje. O Anė niekada nebuvo itin romantiška. 

— Kad Mimi ir Ronis taip be niekur nieko mestų 
savo darbus ir pabėgtų! - stebėjosi ji. - Ką jie darys, 
kai vėl atgaus blaivų protą? Gyvens gatvėje? Juk tai 
visiška nesąmonė! 

— Svarbiausia, kad jie surastų vienas kitą, - pareiš- 
kiau. - Iš ko jie gyvens, visai nesvarbu. 

— Aš taip nemanau, - pasakė Anė. 

— Jei jie iš viso vienas kitą ras, - atsidusau ir sukro- 
viau ant sofos visus savo džinsus, kad jų užpakalinė- 
se kišenėse surasčiau vizitinę kortelę, kurią man davė 
Pašulkė. Nuo to tikriausiai priklausys, kur galėsiu rasti 
jį ir Bernardą. - Jukatanas yra milžiniškas, niekas ne- 
žinos, kokį urvą Ronis pasirinko nardyti. Gali praeiti 
keli mėnesiai, kol Mimi jį suras. Jei nebus per vėlu. 

Aš palydėjau Mimi į oro uostą. Ji keliavo su neaiš- 
kia organizacija Mexican Jungle Adventures. Man kilo 
abejonių, bet Mimi manė, kad jos planų neįmanoma 
įgyvendinti padedant Neckermann Reisen firmai. Iš- 
vykimo salėje mus sutiko vyras su šviesiais į uodegą 
surištais plaukais, kelioniniais sandalais ir brezentiniu 
maišu. Jam buvo apie penkiasdešimt metų, saulėje 
įdegęs kūnas ir ryklio dantų karoliai ant kaklo darė jį 
kiek panašų į Krokodilą Dandį. 


KERSTIN GIER 


— Aš esu Mexikan Jungle Adventures, - prisistatė jis. 
Na, ir ką tu pasakysi - vieno hipio įmonė. Jis papurtė 
Mimi ranką. - O tu esi M taškas Pfaf. Žmogau, ma- 
niau, tu vyras. 

— Ar tau kelia problemų, Meksai? - paklausė Mimi 
ir pažvelgė į jį savo žavingiausiu žvilgsniu. - Ar galiu 
tave vadinti Meksu? 

— Jokių problemų, mažyte! - tipas su arklio uode- 
ga atrodė kaip vaikas per Kalėdas. Jis tikėjosi gausiąs 
porą kojinių, o pamatė elektrinį traukinį... 

— Kas dvi valandas siųsi man žinutes, kad žinočiau, 
kas vyksta, - daviau nurodymus Mimi įsitikinusi, kad 
Krokodilas girdi mano žodžius. - O jei neturėsiu apie 
tave žinių, pasiųsiu specialųjį dalinį! Turėk omenyje, 
stebėsiu tave per anteninę GPS sistemą. 

Mimi apkabino mane. 

— Nesirūpink, - pasakė ji. - Jis nepavojingas. 

Aš tvirtai prispaudžiau ją prie savęs. 

- Žiūrėk, nesusikukuok su juo! 

— Man reikia tik Ronio, - pasakė Mimi. Tada ji nuė- 
jo su žmogumi iš Adventure prie užtvaros ir netrukus 
dingo man iš akių. 

Paplūdau tokiomis ašaromis kaip per Anapus Af- 
rikos. Nekenčiau atsisveikinimų. Noriu, kad visi man 
mieli žmonės būtų greta. Tada galėčiau tinkamiau jais 
pasirūpinti. 

- Jie būtų sutaupę daugybę pinigų, jei Mimi būtų 
anksčiau pastebėjusi, kad vis dar myli Ronį, - kalbėjo 
Anė. - Tik pagalvok! O kiek kainuos visos tos žinutės, 
kurias ji siuntinės. 

Neseniai viena jų atėjo. 

- Čia milijonai krentančių žvigždžių. Visi norai išsi- 
pildys. Bučiuoju, Mimi. 

— Galiu lažintis, kad tas Meksas ją šeria psichiką vei- 
kiančiais grybais, - suniurzgėjau. - Šiandien vakare 
paskambinsiu jai dar kartą. 

— Į Meksiką! Juk tai kainuos krūvą pinigų, - pasi- 
baisėjo Anė. 

— Ak, Ane, - ji neturėjo jokio supratimo, kiek pini- 
gų jau išleidau skambučiams į Menorką. Jei kasdien 
negirdėčiau savo vaikų balsų, išeičiau iš proto. - Ar 
galėtum bent minutę pagalvoti apie ką nors kitą nei 
pinigai“ 

— Nuolat tai darau. Kai Hansjurgenas žiūri į mane, 
mąstau apie Jo ir apie tai, ką mes kartu darėme, - pa- 
sakė Anė. - O tada nuraustu, mane išmuša prakaitas. 
Hansjurgenui tereikia truputį pagalvoti, kad viską su- 
prastų. 

— Aš netikiu, kad Hansjurgenas pastebės, jog elgiesi 
kitaip, - pasakiau aš ir svarsčiau, kaip neįžeidžiant už- 
siminti Anei, jog žaliasis megztinis su gobtuvu jai ne- 
tinka. - Kada pastarąjį sykį jis atidžiai žiūrėjo į tave? 
Jo vis tiek niekada nebūna namie, o jei jis namuose, 
galvoja apie Tifani. 

— O aš galvoju apie Jo, - atsiduso Anė. - Tai juk ne- 
normalu. Kokia gi čia santuoka? 

— Palik jį, - pasakiau ir paėmiau kitus džinsus. Vėl 
nieko. 

— Palikti Jo? Niekada. Aš jį myliu! - sušuko Anė. 

- Norėjau pasakyti Hansjurgeną! Tu turi palikti 
Hansjurgeną. 

— Bet tada mes liksime visiškai be lėšų, Jo ir aš. 

— Skurdas yra reliatyvi sąvoka, - tariau aš ir pagaliau 
iš kišenės ištraukiau Pašulkės vizitinę kortelę. Užeiga 
vadinosi Bernardo kampas ir buvo Kelno Miulhaimo 
rajone. Štai. - Tu, pavyzdžiui, turėsi teisę pasiimti 
skalbinių džiovintuvą, sakė Antonas. 

— Nenoriu, kad manytum, jog man rūpi tik materia- 
lūs dalykai, - teisinosi Anė. - Bet nelengva įsivaizduo- 
ti, kad gali sau leisti nusipirkti tik nukainotos duonos. 
O vaikai turės gyventi bendrame kambaryje. Jei Jo gy- 
ventų normaliomis sąlygomis, galbūt tada man būtų 
lengviau ryžtis palikti Hansjurgeną. Kadangi sąlygos 
tokios, mūsų santykiai turi likti paslaptyje. 

Aš gūžtelėjau pečiais. 

— Na taip, kai kuriuos tai net sujaudintų. 

— Tai ir yra jaudulį kelianti padėtis, - atsakė Anė. — 
Bet ne tada, kai įsivaizduoju, kas atsitiktų, jei Hansjur- 
genas mus susektų. 

- Ir kas gi tada atsitiktų? 

— Nežinau. Aš niekada nepalaikiau slaptų santykių. 
O Viešpatie, mano pasaulis visiškai išklydo iš vėžių. Jei 
tik turėtume daugiau pinigų. 

— Megztinis tau netinka, - išpyškinau greitai, kol 
susijaudinimas nenuslūgo. 

— Netinka? Jo sakė, kad aš panaši į mažą miško 
elfę, - Anė švelniai pasiglostė galvą. 

- Į mažą kuprotą miško elfę, - patikslinau ir pasu- 
kinėjau Pašulkės vizitinę kortelę rankose. - Kaip gyja 
Jo nosis? 

— Vis dar atrodo baisiai, - atsakė Anė. - Tas Bernar- 
das nežmoniškai brutalus. 

- Taip, toks jau jis yra, - sutikau. Aš ilgai apie tai 
galvojau. Bernardas visus žmones, kurie stodavo jam 

skersai kelio, sumušdavo. Tokiu būdu jis gaudavo 
ko panorėjęs, nes žmonės jo bijojo. Tai buvo visiškai 
normalu žmonėms, kurie buvo pratę savo problemas 
spręsti jėga. O kitokie žmonės Bernardo nepažinojo. 
Toks buvo jo pasaulis. 

— Bernardas jau du kartus skambino ir grasino, - 
pranešė Anė. - Jis netiki, kad Jo advokatas Anglijoje, 
todėl visas reikalas užsitęsė. Jis sako, kad kol nepama- 
tys juodu ant balto, jog globos teisės nepasikeitė ir pi- 
nigai mokami kaip anksčiau, Jo nematys savo dukters. 
Jei jis skambins į namus, Bjanka nekvies Džoanos prie 
telefono. 

— Kaip niekšiška, - pasipiktinau. 

- Jo visiškai sugniuždytas, - linktelėjo Anė. - Va- 
kar, kalbantis telefonu, jis girdėjo verkiančią Džoaną, 
jis maldavo Bjankos, kad nors minutę leistų pakalbėti 
su dukra. Bet jo žmona kieta kaip akmuo. Jos širdis 
taip pat apkurto nuo botokso, man atrodo, ji visiškai 
abejinga savo vaikui! Ir viskas tik dėl pinigų! Pinigai 
valdo pasaulį. 

— Vargšė Džoana, - pagailo man. - Dabar ji mano, 
kad tėtis paliko ją nelaimėje. Arba yra per didelis bai- 
lys, kad pasipriešintų Bernardui. 

— Ką darytum, jei tas žmogus grasintų tavo vaikui? 

- Aš... Nežinau. Aš ją pagrobčiau ir vykčiau ten, kur 
Bernardas mūsų nesurastų, - pasakiau. 

- Taip, bet tai būtų neteisėta, tada Bjanka galėtų iš- 
kelti ieškinį, ir viskas dar labiau susikomplikuotų, ir 
būtų brangiau, ir iš viso! - Anė papurtė galvą. - Jei tik 
būtų daugiau pinigų... 

Na štai, ji ir vėl! 

— Pakeisk bent kartą plokštelę, Ane, - paprašiau, su- 
lanksčiau džinsus ir sudėjau į spintą 

— Ką tu čia darei? - paklausė Anė. - Ištraukei džin- 
sus, paskui sudėjai atgal. Ieškojai pinigų? Ar įklotų? 

— Kelnių kišenėje? Vargu. 

— O ką, aš savo įklotus visada nešioju kelnių arba 
chalato kišenėje, - pasakė Anė. - Kai man mėnesinės, 
o jos būna panašios į staigų potvynį, tai... - staiga ji 
nutilo ir užsidengė rankomis burną. 

— Kas atsitiko? - paklausiau. - Staiga prisiminei, 
kad smarkiai pašoko moterų higienos priemonių kai- 
na? Baisu, baisu! Taip, jei būtum turėjusi pakankamai 
pinigų, būtum galėjusi prisipirkti jų artimiausiems de- 
šimčiai metų, bet deja, deja ... 

- Ugugu! - Anė vis dar buvo užspaudusi rankomis 
burną. 

— Kas blogai? 

Anė pradėjo garsiai šaukti: 

— Kelinta šiandien? Ar dabar jau rugpjūtis? 

— Taip, - atsakiau. - Jau beveik dvi savaitės. 

— Ar man aptemo protas? - sušuko Anė. - Ar mane 
apleido gerosios dvasios? 

- Hm... 

— Dabar! - sušuko Anė,tardama kai kuriuos žodžius 
ji dar garsiau surikdavo, bet galėjai pastebėti, kad jos 
kalboje esama tam tikros sistemos. - Dabar aš iš tikrų- 
jų įsėdau į šūdą! 

Aš susinervinusi prisimerkiau. 

— Būk tokia gera ir pagaliau pasakyk, kas atsiti- 
ko, Ane. 

- Jis sterilizuotas, štai kas yra!- sušuko Anė. 

— Kas toks? 

— Dar prieš Džaspero gimimą jis tai pasidarė, - bau- 
bė ji. - O aš dėl to nepaprastai džiaugiausi. Tik įsi- 
vaizduok, kiek netikrų brolių ir seserų dabar turėtų 
Maksas su Džasperu! 

— Hansjurgenas? Hansjurgenas sterilizuotas? 

— Dabar viskas paaiškės! - sukliko Anė. - Dabar vis- 
kam galas. Tai bausmė man! Už tai, ką padariau. Taip 
man ir reikia. 

- Liaukis šaukusi! - aš jau buvau pasirengusi pa- 
leisti į darbą kumščius. - Hansjurgenas sterilizuotas, 
tu sėdi šūde, vadinasi, esi nėščia? 

— Man jau daugiau nei keturiolika dienų nebuvo 
mėnesinių! - sušuko Anė. 

— Galbūt tavo ciklas pasislinko, - pasakiau. - Dėl 
streso. Arba tau prasideda klimaksas. Maniau, kad tu ir 
Jo saugojotės. Juk esate suaugę Žmonės, be to, gyvenate 
AIDS amžiuje... - nutilau, nes Anė papurtė galvą. 

Tokio lengvabūdiškumo negalėjau suvokti. 

— Vadinasi, tikrai! - tariau priekaištingai. 

— Man galas, - pasakė Anė užkimusiu nuo rėkimo 
balsu. 

Mes kurį laiką tylėjome. 

— Luktelėk, - ėmiau aš ją raminti. - Juk dar nepa- 
darei testo. 

- Aš esu akušerė, - pasakė Anė.- Žinau, kada 
įkliuvau. 

Nutylėjau kandžias pastabas, kad akušerė turėtų iš- 
manyti apie apsisaugojimo priemones, ir pasakiau: 

— Jei tu iš tikrųjų nėščia (jau minėjau, kad tuo dar 
neįsitikinai), tada dar geriau. Nes būsi priversta viską 
papasakoti Hansjurgenui ir jį palikti. 

— Kad su trimis vaikais gyvenčiau iš socialinės pa- 
šalpos, - pasakė Anė taršydama plaukus. - Negaliu 
suprasti, kaip galėjau būti tokia kvaila. Ką man pasa- 
kyti Jo? Juk jis turi užtektinai bėdų. 

Tai, žinoma, tiesa. Problemos neišsispręs, jei apie jas 
tik kalbėsi. Pažiūrėjau į laikrodį. 

- Ane, prašau nepykti, bet dar turiu labai svarbų su- 
sitikimą. Turiu eiti. 

— Dabar? Taip staiga? - Anė suglumusi sekė paskui 
mane laiptais žemyn į prieškambarį. - Mano pasaulis ką 
tik sugriuvo, o tu nori mane palikti vieną? Aš esu nėš- 
čia, Viešpatie Dieve, o mano vyras jau penkeri metai kaip 
sterilizuotas. Tu negali dabar palikti manęs vienos. 

— Bet man reikia, - pasakiau, pasiėmiau namų raktus ir 
iš skėčių stovo išsižvejojau pipirinį purškiklį. - Atleisk. 

Atidariau duris ir išstūmiau pro jas Anę. Lauke į 
mus tvokstelėjo vasaros karštis. Prasidėjo vadinamo- 
sios „šuniškos dienos“. Ant gatvėje stovinčių mašinų 
variklio dangčių buvo galima kepti kiaušinienę. 

— Palauk! - sušuko Anė. - Norėjau tavęs paklausti, 
ar negalėtum šiandien pavakary prižiūrėti Džaspero, 
kai man reikės eiti pas advokatą dėl testamento. 

— Ne, atleisk, šiandien negalėsiu, - aš pasukau durų 
raktą du kartus. - Praeis tikriausiai valanda, kol grįšiu. 
Tai labai svarbus susitikimas. Negaliu jo atidėti. 

— O, suprantu, nieko baisaus, tada pasiimsiu Džas- 
perą kartu, - pasakė Anė. - Turiu omenyje, kad jis 
leips nuo karščio automobilyje ir toje kontoroje bliaus 
visa gerkle, o aš gausiu nervinį šoką, nes esu nėščia ir 
paveldėsiu savo tėvo skolas, bet kodėl tai turi tave jau- 
dinti? Svarbiausia, kad pasimėgautum laisvalaikiu. 

Patapšnojau jai per ranką. 

— Nepyk. Tu susitvarkysi. 

- Palauk, - vėl sušuko Anė. - Ar negalėtum prižiū- 
rėti jo šiandien vakare? Kai eisiu pas Jo? 

- Šiandien vakare atskrenda Antonas, - pasakiau 
nuėjusi kelis žingsnius. - Tiesą sakant, aš norėjau... 

Anė sunkiai atsiduso. 

— Nė nežinau, kur palikti vargšą vaiką. Pasiimti su 
savimi negaliu, nes turiu Jo pranešti tą pritrenkiančią 
naujieną, Maksas vasaros stovykloje, o auklės negaliu 
sau leisti. O kad aš turėčiau pinigų... 

— Gerai jau, - pasakiau aš. - Gali jį atvesti septintą. 
Paguldysiu jį į Julijaus lovą. 

- Ačiū, - padėkojo Anė. Nueidama ji tris kartus at- 
sitrenkė į gatvės stulpus. - Ir sėkmės pas manikiūri- 
ninkę ar koks ten tas tavo svarbus susitikimas. 

Iš tikrųjų tai nebuvo tikras susitikimas, nes meistras 
Klozė nežinojo, kad noriu pas jį apsilankyti. 

Kai jis mane pamatė, buvo sukišęs abi rankas į mer- 
sedeso kupė variklį. 

— Tai bent, sveiki, ar vėl ieškote savo dukters? 

— Ne, - pasakiau aš nervingai sukinėdama rankose 
pipirinį purškiklį. Pasiėmiau jį tam atvejui, jei iš už 
kampo išnertų Hanibalas ir Lekteris. Arba abu arma- 
niai. Bet kieme nebuvo nei vienos, nei kitos porelės. - 
Tiesą sakant, aš pas jus, pone Kloze. 

Kevino tėvas suraukė kaktą. 

— Dėl automobilio? Tikiuosi, jūsų draugo automobi- 
liui nieko nenutiko? Juk aš jį iš pagrindų sutvarkiau. 

— Ne, ne, automobiliui viskas gerai. Dar kartą dėko- 
ju, kad taip staigiai ji grąžinote, - pasakiau. - Noriu 

pakalbėti ne apie automobilį. Ar negalėtumėt man pa- 
daryti paslaugos. 

— Jums? 

— Taip. Man ir mano draugei, - aš nurijau susikau- 
pusias seiles. - Suprantat, ji turi didelių nemalonumų 
su vienu tipu, ypatingos rūšies tipu, kuris mėgsta lau- 
žyti nosis ir iš viso mielai skaldosi. Jis užsiundo savo 
mastiną ant kiekvieno, kuris daro ne taip, kaip jis nori, 
nesvarbu, vyras, moteris ar vaikas. Su tokios rūšies ti- 
pais neįmanoma susitarti. 

— Suprantu, - ponas Klozė nusišluostė rankas į pur- 
viną rankšluostį. - Tai tokios rūšies tipai. 

— Mes išbandėme visus būdus, - pasakiau aš ir pa- 
žvelgiau tiesiai į žalias pono Klozės akis. - Bet Kevinas 
mano, kad tokios rūšies tipai supranta tik vieną kalbą, 
tai yra jų kalbą, kuria mes nemokam kalbėti. 

- Hm, hm, - krenkštelėjo Kevino tėvas. - Todėl jūs 
ieškote ko nors, kuris moka kalbėti ta kalba, tiesa? 

Aš linktelėjau. 

- Taip, ir aš prisiminiau jus. Ir abu jūsų draugus su 
juodais akiniais. Ir Hanibalą su Lekteriu, - žvelgiau į 
poną Klozę maldaujamu žvilgsniu. - Jūs esat vieninte- 
liai, kurie mums galite padėti. Prašau. 

Ponas Klozė atsakė: 

- Jei taip maloniai prašot, man sunku pasakyti „ne“, 
tiesa“ 


* 


Bernardo kampas buvo tokios rūšies užeiga, į kurią 
savo noru nekelčiau nė kojos. Ne tokia, kurioje rink- 

davosi neaiškios reputacijos publika, ant baro šokda- 
vo neapsirengusios mergaitės ir kas antras lankyto- 
jas stodavosi į eilę prie tualeto, bet tokia apšnerkšta, 
prirūkyta skylė, kurioje storapilviai vyrukai prie baro 
postringavo apie futbolą, jauni vyrukai pragerdavo 
savo bedarbių pašalpas, o šeimos, kurių visi nariai vil- 
kėdavo vienodais sportiniais kostiumais, valgydavo 
„Medžiotojų“ pjausnį su gruzdintomis bulvytėmis. 
Tokios rūšies užeigos paprastai vadinasi Už kampo, 
Prie žibinto, Aulinis batas arba Rolando smuklė. Išsky- 
rus žirnių sriubą, čia visi patiekalai buvo gaminami 
gruzdintuvėje, net dešrelės. Čia būdavo patiekiami 
pjausniai su septynių rūšių padažais (kai kurie jų iš- 
virti iš neatpažįstamomis virtusių daržovių arba gry- 
bų; tai buvo svarus argumentas, kai šeimų tėvai rei- 
kalavaudavo, kad jų vaikai valgytų „sveiką maistą |) ir 
maltinukai su gruzdintomis bulvytėmis, vienu salo- 
tos lapu, viena citrinos skiltele ir ketvirčiu pomidoro 
(pastarasis atstodavo dekoraciją, nes niekam nešau- 
davo galvon jį suvalgyti). Prie visko būdavo siūlomas 
kečupas - dėl vitaminų. Kitų patiekalų nereikėtų nė 
rašyti į valgiaraštį, nes jų svečiai nemėgo. Stalai buvo 
pagaminti iš dengtų plokščių, gėlės iš plastiko, lubos - 
iš plastiku dengto putų polistirolio. 

Bernardo kampas visiškai atitiko tą klišę. 

Vania ir Pavelas, tokie buvo tikrieji abiejų armanių 
vardai, su pasibjaurėjimu patempė lūpas, kai praėjome 
plytelėmis grįstą prieškambarį. Su nepriekaištingais 
Armani kostiumais jie prie Bernardo kampo derėjo 
kaip omaras prie kečupo. Aš taip pat neatrodžiau kaip 
tipiška klientė. Vilkėjau juodą aptemptą Mimi sukne- 

lę, kuri priminė vieną filmą su Odre Hepbern, suknelė 
buvo be rankovių, siekianti kelius, su nedidele iškirp- 
te, elegantiška ir vis dėlto beprotiškai seksuali. Prie jos 
dėvėjau plačiabrylę skrybėlę (savo) ir didžiulius juo- 
dus saulės akinius, kuriuos taip pat radau pas Mimi. 

Ponas Klozė taip pat persirengė: savo mėlyną darbi- 
nį kombinezoną jis pakeitė šortais, sandalais ir truputį 
per ankštais marškinėliais. Dabar aiškiai buvo matyti, 
kad jis segi auksinę grandinėlę, labai panašią į Bernar- 
do, tik ant jos kabantis užrašas Žudikas buvo parašytas 
be klaidų. 

— Taip mane vadina žmona, - pasakė jis, kai paste- 
bėjo, kad spoksau į jo pakabutį. 

— Aha, - atsakiau. 

Viduje buvo gana tamsu, pro žalius raižyto stiklo 
langus pateko mažai šviesos. Todėl čia buvo vėsu. Tik 
erzino surūgusio alaus, šaltų dūmų ir senų gruzdintu- 
vės riebalų kvapas. Žmonių čia buvo nedaug. Du vai- 
kinai sėdėjo su taurėmis kokteilio, prie baro šnekėjosi 
du šimtamečiai, už baro stovėjo Bernardas ir žvalgėsi 
vulgariu žvilgsniu. 

— Ar šitas? - paklausė ponas Klozė. 

Linktelėjau. 

- Tai jis. 

Vania ir Pavelas vikriai kirto patalpą. Regis, jie pasi- 
tikrino, ar abu senoliai prie baro ir vaikai su kokteiliais 
mums nekelia pavojaus. 

Aš apsidairiau šuns. 

— O kur Henris? - paklausiau Bernardo sėsdamasi 
ant nepatogios baro kėdės. 

Jis nustebęs pažvelgė į mane. 

— Ten, sandėlyje, su Pašulke, - pasakė jis. - O ką? Iš 
kur pažįstate šunį? 

— Tik šiaip klausiu, - atsakiau. - Norėčiau minera- 
linio vandens. 

— Prašom vieną alaus, - užsakė ponas Klozė. 

— O tiems ponams? - paklausė Bernardas ir parodė 
į Vanią ir Pavelą. 

— Galbūt vėliau, - pasakė ponas Klozė ir davė ženk- 
lą Vaniai. 

Vania dingo už durų, ant kurių buvo parašyta Į tu- 
aletus. 

— Ei, ką tai reiškia? — pasipiktino Bernardas. - Čia 
neleidžiama eiti į tualetą ir nieko neužsisakyti, aišku? 

- Aiškiau ir nebūna, - pasakė ponas Klozė. Jis persi- 
svėrė per barą ir tokiu staigiu judesiu sugriebė Bernar- 
dą už gerklės, kad aš iš baimės net žagtelėjau. Bernardas 
taip pat. Neturiu supratimo, iš kur ponas Klozė ištraukė 
solidų peilį, kurį prispaudė Bernardui prie gerklės. 

Abu jaunuoliai tuoj pat šoko bėgti, bet Pavelas už- 
tvėrė jiems kelią. 

— Likit čia! - subaubė jis ir abu jaunuoliai pavirto 
ledo varvekliais. Senoliai prie baro nė nepastebėjo, 
kad milžiniška Klozės ranka buvo sugniaužusi Ber- 
nardo gerklę, o į ją buvo įremtas milžiniškas peilis. Jie 
ramiai kalbėjosi. 

— Ko norit? - išstenėjo Bernardas. - Mes jau mo- 
kam už apsaugą... 

— Už apsaugą! - pasakė Klozė su panieka. - Kaip 
manai, kas mes? Mums nėra reikalo iš tokių vargšų 
kiaulių kaip jūs išmušinėti pinigus, kuriuos uždirbate 
šitoje purvinoje skylėje. Mes žaidžiame kitoje lygoje. 

— Tai ko norit? - sudejavo Bernardas. 

Kadangi žiūrėjau pro tamsius akinius, nebuvau tikra, 
bet man pasirodė, kad jo veidas palengva ėmė mėlti. 

— Tu prikišai nagus prie vieno iš mūsų draugų, - pa- 
sakė ponas Klozė. - O mums tai nepatinka. 

— Tai buvo apsirikimas, - pasakė Bernardas. - Tik- 
rai. Kas jūsų draugas? 

- Eee, - teištarė Klozė. 

— Jo, - pasakiau aš. - Jo Raiteris. 

- Jo? Jis turi tokių draugų kaip jūs? Jis juk kalikas, 
žmogau. 

— Nedrįsk nieko bloga sakyti apie mokytoją, supra- 
tai? - pagrasino ponas Klozė ir įkišo peilio galą Ber- 
nardui į šnervę. Bernardu dėta, tikrai pradėčiau čiau- 
dėti. - Geri mokytojai svarbūs mūsų šaliai, jie užtikri- 
na mūsų vaikų ateitį. 

— Mes norim, kad duotum Jo ramybę, - pasa- 
kiau. - Jokių kvailysčių dėl globos teisių, jokių mo- 
kėjimų, nieko! Jūs su Bjanka išsikraustysit iš namo 
iki mėnesio pabaigos ir dingsit iš Jo ir DŽoanos gyve- 
nimo, aišku? Ir pereisit į kitą gatvės pusę, jei netyčia 
jį sutiksit. 

Klozė truputį atlaisvino gniaužtus. 

— Juk reikalavimai iš tikrųjų nėra per dideli. Ar ne, 
berniuko? 

— Juk aš tai darau ne dėl savęs, - atsakė Bernardas. — 
Darau tai tik dėl Bjankos ir dėl mažylės. Tai juk asme- 
ninis dviejų vyrų reikalas. 

— O man nusišikt, - pasakė Klozė. - Nuo šiol tu vi- 
siškai nieko nedarysi arba atsitiks nelaimė. Kaip ir tam 
raudonajam poršė karera, kuris stovi ten lauke. 

Pirmą kartą Bernardas buvo išmuštas iš vėžių. 

— Ką? Ką jūs padarėt mano automibiliui? - sušuko 
jis. - Pašulke? 

— Jis mėggga, - atsakė Vania, kaip niekur nieko sto- 
vėdamas tarpduryje. - Irrr vyrrras mėga taip pat. 

- Pašulkė yra vyras, - pasakiau. - Šuns vardas — 
Henris. 

- Ak taip, - atsakė Vania. - Nėsvarrrbu, abu užmigg- 
go, šuo amžinai. Dėja. Jis norėjo įkąsti Vaniai, tas šuo! 

— O šūdas! - tepasakė Bernardas. Dabar net aš gir- 
dėjau, kad jis bijo. Taip jam ir reikia. Man nerūpėjo, 
net jei iš baimės būtų prišlapinęs kelnes. 

—- Automobiliui sudaužyti tik žibintai, - pareiškė 
Klozė. - Bet jei išgirsiu, kad jūs mano draugui Mo... 

- Jo, - patikslinau. 

— ...Jo pasipainiojot po kojų, tada, prisiekiu, ant tavo 
automobilio užvažiuos buldozeris, ir iš jo nieko neliks. 
Ir tai bus tik pradžia. 

— Ar mus supratot? - paklausiau. 

Bernardas suspaudė lūpas. 

Ponas Klozė atsiduso ir atleido gniaužtus. Nespėjo 
Bernardas sujudėti, kaip Klozė kumščiu trenkė jam į 
veidą. Pasigirdo šlykštus garsas. Kai ponas Klozė pa- 
kėlė kumštį, Bernardo veidas buvo neatpažįstamas. 

— Ar mes vienas kitą supratom? - paklausė ponas 
Klozė draugiškai. 

- Visiškai, - sustenėjo Bernardas. 

— Puiku, - konstatavo Klozė. 

Abu senoliai prie baro ir toliau kalbėjosi, tarsi nieko 
nebūtų nutikę. 

Buvo šešios, kai grįžau į namus, lauke vis dar tvyrojo 
daugiau negu trisdešimties laipsnių karštis. Turėjau 
tik valandą, kol ateis Anė su Džasperu, dvi, kol at- 
vyks Antonas. Galbūt galėčiau išsimaudyti po gaiviu 
šaltu dušu, dabar norėjau tik vieno - malonaus šalto 
dušo. Bet vos užvėriau duris, šaižiai suskambėjo durų 
skambutis. 

— Niekada nepatikėsi, kas atsitiko, - pasakė Trudė, 
prasispraudė pro mane į vidų ir nuėjo tiesiai į virtuvę, 
kad įsipiltų konjako. 

Aš pavargusiu žvilgsniu pažvelgiau pro savo juodus 
akinius ir pasakiau: 

— Kartais man atrodo, kad jūs visi manot, jog aš nie- 
kada neišeinu iš namų, ir jei aš jūsų neturėčiau, netu- 
rėčiau jokio gyvenimo, tiesa? 

- Tiesa, - atsakė Trudė sukinėdama konjaką savo 
taurėje. - Juk tam ir yra draugai. 

Aš pauosčiau orą. 

— Ar tai tu, toks keistas kvapas, gal sugedo tavo de- 
zodorantas? 

— Ne,tai aš, - atsakė Trudė. - Ir dvokiu negyvu vėž- 
liu. Jau ruošiausi tau papasakoti, kas atsitiko. 

— Tai klok, - pasakiau. 

— Taigi, - pradėjo Trudė plačiai skėstelėjusi ranko- 
mis. - Vakar prasidėjo tai či kursai, beje, mes turim 
naują mokytoją, jis žavingas. Tokia užburianti ener- 
gija ir lankstumas! Aš iš karto supratau, kad mato- 
mės ne pirmą kartą. Bet, tiesą sakant, tai neturi nieko 
bendro su mano istorija. Kad tu žinotum, kas lanko 

tuos kursus. Gitė Hempel. Aš visada džiaugiuosi, kai 
dalyvauja kas nors storesnis už mane. Tereikia man 
atsistoti šalia Gitės, ir kiekvienas pastebi skirtumą 
tarp lašinių iš gracingų formų. Ir tai či mokytojas pa- 
stebėjo, jis mane atpažino, nors per mūsų pastarąjį 
susitikimą atrodžiau visiškai kitaip. Aš buvau liekna 
indėnų pricesė juodais plaukais, o jis jaunas - pran- 
cūzų karininkas, taip, bet aš norėjau papasakoti vi- 
siškai ne tai. 

— Neturiu laiko tavęs klausytis, Pokahontai, - pasa- 
kiau ir atidariau šaldytuvą. Jei negalėjau išsimaudyti 
po dušu, turiu išgerti ką nors šalto. Ryžtingai paėmiau 
butelį šampano, kurį ketinau išgerti su Antonu. - Ką 
bendra tai turi su vėžliu? 

— Ar yra ką švęsti? - paklausė Trudė. 

— Na taip, tu vėl sutikai jauną prancūzų karinin- 
ką, kurio nematei tris šimtus metų, o šiandien grįžta 
Antonas. Ar tai ne pagrindas švęsti! - aš nukrapščiau 
auksinę plėvelę ir atsukau vielą. - Tai kodėl dvoki vėž- 
lių, Trude? Kokia istorijos, kurią tu iš tikryjų norėjai 
papasakoti, esmė? 

— Negyvu vėžliu, - patikslino Trudė. - Jis jau prieš 
kelias savaites nuėjo į amžinosios medžioklės šalį. Visi 
daiktai pradviso juo. O aš niekaip negalėjau suprasti, 
iš kur tas dvokas, maniau, gal kur nors guli padvėsusi 
pelė arba dar kas nors, viską apieškojau, net buvau ati- 
traukusi drabužių spintą, bet neradau. Jei Gitė Hem- 
pel nebūtų pasakiusi, kad paieškočiau savo drabužių 
kišenėse negyvo vėžlio, niekada nebūčiau radusi. Tik 
pagalvok, jis buvo įkištas į mano batikinio sijono kiše- 
nę, to su auksiniais siūlais. 

— Kaip šlykštu! - atsargiai paleidau kamštį, kuris 
lėtai iššoko iš butelio kakliuko, ir pripyliau dvi taures 
šampano. Antonui palikau dar vieną butelį šaldytu- 
ve. Net trečią. Aš tikėjausi negreit jį paleisti, kai jis 
pasirodys. - Iš kur Gitė apie tai sužinojo? 

- Iš Peterio žmonos! Jos abi yra to sadistiško mo- 
terų klubo narės. Sabina savo vaikučiams davė puikių 
dalykėlių, kuriuos jie turėjo paslėpti mano bute. Štai 
iš kur tas siaubingas dvokas, apie kurį tau pasakojau. 
Vėžlys, žuvų piršteliai, kramtomji guma, špinatai, mė- 
lynės, upėtakio galva - viskas labai gudriai paslėpta! 
Tu net negali įsivaizduoti visų kiaulysčių. Be Gitės aš 
tikriausiai niekada nebūčiau jų suradusi. 

— Reikia būti išties bjauriai, kad taip sugalvotum, - 
pasakiau ir pasipurčiau iš pasišlykštėjimo. - Kaip ga- 
lėjote gyventi tame bute? 

— Kasdien darėsi vis blogiau. Galiausiai užuodė net 
Peteris. 

— O anksčiau ne? 

Trudė papurtė galvą. 

— Jis pasakė, kad pas juos kvapas ne geresnis. Vaikai 
skleidžia dvoką, tarsi jiems tai būtų įaugę į kraują. 

— O kąjis pasakė, kai parodei vėžlį? 

- Jis pasakė, kad jei yra vaikų, turi būti viskam pa- 
sirengęs. 

- Taip, su jo vaikais - tikriausiai, - atsakiau. - Jie iš 
tikrųjų pragaro išperos! 

— Taip, Peteris sako tą patį, - tarė Trudė. 

— Bet jie paveldėjo jo genus, - pasakiau aš. 

- Teisingai, - sutiko Trudė. - Žinai, kas keisčiausia? 
Tas negyvas vėžlys padėjo man atverti akis. Jis buvo 

tikra pamokama dovana, jei galima jį taip pavadinti. 
Manau, Peteris pas mane norėjo tik pailsėti nuo žmo- 
nos ir vaikų. Ir nuo atsakomybės, kurią paskui užver- 
tė ant mano pečių. Nemalonu tai sakyti, bet tas tipas 
neturėjo jokio kito tikslo, tik netrukdomas dulkintis. 
Jei nebūčiau radusi to vėžlio, tikriausiai niekada nebū- 
čiau suprastui, kad esu per gera. 

— Tik paklausykit, tik paklausykit! - pakėliau taurę 
šampano. Buvau tikra, kad Trudei atverti akis padėjo 
ne tiek vėžlys, kiek tai či mokytojas, nors, tiesą sakant, 
koks skirtumas. - Už negyvą vėžlį! 

— Už negyvą vėžlį, - tarė Trudė iškilmingai. 

Kai Anė paskambino į duris, mes su Trude jau bu- 
vome atkimšusios antrą butelį šampano ir abi išsimau- 
džiusios po dušu. Žinoma, viena po kitos. Aš norėjau 
išsimaudyti po šaltu dušu, o Trudė norėjo nuplauti 
negyvo vėžlio kvapą, kuris įsiėdė į jos odą ir galėjo būti 
nuplautas tik karštu vandeniu. 

— Tu gi nuoga! - sušuko Džasperas. 

— Ne, aš apsivyniojusi rankšluoščiu, - atsakiau. — 
Net dviem, matai? - antrąjį rankšluostį buvau užvy- 
niojusi ant galvos. - Ar norėtum išsimaudyti duše 
prieš eidamas gulti, Džasperai? 

— Aš nesu pavargęs, - pareiškė Džasperas. 

— Pavargęs, - pasakė Anė. - Nesileisk jo mulkina- 
ma. Jam reikia pamiegoti, nes artėja sunkūs laikai. 

— Kaip sekėsi pas advokatą? - paklausiau. 

Anė neatsakė. Lygiai taip pat, kaip anksčiau Trudė, 
ji nuskubėjo tiesiai į virtuvę ir krito ant kėdės. Ant sta- 
lo numetė kartoninę dėžutę. 

— Šampano? - paklausė Trudė. 

- Juk tu nuoga! - sušuko Džasperas. 

— Oi! - sušuko Trudė, kuri neturėjo net rankšluosčio. 

— Nepatikėsit, kas atsitiko, - pasakė Anė. 

Palengva man pradėjo nusibosti dramatiški prane- 
šimai. 

— Prašau kalbėti trumpai, - perspėjau ją. 

— Ar tai nėštumo testas? - paklausė Trudė rodyda- 
ma į dėžutę. 

- Taip, - atsakė Anė. 

— Oho, - tarė Trudė. - Turiu pripažinti, kad tai dar 
geriau nei mano negyvas vėžlys. Nuo Jo? 

— Taip, - atsakiau aš. - Hansjurgenas yra kastruotas. 

- Sterilizuotas, - patikslino Anė. 

— Oho, - vėl pakartojo Trudė. - Kartais negali at- 
sistebėti, kiek staigmenų gali paruošti visata vienam 
žmogui, tiesa? 

- Bet yra dar šis tas, - pasakė Anė ir trinktelėjo gal- 
va į stalą. - Aš ne tik esu nėščia nuo slapto mylimojo, 
kurį pažįstu vos mėnesį, bet ir paveldėjau pusę milijo- 
no eurų. Kaip iš giedro dangaus. 

— Ką? - sušukom mes su Trude vienu metu, o aš su- 
cypiau: 

- Pusę milijono skolų? 

— Ne! Ne! Ne! - kaskart tardama ne Anė bumpsėjo 
galva į stalą. Po kiek laiko ji sugebėjo mums viską pa- 
pasakoti, nors iš jos akių riedėjo ašaros. Jos tėvas, bu- 
vęs tarnautojas, visą savo pensiją atiduodavo už prie- 
žiūrą, bet gyvybės draudimas, kuris jam buvo išmo- 
kėtas suėjus šešiasdešimt penkeriems metams, buvo 
palankiomis sąlygomis padėtas į banką ir keturiolika 
metų neliestas. 

- Aš apie tai nieko nenutuokiau, - kūkčiojo Anė. - 
Nebūčiau šitaip sielojusis, jei būčiau žinojusi, jog kada 
nors paveldėsiu tiek pinigų! 

— Na taip, tavo tėvas tikriausiai pats pamiršo, - pa- 
sakiau. Tai iš tikrųjų buvo gera naujiena. Aukščiausio- 
ji galia mums padovanojo vieną iš geriausių dienų. 

Trudė apsimetė, kad visiškai normalu paveldėti 
pusę milijono kaip tik tuo metu, kai pinigų reikia la- 
biausiai. 

— Tu prisišaukei pinigus, ir visata juos tau padova- 
nojo, - pasakė ji. - Štai taip ir veikia mūsų kosminė 
sistema: kiekvienas gauna, ko jam reikia. 

— Būtų gerai, - tariau. Mano pasitikėjimas kosmine 
sistema nebuvo toks begalinis. Daugeliu atvejų ji tave 
aplenkia, ar ne tiesa? 

— Dabar galiu pasakyti Jo, kad turiu gerą ir blogą 
naujieną, - kalbėjo Anė. - Aš esu nėščia, brangusis, 
bet pati galėsiu pasirūpinti vaiku. 

— Ar atlikai testą? - paklausiau. 

— Aš esu akušerė, nusimanau apie tai, - tvirtino 
Anė. - Man nereikia jokių testų. Mano krosnyje jau 
pašauta bandelė. Keleivis be bilieto lėktuve. Aš lau- 
kiuosi, esu apsunkusi, netrukus turėsiu vaikelį... 

— Gerai jau, gerai, supratau vos paminėjus bande- 
lę, - pasakiau. 

— Už visatą! - Trudė įpylė visoms šampano. 

Kai Antonas paskambino, buvo atkimštas ir tre- 
čiasis butelis šampano. O aš buvau gerokai įkaušusi. 
Visos mes buvom gerokai įkaušusios. Vienintelis blai- 
vus žmogus buvo Džasperas, jis gulėjo Julijaus lovoje. 
Kiek prisimenu, jis visas mus pabučiavo, pats apsiren- 


= 323 


KERSTIN GIER 


gė pižamą, išsivalė dantis ir atsigulė. Regis, ir tai buvo 
staigmena. 

Anė atidarė Antonui duris, nes ji vienintelė iš mūsų 
buvo apsirengusi. 

— Mes visos virtuvėje, - pasakė ji. 

— Visos? - išgirdau Antoną klausiant. Jis buvo pri- 
blokštas. 

Kai Antonas įėjo į virtuvę, iš jo veido supratau, kad 
jis ne ypač apsidžiaugė pamatęs Anę. Kai jo žvilgsnis 
krito į nuogą Trudę, jis dar labiau apsiniaukė. 

— Staigmena, - suulbėjo Trudė. 

— Vėl turite bėdų, mergaitės? - paklausė Antonas. 

— Galima ir taip pasakyti, - atsakė Trudė ir koketiš- 
kai užsimetė koją ant kojos. 

Antonas žiūrėjo į mane nustebęs. 

— Galima pagalvoti, kad bijai pasilikti sa manimi, - 
pasakė jis ir iš karto nusišypsojo pritrenkiama Antono 
šypsena, mano širdis suspurdėjo iš džiaugsmo. 

— Džiaugiuosi tave matydama, - pasakiau ir puoliau 
jam ant kaklo. Iš džiaugsmo pamiršau, kad esu įsisu- 
pusi į rankšluostį. Šis nukrito ant grindų. 

— Aš taip pat džiaugiuosi, - pasakė Antonas, kai 
mane paleido iš glėbio. Jis atsinešė butelį šampano, jį 
be žodžių pastatė į šaldytuvą, ir didžiulę puokštę pur- 
purinių, kvepiančių rožių. Jos buvo nuo jo mamos, iš 
nuosavo sodo. Antonas įpylė į mano kriušono indą 
vandens ir pamerkė gėles. 

— Kaip malonu, kad nuo tavo mamos, - pasakiau 
priblokšta. 

— Tai maža padėka už tavo pagalbą pasirašant sutar- 
tį su Kiorneriais, - pasakė Antonas ir lenkėsi pakelti 
mano rankšluosčio. 

— Prašau, - jis ištiesė rankšluostį Trudei. 

- Šampano? - paklausė Trudė ignoruodama rankš- 
luostį, kurį paėmiau iš Antono rankų ir apsivyniojau. 

— Taigi, kas iš tikrųjų atsitiko? - paklausė Antonas 
dalykišku tonu. Jis prisitraukė kėdę ir atsisėdo. Atro- 
dė, kad jis sėdi savo kontoros konferencijų salėje pasi- 
rengęs bet kokiai staigmenai. 

— Ak, nieko ypatingo, - pasakė Anė. - Tik aš pavel- 
dėjau pusę milijono ir esu nėščia. 

Mes su Trude paskubėjome suteikti dar daugiau 
žinių, kad Antonas suvoktų sudėtingą padėtį. Jis vėl 
kilstelėjo vieną antakį ir tarė: 

— Mano manymu, tai jokia problema, ji nėščia nuo 
vyro, kurį myli. Ji paveldėjo pinigus, su kuriais atpirks 
iš Bjankos Jo namo dalį, kad jame laimingai gyventų 
su Jo, Džoana ir savo sūnumis. 

— Cha cha cha! - nusikvatojo Anė. - Tarsi pinigai 
gali išspręsti visas problemas. Tu pamiršai Bernardą, 
Pašulkę ir Henrį? 

Antonas atsiduso, bet įsiterpiau aš: 

— Dėl Bernardo, Pašulkės ir Henrio gali nebesijau- 
dinti. Aš jais jau pasirūpinau. 

- Tui 

— Kaipgiė 

— Tu ką tik tai sugalvojai, ar ne? 

Kiekvienas uždavė po klausimą. Anė, Antonas ir 
Trudė laukė atsakymo. 

Aš mėgavausi šia akimirka. 

— Kruvinas smulkmenas praleisiu, - tariau ir norė- 
jau nerūpestingai švystelėti per petį plaukus, bet tik 
dabar pastebėjau, kad ant mano galvos vis dar užvy- 


22094 


KERSTIN GIER 


niotas rankšluostis. Nusivyniojau jį ir papurčiau plau- 
kus, kad atrodytų šauniai. - Pasakysiu tik tiek: kai Ber- 
nardas išgirdo lūžtantį savo paties nosies kaulą, staiga 
suvokė, kad turi pasitaisyti. Ateityje jis nekels Jo jokių 
rūpesčių, galite būti tikri. 

- Tu juokauji, ar ne? Juk mūsų neįtikinsi, kad sulau- 
žei Bernardui nosį, - sušuko Anė. 

Aš gūžtelėjau pečiais. 

— Tas Bernardas yra tik nykštukas, kuris siekia man 
ligi čia, o aš buvau Šlėzvigo Holšteino karatė sporto 
meistrė... - mano žvilgsnis užkliuvo už Antono ir nu- 
tilau. - Beveik, - pridūriau. - Bernardas jau kraunasi 
savo daiktus. Iki mėnesio pabaigos jie su Bjanka išsi- 
kraustys iš namo. 

- Netikiu! - sušuko Anė. 

Aš pamaloninau ją žvilgsniu. 

- Mieloji, tau reikėtų truputį labiau pasitikėti savo 
krikštamote. Patikėk manimi, Bernardo ir Pašulkės čia 
niekam nereikės bijoti. 

— Taip, viską išsiaiškinom, - pasakė Antonas. - O ką tu 
čia veiki, Ane? Turėtum seniai būti pakeliui pas Jo, ar ne? 
Prašau perduoti jam nuoširdžiausius mano linkėjimus. 

— Perduosiu, - pasakė Anė, bet nepajudėjo iš vietos. 

— Ji nežino, ar iš tikrųjų yra nėščia, - pasakiau aš ir 
parodžiau nepaliestą nėštumo testą. 

— Aha, - pasakė Antonas. - Tai greitai nustatoma, - 
jis nuplėšė pakuotę, greitai išvyniojo testo juostelę ir 
ištiesė ją Anei. - Bėk ir pasiusiok ant jos, - paragino 
jis. - Mes negalim amžinai laukti. 

Anė sutrikusi pažiūrėjo į jį, paėmė juostelę ir draus- 
mingai nužingsniavo į tualetą. 

— Puiku, - pasakė Antonas. - O kas atsitiko tau, 
Trude? Kodėl sėdi visiškai nuoga Konstancijos virtu- 
vėje ir geri šampaną? 

— Dėl negyvo vėžlio, - atsakė Trudė ir žagtelėjo. 

— Ji nenori važiuoti namo, nes ten yra Peteris, kuris 
elgiasi gyvuliškai, - paaiškinau. 

— Ar tai problema? - paklausė Antonas. - Išspirk jį 
lauk. Juk ten tavo butas, ar ne? 

— Bet jis nenori grįžti namo, - pasakė Trudė. - Aš 
jau mėginau. 

- Ir kaip pasisekė? - pasiteiravo Antonas. 

— Pasakiau jam, kad jaučiu, jog mūsų santykiai pa- 
mažu blėsta, kad nebematau jokios perspektyvos, - 
paaiškino Trudė. - Bet jis tik pasakė, kad mes labai 
jaukiai gyvename kartu. Tada užsikėlė kojas ant sta- 
liuko ir įsijungė televizorių. Formulę vienas! 

— Kodėl tau neįgrūdus jam vėžlio į kelnes ir nepa- 
reiškus, kad jis tau nusibodo! - pasiūliau. 

Antonas vėl kilstelėjo antakį. 

— Ar tai metodas, kuriuo naudojiesi, Konstancija? 

— Ak, kartais mano metodai keičiasi, - atsakiau. - An- 
traip būtų labai nuobodu, - iš tikrųjų dar niekada ne- 
mečiau nė vieno vyro. Visada būdavo atvirkščiai. Tiks- 
liau pasakius, du kartus. Daugiau santykių neturėjau. 

- Žinau elegantiškesnį būdą, kaip juo atsikraty- 
ti, - pareiškė Antonas. - Be jėgos panaudojimo ir be 
didelių įtikinėjimų. 

Anė grįžo iš tualeto ir padėjo nėštumo testą ant 
stalo. Jau einant iš tualeto atsirado du vertikalūs 
brūkšneliai. 

— Gana nėščia, - pasakiau. 

- Juk sakiau, - sumurmėjo Anė. - Man nereikia jo- 
kių kvailų testų. 

— Labai gerai, - pasakė Antonas. - Dabar Anė gali 
eiti pas Jo ir aptarti su juo smulkmenas. O Trudė tuoj 
pat apsirengia ir eina pas Peterį, - jis dviem pirštais at- 
sargiai paėmė nėštumo testą ir padavė jį Trudei. - Pa- 
rodysi jį Peteriui ir pasakysi, kad esi labai laiminga, jog 
pagimdysi nuo jo kūdikį. Kai jam nuo šios naujienos 
atvips žandikaulis, tu sušuksi: „Ak, mylimasis, ar tu 
džiaugiesi taip pat kaip aš? Tuoj pat turiu paskambinti 
savo mamai, kad ji pradėtų megzti.“ 

— Bet... - ištarė Anė. 

Antonas nutraukė: 

- Trudė tik skolinasi iš tavęs testą. Visai nesvarbu, 
ką Peteris į tai atsakys, ji nieko negirdės, tik garsiai 
samprotaus, kur reikės pastatyti kūdikio lovelę ir kokį 
vardą reikės jam išrinkti, geriausia, kad būtų dvynu- 
kai. Manau, tai truks tik pusę valandos, kol Peteris su- 
sikraus daiktus ir dings. 

- Genialu! - susižavėjo Trudė. - Šimtu procentų pa- 
vyks, - nusijuokė ji. - Ir dar suteiks daug malonumo. 

— O jei nepavyks, vis dar galėsi jam į kelnes įkišti 
vėžlį, - pridūriau. - Ir nepamiršk atsiimti iš jo raktus. 

Anė ir Trudė ėmė skubiai ruoštis. Kai Antonas užjų 
nugarų uždarė duris, pažvelgė į laikrodį. 

— Taip, - ištarė jis. - Užtruko mažiau nei pusvalan- 
dį. Kai žmogus prisilaka šampano ir svarsto apie savo 
problemas, sunku juo atsikratyti. 

— Įsidėmėsiu tai, - pasakiau. 

— Būtų geriausia, jei iš viso joms neatidarytum 
durų, - patarė Antonas. 

- Atleisk, - pralemenau. 

Antonas nuvyniojo rankšluostį, kuris vis dar buvo 
surištas ties krūtine, ir numetė jį ant skėčių stovo. 

— Svarbiausia, kad mes dabar visai vieni, - sušnabž- 
dėjo jis ir abiem rankom paglostė mano pečius. Jis 
žvelgė į mane taip, kad ėmė linkti keliai. 

— Turiu tau šį tą pasakyti, - sušnabždėjau. 

— Ne dabar, - pasakė Antonas ir pabučiavo mane. 


* * 


Kai po trijų dienų pabudau, karštis buvo atlėgęs. Lau- 
ke, ties miegamojo langu, pamačiau geltoną klevo 
lapą, netrukus ruduo. Buvo lygiai dvylika valandų tris- 
dešimt minučių, pirmą kartą savo gyvenime miegojau 
ilgiau nei aštuonias valandas. 

Bet aš dar niekada tris dienas be perstojo nesimylėjau. 

Na taip, ne be perstojo. 

Mums reikėjo padaryti kelias pertraukėles. Pirmoji 
buvo šeštadienį anksti rytą, kai Džasperas laikydamas 
Julijaus „Lego“ laivą atsikraustė pas mus į lovą ir su- 
šuko Antonui: 

— Tu nuogas! 

Laimė, Antono širdis buvo stipri ir netrukus jis atsi- 
gavo nuo siaubo. Mes perstatėm maždaug penkis ki- 
logramus „Lego“ kaladėlių, kol dešimtą valandą atėjo 
Anė pasimti Džaspero. Ji spindėjo iš laimės, iš karto 
buvo aišku, kad jie su Jo tikisi rožinės ateities su puse 
milijono eurų, trimis laimingais vaikais ir vienu ben- 
dru kūdikiu. Ir - ji nežinojo, ką aš padariau - Bernar- 
das iš tikrųjų atsiprašė Jo ir atgabeno Džoaną su visais 

jos žaislais. Iki mėnesio galo jie su Bjanka išsikraustys 
iš namo ir neprieštaraus jo pardavimui. Anė nuspren- 
dė išpirkti Jo namą, už gautus pinigus jis galės išmokėti 
kreditą, o likusius sumokės Bjankai. Todėl jie pagaliau 
apsigyvens name, kurį jis pastatė savo rankomis. Vie- 
nintelis nemalonus reikalas buvo skyrybos su Hans- 
jurgenu. Jis tikriausiai priešinsis kiek galės ir elgsis 
niekšiškai. O aš tuo tarpu galvojau, ką Hansjurgenas 
padarė Anei per visus tuos metus, ir pamaniau, kad jis 
dar gerai išsisuko. Jis nusipelnė, kad Mamų mafija jo 
imtųsi. Bet tiek to, reikia būti didžiadvasiškai. 

Antonas nenorėjo plėtoti šios temos. Jis atvedė Anei 
prie durų Džasperą ir pasakė, kad ji jam iš tikrųjų la- 
bai patinkanti, bet jei Anė per kitas dvi dienas dar kar- 
tą užeis arba paskambins, jis paduos ieškinį dėl namų 
ramybės drumstimo. Galbūt ji juo patikėjo, o gal tik 
buvo užsiėmusi kitais reikalais, bet mes visą savaitgalį 
apie ją nieko negirdėjome. 

Antrą pertrauką padarėme, kai Mimi iš Meksikos 
pranešė, jog prasilenkė su Roniu. Prieš kelias valan- 
das iki jos atvykimo į Tulumą jis išvyko į džiungles su 
australų ir britų speleologų grupe. Tikriausiai jis jiems 
pamelavo, kad yra patyręs naras. Mimi su Meksu seks 
paskui grupę, kol Meksas suras vietinį vadovą. Toje 
Jukatano dalyje nėra nei kelių, nei takų, kelią reikia 
prasikirsti mačetėmis. Ir nėra mobiliojo telefono ryšio. 
Tulumas - paskutinė vieta, iš kurios galima paskam- 
binti. Dabar Mimi ilgesnį laiką negalės paskambinti. 

- Čia yra gyvačių, skorpionų ir nuodingųjų vorų, - 
pasakė Mimi, bet jos balse buvo girdėti ne baimė, o 
pasididžiavimas. - Ar gavai mano žinutę? 

— Apie krentančias žvaigždes? Žinoma. 

— Ne, tą, kurioje rašiau, kad reikia nemiegoti, jei 
nori, kad svajonės išsipildytų, - pasakė Mimi. 

— Ak tą, taip, žinoma, - atsakiau. 

— Iš tikrųjų taip ir yra, - pasakė Mimi. - Laimė pri- 
klauso nuo pasiryžimo būti laimingam. 

Ji norėjo dar kai ką pasakyti, bet Antonas paėmė ra- 
gelį man iš rankos. 

— Sėkmės tau, Mimi, tikiuosi, tu netrukus surasi 
Ronį. Perduok jam linkėjimų nuo manęs. Iki pasima- 
tymo! - ir padėjo ragelį. Jam buvo visiškai nesvarbu, 
kad tai paskutinis telefono skambutis ir kad Mimi il- 
gai negalės paskambinti. 

- Tikiuosi, ji bent dvi dienas bus tokioje vietoje, kur 
nėra telefono, - pareiškė jis. 

Po to mums sutrukdė tik kartą. Trudė mums norė- 
jo papasakoti, kaip greitai Peteris paliko jos butą, kai 
pamatė nėštumo testą. Trudė valandų valandas tvarkė 
ir energiškai valė namus, o dabar pasirengusi naujos 
eros pradžiai. 

— Bijau, jog ji pakvietė tai či mokytoją vakarienės ir 
jos naujoji era baigsis įprastu pralaimėjimu. Dar ne- 
spėjus man pareikšti savo abejonių, Antonas išstūmė 
ją pro duris palinkėjęs gražaus gyvenimo. 

— Ei, - papriekaištavau. - Tu gi negali taip papras- 
tai išmesti mano draugų. Jie yra mano gyvenimo dalis 
kaip... kaip mano vaikai. 

- Bet ne šį savaitgalį, - atsakė Antonas. - Šį savaitgalį 
tu esi tik mano gyvenimo dalis, - ir pabučiavo mane taip, 
kad man pasidarė visiškai vis vien, ar Mimi džiunglėse 
įkirs gyvatė, ar Trudei teks kita pamokoma dovana. 

Suprantu, truputį nedora, kad tris šimtus puslapių 
jus gundžiau Antonu, o dabar, kai atsidūriau su juo 
lovoje, pateikiu tik kelias užuominas, o smulkmenas 
nutyliu. Bet jūs gerai mane pažįstate ir žinote, kokia 
perdėtai drovi esu, ir kaip man sunku kalbėti apie to- 
kius dalykus. Pasakysiu tik tiek: buvo verta trisdešimt 
penkerius metus šito laukti. Ir aš daugiau niekada, 
niekada nepavyduliausiu Parisei, nors ji ir nuostabiai 
graži, labai gabi ir turi puikią šeimą, lovoje ji turi tik 
Lorencą, o koks jis, aš puikiai žinau. Nenenenene! 

Ir dar šį tą turite Žinoti: mes iš viso nieko nedarėm 
su garų surinktuvu. Antonas sakė, kad Trudės sapa- 
liojimai yra visiška beprotybė. Seksas virtuvėje su garų 
surinktuvu - niekada! Galima juo pasinaudoti, jei per 
daug prisivalgei česnakų. 

Buvo nuostabu užmigti šalia Antono. Šiandien pir- 
madienis, jis vėl turi būti darbe. Būčiau su malonumu 
su juo papusryčiavusi, bet jis, būdamas rūpestingas, 
manęs neprikėlė, ir tyliai išsmuko iš namų. Virtuvėje 
ant viryklės, po garų surinktuvu, radau raštelį. 

Turėjau išeiti, nenorėjau tavęs žadinti. Tu šį miegą iš 
tiesų užsitarnavai. A. 

Su meile pabučiavau raštelį. Tada apverčiau lape- 
lį. Tai buvo vienas iš mano sąrašų, užrašas bylojo: Ką 
man būtinai reikia padaryti, kol sueis keturiasdešimt. 
Neturiu supratimo, iš kur Antonas jį ištraukė, bet kai 
kurias eilutes jis buvo pažymėjęs varnelėm, o po sąra- 
šu buvo parašyta: Kitkuo pasirūpinsim vėliau. 

Aš pabučiavau ir šią lapelio pusę, išsimaudžiau 
duše, išsiviriau kavos ir susimąsčiau, kuriai iš draugių 
paskambinti ir papasakoti apie savaitgalį. 

Ak, geriau paskambinsiu Antonui. Seniai negirdė- 
jau jo balso. Ir mes iš karto galėsime pasiaiškinti, kuri 
sąrašo eilutė bus vykdoma artimiausiu laiku. 

Antono mobilusis telefonas buvo išjungtas, to- 
dėl pamėginau paskambinti į kontorą. Po antrojo 
skambučio ragelį pakėlė Antono sekretorė su me- 
džiu inkrustuotais akiniais, ji buvo įsimylėjusi An- 
tono partnerį. 

— Alslėbeno ir Janseno kontora, laba diena, kuo ga- 
lėčiau jums padėti? 

— Konstancija Bauer, sveiki ponia su... ponia Mio- 
ler! - pasakiau. - Ar galėčiau pakalbėti su Antonu? 

- O, ponia Bauer, man labai gaila, bet pono Alslė- 
beno nėra kontoroje. Jis išvyko į Maritimą, ten šiuo 
metu vyksta šeimos pietūs. Sužadėtuvių pietūs, - po- 
nia su medžiu inkrustuotais akiniais nusijuokė. - Tai 
turėjo būti paslaptis, bet ponas Alslėbenas prasitarė. 
Mes visi kaip iš dangaus nukritę, o jūs? 

Aš kaip tik šią akimirką kritau iš septinto dangaus. 

- Sužadėtuvių pietūs? Šeima? - kartojau visiškai su- 
trikusi. - Kas gi susižada? 

— Ak, negi jūs nieko nežinote? - sušuko ponia Mio- 
ler sužavėta, kad galės man suteikti informaciją. - Po- 
nas Alslėbenas susižada. 

— Ponas Alslėbenas susižada? - pakartojau aš kaip 
aidas. - Su kuo? 

- Žinot, mes čia visi baisiai susijaudinę, patikėkite 
manim. Tai įvyko taip greitai, jog nė vienas nesitikė- 
jo, - pasakė sekretorė. - Ponas Alslėbenas susižada su 
panele Kiorner, kas galėjo pamanyti? 

Na, aš tikrai negalėjau. 

— Kiorner? Frederike Kiorner? - paklausiau. 

— Taip, - patvirtino ponia Mioler. - Juk jie pakan- 
kamai pagyveno vieni. 

Atmintyje iškilo gražus Frederikės veidas, jos rau- 
donos garbanos ir nepriekaištinga figūra. Prisiminiau 
jos delną, gulinti ant Antono rankos, jų dviprasmišką 
mirkčiojimą, prisiminiau, kaip ji laižė lūpas, kai kalbė- 
jo su Antonu. 

— Jie pažįsta vienas kitą nuo vaikystės, todėl ne- 
vertėjo tiek laiko delsti, ar ne? Bet taip jau yra, ar 
ne tiesa? Kartais reikia kelių metų, kol supranti, kas 
tau tinkamiausias, - ponia Mioler sukikeno. - Jie ne- 
simatė beveik aštuonerius metus, o tada vakarienė 
ir bingo! 

- Bingo! - pakartojau. Visą mano kūną ėmė pur- 
tyti nervinis drebulys, dantys barškėjo, kojos linko, o 
rankos taip virpėjo, jog reikėjo sukaupti visas jėgas, 
kad išlaikyčiau telefono ragelį. Mano galvoje pradėjo 
suktis tūkstantis vienas su kitu besijungiančių dan- 
tračių. Visa tai susiformavo į vieną paprastą ir gana 
lėkštą formulę: iš manęs pasityčiojo!!! Iš manęs pasi- 
tyčiojo!!! 

— Tai taip romantiška, - kalbėjo ponia Mioler. - Ir 
aš norėjau sudalyvauti toje vakarienėje. 

— Aš ten buvau, - pareiškiau. O Viešpatie, aš ten bu- 
vau. Aš buvau to atmintino pasimatymo po daugelio 
metų liudytoja. O po jo Antonas mane taip įžūliai ap- 
gavo. Štai kodėl jis nepastebėjo, kad ta raudonplaukė 
gyvatė su juo flirtavo! Cha! Prieš jį net Lorencas at- 
rodė kaip našlaitis. Nors jis žinojo, kad susižadės su 
Frederike, vis dėlto įsitempė mane į lovą. 

— Tai tikriausiai dėl įmonių susijungimo, - pasakė 
ponia Mioler atvirai. - Ne veltui sakoma, pinigai veda 
pinigus, tiesa? Tėvai, nepaisant neįtikėtinų tempų, la- 
bai sužavėti. Argi jie ne miela pora? Kaip manote? 

To jau buvo per daug. 

— Visai ne, - sustaugiau į ragelį. - Miela yra visiškai 
kas kita! - tada čiupau telefoną ir taip stipriai svie- 
džiau jį į sieną, kad šis sutrupėjo į dalis ir nukrito 
ant grindų. 

Tai buvo tiesiog nesuvokiama! Tris dienas tas žmo- 
gus praleido su manimi lovoje, tris dienas, per kurias 
ne kartą buvo ištarti žodžiai Aš tave myliu. Beje, aš jau 
esu girdėjusi, kad vyrai dažnai švaistosi šiais žodžiais, 
kai galvoja apie seksą. 

Bet jis negalėjo taip pasielgti su manim! Juk aš - 
krikštamotė! Aš įvariau Bernardui ir Pašulkei baimę. 
Aš pribaigsiu ir Antoną. Jis dar smarkiai pasigailės, 
kad pasinaudojo manimi švęsdamas savo bernvakarį. 

Mobiliuoju telefonu užsisakiau taksi, žaibišku grei- 
čiu užsitempiau drabužius, tuos pačius, kuriais vilkė- 
jau Bernardo kampe, ir kruopščiai pasidažiau. Taksis- 
tas, pamatęs mane, tyliai švilptelėjo pro dantis. Labai 
gerai. Kaip tik tokio efekto ir tikėjausi. Tegul Antonas 
pamato, ko neteko, tegul jis gailisi! 

Per pietus dažniausiai visi staliukai „Maritimo“ 
restorane būna užimti. Apsidairiau. Štai kur jie! 
Prie lango į Reiną, jie ten visi sėdėjo, visai kaip ne- 
seniai per vakarienę: Ursas Kiorneris, jo žmona, Ru- 
dolfas raudona nosimi, Polė, Johanas, Frederikė ir 
Antonas. Nebuvo tik storojo Frederikės brolio su 
žmona. 

Aš keliais žingsniais kirtau patalpą ir tarsi keršto 
deivė atsistojau galustalėje. 

— Sveiki, - tariau garsiai, ir visi pasisuko į mane. -Nu- 
stebote? - Labiausiai nustebęs atrodė Antonas, nors jis 
ir neišbalo, kaip tikėjausi, ir nepradėjo mikčioti. Jis tik 
begėdiškai man šypsojosi. 

— Konstancija! — tarė jis ir atsistojo. 

— Sėskitės, brangioji, - pasakė Polė. - Mes kaip tik... 

— Žinau, - pasakiau ir nusipurčiau Antono ranką, 
kurią jis buvo uždėjęs ant mano dilbio. - Jūs švenčiat 
sužadėtuves! Ponia Mioler man viską atskleidė. Aš tik 
užėjau, kad pasveikinčiau, - pasisukau į Frederikę, kuri 
dėvėjo žalią suknelę su didele iškirpte. Ant jos smiliaus 
blizgėjo stambi, auksinė grandis, be abejo - sužadėtu- 
vių žiedas. Ooooch! O man jis įteikė tik nutriušusią 
rožių puokštę, ir ta pati buvo ne nuo jo! - Nuoširdžiai 
sveikinu su šiomis sužadėtuvėmis, Frederike! Galiu 
tik pasakyti, kad jūs laimėjote stambų prizą. Jis pas- 
tarąsias tris dienas praleido mano lovoje ir tai buvo 
įspūdinga. 

— Ką? - sušuko Frederikė ir man pasirodė, kad kiti 
taip pat sušuko: K4? Galbūt net Žmonės prie gretimo 
staliuko. 

— Tai netiesa, - ištarė Johanas. — Prisiekiu, tai ne- 
tiesa! 

- Tikrai? - kalbėjau vėl nusipurčiusi Antono ranką, 
šį kartą nuo peties. - O iš kur gali žinoti? 

— Na, aš juk turėčiau žinoti, jei būtų tiesa, ką tvir- 
tini, - sumikčiojo Johanas. Jis nervingai persibraukė 
ranka per plaukus. - Be to, niekada neprasidėčiau 
su savo brolio drauge, tikrai niekada, - ant jo piršto 

blykstelėjo tokia pat stambi auksinė grandis kaip ant 
Frederikės piršto. 

Aš sustingau. Kodėl Johanas mūvi Antono sužadė- 
tuvių žiedą? Kodėl? 

Tai truko kokią sekundę, kol man nukrito akidang- 
čiai ir aš supratau, kad su Frederike susižadėjo Jo- 
hanas, o ne Antonas. Mane vėl apėmė drebulys kaip 
anksčiau, keliai, rankos, dantys - viskas pradėjo tirtėti. 
Šį kartą iš palengvėjimo. Krumpliaračiai galvoje ėmė 
suktis atgal: Antonas nesityčiojo iš manęs. 

Ačiū Dievui! 

Žinoma, į mane visi dar spoksojo pasibaisėję, visi, 
išskyrus Antoną. Jis kaip begemotas išsižiojo ir leip- 
damas ėmė kvatotis. 

Gerai, tai šūdas, kaip man dabar išsisukti iš šios pa- 
dėties? 

— Taip, cha cha cha, - nusikvatojau. - Tai senas Pel- 
vormo paprotys. Per sužadėtuves iš jaunojo pasityčio- 
jama. Jūs visi pakliuvote ant kabliuko, ar ne tiesa? 

Prie stalo visi drauge atsiduso. 

- Žinoma, - pasakė Ursas Kiorneris. - Aš vos nega- 
vau širdies priepuolio. 

— Puiki vaidyba, - atsiliepė ponia Kiorner. - Atrodė 
taip įtikinamai. 

— Apgaulingai įtikinamai, - pasakė Polė. 

— O aš nepatikėjau nė akimirką, - tarė Frederikė. 

- Tikrai nepatikėjai? - paklausė Johanas. - Įspūdis 
buvo toks hipnotizuojantis, kad akimirką suabejojau 
pats savimi. 

— Taip, taip, - pasakiau. - Kai buvau jauna, kurį lai- 
ką vaidinau teatre. Didžiosiose dramose. 

Dabar pažvelgiau į Antoną, kuris kvatojosi net susi- 
riesdamas kaip kutenamas begemotas. 

Per jo kvatojimą išgirdau savo mobiliojo telefo- 
no skambutį. Tai buvo Mimi žinutė. Ji surado Ronį. 
Gyvą. Ir buvo nepaprastai laiminga jį pamačiusi. Jie 
nusprendę kartu nerti ir ieškoti majų aukso. Meksiko- 
je jiems labai patinką. 

- Jeigu kur nors nesiseka, tai neturėtų trukdyti patirti 
laimę kitur, - rašė Mimi. 

Aš nusišypsojau telefono ekranui. Kokie teisingi 
žodžiai. 

— Ar negalėtumėt atsisėsti prie mūsų, Konstancija, - 
kreipėsi į mane Polė. - Vieta šalia Antono dar laisva. 

— Ak, pasakykit ką nors fryziškai, man taip malonu 
girdėti šią tarmę, - pasakė Rudolfas raudona nosimi. 

Aš atsisėdau ir pasakiau vienintelį sakinį, kurį mo- 
kėjau, išskyrus šiandien puiki diena: 

— Huar kion han velen lian? (Kur galėtume išsinuo- 
moti dviratį?) ir Ik hou fan dei (Aš myliu tave.). Pasta- 
ruosius žodžius ištariau Antonui. 

— Ik tave taip pat! - atsakė Antonas. 


Sveiki atvykę į 
Vabzdžių gyvenvietės mamų draugiją 


Tai moterų su vaikais puslapis. 
Mes, tiek karjerą darančios moterys, tiek „tik“ namų šeiminin- 


kės, čia dalijamės žiniomis apie nėštumą ir gimdymą, auklė- 
jimą, santuoką, darbą, namų ruošą, laisvalaikio užsiėmimus ir 
mielai viena kitą remiame. 


Priėjimas 
Tik draugijos narėms 


Rugpjūčio 22 
Visoms, kurios dar nežinot: mano Peteris vėl namuose ir 
tylesnis už vandenį. Tik vienoje srityje jis pasireiškia, čia 
jis tikras gigantas... Seksas su bangine tikriausiai buvo 
neįspūdingas, nes Peteris elgiasi kaip išbadėjęs. Todėl 
rekomenduoju kiekvienai šeimai trumpam išsiskirti. O 
Sabina 


P. S. Sonja, tikiuosi, jau nebepyksti dėl jūrų kiaulytės, ku- 
rią nudobiau. Kai kažkas sušiugždėjo krūmuose, pama- 
niau, kad ten jūsų kaimynų koviniai šunys. Šūvis buvo 
tikslus, kaip užsakytas. Kai mūsų teisinės atsakomybės 
draudimas išmokės nuostolius, gausi iš manęs naują 
jūrų kiaulytę. 


Rugpjūčio 24 
Vos galiu atsigauti iš pykčio. Mano anyta nedingo, ji visą 
laiką buvo Laumžirgių kelyje. Ji dabar gyvena pas Klo- 
zes! Tik įsivaizduokit! Stumdo kūdikio vežimėlį po gy- 
venvietę ir šoka su seneliu tango ant šaligatvio. Ir dar ji 
padėkojo, kad taip šauniai sukroviau jos daiktus į šiukš- 
lių maišus. Beje, gavom advokato laišką, kuriame reika- 
laujama grąžinti jos Maiseno porcelianą ir stalo sidabrą, 
antraip bus paduotas ieškinys. Mano vyrelis superpiktas 
ant manęs, nes aš pardaviau visą tą šlamštą per eBay! 
Taip, bet iš kur galėjau žinoti, ar ne? Be to, man visiškai 
negalima jaudintis! Juk esu nėščia! 

Elena, mama storas pilvukas 


P S. Taip, jie pasiekė, ko norėjo. Prasidėjo skausmai, o 
mano akušerė išvykusi savaitgaliui. Jei gausiu galą, tai 
bus tik jos vienos kaltė! 


Rugpjūčio 29 
Nuoširdžiai sveikinu sulaukus sveiko, mažučio Džimo, 
Elena. Tau buvo iš tikrųjų nelengva: dvidešimt keturios 
valandos skausmų, pabaigoje - Cezario pjūvis. Tačiau 
dabar tavęs negalės apkaltinti nė viena bobšė. Galiu 
tau duoti pagalbos grupės moterims, kurioms teko 
daryti Cezario pjūvį, adresą, tą grupę pati lankiau po 
Flavijos gimimo. Po Cezario pjūvio jautiesi apvilta dėl 
nepavykusio gimdymo ir abejoji savo kaip gimdytojos 
vaidmeniu. Nedaugelis moterų priima tai lengva širdi- 
mi kaip tu, Sonja. Kada pagaliau gimdysi? 

Fraukė 


P S. Laurai Kristinai iš tikrųjų reikėtų vaistų! Kaip sunku ją 
įtikinti, kad jai nereikia išsigalvoto draugo. Kad būtumėt 
girdėjusios jos riksmą. Ak, tos MERGAITES! Elena, būk 
patenkinta, kad turi Džimą, o ne mergaitę, kuriai reikia 
tablečių. Vive la difference! 


Rugsėjo 2 
Ir aš tave nuoširdžiai sveikinu, Elena. Negaliu sulaukti, 
kada atsikratysiu savo didžiulio pilvo. Tai paskutinis kar- 
tas, kai tam ryžtuosi. Kitą vaiką galės išnešioti Jurgenas! 
Ačiū už naują žiurkėną, Sabina, nors jis mums nebuvo 
reikalingas, aš žinau, kad tu manei, jog ten šuo. Gyvūnė- 
lis jau tupi tvartelyje, saugomas judesio daviklio, slaptos 
stebėjimo kameros ir spąstų lapėms. Pažiūrėsim, ar šį 
kartą Klozių vaikai nebus užklupti darant nusikaltimą. 
Taigi: hasta la vista, baby! 
Sonja 


P. S. Šiandien sutikau tavo Laurą Kristiną, Frauke. Ji buvo 
su tavo vyru pas ginekologą. Ar gali būti, kad tavo vyras 
tiki išgalvoto Makso egzistavimu? 


Rugsėjo 4 
Nuoširdžiai sveikinu susitaikius su savo Peteriu, Sabina. 
Žinojau, kad jis grįš. Jūs vienas kito verti. Kodėl jis taip 
staiga persigalvojo? Bet tai nesvarbu. Regis, Trudė Beker 
nelabai sielojasi, ji bendrauja su tai či mokytoju iš šei- 
mos tobulinimosi centro. 

Manau, kad šiandien mačiau Laurą Kristiną glamo- 
nėjantis su išgalvotu draugu, Frauke. Kadangi aplin- 
kybės taip susiklostė, būtų geriau, kad ji negertų tavo 
tablečių, kaip Manai? 

Mama Gitė 


Padėka 


K askart stegiuosi rašyti geriau, bet pabaigoje visa- 
da tas pat: romano autorė, baigusi kūrinį, visiškai 
nedera prie bet kokio stiliaus šeimyninio gyvenimo ir 
laisvalaikio praleidimo, todėl ši padėka yra atsiprašy- 
mas visų tų, kurie būdavo prie durų išbarti, nes drįso 
skambinti, ir visų, su kuriais nesusitikau, nors buvau 
susitarusi, nes buvau užsivertusi darbu. Pirmiausia 
atsiprašau savo supratingosios anytos Andrėjos, beje, 
vienintelio žmogaus, visiškai įgyvendinusio Jane Aus- 
ten šūkį. 

Noriu padėkoti visiems, kurie suteikė man daugiau 
laiko pasėdėti prie kompiuterio švelniai rūpindamie- 
si Mano sūnumi, pirmiausia savo mamai, be kurios 
mūsų gyvenimas būtų liūdnas ir tuščias. Dėkoju už 
išvykas dviračiais, pasivaikščiojimus miške ir nenuils- 
tamus stalo žaidimus. 

Dėkoju Bigi, Ingai, Sigrid ir Silkei už įnašą į mano 
namų ruošos darbus, dėkoju už švabiškų patiekalų 
dienas, tabletes nuo skausmo, spagečius, slyvų py- 
ragą, upėtakius, ledinukus nuo kosulio, vitaminus ir 
svogūnų pyragą. Dėkoju už pažadą rūpintis manimi, 

kai atsikratysiu antsvorio (penki kilogramai antsvorio, 
dėkoju, dėkoju, tariu liulančiai pasmakrei...). 

Nuostabiajai dėstytojai Klaudijai Miuler norėčiau 
padėkoti už padrąsinimus ir už kantrybę, su kuria 
stebėjo, kaip kūriau romaną. Apie tokią dėstytoją kiti 
rašytojai gali tik pasvajoti. 

Dėkoju Džeinei už mūsų malonius pokalbius, jie 
man labai padėjo įsijausti į paauglišką Nelės sielą, dė- 
koju, kad mes iš namų, kuriuose tvyrojo visiškas cha- 
osas, išeidavom vilkėdami išlygintus drabužius. 

Ypač nuoširdžiai šį kartą norėčiau padėkoti savo 
seseriai Heidei, kuri daug dirbo su mano rankraščiu 
ir pasiūlė daug didelių ir mažų idėjų. Aš beveik viskuo 
pasinaudojau, net Oblongu, Fricu Oblongu, mažuoju, 
storuoju riteriu iš Augsburgo žaislų dėžės. Esu tikra, 
kad niekas nieko nesupras, ar ne? 

Galiausiai, nes tai labiausiai jaudinantis momentas 
(šios dienos proga aš atkimšau butelį šampano, tiek 
jau to - du), noriu padėkoti savo vyrui Frankui, kuris 
buvo įsitikinęs, kad baigsiu knygą net tada, kai pati 
buvau netekusi vilties. 


Kersti Gier, 2005 metų vasara 

Kerstin Gier 


MAMŲ MAFIJA 

Romane šmaikščiai, taikliai ir įžvalgiai aprašomi 
santykiai moterų, paskelbusių iššūkį idealioms ir 
tobuloms kaimynystėje gyvenančioms mamytėms. 


Katarina Mazetti 

VAIKINAS NUO GRETIMO KAPO 
Ūkininko Beniaus ir miestietės bibliotekininkės Dezirėjos pažintis 
prasidėjo... kapinėse, o baigėsi - netikėtai ir itin skandinaviškai... 


Katarina Mazetti „ 
ŠEIMOS KAPAS 

Tai romano „Vaikinas nuo gretimo kapo“ tęsinys, kuriame 
atskleidžiama, kaip klostosi Beniaus ir Dezirėjos šeimyninis gyveni- 
mas. O klostosi jis išties įdomiai... 


Debby Holt 

EKSŽMONŲ VADOVAS 

Tai šmaikštus ir sąmojingas pasakojimas, atskleidžiantis moters 
gyvenimą ir kovą už save bei savo laimę po skyrybų. Skyrybomis 
gyvenimas nesibaigia. Galbūt kaip tik - prasideda?.. 

